
NAPISAO 



TADE SMIČIKLA^ 

PRAVI ČLAN JUGOSLAVENSKE AKADEMIJE. 






IZDALA 



JUGOSLAVENSKA AKADEMIJA ZNANOSTI I UMJETNOSTI. 



(Sav prihod namienjen za arkadu i spomenik.) 



U ZAOREBU 1895. 

KNJIŽARA JUGOSLAVENSKE AKADEMIJE (DIONIČKE TISKARE), 

TISAK DIONIČKE TISKARE. 



u knjižari jugoslavenske akademije (knjižari Dioničke 

tiskare) n Zagrebu 

mogu se dobiti knjige, koje izdaje jugoslavenska akademija 
znanosti i umjetnosti, koje izlaze njezinom pomoću i koje 

su prešle u njezinu svojinu: 

A. Knjige, koje izdaje akademija. 

I. Zbornici: 

1. Rad Jugoslavenske akademije znanost! i umjetnosti. (Knj. 1 — 120): 

Knjige 1 — ni., zatim X — LIX. i LXXX. svima trima razredima zajedničke. 

Ciena knj. I — XIX, svakoj 1 fr. 25 nvČ. Knj. XX. do LIX. svakoj 1 fr. 

50 nČ. Knj. LXXX. 2 for. Knj. IV— IX. ne ima više u zalihi. 
FilologiČko-nistoričkoga i filosofićko-juridičkoga razreda. Knj. LX., LXII., 

LXIII., LXV., LXVII., LX VIII. LXX., LXXI., LXXIII., LXXIV., LXXVI. 

LXXVII., LXXIX., LXXXI., LXXXII., LXXXIV., LXXXV., LXXXVI., 

LXXXIX., XCI., XCIII., XCIV., XCVI., XCVII.. XCVIII., XCIX., C, 

CL, oii., cni., cv., cviiL, cx., cxii., cxiv., cxv., cxvL, cxvni. 

i CXIX. (I— XLL) Ciena po 1 for. 50 novč. 
MatematiČko-prirodoslovnoga razreda. Knj. LXI., LXIV., LXVI., LXIX., 

LXXII., LXXV., LXX VIIL, LXXXni., XCII., XCV., CIV., CVL, CVIL, 

CIX., CXI., CXin., CXVII. i CXX. (I— XVIII.). Ciena CXL knjizi 2 for. 

50 novč., CXVn. (XVII i) i ostalim 1 for. 50 nvč., a CXVII. (XVII,) kao 

i svakoj svezci 75 nČ. . > » • 

BoSkovićev. Knjiga LXXXVII./feS:^XVIII., XC. Ciena 4 for. 50 nvč. 
Kfijige IV,, V., VI. i VII.\^ada^ su razprodane, 

2. Stari pisci lirvatski. (Knj. 1—26.) 

Knj. I. Pjesme M- Marulića. U Zagrebu 1869. Ciena 2 fr. 
„ II. Pjesme ŠiŠka Menčetića Vlahovića i Gjora Đržića 1870. Ciena 2 fr. 
„ m. i IV. Pjesme Mavra Vetranića ČavČića. 1871. i 1872. Ciena III. 

knj. 2 fr., knj. IV. 2 fr. 50 nč. 
„ V. Pjesme Nikole Dimitroviča i Nikole Nalješkovića. 1873. Ciena 2 fr. 
„ VI. Pjesme Petra Hektorovića i Hanibala Lučića. 1874. Ciena 2 for. 
„ VII. Djela Marina Držića. 1875. Ciena 3 for. 
„ VIII. Pjesme Nik. Nalješkovića, A. Cubranovića, M. Pelesrinovića i 

S. Mišetića Bobaljevića i Jegjupka neznana pjesnika. 1876. Ciena 1 fr. 

70 nvč. 
„ IX. Djela Ivana Fr. Gundulića. 1877. Ciena 5 fr. 
„ X. Diela Frana Lukarevića Burine. 1878. Ciena 2 fr. 50 nČ. 
„ XI. Pjesme Miha Bunića Babulinova, Maroja i Gracija Mažibradića i 

Marina BureŠića. 1880. Ciena 1 for. 80 nč. 
„ XII., XIII. i XIV. Djela Gjona Gjora Palmotića. 1882., 1883. i 1884. 

Ciena kni. XII. 3 for., Xin. 3 for. 50 nvč. XIV. 2 for. 
„ XV. Djela Antuna Gleđevića. 1886. Ciena 2 fr. 
„ XVI. Djela Petra Zoranića, Antuna Sasina i Savka Gučetića Bende- 

viševića. 1888. Ciena 2 for. 50 nvč. 
„ XVn. Djela Jurja Barakovića. 1889. Ciena 3 fr. 
„ XVIII. Pjesni razlike Dinka BAi&ine. 1891. Ciena 2 for. 50 nČ. 

XIX. Djela Gjona Gjora Palmotića. 1892. Ciena 50 nvč. 

XX. Crkvena prikazai^a starohrvatska XVI. i XVII. vijeka. 1893. 
Ciena 2 for. 50 nČ. 

8. Starine. Knj. I— XXV. 1869—1891. Ciena 1. knjizi 1 fr. 25 nč. Knj. VH., 
X., XXI., XXII., XXIII., XXIV., XXV. i XXVI. po 2 for., ostalim po 1 
for. 50 nvč. 

PREDGOVOR. 

Akademija mi je povjerila, da napišem biografiju na- 
šega prvoga predsjednika u prvom četvrt stoljeću nje- 
zina opstanka — dra. Franje Račkoga. Odlučila ga je 
štampati u 4000 otisaka, a sav prihod da bude za 
arkadu i spomenik nezaboravnomu pokojniku. Ovaj 
zaključak nametnuo mi je dužnost, da ovaj lijepi 
predmet obradim što prijatnije za inteligentna čovjeka, 
a opet da zadovoljim i stroga stručnjaka. 

političkom njegovom djelovanju unesao sam 
njegove izjave koliko moguće doslovno. Iz njih će 
biti svakomu sasvim jasno političko vjerovanje R-ga. 
Da sam slikao i političke prilike^ morao bih bio 
taknuti i u stranački život i u sijevajuće i danas 
strasti. To upravo nisam smio učiniti u jednoj aka- 
demijskoj publikaciji. Ako to već nisam smio učiniti, 
bio bih upravo smrtno pogriješio, da sam sasvim pro- 
pustio barem njegovim riječima oslikati njegov poli- 
tički rad. Tekar sa političkom vjerom svojom prika- 
zuje se on uz ogromni književni rad kao cijeli, pot- 
puni, znameniti Hrvat, Slaven i čovjek. 

Pomogli su me mnogi pismima Račkoga. Na prvom 
mjestu neka bude preuzvišeni naš biskup pokrovitelj 

Josip Juraj Strosmajer, koji je pođjeđno sva pisma 
darovao akademiji. Zatim mi se molbi odazvaše : dr. 
V. Jagić, dr. Iv. Crnčić, Luka Zore, o. E. Fermendžin, 
Stojan Novaković, Sime Ljubić, Nik. Dučić, Ilarion 
Ruvarac, L. Leger, Fr. Bulić. Svima budi hvala u 
ime akademije i u ime moje. 

Gosp. Božidar Kukuljević poslao mi je pisma, što 
ih je Rački pisao njegovu ocu iz Senja i Rima. Lijepa 
mu za to hvala. Ova pisma idu u dobu prvih poče- 
taka R-ga snažnoga rada, idu u dobu njegove pri- 
prave za veliki kasniji rad. U njima slika R-i sama 
sebe i podaj e lijepu pouku svakomu mladomu čo- 
vjeku. Zato sam ih u „Prilogu*' naštampao. Njegov 
život u Senju i Rimu oslikao sam samo toliko, da či- 
talac upravo poželi pročitati i ova pisma. Veoma žalim 
što ne mogoh na vrijeme dobiti pisma R-ga g. dru. 
Bogišiću, koja je ovaj pokojnikov velecijenjeni prijatelj 
sačuvao, ali ih nije mogao poslati, jer je on boravio 
u Getinju, a pisma su u Parizu. Nadamo se, da ćemo 
ih još dobiti u našu akademijsku zbirku. 



U Zagrebu dne 13. februara 1895. 



JL. aS. 

I. 
Iz mladosti — 1855. 



Nije mi lasno bilo pisati životopis miloga starijega prijatelja 
dra. Franje Račkoga, premda mi je poznata bila svaka nit nje- 
gova života. Čuvstvo poštovanja, kojim sam ga pratio svega 
života, iza smrti raslo je sve više, čim sam više progledao 
sve pomisli i nastojanja njegova. Sve sam više vidio u svakom 
njegovom djelu čistu i jasnu misao samo za narodnim dobrom, 
sve više mi je bivala slika njegova života jasnija i sjajnija 
tako, kako mi nije bila, kada sam ga svojim očima gledao. 
Morao sam upravo paziti, da ushitom svojim Čitatelja ne 
utrudim, da ne probudim u njemu misao, kao da sam hvalom 
prevršio. Ovo ne smjedoh učiniti u životu Račkoga, koji u 
tom pogledu u tolikim biografijama slavnih ljudi po mojem 
mnijenju nikad prevršio nije. 

Rodio se je Franjo Rački 25. novembra 1828. od oca Grge 

i majke Margarete rodjene Padavić u Fužinama čarobnom 

mjestu gorskoga kotara hrvatskoga primorja. Otac mu je u 

mladje dane posjedovao kućicu s nješto zemlje. Nije bio pismen, 

a majka tek nješto znala i pisati. Oštroumni i neumorni Grga 

stvori si dobar krčmarski zanat, osnuje trgovinu mješovitom 

robom, a napokon stane trgovati i lijesom. Sreća mu posluži, 

sagradi dvije kuće i kupi treću, a zemlje nakupova do sto 

jutara. Grga bude ugledan čovjek i dugo vremena mjesni 

sudac jedan od najuglednijih svega svoga kraja tako, da su 

jnu višje oblasti i plemstvo bile ponudile, ali on ga odbio. 

Procvao Grga, a rasla mu i obitelj i narasla mu na tri sina i 

1 

tri kćeri. Sva je tri sina školovao, ali najviše je trošio na 
Franju, koji je bio najveća radost ocu i majci. Vele, da je 
ocu po svem biću svome od rane mladosti bio najspodobniji. 
Grga je bio neumoran u radu, brižan za svoju obitelj, čist 
u životu kao pravi narodni uglednik. Grga, pobožan i bogo- 
bojan svaki bi dan iza teškoga dnevnoga rada sa svojom 
djecom odmolio pozdrav gospi bogorodici. Nije štedio nijedne 
žrtve za svoju djecu, a mrzio svaku neumjerenost* u jelu i 
pilu i svaku raskoš u odijelu. 

Uz ovakovoga oca u ovakovoj obitelji cvali su mladi dani 
našega Franje. Svršivši pučku školu i prvi gimnazijalni razred 
na Rijeci prodje na gimnaziju u Varaždin, gdje je dovršio 
šest razreda tadanje gimnazijalne obuke — uvijek kao prvi 
djak. Mudri otac metnuo ga na stan u kuću, gdje se samo 
njemački govorilo, jamačno za to, da što prije taj jezik nauči. 
U kakovoj je atmosferi živio, vidi se po tom, što g. 1844. u 
svojoj petnaestoj godini piše kući, da bi ga „do godine dali 
u Magjarsku radi jezika". Otac ga ipak nije poslao. Duh 
narodni izvan ove kuće probudi brzo i Franju. Slijedeće go- 
dine 1845. već se potpisuje u pismima „Ilir iz Hrvatske'". 
Na koncu šestoga razreda ispjeva već lijepu latinsku pjesmu, 
u kojoj se i ovaj novi duh javlja.* 

Ovako probudjen nije bio zadovoljan, što ga otac kani do 
godine poslati u Senj. Dokazuje ocu, da su u Senju nauke 
slabe, zato da je tamo djaka tako malo. Bolje je u Zagrebu, 
gdje ima boljih učitelja, a u filozofiji da ima do sto pedeset 
djaka. U ovo jato htio bi i on poletjeti, ali mu otac ne da. 
Iz Senja javlja do skora veselu vijest, da će ga njegov biskup 
poslati u Peštu ili u Beč na sveučilište. Tomu se u veUke ra- 
duje, jer da „ieZi učen postati^. Roditelje uznemiruje za novce, 
da si nabavi što više knjiga. 

Godina 1848. nadje ga u drugoj godini filozofije u samotnom 
ali veoma nemirnom Senju. Ne prija mu taj nemir. Ne bi mu 

^ Pjesmu sam dobio od'preČ. gosp. kanonika Josipa Lehpamera. Hvala 
mu budi na daru. 



žao bilo, da raspuste sjemenište, jer bi se kod kuće mogao 
bolje posvetiti nauci. Došao bio klerik iz Pešte, koji mu je 
svega božjega dobra napripovjedio, kakve se sve nauke pre- 
davaju u Pešti, Beču i Pragu. Sada on pripominje svojim 
priprostim roditeljima, kako im je on već prije pisao i doka- 
zivao, da za njega Senj nije, da ga šalju dalje u svijet. Pre- 
sretan je opet, kada im može javiti, da će ga' ipak do godine 
biskup poslati na peštansko ili bečko sveučilište u teologiju. 
Moli ih, neka mu u Senj ne šalju novaca, već sve neka ostave 
za do godine, da si kupi što više knjiga, da „postane učen". 

Mjeseca oktobra 1848. marširali su sa svojim vojskama i 
Jelačić i Windischgratz na pobunjeni Beč. Burna ona godina 
i u Beču i u Pešti stisnula je i mladoga klerika Račkoga i 
nadalje za godinu dana u Senj, da ne poleti za najvećom že- 
ljom svojom u veći svijet. I u zabitnom Senju on napreduje. 
Pred nama je knjižica pod naslovom: j^Zapisnik knjiga na- 
rodne knjižnice Franje Bačkia bogoslova g. 1848,19. u Senju'^. 
Ovaj kataložić ima u prvom dijelu „slavjanske" a u drugom 
„neslavjanske" knjige. Slavjanskih knjiga ima na broju 68, 
najviše hrvatskih. Od slavenskih češku gramatiku od Ziaka 
i riječnik Konečnoga. Već ima i znamenite knjige : SafaHkov 
narodopis i Hanuševu dušovčdu, Safafikove starožitnosti, Pa- 
lackoga dšjini tri sveska. Časopis česk^ho Muzeum i Hanu- 
ševu logiku. Upravo lijepe i izabrane stvari. Ceski je dakle 
najprije učio i čitao od slavenskih jezika. Nije bio u tom 
samac. Tako su u „ilirsko" doba radili svi budniji hrvatski 
mladići. Samo je značajno, kojih se je knjiga najprije hvatao, 
kada je proučio češku gramatiku.' „Neslavjanska" njegova 
knjižnica na latinskom, njemačkom i talijanskom jeziku imala 
je u Senju tek trideset i sedam djela, a poslije vidi se, da je 
narasla na 86 teologijskih i crkveno-istorijskih djela. 

Dvadesetgodišnji posjednik male „narodne knjižnice" osjeti 
pobudu, da štampom objelodani njeke svoje mile misli. Lijepo 
mu pristaje, da je pjesmicom započeo i zapjevao veličanstvu 

crkve Hristove. „C^rkvi^^ pjeva i slavi ju, kako „svaki kamen 
gorostasne zgrade omašten je krvlju mučenikah". Dijete iz 
čiste kršćanske hrvatske obitelji zanosom se posvećuje crkvi 
majci svojoj, službenici Isusovoj. Uz pjesmu prilaže odmah 
članak „Bazum ivjera'^^ spretno složen po nauci dogmatike, 
koju je one godine učio. Svoju posvetu crkvi još ljepše izreče 
odmah u slijedećoj pjesmici: y^Budi volja tvoja^.^ 

Energična mlada duša probudila se evo brzo i u malom Senju 
nadom pitana, da će za koji tjedan poletjeti u veliki svijet na 
bečko sveučilište. Na jesen godine 1849. pošalje ga vrijedni 
biskup Ožegović u Beč, da nastavi u Pazmaneju nauke. Od 
biskupa dobije i preporučno pismo na dra. Josipa Jurja Stros- 
majera, tada dvorskoga kapelana i ravnatelja svećeničkoga 
doma Augustinea. Kada se prvi put nadjoše, bio je Štrosmajer 
već predložen i imenovan biskupom djakovačkim, samo mu 
je manjkala potvrda. Rački toga nije znao. „Mali sitni kle- 
ričić čedan, razborit i oštrouman, omili mi odmah", kaza 
biskup poslije četrdeset godina prigodom proslave četrdeset- 
godišnjice svoga biskupovanja. Milo mu je bilo sjetiti se toga 
sretnoga časa, kao prvoga cvijeta prijateljstva, a poslije l)ra- 
timske ljubavi prema Račkomu. 

Ne treba niti spominjati, da je mladi bogoslov svom dušom 
prionuo oko svojih teologijskih nauka, to svjedoče sve odHčne 
svjedočbe fakulteta. A kako mu gori duša za uzvišenim sve- 
ćeničkim zvanjem, to nam sam kazuje u dvije pjesmice pod 
naslovom: „Svećenik". Na visokoj hridi uzraslo granato drvo 
puno divna blagoslovna ploda, vrhom tiče se samih nebesa. 
Na drvo se uzapeo čovjek, da dijeli darove božje. Ona je 
hrid crkva Isusova, drvo je oltar božji, na koji se uzapeo 
svećenik, da svojom nekrvnom žrtvom spoji nebo sa zemljom. 

Voće neprestanih čuj! milosti. 
Te podava včrnim — u radosti 



' Katolički list g. 1849. br. 25. 

* Ibidem. 

3 Ibidem br. 26. 

Dh studenac živi 

Jest u njegovoj moći — 
U kog' božji janjac 

Vek k^rv svoju toči.^ 

Oblik ne odaje pjesnika. Rački niti ne pokuša nikada više 
niti jednom pjesmom svoju pjesničku sreću. Za nas je mnogo 
znamenitije, da iz njegovih ovo njekoliko stihova upravo sjaje 
njegova živa i sveta želja, da bude pravi, Čisti svećenik i 
božji ugodnik. 

Pored teologijskih nauka nastavljao je izučavanje jezika. 
Doskora nauči poljski i ruski. Sada je naučio i franceski.^ 
Osim teologije prione već sada i uz istoriju. Dozvolom mini- 
starstva učini na filozofijskom fakultetu ispit iz istorije au- 
strijske starije dobe („osterreichische Staatengeschichte alterer 
Zeit") odličnim uspjehom.^ Nije u tim predavanjima profesor 
njegov Jos. Kaiser mogao proći, a da ne oslika dobu Svato- 
plukovu i da se ne dotakne blagoslovnih djela svete braće 
Cirila i Metoda. Pred mladim bogoslovom jamačno prvi put 
odkrivala se slika slavenskih zemalja u velikom prostoru nji- 
hovu i u sukobu sa Njemstvom i Magjarstvom. Iz ove prve 
sUke rodi se poslije prvo njegovo djelo o Cirilu i Metodu. 
Užgao se za istorijsku nauku. Pokazuju to njegovi dopisi u 
•„Kat. listu", a osobito veća radnja: ^Sredotocje povjestnice^ 
u cijelom nizu članaka. Vjera i crkva središte su svih naj- 
plemenitijih i naji^zvišenijih nastojanja naroda i država. Doista 
lijep pokus za mladu energičnu dušu.* 

Svrši vši bogoslovje bude zaredjen za svećenika 16. au- 
gusta 1852. u Senju. Dobri njegov biskup Mirko Ožegović 

1 Kat. list 1850. br. 40. 

2 „Zapisnik narodne knjižnice" Fr. R. započet 1848. nastavljen u 
Beču. 

^ Dozvolom ministarstva od 25. januara 1850. učini za prvo i drugo 
polugodište u prof. Jos. Kaisera ispit, na Što dobije svjedočbu „auf 
die osterreichische Staatengeschichte alterer Zeit erste Glasse mit Vorzug". 
Svjedočba medju spisima pokojnikovim. 

* Kat. list 1851. br. 14. 15. 19. 20. 21. 22. 23. 24. 25. 26. 

namijeni mu lijep zadatak, da bude profesorom na gimnaziji 
za matematiku i fiziku. Biskup Mirko našao bio u Senju 
čudan običaj još od starih glagoljaških vremena. Župnici u 
svojim župnim kućama podučavali bi mladiće i pripravljali do 
bogoslovja. Slabo su na taj način pripravljeni mladići dolazili 
u bogoslovje. Da ovoj nevolji doskoči, osnuje gimnaziju u 
Senju, na kojoj su podučavali darovitiji njegovi mladji sve- 
ćenici. Da gimnazija dobije pravo javnosti, dade im priliku, 
da učine u Beču ispite. Rački se je imao u to ime pripraviti 
iz matematike i fizike i usposobiti na bečkom univerzitetu. 

Po svemu svome dosadanjem nauku i smjeru naučnom vi- 
djeste već, da nije imao za to nikakve priprave. To je na- 
ravno znao i njegov biskup, ali se je uzdao u njegove du- 
ševne darove, koji da mogu sve prevladati. RaČki se vrati u 
Beč na nauke. Odavle dade glasove o svojim naukama i u 
knjizi hrvatskoj. Sav je u filozofiji i u prirodnim naukama. 
Filozofijske rasprave u „Kat. listu": ^Okostnica sadašnje špe- 
kulacije'^, gdje govori o modernim strujama u filozofiji,^ a 
zatim: „Poganska špekulacija^^ pokazuju, da se je intenzivno 
bavio filozofijom. Njegov opet članak : j^Pokus narodno-Iuč- 
benog nazivlja'^ u „Kolu"* stekao je pohvalu tadanjega ured- 
nika Mirka Bogovića. „S najvećom radostju primih — piše 
mu — nedavno Vaš pokus narodnoga nazivlja lučbenoga. pa 
zato mi se neda na ino, već srdačno vam zahvaliti za trud 
Vaš, kojim nastojite, da obradite tu struku, znanosti, o kojoj 
se punim pravom reći može, da do sad na ugaru ležaše. Za- 
služujete za to hvalu cijelog naroda".* 

Redaktorovu hvalu uzmite onako, kako ju je on razumjevao. 
Htio tek obodriti mlada čovjeka, da dalje radi. 

Vrijedno je čuti dvije tri riječi iz kratkoga piščeva pred- 
govora. „Narod nam je nadaren blagim, poučljivim duhom, 

» Kat. list 1852. br. 16. 17. 18. 

2 Kat. list i. g. br. 30. 31. 

^ Kolo IX. str. 105. i dalje. Štampana je prva pola. 

* Pisma Bogovidu od 8 febr. 1853. 




a zemlja naša mogla bi biti rajem evropskim. Široke i plodne 
poljane, romantične doline grle potoci i prostrano more. A 
ni ćelave i kršne primorske planine u mnogom pogledu nisu 
bez važnosti. Koliko blago nesakrivaju naše gore? Sve ba- 
dava! — narod nam je neuk pak zato - siromašan". Govori 
dalje, kakva su nam polja, kakvo li gospodarstvo. Puno se 
nada od praktične uporabe lučbe. „Ona će nas medju pro- 
sviećene narode uvrstiti, ona od tudjeg upliva — koji se samo 
u neukom i siromašnom narodu ugniezditi može — jamačno 
osloboditi. Svaki je početak težak, ali ga ipak prevladati 
valja. Krika i vika jošte nijedan narod spasile nisu''. 

Vidite li već ovdje pozitivni duh ? A onda dalje : „U ovom 
pokusu upotrebio sam češku i poljsku terminologiju — rado 
bi bio i rusku, ali mi žalibože ne bijaše moguće radi kinez- 
koga zida, koji glede književnoga sporazumka medju nama 
i Rusi do danas obstoji. Meksiko nam je mnogo bliži nego li 
Petrograd, Moskva ili Kiev ; pa ipak samo u uzajamnosti sla- 
venskoj leži naše spasenje". 

Rački pored svega napora nije radi svoje preslabe priprave 
uspjevao, zato još prije svršetka godine ostavi zlovoljno mate- 
matiku i fiziku. Vratio se u roditeljsku kuću na Fužine i 
stoji ondje koji mjesec. Kada ga biskup hoće da šalje na 
dalnje nauke u Beč, da se pripravi za doktorat bogoslovja, 
dnže vremena ne odgovara. Napokon odgovori. Prodje u Beč 
u zavod za pripravnike bogoslovja mjeseca augusta 1853., a 
12. jula 1855. bude promoviran za doktora bogoslovja sa 
sjajnim svjedočbama o svojem vladanju u tom zavodu. Opet 
je sretan i opet kano novim životom prione iiz omiljele sebi 
nauke. Nastavlja svoja razmatranja o filo0ofiji^ i teologiji.^ 

' U godini 1853. Kat. lista ima dvije „poslanice" o razvoju filozofije, 
a u god. 1854. br. 18. poslanica III. 

2 Kat. 1. br. 26 — 32. „Zapad istok 8 obzirom na djelce : Slovo katoli- 
ćeakago pravoslavfja rimskom katoličestvu. Moskva 1852,** brani kato- 
ličku crkvu, br. 42. 43. „Crkva i umstvovanje" razlaže odnošaj teologije 
prema filozofiji. 

Prvi put javlja nam se sada i pobožnim ushitom, koliko štuje 
uspomenu slavenskih apostola drila i Metoda^ i člankom p(^- 
pularnim: Prvi dolazak Rusa u Carigrad^^ a veća mu je 
radnja: Slavi slavenskih apostola,^ koju ovako uvodi: „Mi 
ne spadamo ni u vrst narodnih zanesenjaka niti u vrst bez- 
narodnih crkvenjaka, već želimo nasljedovati naše slavne apo- 
stole, u koju svrhu naumismo ih na kratko pomnjivo pratiti 
na putovanju ove vremenitosti^ , Tražismo trag prvomu za- 
metku njegove odlučne volje za nauku istorijsku. Eto nam 
se javi prvi tračak. Treba da se ponješto umislimo u onu 
dobu. Sto je slušao i činio ispit iz „starije istorije austrijskih 
država", to je još malo. To još nije istorijska škola. Više je 
vrijedno spomenuti, da je u ono doba cvao Ivan Kukuljević. 
o kojem izreče u potonje vrijeme sam Rački, da je svojim 
snažnim i uspješnim radom najviše djelovao na njega : da se 
posveti domaćoj povjesti. Pomislite si još u ono doba cvatu- 
ćega Šafafika, koji tako rado priklanja svoju divnu glavu, 
da sluša zanosna mlada čovjeka. Već se sada svjetuje RaČki 
s tim idealnim slavenskim velikanom. Onda ćete razumjeti 
njegovo pismo Ivanu Kukuljeviću kratko vrijeme iza svoga 
povratka kao profesor bogoslovja u Senju: 

„Odkada se oprostih školskoga praha, ko što mi od negda 
vruća želja bijaše: posvetit se izključivo povjestnici, i to na 
koliko mi moguće — narodno-crkvenoj. Ko što znate, sastavih 
u Beču životopis naših apoštolah. On bijaše namienjen dnev- 
ničnoj porabi. Od nekojih stranah nukan, da ga objelodanim, 
stadoh ga izpravljati i umnožavati — nu preko misli i na- 
kane moje uzraste na poveće djelo, koje bi odviše prostrano 
bilo za „arkiv", za kog vam ga bjeh obećao. U drugoj strani 
rečenoga životopisa bit će nacrtana povjestnica slavenske litur- 
gije. Za tu stranu sakupih još u Beču a nešto ovdje podosta 



1 Nabožne misli o sv. Cirilu i Metodu. Kat. 1. 1854. br. 12. 

2 Neven 1855. br. 1. 8—10. 

3 Katolički list 1855. br. 10—24. 2«. 

datah i medjutim želio bi, da bi izvolili upozorit me na po- 
znata vam djela, koja o tom predmetu rade". 

„Sto bi želio za vaš Arkiv prirediti jest : povjestnica o Pu- 
tar enih. Pitanje ovo od negda me jako zanimalo, osobito nje- 
gova lilozofičko-dogmatička stranka, koja zasieca u dobu pred- 
kršćansku, te svojim dualizmom vrlo je srodna slavenskom 
bajoslovju. Tegoba, koju su osjećali vrstni ljudi kod rješitbe 
ovoga za nas toli važnoga pitanja, mislim nebi nas smjela 
prestrašiti". 

„Obične latinske oli grčke izvore imadem pri ruci, kano 
takodjer listine, koje ste naveli u Arkivu iz Farlata, Fejera, 
Katone itd. Jedino što bi vas molio, jest: da ako bi imali 
kakve rukopise, koji se na to pitanje protežu, da bi mi ih 
blagoizvolili poslati. Razumieva se, da ču ih neoštećene sa 
zahvalnošću vratiti. U obće u tom važnom al težkom poslu 
posavjetujte me, kako najbolje znate". ^ 

Rački se evo vraća u domovinu iza dvije godine svoga 
boravka u Beču, ne samo sa lovorikom doktora bogoslovja, 
već i sa gotovim djelom o slavenskim apostolima Cirilu i Me- 
todu i osnovom radnje o Bogomilima tek zamišljenom, ali 
jošte negotovom. Doista sjajan svršetak nauka i lijep početak 
ozbiljnoga naučnoga rada. 



^ Gl. Prilog br. 1. Svi izvodi iz pisama u Senju i Eimu jesu iz 
„Priloga". 



n. 
U Senju i Rimu 1855-1860. 



Pun znanja, volje i snage vrati se mladi doktor bogoslovjii 
u domovinu u svoju biskupiju ravno na katedru bogoslovnu, 
gdje je imao da predaje crkvenu povijest i kanoničko pravo. 
Iz velikoga Beča dospije u mali Senj. Ostavi bogata poma- 
gala književna prijestolnice i mnoge uglednike, s kojima se 
mogao svjetovati. Sto je sa sobom donio knjiga i bilježaka, 
to mu je sada sve. Oko njega više tmine, nego li svjetla, 
jer je on sam odmah u prvi mah glavna zvijezda u Senju. 
Domovina mu je pritisnuta njemačkim jezikom, koji je za- 
uzeo prvo mjesto u Školi i u svim javnim poslovima. Ne bi 
bio Rački niti prvi niti posljednji, da je klonuo duhom. Mno- 
goga mladoga zanosnoga čovjeka nakrcana znanjem sa sve- 
učilišta pokopalo je ovakovo pusto malo mjesto. Rački se 
ipak i u Senju osjeća veoma ugodno. Onako mlad, pa već 
sjeda na katedru, da predaje odraslim mladićima predmete, 
sebi mile i drage. Nije samo profesor, već i nadstojnik u 
seminariji. Ima odmah od početka cijelu obskrbu u sjeme- 
ništu i preko devet stotina for. godišnje plaće, kao da bi 
danas imao u Senju dvije hiljade forinata. Na koncu prve go- 
dine mogao već misliti i na putovanje. „Cuo sam — piše Ivanu 
Kukuljeviću — da namjeravate u Dalmaciju« Ali kada? i kako 
dugo ćete ondje baviti? — to neznam. Meni nastaju sada 
praznici, koje bi doduše imao na oporavljenje obratiti; nu 
najmilija bi mi bila zabava, ako bi se mogo vam pridružiti, te 
u književnu svrhu Dalmaciju posjetiti. Ja bi dakako morao sa- 
znati vašu nakanu, mnienje i želju. Ja bi do konca rujna morao 
biti u Senju. Inače ako bog da sliedećih praznikah posjetit 

ĆU Mletke ili koji ini grad po savjetu iskusnih za nas važan". 
Xa knjige i časopise mogao trošiti koju stotinu for., kao sto 
je zbilja činio. Bio je opet blizu svojih roditelja, koji su bili 
upravo u cvijetu blagostanja. Nisu oni od njega iskali, već 
bi njemu mogli dati, da je trebao. Ugledan je medju svojim 
drugovima, a iznad svih njih stoji, u milosti svoga biskupa 
baruna Mirka Ožegovića. Rački ga obožava, kao da mu je 
rodjeni otac, a biskup njega ljubi, kao da mu je rodjeni sin. 
Starac će eno platiti sve troškove za njegovo djelo o Cirilu 
i Metodu, pa ma koliki bili. A kada se radilo o tom, da 
biskupi hrvatski osiguraju bolju dotaciju kanonicima kod sv. 
Jerolima, obeća Ožegović u tu namjeru hiljadu for., a ako 
Rački tamo podje, dati će i tri hiljade forinti. 

Sve je ovo moglo ogrijavati mladi zanosni duh. Najviše ga 
rasvijetli, što se je u senjskoj biskupiji sastajao s posljedcima 
rada svetih slavenskih apostola — sa glagolskim spomenicima. 
Šafafik je tada proučavao pitanje glagolice. Već je bio izrekao 
onu znamenitu riječ, da je glagolica starija od ćirilice. Sada 
je htio to pitanje do kraja ispitati. Zato mu treba spomenika 
hrvatske glagolice. Ivan Kukuljević dvori Safafika, a Rački 
njih obadvojicu. Obraća se na sve strane i služi s veseljem, 
^jer se ovdje radi^ — kako piša Kukuljeviću — „o sudu, 
koga će izreći o Uh slavenskih hieroglifih najveći slavista; 
kano i o tom, da se stari naši spomenici uzćuvuju od van- 
dalizma il narodne nemarnosti"^. 

Svi prijatelji svećenici pomažu ga i preko stotinu listina 
šalje Kukuljeviću. Na koncu prve godine svoga profesoro- 
vanja može mu i ovo javiti : „I sada po obližnjih otocih raz- 
trkavši se naši klerici po mojoj preporuci potražit će po su- 
kromnih rukuh, jeda li nebi našH kakovih listinah". Prolazi 
i sam na otok Krk u Basku glasovitomu spomeniku sv. Lu- 
cije, da ga snimi od pismena do pismena, da skine koprenu 
s toga spomenika, o kojem je Safafik još mislio, da je pisan 
njekom kryptografijom. 



^ ^»■■^^^M^^^MMIIl ^^^^1^^ ■ Bl^^^^^l^^^M II II *• • '.'"- 

„Četiri sata — veli sam — ležao sam na ploči kod sv. 
Lucije" i raskri va dosta, ali opet ne sve. Bilježi svako pisme 
koliko se dade. „Pismena su", veli on, posvema glagolska, 
samo njeka imadu osebujan, do sada neobičan oblik. Kada 
vrijeme dopusti, pokušat ću opet junačku sreću". Tako traži 
natpise oko stolne crkve, koji služiše za sjedala, pak su go- 
tovo propali. Polazi i u grobnicu biskupsku, da otkrije koju 
starinu. On se trudi, da steče Kukuljeviću odgovora na nje- 
gova „pitanja" o starinama i narodnom životu. „Buduć da od 
našieh stran neprimiste odgovora na pitanja, predložena po 
historičkom družtvu, naumih vam ga ja što prije sastaviti, i 
to od ciele biskupije. U tu svrhu obratih se već na njeke 
mladje znance po raznieh predjelih biskupije, da bi bar ono. 
na što sam puk odgovoriti može, pokupili, te mi amo poslali. 
Ako me prijatelji neiznevjere, tad ću jamačno obećanje iz- 
puniti". 

Rački hoće da probudi osobito braću svećenike, da ih za- 
interesuje za crkvenu istorij u. Uto ime napisa: ^Pregled gla- 
goljske crkvene književnosti s osoiitirit obzirom na sv. pismo 
i liturgičke knjige^, ^ „Sami žaUbože opaziti ćete, na koliko 
zavlada njeka trulost u većini našega svećenstva, inače „cui 
honor, honor!" Mi imademo svoj organ „Kat. list". Njegov 
urednik revnuje, da što bolje svojoj svrsi odgovara ; nu slabo 
ga podupiru. I ono što obično pišu, slabo zasieca u naše po- 
trebe ; a na našu crkvenu povjestnicu baš nimalo se neobaziru. 
Uzrok će dakako najbliži biti, što ju riedki njeguju". Da tomu 
doskoči, veli: „naumih kratke sastavke ove struke u „Kat. 
listu" objelodanjivati, da se možebit koja domoljubna duša 
pobudi. Tamo je takodjer smierala kratka povjestnica naše 
glagoljske književnosti, da se s njome naše svećenstvo bar 
ponješto upozna. Sastavljaj uć istu poslužih se skoro svimi- 
pisci, koji o istoj štogod pisaše; na više mjestih i sam srav- 
njivah navlas časoslove i misale glagoljske, koji su mi pri 



1 Kat. 1. 1856. br. 34. 35. 

ruci ; kano i glagoljski prievod s grčkim ili latinskim izvorom. 
S toga samo gledišta one crtice sudite". 

On svoju riječ i drži i postaje najmarljiviji i najznatniji 
suradnik „Kat. lista". Njegovi članci: ^Crtice iz domaće 
crkvene povjestnice^ teku kroz cijelu godinu 1867. Najprije 
uzimlje da raspravlja: „Prabiskupi dalmatinsko-hrvatski'* ,^ 
Zatim: ^0 premještanju biskupske stolice iz Krbave u Mo- 
drušu^ ;* ^Još nješto o prabiskupih dalmatinsko-hrvatskih^ ;^ 
^Katarina Zrinjska pobožna spisateljica hrvatska^ ;* n-^J^" 
koje primjetbe na legendu: Pašsio St. Quatuor Goronatorum'^ ^ 
Uz ovu znamenitu legendu donosi doslovni prijevod hrvatskoga 
glagoljaša iz XV. vijeka. Napokon ^Krištof biskup modruški^.^ 
Sve ove rasprave radjene su naučnim načinom, kao učena istra- 
živanja. Svaka od njih donosi koji novi izvor, kojim je Rački 
bio pobudjen, da o tom predmetu piše. Sve su vrijedne, da 
ih istorik hrvatski niti danas ne zanemari. Sve su pisane tako, 
da „pobudi koju dušu" — kako reče — izmed braće sveće- 
nika hrvatskih, da se crkvenom povjesti počme baviti. 

Sve su ovo tek krijesnice duha i truda Račkoga, a sve su 
se rodile, jer je on iskao posljedke djelovanju apostola naših 
sv. Cirila i Metoda u narodu hrvatskom. Sada dovrši svoje 
prvo veće djelo : „ Viek i djelovanje sv. Cirylla i Methoda 
slovjenskih apoštolov^ . U Zagrebu 1867. I. svezak.' Mimogred 
moramo spomenuti ovo : „Sveslovjenski" duh pronikao dušom 
njegovom tečajem ove radnje i prihvati genitiv plurala stari. 

1 Kat. 1. br. 1. 2. 3. 

2 Kat. 1. br. 8. 

5 Kat. 1. br. 20. 

* Kat. 1. br. 28. 

' Kat. 1. br. 29. 30. 31. 

« Kat. 1. br. 46. 47. 

' Od ovoga sveska I. dio izašao u Kukuljevičevom Arkivu knj. IV. 
str. 237 — 280. pod naslovom; „iVacri jugoslavenskih povjestij do IX. 
vieka**. Uz ovu raspravu dodaje veoma oštroumnu manju radnju: „Jeli 
podmetnuta poslanica Hadriana II. na Bastislava i Kocelja što se 
nalazi u panonskoj legendi?^ Ibidem str. 281 — 297. 

^Genitiv plur. nije Kurelčev — piše K-ću — već sveslovjenski. 
s toga poprimih ga. S njim će se prije sloga učvrstiti no po- 
rušiti; a na vikače nesmiemo paziti". 

Osnova djelu je velika. „Jedro i središte istoga jesu slo- 
vjenski apostoli, veli on* — nu — o čem se do sada malo 
mislilo — za upoznati se posvema s njimi, za uvažiti njihovo 
djelovanje, trud i težnju, ^trebalo je čitatelju kratkiem nacrtom 
narisati narod, med kojim življahu i djelovahu, njegovu pro- 
šlost, odnošenje prema inostranstvu, prosvjetu i nabožni život, 
što sve izvedoh u prvom svezku". . „U drugom sliedi istieli 
život, trud, nepogoda ; a da se vidi, na koliko djelovanje nji- 
hovo stezahu ili podupirahu razne okolnosti, pod kojijeh upli- 
vom poslovahu, imalo se bodrim okom obazrieti na njihov 
viek, koga osobito Jugoslovjenstvo vjekovaše". 

„U trećem odsjeku (svezku) vidit će se, kako trud njihov 
u crkvi i književnosti postade svojinom ne samo slovjenske 
grane, oko koje radiše, već čitavoga Slovjenstva; a navlas 
kroz to postadoše „slovjenski apostoli". Ovdje bi bila i po- 
vjestnica slovjenske liturgije". 

Prvi svezak dijeli se u dvije glave. U prvoj glavi jesu: 
„Državne povjesti", a u drugoj „Nabožno-crkvene povjesti". 
Sve idu do devetoga vijeka ili do dobe djelovanja svete braće. 
Djelo stoji na visini tadanje nauke. Bizantince istina bog upo- 
trebi) uje samo po Stritteru, ali za to izvore upotrebljuje veoma 
pomno, a u literaturi poznaje naj znatnije stvari. Onaj dio o 
naseobi balkanskoga poluotoka još se i danas može donekle 
upotrebiti. U drugom dijelu o bogoštovju stoji na pozitivnom 
temelju istorijskih svjedoka. Divnom marljivošću morao je 
tečajem svojih nauka u Beču iscrpljivati velike zbornike, jer 
ih u Senju dakako imao nije. Koliko se mogu sjećati riječi 
starijih ljudi: medju mladjim svijetom probudio je pojav Rač- 
koga senzaciju i ulijevao mladjim i starijim nade u vehku 
budućnost mladoga pisca. 



* U predgovoru djela str. VIII. 

Već sada javljaju se u ovom djelu njeke karakteristične 
crte, koje su njegove osebujne u cijelom mnogostručnom i 
plodnom radu slavnoga mu života. Osnovao je djelo, koje 
rasvjetljuje prilike političke i kulturne slavenskoga svijeta od 
čeških gora do egejskoga mora i od crnoga do jadranskoga. 
Sam jošte Slaven vlada na cijelom tom prostoru. Ova ve- 
lika, sjajna slika obasjava dušu njegovu kroz više najljepših 
mladih godina njegova života, a obuhvaća poslije vas njegov 
život. Na većoj i ljepšoj južnoj poli ove velike u IX. vijeku 
još samo slavenske domovine žive plemena jugoslavenska. On 
već sada drži samo „jugoslovjensku povjest" kao jedinu zna- 
nošću opravdanu. Ovo naglasuje jošte poslije decenija „za 
višje stanovište", za svoje stanovište. 

Upravo u ovom prvom dijelu do IX. vijeka raskrivajući ve- 
like tmine mogao se zaletiti u tminu. Mogao ga je ovaj zanos 
zavesti. Sretan je bio, nije nastradao. Čuditi se je tomu, jer nije 
bio istorik školovan. On je vrlo oštrouman, i to gaje moglo 
zavesti, da traži osebujno nove stvari. Za čudo je već sada 
kritičan i opet nikada hiperkritičan. To dolazi odatle, što je 
njemu znanost sveta, njoj služi kao i crkvi božjoj. Svuda 
vidiš hermeneutiku naučenu pri ispitivanju svetih knjiga. A 
kako je ozbiljno naučio ispitivati vjerodostojnost svetih knjiga, 
istim duhom ispituje i istorijske izvore. 

Tražeći samo i lih istinu i hrleći za njom, kao brz i dobar 
radnik zanemaruje vanjsku formu. Već u ovom djelu zane- 
maruje umjetničku kompoziciju. Te mane nije se ni poslije 
mogao riješiti. Jezika hrvatskoga nije učio u školi, a u navali 
za naukom i naučnim radom nije ga niti poslije dospio prouča- 
vati. U cvijetu mladenačke dobe upijao latinštinu, kojom pro- 
diše sav njegov jezgroviti slog. Bez cvijeta i mirisa ljepote je- 
zika hrvatskoga piše i ovo i kasnija svoja djela. Nije niti 
posHje pravo imao, kada je na prigovore radi jezika odgo- 
varao-: „Ne treba paziti na to, kako se piše, već što se piše". 

Rački nije bio dovršio svoga djela, kada mu se pruži pri- 
lika, da prodje u Bim u hrvatski kaptol svetoga Jerolima. 

Najviše ga uspali za tu misao Ivan Kukuljević, kako mu 
sam priznaje. Pobuđjivao ga i obožavani njegov biskup. Pla- 
šile su ga nevoljne prilike materijalne u onom kaptolu, ali ga 
bodrila misao, koliko bi mogao ondje raditi za svoj narod. „Mi 
smo kukavno zastupani" — piše barunu Metelu Ožegoviću — 
toli kod državnoga, koli kod crkvenoga središta, zato nam 
toli slabo ide. U Rimu nije nijednoga Jugoslovjena, neću reći 
u visokoj časti, no u nikakovoj, koji bi ma rieč za taj za- 
pušteni narod probesjedio. S druge strane navlas od njekoliko 
godin književnost naša oto bilo duševne snage sasma izumire. 
Kada ne stane ovo njekoliko muževa, koje sviet za diletante 
na književnom pozorištu smatra, niestat će i posljednjeg cvieta, 
štono se bješe pomolio iza mnogoljetne ogare. Kolika steče- 
vina nebi bila za nas s ovoga takodjer gledišta, znat će svaki 
uvažiti, znajući, da u Rimu leži zakopana prošlost sviuh na- 
roda i svijuh stoljeća. Ini narodi običavaju tamo slati svoje 
povjestničare — mi bi tada imali ondje svoje stanovite iz- 
tražitelje povjestnice". Moli ga, neka nastoji „kako bi se dala 
zaklada spomenutoga zavoda umnožiti i možebiti zavod pre- 
ustrojiti za da ondašnji kanonici budu dostojni zastupnici na- 
roda u vječnom gradu". ^ 

Radio je o tom biskup Strosmajer, podupirao ga biskup 
Ožegović, a nadali se pomoći i od kardinala Haulika, zato 
mladi profesor nuka Metela Ožegovića, neka ih i on podupre. 
Rački je materijalno sjajno stajao u Senju, kako već spo- 
menusmo. „Nu ako bi mogle" — piše Ivanu Kukuljeviću — 
„u čem moje slabe sile narodu koristiti, a navlastito u knji- 
ževnosti, pripravan sam svoju udobnost ostaviti, te poći u 
daleki sviet. tom nedvojim, da bi u Rimu više duševne 
hrane našo no igdje drugdje: ali — nebi opet rado doći u 
kakove neugodne okolnosti ili da se s materijalnom nevoljom 
borim". 



* Pismo M. Ožegoviću od 3. aprila 1856. U zbirci jugoslavenske 
akademije. 

Ovo je bio vrlo temeljit strah. Rački bude imenovan ka- 
nonikom 2. augusta 1857. „Pošto vi ste jedan izmed giavnieh 
poticatelj" — piše Kukuljeviću — „da se u Rim prosim, bit 
će vam drago čuti, da me zbor imenova. Ja se toj časti samo 
na toliko radujem, na koliko pruža mi priliku u sriedotočju 
staroga i novoga svieta više djelovati na korist domovine, no 
igdje drugdje". Mora da bude u Rimu do 30. sept. na dan 
sv. Jerolima. Rado bi ipak prije vidio Kukuljevića. „Ako mi 
ikoliko bude možno, te ako bi mi oglasili što prije, da vas 
bude u Zagrebu početkom rujna, pohitio bi k vama najviše 
radi toga, da bar progledam, dopustite li, u vas sakupljeno 
gradivo za našu povjestnicu; te da se dogovorimo o dalnjem 
iztraživanju, pošto i tuđe potrebit nam je njeki sustav, bez 
koga nećemo nikada k žudjenoj svrsi doći". 

Rački dospje u Rim i naseli se kod Dubrovčanina Petra 
ManČuna, glasovita bakroresca — naravno tako skromno, 
kako se jedno djače naseljuje, imajući prihode djaka siromaha. 
„Biti će vam poznato — piše Metelu Ožegoviću — ^, da naš 
kaptol veoma slabo stoji, dočim svaki kanonik s misami dodje 
na 15 rimskih škudov (nješto preko 30 for.). Odavle ima pla- 
ćati konak, odavle hraniti se i ostale potrebe namirivati,^ ^ 

„Meni kanonikatska plaća — veli Kukuljeviću (12. nov. 
1858.) — nesluži ni pol mjeseca; a druga polovina? Za to 
ja znam i još njetko drugi". Otac ga je podupirao, premda 
se starcu čudno činilo, da mora pomagati sina — kanonika 
pa još u samom Rimu. „Mi smo bogci — veli drugi put 
(25. V. 1858.) — a potrebe su velike. Osobito nebi smjeli 
nijednoga spisatelja (van da ima što od drugdje) amo poslati 
za kanonika. Što se mene tiče, kad svršim svoje književne 
radnje, ogledat ću se opet na Hrvatsku". Medjutim za koji 
mjesec iza ovoga pisma stiže u Rim biskup Strosmajer, da po- 
pravi dohotke kaptola sa darom od dvadeset hiljada forinti. 



* Pismo M. Ožegoviću 18. novembra 1857. U zbirci jugoslavenske 
akademije. 

Ne mislite, da je zato skučena srca dospio u Rim,, da je 
nezadovoljan boravio u Rimu ili da se je sa nevoljom borio. 
„Čeznuće za Italijom i za Rimom — veli u prvom svom 
dopisu od 8. novembra — probudjuje se u meni već od ma- 
lenih noguh. Za čim već davno čežnjah, meni se je hvala 
Bogu izpunilo — i to u onakovoj i onolikoj mjeri, u kakovoj 
i koliko se nikada nisam nadao". 

Sretan je, jer je puklo pred njim veliko polje djelatnosti. 
Ne smeta mu, što je dospio u kaptol, s kojim se u siromaštvu 
jedva mogao takmiti koji kaptol u Europi. Ali on će se boriti 
i za kaptol. Njega su dočekali stariji drugovi kao ozebli sunca. 
On je imao postati njihov posrednik kod hrf^atskih biskupa 
i uglednika. Već u tom prvom dopisu vojuje za kaptol sv. 
Jerolima. „Sta nebi žrtvovali Francezi, Niemci ili koji drugi 
narod, da im se svećenstvo kod narodnih crkva — u Eimu 
— povisi na čast kaptola". „Koliko blago u rimskih knjiž- 
nicah za nas leži, shvatit će onaj, koji zna, što je Rim od 
njegda za sviet savkoliki i za našu domovinu bio"/ On upravo 
sam i bez pomoći od drugova radi za kaptol. ^^Pisarenje za 
naš kukavni kaptol — spalo jest na mene'^ tuži se jednom 
Kukuljeviću. Ali on je i doživio i dostigao prvi potrebni korak 
novomu životu kaptola. Prvi put vidjamo u krasnom skladu 
volju biskupa Strosmajera, kako Račkomu ispunjuje vruću 
želju i molbu. „Podjoh u susret do Jakina — piše mj. maja 
1859. K-ću — našemu predobromu biskupu Strosmajeru, te 
za njegova bavljenja u Rimu bijah vazda uz njega — ja se 
s njegovimi misli posvema slagah". Strosmajer dade 20.000 for. 
za kaptol, a obeća još i više, da se mladi ljudi šalju u Rim, 
da uče umjetnosti, „na taj način postao bi naš zavod kori- 
stan narodu". Ovo je prvi lijepi početak zajedničkoga blago- 
slovnoga rada ovih dioskura na nebu hrvatskoga naroda. 

Cim dospje R-i u Rim i učini nužne službene posjete, potraži 
i znamenitije rimske književnike, „koji mi — kako veli — 



1 Kat. 1. 1857. br. 48, 377—379. 

ne samo svoju pomoć obećaše, nego takođjer me u svoje kolo 
počeše uvadjati — malo ne sviuh na ćelu stoji ot. Theiner", 

Ali vratimo se glavnomu poslu, koji ga je kao na krilima 
đonesao u Rim i pronosio po Rimu — njegovu književnomu 
radu. 0. Theiner preporuči ga čuvaru vatikanske knjižnice nad- 
biskupu Sanmarcianu, da može upotrebljivati rukopise. ,,Ja 
dakako — veli on — koji se u Rimu namjestih, naumih u 
svojoj radnji sliediti njekakav red i sustav, nije mi bo od 
sile laćati se brže bolje sad ovoga sad onoga posla, ko što 
je prinužden svaki, koji amo dodje za koji tjedan. Najprije 
namjeravam, tako rekuć, rekognoscirati književno zemljište 
w Rimu, na koliko je za nas koristno. S toga proći imenike 
rukopisov po raznih javnih i sukromnih knjižnicah rimskih, 
biti će moja prva briga". 

Najprije počme bilježiti „u knjižnici kasanatskoj u domini- 
kanskom manastiru S. Maria sopra Minerva rukopise od veće 
ili manje važnosti za jugoslovjensku povjestnicu" počamši od 
8. novembra 1857. Zabilježio je sedamdeset i devet rukopisa, 
ali ne samo za jugoslovjensku povjest, već i u opće za sla- 
vensku i za cijelu istočnu Evropu. Zatim predje u knjižnicu 
„korsiniansku" u kojoj je zabilježio do pedeset rukopisa, ra- 
deći opet istim načinom, a vidi se, da mu je pred očima cijelo 
zemljište radnje svete braće Cirila i Metoda. Za vatikansku 
knjižnicu upotrebi krasno djelo kardinala Mai-a : Scriptorum 
vet. nova coUectio Romae 1831. osobito tom V. u kojem su 
Codices slavici. Radio je i bilježio u „Bibliotheca Angelica PP. 
Augustinorum", „Bibl. Cister. monast. S. Crucis Hierosol.", 
„Bibl. princip. Ghigi", „Bibl. Barberina", „Bibl. Vallicelliana". 
Iz svih tih biblioteka nalazimo popise rukopisa i bilješke, 
najviše dakako iz knjižnice vatikanske. Svuda se vidi, da 
najprije traži tragove vijestima o Cirilu i Metodu, zatim o 
Bogomilima, a onda za razne dobe i ogranke povjesti jugo- 
slovjenske. Iz ovih popisa rukopisa imalo nastati djelo : „5im 
gledom na slovjenshu knjiševnosf^ . Ono nije postalo, jer se je 
RaČki morao prije vremena vratiti u domovinu. Ove njegove 

bilješke nisu propale. Priopćio ih u „Radu" poslije mnogo 
godina. ' 

Prva mu je sada književna radnja nastavak djela : „ Viek i 
djelovanje sv. Cyrilla i Methoda slovjensJcih apokolov"^.^ Već 
u prvom pismu iz Rima javlja K-ću: „Svojeg djela produ- 
ženje pripravljam za tisak, nadam se, da ću biti gotov do 
novog ljeta. Izaći će obšimije, nego si mislili — a pokratit 
mi se neda, jer bi dirnuo u osnovu ; nadam se, da će čitatelj 
živo shvatiti naše učitelje i njihov položaj u svom vieku. Za 
historiju liturgije dobro će mi doći blago knjižnice vatikanske, 
kao što i za pitanje o glagoljici. Sada uprav o tom radim". 

Kako reče, tako i budne. Malo iza nove godine otpravi 
prvu glavu ovoga djela u Zagreb. Neće ga štampati u Rimu, 
da mu se ne reče, da je pisao pod upKvom rimske cenzure. 
Znamenito je da znamo, da je djelo doista u Senju dovršio, 
a u Rimu ga tek dotjerao. Ipak se vidi, što je u kratko 
vrijeme u Rimu pri vrijedio. Bizantince ne upotrebljuje više po 
Stritteru, već po pariškom i bonnskom izdanju. Velike zbor- 
nike Mansia, Baronia i Pertza obilno rabi, a bilježe se već 
i rukopisi vatikanske biblioteke. Sve je ovo divnom brzinom 
i snagom svladao za pet mjeseci svoga boravka u Rimu, da 
uzmogne poslati prve dvije glave (25. febr. 1858. — do smrti 
svetoga Cirila) u Zagreb. Posla upravo cijelu prvu polovicu 
svoga djela — (do str. 236.) Za drugih pet mjeseci dovrši 
djelo sasvim. 

Račkoga Ciril i Metod nije tek biografija naših apostola. 
Oni su središte dogodjaja suvremenih u slavenskom svijetu i 
odnošaja Slavena prema Rimu, Carigradu i germanskom svi- 
jetu. Imao je da pod kraj oslika razlom Slavenstva dolaskom 
Magjara u Panoniju. Mnogo se je poslije toga pisalo o Cirilu 
i Metodu, ali ovako široke osnove ne ima nijedno djelo. Mnogo 
je u djelu zastarilo, ali je ipak i danas cijenjeno. Safarik ga 



1 Ead XVIII. 239—258. 

2 Sv. II. Zagreb 1859. 8« str. 420. 

doista nije prehvalio, kada mu piša: „Spis vaš o sv. Apo- 
štolecli našich, pokud o nem z II. sv. souditi možna, velmi 
mi se libi, vynikaje jak neunavenou pilnosti vaši ve sbirani 
tak i obratnosti ve spofadani Mtky". 

Nije manji trud ulagao Rački u treći svezak svoje radnje 
o Cirilu i Metodu, gdje se imao ocijeniti književni rad svete 
braće, ili „kako trud njihov u crkvi i književnosti postade 
svojinom ne samo slovjenske grane, oko koje su radili, već 
čitavoga Slavenstva".^ Malo prije toga mislio je, da će u ovaj 
treći dio unesti „povjestnicu liturgije glagoljske".^ Iza njeko- 
liko mjeseci svoga boravka u Rimu veli: „dodati ću — tre- 
ćem dijelu — komade iz staroslovjenske književnosti na ogled 
što glagoljicom, što ćirilicom". Vidi se, da osnovu mienja. 
Ovdje nam pada na pamet, Što pripovijeda Adolf Tkalce vić 
(Veber) pri svom dolasku u Rim. „Izadjosmo" — veli on — 
„tražit g. Račkoga, kanonika jerolimskoga. Gazdarica njegova, 
gospodja Mančuna glasovitoga bakroresca, rodom Dalmatinca, 
reče nam učtivo, da se gosp. kanonik tek pod večer vraća 
kući iz svojih kolegija". Veber ne razumije „kakove škole da 
polazi kanonik".® A ipak je Rački polazio kolegija, da teme- 
ljito izuči paleografiju i istorijske pomoćne nauke. Škola mu 
je jošte bila, što je prijateljski mogao općiti s Theinerom, Mar- 
tinuzziem, Tostiem, GuUelmottiem, Henzenom i drugima. Škola 
mu je bila u rimskoj akademiji „dei Quiriti^ i akademiji „della 
religione catholica" i u njemačkom „arkeologičkom institutu", 
koji ga zavodi učiniše članom. On je uza sve to upravo slušao 
predavanja, izučavao paleografiju i diplomatiku i skinuo sa sebe 
tegobu i nepriliku, da radi i nadalje kao autodidakt. Ovo je 
po mome mnijenju najznamenitiji uspjeh Račkova boravka u 
Rimu. „Bivši u Rimu, sam se učah mnogo", piše jednom 
Crnčiću. * 



* Yiek i djelovanje. Sv. I. str. VIII. 

2 Arkiv za jugosl. povj. IV. str. 236. 

3 Tkalčević: Listovi o Italiji. Zagreb 1861. str. 72—73. 

* Pismo Crnčiću 20. apr. 1873. ; 

Kada je dovršio treći svezak ili boljo rekući prvi dio tre- 
ćega svezka: SlovjensJco pismo ^^ javlja ga evo ovako: „Ovaj 
III. svezak, prem sam imao gradivo zanj gotovo, neizmjerna 
truda me stajaše, a da nebih bio u Rimu, bio bi imao po- 
svema ini rezultat. Osobito za prvu glavu u bogatoj knjiž- 
nici ovdašnjega pruskoga archeologičkoga zavoda mnogo toga 
nadjoh, za što nebih bio niti znao u Hrvatskoj". 

RaČki počme iz daleka ispitivati o postanku pisma u opće, 
uzme da govori o runama, a zatim prodje na postanak gla- 
golice. Konačni mu je rezultat, da je glagolica starija od ćiri- 
lice a da ju je izumio sv. Ciril. „Veoma se radujem — piše 
K-ću 24. marta 1858. — što Safafik dodje na misao, koju 
već Hanuš dotaknu, da glagoljica polazi od Cyrilla; ja sam 
tu misao već odavna gojio, te nutrnjim nekakvim nagonom 
slutio. Historički razvitak — nadam se — dokazat će to 
većma". Evo to je izveo sada u ovom svojem djelu. 

Nije minula niti prva godina njegova boravka u Rimu, 
kada piša : „Šafafik ne da mi mira" da priredim za štampu : 
„Assemanov evangjelistar^^ i on se odluči i prepisa ga. I po- 
slije i Crnčiću i Jagiću stereotipno govori: „Safafik mi nije 
dao mira". Upravo i kaže, da nije rado primio ovaj posao 
u ruke. Ovaj znameniti zbornik nije mu uspjelo sasvim dobro 
obraditi. Ipak je i ovaj rad a osobito njegov znameniti pred- 
govor o dobi ovoga evangjelistara lijepi prinos slavenskoj nauci. 

Rački je prošao u Rim, „da sakupi gradivo za povjestnicu 
južnoslovjensku". To i u Rimu, pored svih svojih radnja, 
smatra za glavnu svrhu svoga boravka ondje. Jedan Čas kao 
da živi u misli : pokupit ću spomenike moga naroda, pa onda 
se vraćaili kući. Nailazeći u početku na listine i izvještaje, 
odmah navalio prepisivati. Brzo se i opeče. Uvidi, da je pre- 
pisivao već štampane stvari, zato da mu je treba učiniti Re- 
gesta iz tiskanih djela. „Ta tko bi — pravo veli — mogao 



* Slovjensko pismo. U Zagrebu 1861. str. 144. s jednom tablom. 
'^ Assemanov ili vatikanski evangjelistar. U Zagrebu 1865. 



23 

one hiljade listina u glavi nositi". Brzo se uputi u učenim 
krugovima, da je Bohmer brzomu i jakomu poletu njemačke 
istorijografije u našem vijeku svojim „Regesta imperii" skoro 
toliko doprinio, koliko epokalno djelo „Monumenta Germaniae". 
Zato sada navali činiti regesta. Dok bude u Rimu, veli, ra- 
diti će o tom poslu. Piša o tom i prijatelju Pacelu, tadanjemu 
redaktoru „Nevena" na Rieci. Pacel od toga pisma učini odmah 
proglas, u kojem se ljudi pozi viju, neka pomažu Račkoga u 
tom velikom djelu. Račkomu je žao, što je to izašlo na javu, 
prije nego što je dozorilo. „Evo kako mislim" — piše Iv. Ku- 
kuljeviću 3. sept. 1858. — „listine jurve dotiskane imale bi 
se dobro registrirati, isto tako još netiskane, ali manje vried- 
nosti. One pako, koje su znamenitije, imale bi se ciele tiskati. 
Tiem načinom ovakova regesta služila bi nam takodjer za 
điplomatar. Ja sakupih više listina do sada netiskanih, a sa- 
kupit ću ih i više, kad mi dodje red na papinski tajni arkiv. 
Vi dajte prepisati per extensum znamenitije listine, a ostale 
samo registrirajte ; te bi tako ovo znamenito djelo za našu 
povjestnicu mogli skupa sastaviti, a izdat bi ga moglo histo- 
ričko družtvo, kad bude da bude. Po ovoj osnovi dakako ne- 
preostaje mi vremena za pisati kakovu poveću ili važniju 
razpravu izim kakova članka za novine". 

Kukuljević nije bio suglasan s ovom osnovom. Njemu se 
je činilo, da „Rim nije za radnju regesta, već za prešnije 
stvari", da traži spomenike našega naroda i objelodanjuje. 
Rački mu odgovara, da će svojim požrtvovanjem „u Rimu 
tako dugo ostati, dok glavnije spomenike neprepiše, a za druge 
ne bude znao, gdje leže, da se mogu činiti prepisati, da ga 
biskupi naši podupiru, da bi dakako bolje bilo, većma bi na- 
predovao i duže ostao u Rimu". Rački ipak nastavi „regesta" 
za svoju porabu. Ogledasmo dosta znatne ostanke tih regesta. 
Točno su sastavljena, ali sa samo za privatnu porabu. Rač- 
komu su mogla služiti veoma dobro i vidja im se trag u po- 
tonjim njegovim radnjama. 

Nastavi i prepisivanje i potraživanje spomenika. Od prvoga 
dana traži spomenike o Bogomilima i Patarenima i nikad ne 
prestaje tražiti im traga. Više je znamenitih spomenika za ovu 
radnju prepisao i svu literaturu zapadnu o njima proučio. 
Misao o njima odnese već u Rim, a skoro gotovo djelo iz 
Rima. Znamenito ga ukrasi sa rimskim spomenicima. 

Regesta njegova prikazaše mu brzo sjajnu sliku velikoga 
vojvode Hrvoja. Ova misao njegova bude jošte življa i stal- 
nija, kada je s o. Theinerom imao sreću, da prodje u na- 
puljski arkiv. Za mjesec dana pregleda u 36 folijanata 28.000 
anžuvinskih listina. Sada se već proširi njegov Hervoje u 
osnovu o velikom poJcretu na slavenskom jugu koncem XIV. 
i početkojn XV. vijeka, koji je poslije na tanko obradio. Sama 
regesta anžuvinska štampao je poslije u Arkivu Kukuljevi- 
ćevu : Izvadci za jugoslovjensku poviest iz kr. osrednjega ar- 
kiva u Napulju.^ 

Gotovo minuse dvije godine, dok rimski monsignor može 
o sebi kazati: „Iza velikim trudom prepisana glagoljskoga 
evangjelistara svakojakim vijuganjem i moljakanjem dobih 
riedku sreću, da mogu u vatikanske kataloge rukopisov za- 
viriti". Opet su mu najprije Bogumili. Zatim dolaze rukopisi 
Lucićevi i Gradićevi. Oprezno i strpljivo, ali dosta kasno 
dodje do toga. „Na moju najveću radost nada me ne pre- 
vari, jer pod nadpisom „Lucius loannes" nadjosmo ubilježena 
tri kodeksa, a pod „Gradi Steph" osamnaest". Dvije znatne 
struje potekoše iz ovoga rada u vatikanskoj knjižnici. Rački 
je već prije polaska svoga u Rim proučavao Tomu arcidja- 
djakona i životopis njegov, napisan vjerno po samoj historiji 
Tominoj, poslao redakciji „Nevena" g. 1857.^ Do brzo do- 
zorila mu u Rimu misao, da ocijeni onako stare hrvatske 
ljetopise, kao što je to učinio za povijest češku Palacki. „Jfon- 
stantin Perfirogeneta glede na hrvatsku i srbsku povjest^ bio 

' Arkiv za povj. jugosl. knj. VII. str. 1 — 71. 
2 „Neven'* 1857. str. B5— 70. 

je vec poslao Kukuljeviću i želio ga njemu posvetiti. Sada 
ocjenjuje i staru barsku kroniku. Vidite, da je u Rimu bila 
gotova osnova za potonje njegovo djelo : „ Ocjena starijih iz- 
vora za hrvatsku i srhsku povjesf"^. Pregledavajući opet Lu- 
cija zamisli, a misao mu se vuče do groba, da izda bolje 
stare naše ljetopise. Od toga naumljenoga djela svijet je tek 
po smrti njegovoj ugledao prvi svezak izdanjem Tome arci- 
djakona. 

U vatikanskoj knjižnici crpajući iz djela Stjepana Gradića 
i Aelija Lampredija Cervina Crijevića užga se za dobu re- 
naissance. Pišući Kukuljeviću, da je uzeo crpiti historička 
data iz djela Lampre Crievića, lovorom ovjenčanoga pjesnika, 
veli : „A ja i obratili osobitu pozornost na onu zanemarenu 
žalibože u nas stranu povjest, iz koje bi se moglo viditi, da 
i mi zauzesmo njeko mjesto u civilizaciji čovječanstva, dočim 
nitko nedvoji, da bijasmo junaci na oružju". Ovi spisi poslu- 
žiše mn poslije za jednu radnju. Sav svoj život gorio je za 
ovim sjajnim predmetom, samo ga žalibože mnogi drugi po- 
slovi spriječiše, da potanje obradi, kako i koliko je porod 
knjige hrvatske svezan sa zapadnim evropskim preporodom. 

Čudno bi bilo, da ovakov radnik ne prodje u Rimu i u 
epigrafiku^ i u rimsku dobu. „Bavim se — piše K-ću 28. 
maja 1859. — razjašnjenjem rimske dobe staroga Illyrika, 
na koliko se može razjasniti iz epigrafike. U tom imadem 
u Rimu način, koga nebudem nigdje imati. Osobito rado bi 
administrativnu, političnu, vojničku itd. čast rimske dobe u 
naših stranah proučiti. Sada iztražujem rimske legate, vojvode, 
presides, rectores, sudišta, posadu itd. i njihovu povjest. Posao 
jest vrlo mučan, jer treba proći epigrafičke sbirke: Gruterove, 
Greviove, Muratorove, Orelliove itd, ; ali će biti od velike ko- 
risti za onaj tamni dio naše prošlosti, i razjasniti onaj savez, 
koji med rimskim svietom i našim narodom potonjega vieka 
obstojaše. Nješto namjeravam priobćiti u Ijetopisih arkeolo- 



' Sr. „Tri rimska nadpisa". „Nar. Novine" 1860. br. 82. 85. 87. 

gičkoga družtva, koje me imenova svojim dopisujućim člancim'*. 
Ovo bi imala biti prva knjiga po vješti, o kojoj iza dvadeset 
i dvije godine piše: Bio sam naumio izraditi I. knjigu naše 
poviesti, koja mi od više godina leži, a sadžt mi potres i tu 
osnovu poremeti".^ 

Jošte je pomagao o. Theineru urediti Monumenta Slavorum 
Meridionalium^ od koga je prvi tom izašao u Rimu g. 1868., 
a drugi tom u Zagrebu g. 1876. On je pomogao Theineru i 
za Mon. Hungariae. Za Theinerove spomenike jugoslovjeuske 
radio je toliko, da je smio reći, da ih je on „uredio". Obav- 
ljao priepise za Ivana Kukuljevića i mnoge njegove poruke za 
„Slovnik umjetnika jugoslavenskih". Bio u akademiji rimskoj 
dei Quiriti izvjestitelj za slavenske stvari. Sudjelovao u pru- 
skom arkeologičkom zavodu izvještajima iz Hrvatske. . 

Uza sve ove radnje započme u Rimu raditi i ^a slavenslcu 
sluSbu bo0Ju. Možete si misliti, da pisac djela o Cirilu i Me- 
todu sa zanosom iznosi ovo pitanje pred samoga papu. Tre- 
balo mu je pregledati imenik rukopisa vatikanske knjižnice. 
Za to davao dozvolu sam papa. Zamoli audienciju i dobije 
ju. Papa ga zadrža više od pol sata. „Otvoreno mu govorah 
— veli on — o slovj. liturgiji itd. Vrlo rado jest slušao". 
Zna on, da u Rimu neće učiniti ništa, dok se naši biskui)i 
ne maknu. „Nastojte — veli drugi put - da postanu biskupi 
sami narodni ljudi, kano n. pr. u Ugarskoj, tad je sve možno. 
Narodni episkopat i s njim narodno duhovničtvo više će ko- 
ristiti našemu narodu, nego li sva oboružana granica'*. A 
kada na proljeće g. 1859. dodje napokon biskup Strosmajer 
u Rim, budne mu u ovom pitanju desna ruka. „Imenito sa- 
stavismo — veli on — poveću spomenicu Promemoriu za sa- 
moga papu gledom na narod slovjenski u obće, a jugoslo- 
vjenski napose, kako bi ga imala rimska stolica njegovati, 
što bi imala učiniti gledom na slovjensku liturgiju obojega 
obreda i gledom na novo izdavanje liturgičnih knjiga". I ovo 
pitanje prati on kašnje svega svoga života. 

' Pismo Jagiću 1881. g. 10. febr. 

Kaže se, da čovjek izvan domovine još žarkije ljubi do- 
movinu. To svjedoče i ova Račkova djela, koja sama od sebe 
svjedoče u mukotrpnom njegovu trudu i njegovu neizrecivu 
ljubav svomu narodu i domovini. Ova ljubav traži i nepre- 
kidne sveze i pomanjih odušaka, da od vremena do vre- 
mena prosine. Njemu, kao svećeniku, dolikovalo je, da te 
oduške iznese u „Katoličkom listu" u Zagrebu. Tek što se je 
udomio započme svoje ^^Poslanice o Rimu i naših stvar ih'^,^ Te 
poslanice teku sve do proljeća g. 1860.* Upravo mije žao, što 
moram hrliti napred, pak ne mogu ocijeniti u ovim poslani- 
cama onu živu želju, da pobudi hrvatsko svećenstvo, da na- 
preduje i s višega gledišta gleda na svjetske dogodjaje. U 
njima ima svega, što je patriotičnoga hrvatskoga svećenika 
moglo zanimati iz vječnoga grada i iz književnoga života u 
crkvenim poslovima. I pomanje rasprave na pobudu svećen- 
stva donosi. „0 Zmajevićevu , rukopisu jvbmonuca ii^pKoenoza 
cmapoza u noeoea saKona veema u Kpenocnma dpmaea cjio- 
eiiHCKO'JiamuncKa'^ ^ gdje preporuča, da se to djelo štampa.^ 
„Starodavni križ u bribirskom zboru modruškoga kaptola,^ koji 
spada u XV. vijek (1491). Zatim oglasuje Theinerovo djelo 
Monumenta Hungarias^ koliko imade vrijednosti i za istoriju 
južnoslovjensku. „Stari hrvatski molitvenjak XIV. ili XV. 
vijeka"" imao bi biti najstariji hrvatski molitvenik, što se znade. ^ 
j^ Marko Križevčanin blaženi — mučenik crkve g. 1619.^.'^ 
^Još njekoliko rieči o novoj bugarskoj književnosti"" ® počimlje 
pratiti nove pojave u bugarskoj književnosti. „Četiri nadpisa 



» Kat. list 1857. br. 48. i 49. 

2 Kat. list 1858. br. 6. 7. 8. 15. 16. 24. 25. 40. 41. 42., 1859. br. 1. 
2. 3. 22., 1860. br. 3. 4. 5. 
5 Kat. 1. 1858. br. 30. 

* Kat. 1. 1858. br. 44. 

* Kat. 1. 1859. br. 14. i 15. 
« Kat. 1. 1859. br. 46. 

- Kat. 1. 1859. br. 51. 
^ Kat. 1. 1860. br. 13. 

latinska na džamiji u Baru'^ ^ slika u kratko povijest barske 
nadbiskupije, koja je bila metropolija crkve stare Srbije. U 
Rimu je pripravljao raspravu: ^Zivot sv, Šimuna Košičira 
Begne biskupa modruškoga ipisca^,^ koja i danas ima svoju 
naučnu vrijednost. Kako vidimo,' zanimao se i bugarskim pri- 
likama. Odatle se rodi krasna rasprava : „ Grčka crkva i narod 
bugarski^, ^ u kojoj slika grozne bugarske patnje od Fanariota. 
koji su Bugarima upravo dušu ispijali. Dragan Cankov okretao 
se Rimu, gdje traži spas svomu narodu. Račkomu je ovaj 
okret Bugara dakako bio simpatičan. Saberimo sada sve u 
jedno. , Odkad postoji kaptol naš u Rimu, nije se ovako i ovo- 
liko javio svećenstvu i narodu nijedan rimski kanonik. Odkad 
postoji „Kat. list" nije imao ovakova korespondenta. 

Budnim okom prati Rački našu književnost, koja se nala- 
zila tada u teškim prilikama Baeliove germanizacije. Danas 
valjda mnogi neće razumjeti, zašto Kukuljevića svjetuje, neka 
se o pokladama dobro zabavlja, neka širi u društvu narodni 
duh, pa ma koji arak manje napisao. Kada opet pita : „hoće li 
za boga barem jedan slobodni politički list osnovati" i „hoće li 
biti gimnazija hrvatska", dobro dodaje: „svakom prilikom 
treba nam se poslužiti — nami treba se boriti za narodni 
obstanak". 

Siri pogledi njegovi po literaturama velikih naroda morali 
su ga smućivati, kada je pomišljao na svoju domovinu njem- 
štinom pritisnutu. „Svu našu književnost — veli on — nosi 
njekoliko glav s požrtvovanjem bez primjera. Malo je dobrih 
pisac, a još manje štilac. Dok bude ovako, naša književnost 
stati će nam uviek na umoru; ni živa ni mrtva. A bit će 
dotle, dok se broj čitatelj neumnoži. Nu kako ? Kad na to 
pitanje pomislim, groza me hvata. Ponašamo se s toliko mi- 
lijunov, pa nas nije ni milijun, koji gojimo jednu književnost. 
Razdrobljeni smo u dvie azbuke ; Što je naša najveća tuga i 

i Kat. 1. 1860. br. 44. 45. 
2 Kat. 1. 1861. br. 1—6. 
"^ Kat. 1. 1861. br. 46—52. 

žalost. Nas latinjakov jest malo; a svi se ni neprenusmo. 
Dalmacija spava; ona se radje naslađjuje talijanštinom nego 
naštinom, pa će se brzo i Dubrovnik odmetnuti. O Bosni ni 
spomena; hrvatska i slavonska krajina za nas kao drugi sviet; 
pa što možemo mi kukavci provincijalci ? Borit ćemo se, dok 
možemo, ali pobjedi slabo se nadati — pa ako nam je su- 
djeno kano narod izčeznuti, da bar kakovu uspomenu za 
nama ostavimo, da se bar o nas više bude znalo, nego li mi 
sada znamo, tko biahu stari Iliri?" 

Ovaj elegični ton ipak je samo časovit. On je u „Narodnim 
Novinama" glavni izvjestitelj o književnim pojavama. U svim 
njegovim člancima vije se pravi duh Račkoga — nada jaka, 
da će naša dobra i pravedna stvar napredovati. Izvješćuje o 
djelu „0. Martinova : o rukopisima slavenskim u pariškoj na- 
rodnoj biblioteci''^ ;^ o drugom svesku: ,^8lawische Bibliothek 
i^d. Miklošić i Fiedler^ ;^ ocjenjuje ^Jakić-Martićeve Bosanske 
i hercegovačke narodne pjesme''^ i čini o njima zgodnu stu- 
diju; u članku: ^Naša književnost^ ^ pregleda književne pri- 
like; ^ Zašto pišem Slovjen, a ne Slavjan ili Slaven^ \^ ^^Iz 
Jiima u Napulj^ * mali putopis takodjer sa zanimivim pogledima 
na književnost; ocjenjuje „Miklošićevu radnju o Glagolitu Cio- 
zianus"''^ napokon ocjeni: ^Soerbska beseda u lat. pismu^.^ 
Najzanimivije je, da Rački vjeruje u budućnost književnosti 
južno-slovjenske s hrvatsko-srbskim jezikom, koji će napokon 
primiti i Slovenci i Bugari. On bi rado vjerovao u to jedin- 
stvo i u prošlosti, pa zato misli, da bi se hrvatski i srpski 
spomenici imali zajedno izdavati kronologičkim redom. 



» Nar. Nov. 1858. br. 113. 114. 

2 Ibidem 173. 174. 175. 178. 179 

8 Ibidem 274. 275. 276. 277. 278. 279. 

* Nar. Nov. 1859. br. 60. 61. 62. 63. 64. 65. 67. 

s Ibidem 141. 142. 143. 144. 146. 148. 149. 

6 Ibidem 226. 261. 262., zatim Nar. Nov. 1860. br. 11. 12. 24. 

7 Nar. Nov. 1860. br. 199. 

" Ibidem br. 201. 202. 203. 205. 206. 209. 212. 

Znademo, da je Kački smišljao o tom, da se iza dovršenih 
njekih književnih radnja vrati u domovinu. Jednom se pokaže 
prilika, da sasvim ostane u Rimu. Radilo se o tom, da postane 
^auditor rotae". Dospio bi time na odlično mjesto, s kojega je 
samo jedan korak do kardinalske časti. U Rimu bi bili sretni, 
da ga mogu imenovati. Biskup Strosmajer dospjevši u Rim na 
proljeće g. 1859. učini sve moguće, da svoga mladoga prija- 
telja podigne na mjesto, na kojem bi bio pozvan, da o slaT 
venskom svijetu upućuje svetu stolicu. Austrijska vlada imala 
za to mjesto odlučnu riječ. Ona protisne visoka svoga aristo- 
krata grofa Belegarda. Rački propade na našu sreću, te se 
vrati u domovinu. 

Spremao se u Zagrebu sinod hrvatske crkvene -provincije. 
Biskup Ožegović poželio, da Rački dodje na taj sabor kao 
bogoslov biskupije senjske. Rački se vrati iza tri godine ra- 
dinoga života u Rimu u mjeseca junu 1860. najprije u na- 
ručaj svojih milih roditelja na Fužine. Nije tada niti naslutiti 
mogao, da se više na svoje mjesto u Rim povratiti neće. Sve 
je svoje stvari i bilješke ostavio u Rimu, jer je mislio, da je 
došao samo na odmor. Novi okret dogodjaja u našoj monar- 
kiji sustavi ga u domovini. 



III. 
1860-T-1867. do požetka akademije. 



1. Poslovanje u javnom životu. 

Povrativši se u domovinu, da bude U25 biskupa Vjenceslava 
Soića na crkvenoj sinodi u Zagrebu „bogoslov" biskupije senjske, 
dogodi mu se najprije, da se ta sinoda nije niti sastala, jer je 
medjutim i u Austriji a i u Hrvatskoj dunuo novi vjetar. U Beču 
sastadoše se pozvanici od svih naroda monarkije, da vijećaju 
o novoj situaciji iza talijanskoga rata. Austrija ima biti kon- 
štitucijonalna monarkija. Hrvatskoj i Ugarskoj ima se povratiti 
stari ustav. To napokon proglasi svim narodima diploma od 
20. oktobra 1860. Ugodna uzrujanost prevlada svuda. Narodni 
jezik bude opet priznat u školama u mjesto narinutoga nje- 
mačkoga, prvi samostalni politički list „Pozor" počeo izlaziti. 
Rački vidje veselu domovinu u kojoj se svatko nada novoj 
sreći i boljoj budućnosti. Za njega ipak ne ima mjesta u do- 
movini. Imao bi se povratiti u Rim. Ne ima mu opet povratka, 
jer Italija gori u plamenu, koji je zapalio Josip Garibaldi osva- 
jajući napuljsko kraljestvo i ujedinjujući Italiju. Morao je dakle 
sastaviti se u domovini, dok ta bura mine u Italiji. 

Sustavi ga u domovini biskup Strosmajer. „Drago će mi 
biti" — piše mu biskup 6. oktobra 1860. — „ako me po- 
hodite. Stvari i onako u Italiji tako stoje, da o vašem po- 
vratku još sad ne ima ni govora".* Složimo ovo s onim, što 
Rački sam poslije u svečanom govoru o osnutku akademije 
pripovijeda : „A ne imam razloga ovdje ne iztaći, da je osnivač 
akademije meni prvomu svoju nakanu povjerljivo priobčio tri 

^ Zbirka pisama KaČkovih u jugosl. akademiji. 

mjeseca prije, nego li ju na javu iznese, da smo odmah stali 
viećati zajedno ,o njezinu zadatku i ustrojstvu".^ Biskup odmah 
namijeni Račkomu u akademiji naj znatniju zadaću. Ovo je 
znamenit momenat u životu Račkoga. Najplemenitije osnove 
za slavu i budućnost našega naroda vežu ga od sada s bi- 
skupom u nerazrešivo prijateljstvo. Do mala bude biskupov 

V 

alter ego i to ostane ^a svega svoga života. Žestoki i vele 
zanosni biskupov duh i blaga i tiha duša Račkoga spajaju se, 
da stvaraju zajedno skladna i životonosna djela. 

Biskup bio je već stupio na političko polje, kada je medju 
pouzdanicima cijele monarkije sabranim u Beču „u ime Hr- 
vatske očitovao" da joj se ima povratiti stari ustav. Cim se 
je opet pojavio u banskoj konferenciji koncem 1860. i oglasio 
osnutak jugoslavenske akademije, svako je srce hrvatsko osje- 
ćalo, da je on pravi i rodjeni vodja naroda hrvatskoga u po- 
litičkom životu. Račkoga primi pod svoje okrilje, primi ga u 
svoju kuću kao brata i prijatelja. Obadvojica od neznatna roda 
bez ikakvih djedova uzrasli u ideama preporoda naroda hrvat- 
skoga u „ilirskoj" dobi lasno se složiše, da nastave ideu hr- 
vatsku od god. 1848. „Narodna stranka" od godine 1861. 
nastavlja svoj rad na osnovu god. 1848. 

Rački donese u politički život skromnost i čednost pravoga 
učenoga čovjeka. U najvećim i najzanosnijim momentima tek 
s nješto nemirna kretanja pokazuje svoju uzbudjenost, a vidiš, 
da mu sva duša gori. Od sto ljudi bučećih u saboru g. 1861. vidiš 
gotovo jedinoga njega, gdje živim pozornim okom ljude i dogo- 
djaje motri i smiješkom tihim i lagašnim kretanjem ruku povla- 
djuje. U zborovima nikada ne /uzimlje prvi riječ, tek pri kraju 
progovori, a i onda malo. „On je najsretniji, kada ne mora 
govoriti" rekao bi kadgod zlovoljno dobri mu biskup. „Moj 
mili prijatelju — piše mu biskup na novu godinu 1868, — 
,,Vi jako liepo naravno i temeljito govorite. Jedno mislim, što 
'vam fali jest, volja i odvažnost često govoriti. Ja bih vam 



1 Govor u Ljetopisu VIII. 110—111. 

svjetovao, kad ste već u saboru, da koliko je moguće češće 
govorite. Vaša je rieč u narodu našem a i dalje od velike 
važnosti i biti će bez dvojbe od znamenitih posljedica, zato 
ne dajte nipošto, da vas koji razlozi sklone na mucanje. Opro- 
stite srdcu prijateljskom, da vam se usudjuje savjet davati".^ 

Rački nije donesao u politiku niti naučni skepticizam niti 
okoreli doktrinarizam, donio je ipak sveto i neprelomno na- 
čelo, da narod njegov ima živjeti u samostalnom državnom 
životu, kako je živio prvanjih vjekova. „Biskup Strosmajer 
i njegovi pristaše — veli jednom Rački — imali su u svojem 
političkom djelovanju od god. 1860. uviek jedan cilj, jednu 
svrhu, jedan zadatak: ujedinjenje naime hrvatske zemlje i 
njezinu državnu samostalnost u okviru habsburžke monar- 
kije".^ Za ova načela nije mu bila malena nijedna žrtva, a 
bio je pripravan podnesti i svaku muku. 

Rački donese u politički život i svoju neumornu marljivost 
i radinost, kojoj se diviše svi njegovi suvremenici, a dostigao 
je nije nitko. Cijeli niz svezaka napunili bi Članci, što ih 
napisa u novinama svoje stranke. Najteža i najzamašnija 
pitanja obradjivao je obično u cijeloj seriji članaka. Kao 
strogi učenjak voUo je sve raspravljati s gledišta pozitivne 
nauke. Mogao je uvjeravati čitaoca, a manje se trudio, da ga 
uznese. Uvijek nastojeći, da stvari motri s višega gledištaf, 
mogao je umnomu čovjeku veoma ugoditi. Običnomu čitaocu 
novina činilo se njegovo raspravljanje previsoko, pak ga za 
to manje zadovoljava. Tko opet živi samo od uličnoga poli- 
tičkoga usklika, tomu je mogao biti Rački i nepojmljiv. Nje- 
govi bi članci bili na čast svakoj učenoj „revue". 

Prvi njegovi članci nose naslov : Jugoslovjenstvo, ' Sa za- 
nosom ga pozdravlja : „Ovim čarobnim imenom" — veli on 
— „ko što prije nekoliko godina Ilirstvom ushititi i uznesti će 

* Pismo Štrosmajerovo 1. jan. 1868. U zbirci pisama R-ga u jugosl. 
akademiji. 

* „Obzor" g. 1890. br. 248. 

3 „Pozor" 1860. br. 27. 28. 29. 

3 

se mnogi Hrvat". Dalje nastavlja: „Želi li Jugoslovjenstvo 
jednim narodom u duhovnom smislu postati, to bi imalo na- 
stojati, da se sjedini u književnom jeziku. . . Ovo toli žuđjeno 
jedinstvo svih Jugoslovjena a ponajprije Srbo-Hrvata i Slove- 
naca pospješiti bi imala jugoslovjenska akademija, kojoj pr%"i 
i najveći Jugoslovjen naumi metnuti temelj. Mi se odavna 
nijednomu domaćemu zavodu toliko neuzradovasmo, koliko 
ovomu, jer u njem uvidjamo jedini put k jugoslovjenskoj 
književnosti. Shvatimo li važnost ovoga družtva, a ustrojimo li 
ga prema našim potrebam — ono nam bude čvrstim vezom 
skapčajućim Srbo - Hrvate sa Slovenci i Bugari, sdružećim 
Jugoslovjene — vjerom i politikom razdružene — u jedan 
narod. Ovdje Hrvate i Srbije jezikom i knjigom stopismo u 
jedno. A tako i jest pravo uzprkos pojedinim kratkovidcem 
nastojećim nas razdvojiti, gdje nas Bog sjedini. O^nm Ijuđem 
dvojaka azbuka čini i dvojaku književnost. Valja poprimiti 
pravilo: Oboja slova i moja su i tvoja. Uhvate li oba slova 
koren u narodu, onda je uz sreću i priliku lahko jedna od- 
hititi". Misli ovoga prvoga članka sretaj u nas na svakom ko- 
raku njegova života, a izrekao ih je posljednji put u posljed- 
njem svojem govoru u akademiji. 

Ovih misli nije se odricao niti u politici. A kako bi se za 
druge misli mogao ugrijati čovjek, koji je svojim očima u 
Italiji gledao i pratio kako se iza stoljetnih borba ujedinjuje 
Italija ; koji je svakim migom i pogledom u novinstvu i knjigi 
talijanskoj susretao samo tu misao jače i ljepše razgorjelu, 
nego što je vidje kroz vjekove narod talijanski. 

Na žalost svoju nadje u Hrvatskoj sas^^m drugi jek misli. 
Gorkih deset godina njemačkoga absolutizma i germaniza- 
cije uzročilo je samo jednu misao, koja se je tada valjala po 
svem životu naroda hrvatskoga i po najnižim slojevima: Slo- 
žimo se s Magjarima i obranimo se s njima zajedno od Au- 
strije. Rački se uzme odmah truditi s istorijom u ruci, da 
probudi u narodu hn^atsku misao o državnoj samostalnosti. 

U to ime napisa : Odlomci iz državnoga prava, ^ Svaki Hrvat 
ima se iz ovoga djela uvjeriti, veli on: „da su banovi, žu- 
pani, podžupani, satnici i drugi dostojanstvenici u ono davno 
doba pratioci naših narodnih kraljeva; da sabori i skupštine, 
bez kojih cvili srce hrvatsko, i njegovina otcem bijahu štit i 
utočište državne slobode ; da su naši kralji imali dvor ustrojen 
kako svaki najodličniji u suvremenoj Europi ; da ustav, kojim 
se pravom ponosi, nije dar ikojega susjeda, već baština djedova 
od VII — XII. stoljeća; da imade samostalnu prošlost.;^ da Hr- 
vatska bijaše priznata za neodvisnu državu od medjunarodnog 
evropejskoga prava jur u ono doba, kada o Ugarskoj ne mo- 
gaše ni spomena biti; da Hrvatska i kao kraljevina je sta- 
rija od Ugarske i od nje posvema neodvisna, Pored krune 
sv, Stjepana sjaše u Evropi kruna hrvatska".^ 

Ovo je djelu njegovu očita namjera, kako ju sam kazuje. 
Ne mislite za to, da je preko istine pretjerao. Svaku svoju 
tvrdnju dokazuje. Razdijelio je djelo u dvije glave. U prvoj 
raspravlja : „Granice i cjelovitost Hrvatske države za narodne 
dinastije"; a u drugoj: „Ustroj i vlada". Ovaj predmet za- 
nimao je već našega Lučića, a jezuita Mikoc posveti mu po- 
sebno krasno djelo. Rački je dakako od njih odskočio, jer je 
sdušno upotrebio i sve novije rezultate nauke. On sam učini 
ovo djelo suvišnim, jer se je posljednjih deset godina svoga 
života samo ovim pitanjima u više rasprava zabavio. O tom 
ćemo poslije pripovijedati. 

Rački nije mogao, a nije niti smio šuštati na tom, da ras- 
pravlja o državnom pravu za narodne dinastije. Živa narodna 
potreba gonila ga napred, da prodje što prije i što temeljitije 
sve javno-pravne spomenike u prošlosti svoga naroda sve do 
našega vijeka. Povraćen je starodavni ustav Hrvatskoj okto- 
barskom diplomom, a malo iza toga 26. februara 1861. bečka 

^ Odlćmci iz državnoga prava hrvatskoga za narodne dvnastije. U 
Beču 1861. Str. 162. 

2 Ibidem p. VII— VIII. 

3 Str. 81. 

vlada izdala patenat u kojem zove Hrvatsku i Ugarsku u 
centralni austrijski parlamenat. U isto vrijeme ista vlada po- 
zivlje Hrvate: neka se izjave o svom odnošaju prema Ugar- 
skoj. Hrvatska narodna stranka imala se izjaviti i o jednom 
i o drugom. ' U ovaj kaos trebalo je donesti svjetla. Vodja 
„narodne stranke" bio je biskup Strosmajer, a njegova desna 
ruka naš Rački. Njega dopade zadaća, da dokaže prava Hr- 
vatske i prema Ugarskoj i prema Austriji. 

Još prije sastanka sabora god. 1861. započme Rački svoje 
državopravne rasprave objelodanjivati u tadanjem „Pozoru". 
Najprije počme borbu za Rijeku, za koju je magjarski istorik 
Salay dokazivao, da pripada Ugarskoj po pravu. ^^Magjari i 
Eteka"^ ili Odgovor Ladislavu Salayu^ jest učena radnja na- 
krcana citatima iz povelja, kraljevskih otpisa i saborskih čla- 
naka, može se uzeti za temelj potonjemu većemu djelu : RieJca 
prema Hrvatskoj ^^ koje je na njemački preveo naš pjesnik 
Petar Preradović. Umnoga našega pjesnika sklonilo na pre- 
vadjanje ono isto mišljenje, koje i biskupa Strosmajera, kada 
piša Račkomu : „Molim vas , izdajite čim prije brošuru o 
Rieci. Bojim se, da neće biti prekasno. Lahko da ćemo Rieku 
izgubiti poput Medjumurja".^ I Strosmajer i Preradović vje- 
ruju, da je Rački svoju zadaću tako riješio, da i protivnici 
moraju vjerovati, da je „Rieka ne samo po povjesti i po 
pravu, nego i po svojem položaju, po narodnosti i po mate- 
rijalnom probitku sastavni dio Hrvatske"* kako Rački ko- 
načno zaključuje, a da „niti hrvatstvo grada Zagreba nije 
bolje dokazano, nego što je grada Rieke". Ova vjera živi 
danas u svem narodu hrvatskom, a ne bojimo se, da će 
ugasnuti. 

» „Pozor" 1861. 63. 71. 72. 

2 Rački: Rieka prema Hrvatskoj. Zagreb 1867. Str. 134. i CVIII. 

3 Pismo biskupa Strosmajera R-mu 1866. 3. sept. U zbirci jugosl. 
akademije. 

* Rieka prema Hrvatskoj str. 134. 

Lakše je bilo Račkomu braniti ujedinjenje Dalmacije, „Prva 
i najveća je briga našega sabora, što su njeka uda od našega 
tiela državnoga odkinuta, koje bez njih jest slabo, a ona izvan 
njega sahnu i venu". Zatim dokazuje, da je Dalmacija po 
istoriji sastavni dio naše kraljevine. * Isto je tako snažno branio 
pod naslovom: ^^Sriem i Hrvati^ ^^ da je Sriem već od vre- 
mena naše narodne dinastije i uvijek poslije bio sastavni dio 
države hrvatske. Radio je i o tom veoma pomno na temelju 
izvora najviše diplomatičkih, a radnja mu ima i danas vri- 
jednost. 

Sastao se i sabor u mjesecu aprilu, a trajao je do mjeseca 
novembra. Rački se oglasi samo jednom većim govorom o 
pitanju odnošaja Hrvatske prema Ugarskoj. Sto i četiri go- 
vornika govorila su kroz mjesec dana o tom pitanju. On brani 
državnu samostalnost Hrvatske na temelju dvostranih ugovora 
od 1527. i 1712. i nacrta u veliko razvitak istorijski naših 
državnih odnošaja. „Naš ugovor — reče — gledajmo, da ne 
uvrijedi našu prošlost, ne ogorča našu sadašnjost, a ne potamni 
budućnost. Naš ugovor ima se navlas na to obazrieti, da smo 
Jugoslovjeni i da nam je bolja budućnost samo u jugoslo- 
vjenstvu. S toga naš ugovor u ničem nesmie vriedjati našu 
jugoslovjensku politiku. Ugarska je politika — veli on — 
uvijek težila, da što jače privuče sebi trojednu kraljevinu, da 
preko njfe prodre do mora, a u starije vrijeme i u Bosnu, Sr- 
biju, Bugarsku i Vlašku i da pronese svoju vlast do Balkana 
i na dolnji Dunav. Tomu ne ima da služi Hrvatska'^. ^ 

Sto je u ovom govoru tek letimice govorio o državnom 
pravu hrvatskom, to upravo na tanko razvije u adresi,^ koja 
se prije svega naslanja na zaključke sabora od godine 1848. 
Hrvatska nije se nikada niti se neće odreći ustava baštinjena 
od svojih djedova, po kojem nikada kralj ne smije samo- 

1 „Pozor" 1861. 98. i prije br. iLb. 

2 „Pozor" 1861. br. 133. 134. 135. 136 i br. 173. 
5 „Pozor'* 1861. br. 144. Govor izrečen 22. juna. 
* „Pozor" 1861. br. 213. 215. 



38 



vlastno zakon davati, već u suglasju s pretstavnicima naroda. 
Hrvatska je uvijek vjerno održala vjeru zadanu u ugovorima, 
pa to isto iste i od kralja. Sabor prosvjeduje proti februar- 
skom patentu, jer se njim hoće da sagradi nova zgrada dr- 
žavna na razvalinama neodvisnosti i samostalnosti pojedinih 
zemalja. „Trojedna kraljevina jest neodvisna i samostalna od 
kraljevine Ugarske" ali je ipak voljna prema cijeloj monar- 
kiji s Ugarskom solidarno raditi. Sabor ište krajinu, Dalma- 
ciju i kvarnerske otoke kao cjeloviti dio kraljevstva hrvat- 
skoga. Traži samostalnu vladu — to dakako na temelju držav- 
noga prava. Hrvatska je imala najprije svoje kraljeve, a stu- 
pila je od g. Ii02. u personalnu uniju s Ugarskom. Hrvatska 
je samostalno izabrala sada sretno vladajuću kuću g. 1527., 
učinila samostalno pragmatičku sankciju 1712. „Pravomoć- 
nimi ugovori utanačeninii medju našim narodom i njego vimi 
slavnimi vladari posvećen je državni život trojedne kraljevine, 
sabor drži za glavno jemstvo rečene samostalnosti i neodvis- 
nosti ono svoje temeljno ustavno pravo, po kojem je svako- 
hka zakonarska vlast podieljena izmed kralja i sabora". Sa- 
bori hrvatski stvarahu zakon o vojsci, o porezu i daćama. 
Sabori hrvatski činjahu zajmove na korist svoje zemlje. Sa- 
bori hrvatski stvarahu zakone o mitnicama i carini. Sabori 
hrvatski sklapahu ugovore sa susjednim zemljama ili uticahu 
u ugovore na korist prava svoje domovine. Sto je Hrvatska 
svojih prava g. 1790. bila dala u zajednicu s Ugarskom, to 
je odmah i očitovala i onda i poslije, da je vlastna sebi po- 
vratiti. To je učinila godine 1848. Sve ovo Rački u adresi 
dokazuje sa citatima iz zapisnika sabora hrvatskih. 

Ovu adresu tumači on sam u svojim raspravama. y, Sabor 
trojedne kraljevine od god. 1848. prema Austriji'^ ^ jest na- 
slov raspravi, u kojoj dokazuje, da su se Hrvati god. 1848. 
imali braniti od centralizacije austrijske i magjarske, pa ipak 
i onda je ban JelaČić htio savez s Ugarskom ali „medju dr- 



' „Pozor" 18(31. br. 203. 205. 206. 223. 228. 

žavom i državom, medju narodom i narodom". Još bolje raz- 
jasni adresu u raspravi: Slike iz sabora trojedne kraljevine.^ 
„Sabor imao je — veli on — „stvoriti nove odnošaje vanjske 
i nutarnje neispustiv s oka historički temelj i narodno pre- 
davanje". A najbolje ilustrira adresu u raspravi : Misli o kra- 
ljevskom odpisu^ gdje se upravo dokazima dopunjuje, sto se 
nije izreklo ili nije moglo izreći u adresi. 

Rački je po vise puta imao da brani hrvatsku pragmatičku 
sankciju^ kao glavni osnov naše državne samostalnosti u našoj 
monarkiji. 

Kada je drugu adresu g. 1866* sastavljao, ne dokazuje više 
prava svoje domovine, jer je smatrao, da su dokazana. Ipak 
je morao ustati, da obrani spomen u adresi o krajini, da su 
je i kraljevi uvijek smatrali cjelovitim dijelom Hrvatske.^ Da 
dokazuje prava države Hrvatske, dobije priliku u regniko- 
larnoj deputaciji god. 1866. u Budimpešti. Imao je i opet 
da dokazuje o opsegu cjelokupnosti kraljevine Hrvatske, kako 
ga traže Hrvati na osnovu po vješti. Imao je dokazivati, da 
su u prošlosti bili odnošaji kao izmed države i države, da 
Hrvatska ima pravo na posebnu zavjernicu kraljevu. Imao 
je dokazati, da Hrvatska ima pravo priznati samo one za- 
jedničke poslove, koji se mogu izvoditi iz pragmatičke sank- 
cije. Sve je to obradjivao Rački neizrecivo brzo i oštroumno, 
marljivo i neumorno.® 

' „Pozor" 233. 234. 235. 236. 

2 „Pozor^' 1861. br. 287. 288. 289. 

' ,. Pozor" 1863. u Člancima: Jedinstvo austrijske carevine br. 23.24. 
25. Ibidem 1866. br. 39. 40. 48 pod naslovom: Hrvatska pragmatička 
sankcija. 

* „Pozor" 1866. br. 50. 

' „Pozor" 1866. br. 70. Govor RaČkoga o krajiškom pitanju. 

« Sravni o tom i: „Pozor" 1866. br. 300. 301. 302 pod naslovom: 
Državno pravo trojedne kraljevine po tumačenju magjarskom i po našem. 
Zatim: Jedna ili dvie krunitbene zavjernice? br. 303. Zatim: Predloži 
državopravnih pitanjih na stolu naSega sabora u „Pozoru" br. 329. 
330. 332. 

Sto je Rački privnjedio nauci kroz ovo Šest godina radeći 
u raznim prilikama o raznim pitanjima državnoga prava i 
povjesti hrvatske ? Njeka pitanja kao što na primjer o Rijeci 
riješio je sasvim i po našem mnijenju neoborivo. Dokazao je 
kontinuitet istorijskoga prava kraljevine Hrvatske tako, da 
tomu i ozbiljni protivnici manje prigovaraju. Mnoga pitanja, 
gdje se prepredaju hrvatski i ugarski poslovi, on je prvi te- 
meljito proučip i znamenito razjasnio. 

A kakav je politik i pod kojom zastavom vojuje? To svi 
znate, da je bio član velike narodne stranke glavne pred- 
stavnice hrvatskoga naroda od godine 1860 — 1867. pod vod- 
stvom biskupa Strosmajera. On je svetim uvjerenjem sUjedio 
svoga vodju i pomagao stvarati program narodne stranke. 
Kada se u g. 1861. imalo glasovati ob odnoSaju Hrvatske 
prema Ugarskoj piša prijatelju Crnčiću u Rim: „Na taj dan 
otidjite u crkvu svetoga Petra, kleknite pri grobu svetoga 
apostola i pomolite se za narod hrvatski".* Moglo bi se u 
kratko izreći njegovu politiku. On reče : „Narodnoj je stranci 
dužnost izvojevati trojednoj kraljevini čim veću na slobodo- 
umnih načelih osnovanu i utvrdjenu samostalnost i neodvis- 
nost. Prema monarkiji neignoruje one sveze, koje su se raz- 
vile iz pragmatičke sankcije i faktičkih okolnosti".* 

Iza neuspjelih dogovora napisa : „ Otvoreno pismo narodnim 
zastupnikom'' u kojem reče: „Kada se dakle u našem sa- 
boru radi o tom, da se trojednoj kraljevini vrati zemljištna 
i državna cjelokupnost i neosk\'Tnjeno čuva njezino temeljno 
ustavno i državno pravo, onda nesmije biti nikakve stranke".^ 

Ne treba nam tek ovdje ondje hvatati, da pokažemo poli- 
tiku Račkoga. On je sam prihvatio priliku, da ju protumači. 
U dva puta tumači politički razvitak od god. 1861 — 1867. 
y, Ustavna razmirica u Ugarskoj i trojednoj kraljevini^* na- 

* Pismo Crnčiću u zbirci jugosl. akademije. 
2 „Pozor" 1867. br. 17. 

» „Pozor" 1866. br. 307. 

* „Pozor" 1866. br. 111. 112. 113. 115. 117. 119. 

stavlja u nizovima članaka y,Još matematička politika^ ^ u 
kojim kao suvremenik, očevidac i učesnik slika, kako se lijepo 
primiču Magjari Hrvatima i priznaju im dosta, dok su u ne- 
prilici, a opet kako se odmiču i priznaju im veoma malo, 
kada vide, da su im prilike povoljnije. „ Promotri vši sve ove 
okolnosti — završuje on — niogu biskup Strosmajer i nje- 
govi politički pristaše mirnom sviesti primiti odgovornost za 
tok dogodjaja godine 1861 — 1867., u koliko su od njih visili''. 

Rački se je mnogo puta očitovao o politici u našoj monarkiji 
kao federalista.^ Samo tim sustavom mogla bi se Hrvatska 
oteti od premoći Ugarske, koja po njegovu mnijenju može 
biti pogibeljna i budućnosti njegova naroda. Nigdje i nikada 
nije on odkrio svoga srca i svojih misH o politici Hrvatske, 
koliko u ^Listovi jednoga antiunioniste^.^ „Griešimo" — veli 
on — kada priznajemo, da je Hrvatska pod krunom sv. Stje- 
pana. Kruna sv. Stjepana i Zvonimira jesu dvie u početku 
materijalno, a po pravu dvie juridički različite krune, dva 
njekada odieljena simbola dviju različitih neodvisnih država. 
Sada je materijalno jedan simbol, ali se u njem predstavljaju 
dvie odieljene savezne državne osebine".* 

„Što jugoslavenska plemena — veli na drugom mjestu*^ — 
nezauzeše onoga u po vješti mjesta, koje bi ih išlo obzirom 
na broj i položaj njihov, glavjii je tomu uzrok, što si ne stvo- 
riše jedne državne zadruge, u kojoj bi si bila stan po svojoj 
volji uredila. Iz onoga prvobitnoga na jugu vrienja, za ko- 
jega je svaki kraj imao svoga skoro neodvisla župana, po- 

» „Obzor« 1890. br: 248. 249. 250. 251. 252. 253. 255. 256. 258. 260. 
262. 264. 266. 267. 269. 

* Spomenut ćemo njeke njegove radnje u „Pozoru**. God. 1862. br. 
10. 11. 13. 14 pod naslovom: CentralizcLcija^ diMlieam i federacija. God. 
1866. u oči postanka dualizma u br. 244. 245. 247. 248. 252. 255. na- 
pisa: Dualizam i trojedna kraljevina. 

* „Listovi jednoga antiunioniste" preŠtampano iz ..Zatočnika". U Za- 
grebu 1870. str. 48. 

* Ibid. str. 10. 
^ Ibid. 23—26. 

mole se tri samostalne države: hrvatska, bugarska i srbska. 
Imajući ove države u susjedstvu dvie carevine, koje' su si 
opirajući se na davna predavanja i stare uspomene prisvajale 
pravo na gospodstvo svieta, mogle su se one proti onom pravu 
ograditi jedino uzajamnom obranom, medjusobnim saveznič- 
tvom. Ali prva bijaše država hrvatska, koja se iznevjeri i 
mogućnosti ovoga bratimskoga savezničtva sdruživ se naj- 
prije preko osobe zajedničkoga kralja s državom vladanom 
po narodu sasma drugoga plemena, s državom, koja je svojom 
korišću pozvana bila, da preprieći ono savezničtvo. Tako je 
i bilo. Pomisao jugoslavenske državne zajednice pojavila se 
ona u Hrvatskoj, Bosni ili Srbiji nije našla nigdje kano što 
u Ugarskoj odlučna i žilava protivnika". Navodi primjere iz 
povjesti. Boji se, da će opet Hrvatska skučena pod Ugarsku 
ojačati Ugarsku i omogućiti joj sprečavanje jugoslavenske za- 
jednice. „Nesmatrajmo — veli dalje — onaj prigodom kru- 
nitbe ugarskoga kralja do danas pridržani običaj, da ovomu 
činu budu svjedoci takodjer stiegovi bosanski, srbski i bu- 
garski i nesmatrajnio, velim, taj obred bez smisla. U ovom 
obredu izražena je glavna misao ugarske politike. . ." 

„A da smo mi i sadanji Magjari u narodnoj politici dva 
antipoda, o tom ne treba nikoga uvjeravati. Mi naziremo u 
slavenskoj i južno-slavenskoj solidarnosti najkrepčije jamstvo 
našemu narodnomu biću, dočim Magjari vide u njoj grob svoje 
narodnosti, imali u tom pravo ili krivo. Mi smatramo za pred- 
uvjet ljepše narodne nam budućnosti oslobodjenje iztoka, dočim 
Magjari naziru u njem početak svoje propasti, ili bar svršetak 
svojih hegemonijskih težnja .... hoćemo samostalnu domo- 
vinu, hoćemo hrvatsku državu".^ 

Rački nije niti slutio pišući ovo, da će za trinaest godina 
imati odgovarati Benjaminu Kallayu,* da Magjari nisu po- 
zvani nositi kulturu na istok. Kallav izreče u svečanoj sjed- 

» Ibidem 38—39. 

2 Ungarische Revue 1883. str. 428—489. pod naslovom : „ Ungarn an 
den Oremen des Orients und Occidenta". 

nici magjarske akademije 1882. govor, u kojem dokagsuje, 
da su Magjari naravni posrednici izmed istoka i zapadaj no- 
sioci prosvjete na balkanski poluotok, njim pripada vodstvo 
na istoku Europe, na to ih upućuje „onaj divni simbol nji- 
hove burne prošlosti i sjajne budućnosti — ugarska kruna". 
Rački mu odgovara, da je danas prosvjeta po sadržini sve- 
opća, ali oblik joj je samo u narodnom govoru. Narodnim jezi- 
kom pokrstiše se Slaveni. Slavenstvo se na balkanskom polu- 
otoku narodno razvija. On upotrebljuje za budućnost južnih Sla- 
vena riječi Fridrika velikoga ; „Promjena u duhovih pripravlja 
se . . . Ponos narodni diže svoj glas. I mi ćemo imati svoje 
klasike, svaki će ih htjeti čitati i uživati. Ovi liepi dani naše 
književnosti nisu nadošli, ali se približuju. Ja vam ih navje- 
šćujem, oni će sinuti, ali ih ja neću vidjeti. Ja sam kao Moj- 
sija, iz daleka gledam obećanu zemlju, ali neću u nju unići". ^ 
Od prvoga Račkovoga govora g. 1861. kroz više od tri- 
deset godina mogli bismo nanizati cijeli struk misli, koji glasi: 
Hrvatska samostalna jest uzdanica svega jugoslavenstva. Od 
prvoga početka zanima se radi toga i za istočno pitanje. y,Misli 
jednoga Hrvata o istočnom pitanju'^ upravo je velika i krasna 
studija,^ u kojoj vojuje „za solidarnost Jugoslovjena, Rumunja 
i Grka". Najbolje će se riješiti istočno pitanje, ako kršćanski 
narodi osnuju nove državne organizme. Znamenitu ulogu pri- 
daje Srbiji pa zaključuje: „Kao Hrvat korist hrvatskoga na- 
roda nerazdvajam od koristi srbskoga naroda, jer sam uvjeren, 
da što je jednomu koristno, drugomu ne može biti na štetu. 
Koje pokrajine balkanskoga poluotoka posjeli su njekada Hr- 
vati, koje li Srbiji, dokle dopire narod srbsj^i, dokle li hrvatski, 
to su pitanja koja mogu riešiti sine ira et studio učeni povjest- 
nici i jezikoslovci. Ja smatram Hrvate i Srbije za dva ple- 
mena jednoga te istoga naroda razdvojena samom povješću. 
Oni su dva brata, koja su VI. ili VII. vieka otišla iz otčinske 

1 „Rad" LXVIII 194—204. 

2 „Pozor" 1862. br. 198. 199. 202. 203. 204. 205. 206. 207. 210. 211. 
212. 213. 214. 

kuće, te razdielivši baštinu utemeljili dvie kuće, dva krova^ 
dvie obitelji. Tečajem stoljeća uz baštinski dio (jezik itđ.) 
stekoše i posebni imetak, od koga nam ostade popis (po vješt). 
Ostavimo vremenu, neka ono odluči, ne bi li po oba brata 
koristnije bilo, da se opet sjedine u jednu obitelj, dk stupe 
pod jedan krov. Medjutim nastojmo, da oba brata pored po- 
sebnoga imetka ne zaborave na zajedničku im baštinu, da se 
uguši sjena razdoru itd." 

Ovo su u glavnom političke misli našega Račkoga, kako 
ih je on sam izrekao pred svojim narodom. Nije ih pronosio 
u svijet kao agitator, već kao skromni učenjak. U monarkiji 
razviše svu snagu jači i možniji faktori, nego što je narod 
hrvatski, da stvore organizam novi, fcoji nije odgovarao ideama 
i težnjama Račkoga i njegovih prijatelja. U samom narodu 
hrvatskom prilagodjivahu se tim strujama svi oni, koji poli- 
tiku narodnu smatraju kao kruh svakdanji, bez koga se ži- 
vjeti ne može. Najprije radila njemačka centralistička stranka, 
da u jedan centralni parlamenat dovede sve narode monar- 
kije i dobi u Hrvatskoj svojih pristaša, poslije izvojevaše Ma- 
gjari dualizam i dobiše svoje pristaše. Rački ne pristane niti 
uz jedne niti uz druge. 

Ostavimo sada politiku i vratimo se sukronmomu životu 
Račkoga. Biskup Strosmajer brine se i trudi, da ga u Za- 
grebu zadrži. Još godine 1861. navaljuje na kardinala Hau- 
lika, da ga predloži za kanonika zagrebačkoga. Biskup je 
položio prvi temelj akademiji, narod je ovu misao sa za- 
nosom prihvatio i prinosio za ovaj zavod, a biskup je uvjeren, 
da Rački ima biti duša ovomu zavodu. Badava mu ipak svi 
napori. HauUk ga drži premlada za kanonikat. Malo dana 
poslije raspusta sabora piše mu biskup: „Da je na'moju^ 
vi bi ovaj čas u Zagrebu kanonikom postali, ali ovako mo- 
ramo imati uztrpljenja. Ja i opet pišem kardinalu, a sutra 
će k meni doći ban. I jednomu i drugomu velim, da ste nuždni 
u Zagrebu k6 komadić kruha. Nije dvojbe, da će moji na- 
pori željenim plodom uroditi. Ele uztrpljenja treba s indo- 

lencijom i slabošću ljudi. Vi medjuto idite u ime božje u 
Rim. Stvari naše po mogućnosti u red stavite, tako da ih 
Crnčić, koji ima biti na svaki način vašim nasljednikom, 
lahko u vašem duhu nastaviti može. Molim vas bez ikakvog 
okolišanja kazati mi, da li podpore trebate. U obće na me 
se u svakoj stvari, koja se il' osobe vaše ili literarnih pod- 
uzeća vaših tiču, prijateljski i bratinski obratite, biti će vam 
pomoženo. Ja rekoh prijateljski i bratinski, da znate, da vas 
ko brata i prijatelja ljubim i da želim, da prema meni vazda 
posve otvoreni budete".^ 

Rački nije mogao niti u Rim proći, jer su medjutim u 
našem zavodu nastale konfuzije, kako mu opet javlja biskup 
petnaest dana iza spomenutoga malo prije pisma. * Rački ostade 
opet u nepriličnom položaju i nije bilo nade, da će se popra- 
viti. Kardinal ga i opet nije htio predložiti. * Na proljeće ode 
s biskupom u Rim, da urede stvari u zavodu svetoga Jero- 
lima.* Već se više onamo nije vraćao, a biskup se ne pre- 
staje starati za njega da ga u Zagrebu dostojno namjesti. 

Preko pol godine vije se izmed bana i kancelarije, a opet 
kancelarije i Unterrichtsratha, bi li ne bi li Bačkoga učinili 
školskim nadzornikom. Već je onda biskup bio slabo u mi- 
losti bečkih odlučujućih krugova, pa su zazirali i od njegova 
štićenika. Napokon bude imenovan zemaljskim školskim nad- 
zornikom 9. februaru 1863. Sada je bila' biskupu kost na 
mjestu, ali ne sasvim, jer je ovo smatrao samo za prelazno 
mjesto kao „gradus ad parnassum". Odavle bi se laglje imao 
dići u kaptol zagrebački. 

^ Pismo biskupa Štrosmajera od 30. novembra 1861. U zbirci jugosl. 
akademije. 

2 Biskupovo pismo od' 15. decembra 1861. kaže: „Znam, da vam je 
položaj težak, ali što ćete, patientia! U Bimu — u zavodu našem — 
konfuzija. Ja imam* namjeru buduće jeseni, ako bude jaspra s vami 
trknuti u Rim, da po mogućnosti stvari spasimo". U zbirci jugosl. aka- 
demije. 

» Pismo Nikole Voršaka iz Beča od 27. febr. 1862. 

* Pismo biskupovo od 24. marta 1862. 

Ne treba niti spominjati, da je Bački i ovdje svoju duž- 
nost vjerno vršio- Teške su prilike bile* u tadanjim školama. 
Prije dvije godine bile su još sve srednje škole njemačke i 
u njima mnogi stranci, koji hrvatski niti govoriti nisu mogli 
naučiti. Ti su morali ostaviti pašu zemlju, a mi pripravnih 
ljudi imali nismo. Ostali su od stranaca samo Česi i Slovenci, 
koji su barem prelamali hrvatski. Naši mladi ljudi svršivši 
tek gimnazije dobrim uspjehom razidjoše se po gimnazijama 
za suplente. Imali su ispuniti praznine iza odlaska stranaca 
za godinu dvije, dokle svrše nauke na sveučihštima kandidati 
učiteljstva. Preko te nevolje manjkalo i knjiga na jeziku 
hrvatskom za školsku obuku. Morao se brinuti, da što prije 
bude knjiga. Po sto puta slušasmo od njemačkih birokrata 
da hrvatski jezik pa i nijedan u carevini osim njemačkoga 
i talijanskoga nije toliko gotov, da bi se sve nauke u njem 
gojiti mogle. Rački započme raditi, da se spremi terminolo- 
gijski riječnik, da se jedinstvena terminologija uvede u sve 
školske knjige. Svi znatniji ljudi sudjelovahu kod toga posla. 
i\ konačnu redakciju predadu Bogoslavu Šuleku. * 

Rački nije dugo ostao nadzornikom srednjih škola, u svemu 
tek godinu dana i pol. Predadoše mu pučko školstvo. Ovdje 
opet prije svega nastoji oko školske knjige. Treba spomenuti, 
<la nije bio miljenik vladinih ljudi. Znali su dakako i u Za- 
grebu i u Beču, da je on s biskupom uvijek kao jedna duša 
i jedno tijelo. Ta kako ne bi znali, kada je kao školski nad- 
zornik u sabor ulazio, adresu sastavljao i u regnikolarnoj de- 
putaciji glavnu obranu državnoga prava hrv^atskoga vodio. 
Tek su ga trpili do prve zgode, o kojoj ćemo jošte govoriti. 
Rački i sam smatrao je ovo svoje zvanje za prolazno, dok 
mu se otvore vrata kaptola zagrebačkoga. Papa Pijo IX. 
imenova ga (16, dec. 1864.) protonotarom apostolskim ad 
instar participantium, po čem je dospio medju onu devetoricu 



1 Taj rječnik izašao na svijet pod naslovom: EjeČnik znanstvenoga 
nazivlja 1874. 

dostojanstvenika, koji su historici crkve rimo-katoličke. I to 
bi imao biti po namjeri Štrosmajerovoj mig starcu Hauliku, 
da ga i on odlikuje. Sve je to badava, dok Rački u politici 
ostaje nepreloman. 

2. Radnja u književnosti. 

Rački ne prestaje raditi u književnosti niti kao školski 
nadzornik. Budne dapače odmah glavni stožer književnoga 
života u Zagrebu. On prvi pokrene misao, da se slavi u Za- 
grebu i po svem narodu tisućgodišnjica svetoga CirUa i Me- 
toda^ koja pada u god. 1863. „Svi narodi svijeta slave početke 
kršćanstvu, veli on, koje je Europu uzdiglo nad sve druge dije- 
love svijeta". On bi želio slovjenski kongres, kako to čine ve- 
liki zapadni narodi Europe. Preporuča tu misao, ali se pravom 
malo nada uspjehu. Sto onda on predlaže? „Daje slovjenski 
književni svijet — veli on — složniji, nego li je sbilja, da 
je u njem više književne uzajemnosti, on bi tisučgodišnjicu 
proslavio kritičnim izdavanjem sv. pisma ili bar novoga za- 
vjeta u jeziku staroslovjenskom. Pisac ovih redaka već dvie 
godine nagovara njeke slavne slovjenske jezikoslovce, da tu 
veličanstvenu pomisao izvedu. Ali badava; pa ako mu bog 
sile neuzkrati i ako bog pozivi onoga, bez koga u nas svaka 
misao ostane neplodna, odužit će se uspomeni slovjenskih 
apostola spomenikom od davna izčekivanim i dostojnim ta- 
kove svetkovine".^ Predlaže „da se čim prije u Zagrebu sa- 
stavi odbor književni, koji sazvav sve bolje jugoslovjenske 
jezikoslovce i povjestnike nastojao bi buduće godine na svjetlo 
izdati spomenik, album, koji bi sadržavao znanstvene razprave 
o pismenih slovjenskih, o jeziku staroslovjenskom, o knjizi 
staroslovjenskoj, o slovjenskoj literaturi itd. jednom riečju: o 
onih strukah iz književne i liturgičke povjesti slovjenske, kojim 
staviše temelj naši slovjenski apostoli?"* 



' Misli Da izdanje Assemanova evangjelistara. 
2 ..Pozor" 18B2. br. 183. 

Na vlas po ovom predlogu izadje u Zagrebu Tisućnica^ 
za godinu dana iza ovoga poziva. U njoj priopći Rački: 
Knjiievcm rad 8v. Cirila i Metoda — Izvadak i/s većega 
rukopisa* u kojem veoma oprezno i kritički razabire najprije 
slavenske onda inostrane svjedoke, da dokaže : koje su upravo 
crkvene knjige pripravili i pravili sveti naši apostoli. Ovo je 
od njegovoga Oirila i Metoda trećega sveska dio drugi i to 
tek „izvadak". Mi ne nadjosmo rukopisa, iz koga bi imala 
biti ova rasprava samo „izvadak". Rački je poživio još dva- 
deset godina iza ovoga izvadka zabavljen tolikim poslovima 
i radnjama, da nije mogao dospjeti, da ovo pitanje prati. Ta 
svi slavenski filolozi ovo pitanje obradjivahu. Mislimo, da je 
sam taj rukopis uništio. 

Sada već počimlje Račkoga glavna briga: kada i kako će 
jugoslavenska akademija poći u život. Njemu je biskup od 
prve misli o tom zavodu namjenjivao, da ima „biti duša". 
On ga i prati već od prve biskupove misli. On izradi prva 
pravila, koja sabor 1861. prihvati. U tim pravilima ogledaju 
se njegove misli i nastojanja. „Akademija^ — veli on — 
ima biti zavod samostalan i Što manje odvisan od vlade. 
Odbor imao je za to vrlo znamenitih razloga. Povjest svih 
europejskih akademija uči, da čim su samostalnije i neodvis- 
nije od ikakvoga vanjskoga upliva tim svojom radnjom veći 
blagoslov prosiplju na život narodni. Odbor je imao pred očima 
i taj slučaj, da nam se opet oduzme domaća samouprava, pa 
da naši zavodi dakle i akademija dodje u tudje ruke — zaor 
nebi ove ponamjestile i porazredile akademičke sile na svoju 
korist, ako bi im ikakvu povlast dala akademijska pravila**.^ 

Akademija po ovim pravilima osniva se na idei jugosla- 
venskoj. Njoj je „svrha njegovati i podupirati znanosti i 
umjetnosti na slavenskom jugu medj Hrvati, Srbiji, Slovenci 

* Tisućnica slovjenskih apostola sv. Cirila i Metoda. Zagreb 1863. 
2 Ibidem str. 1. i 27. 

* „Pozor" 1862. br. 258. 259. 260.: „Rieč o jugoslavenskoj akademiji, 
o sveučilištu, o narodnom muzeju i o zemaljskom arkivu". 

i Bugari" (čl. 3.). Zatim „njegovanje svake struke znanosti 
i umjetnosti prema potrebi naroda jugoslavjanskoga" (čl. 4.). 
„S nastojanjem promicati književno jedinstvo na slavenskom 
jugu". „Poslovni jezik akademije jest hrvatski ili srbski, ali 
spisi akademički mogu biti takodjer pisani slovenski ili bu- 
garski. ^ Ovaj zavod ima biti „književno sredotočje svega na- 
roda od Soče do Dunava od jadranskog do crnoga mora". 

Ovo središte ili sredotočje ima biti što jače, zato R-ki živo 
vojuje, da se i „Matica" i „historičko društvo" s budućom aka- 
demijom stope. „Matica" se doista očitovala, da će se sdružiti, 
ali je to izrekla samo u principu. „Historičko društvo" nješto 
je oklijevalo. „Mi ne imamo — veli on — toliko duševnih 
sila, da bi ih mogli porazdieliti. Imenito naša povjest i naša 
starouka leže na ugaru, a njihove poslenike mogli bismo iz- 
brojiti na prste. Koliko je na jugu, koliko u Zagrebu povjest- 
nikah i starinarah. Zar da se ovi ciepaju u dva logora? ili 
da jedan te isti historik ili arheolog bude član akademije u 
Zagrebu i histor. arheol. družtva u Zagrebu? K čemu ta 
taština? ili bolje:, k čemu ta komedija?"^ 

Kako je vidjeti, želio je Rački, da ovo sredotočje jugosla- 
venstva bude što jače. Medjutim prolazila i jedna godina i 
druga, a potvrde pravila ne ima. Čamila su negdje kod hr- 
vatske dvorske kancelarije u Beču. Ta najviša upravna tadanja 
oblast Hrvatske bila je pod uplivom centralističkoga njemačkoga 
ministarstva, komu se dakako nisu svidjala ovakova pravila 
zavoda „koji bi imao služiti idei jugoslavenstva". Sama biro- 
kracija hrvatska nije se žurila s tim poslom, jer nije vjero- 
vala, da u nas ima ljudi, koji bi bili vrijedni nositi častni 
naslov akademika. Zato počivahu pravila akademije njekoliko 
godina. 



» „Pozor" 1861. br. 271. 272. 273. članci R-ga: Jugoslavenska aka- 
demija znanosti i umjetnosti. 

2 „Pozor" 1862. br. 141.: Jugoslavenska akademija znanosti naprama 
povjestniČkom društvu i matici ilirskoj. 

4 

Da pobije ove prigovore i da sabere radnike, koji su doista 
vrijedni sudjelovati u akademiji, osnuje Rački časopis y, Knji- 
ževnik^ (1864 — 1866). U tom časopisu imalo' se obradjivati 
jezikoslovje, povjest i prirodne nauke sve obzirom na na.se 
zemlje. Za sudrugove u redakciju uzme si profesora gimna- 
zije zagrebačke Vatroslava Jagića i ravnatelja realke Josipa 
Torbara, „Glavna skrb — reče on već god. 1861. — naj<e 
akademičke djelatnosti bude narodno jezikoslovje, povjest. 
starožitnosti i zemljopis, domaće pravo i prirodoslovje, koliko 
se tiče pokrajina jugoslovjenskih".* Tomu imao je sada služiti 
i „Književnik". Vidite jasnu osnovu, da je imao biti preteča 
akademije. 

Rački pokaza svoju osobitu organizatornu snagu stvarajući 
ovaj časopis. Desnom rukom svojom učini tadanjega mladoga 
profesora V. Jagića. Sreća je njegova bila, što ga je našao. 
Al kolikim je to dano? Koliki gledaju pred sobom snažnu 
silu, pa je ne vide. „Akademici ne imaju biti djeca"* rekli 
bi tadanji stariji zaslužni književnici. Drugi bi bili u ova- 
kovom času i za ovaj zadatak tražili ime priznato u narodu, 
a to Jagić još nije bio. Rački mu dapače dopusti, da u ovom 
časopisu započme s reformom pravopisa, što se je upravo či- 
nilo tadanjoj vladi i starijim književnicima kao prevrat. ' Novo 
ime u knjizi našoj donosi ovaj časopis : dr. Valtazar Bogišić, 
koji je sretan, da mu tako „kompetentan sudac odobrava rad".* 
Ulazi u časopis s djelom, koje je osnov znamenitoga rada 
svega njegova života. Ima i drugih, koji se ovdje ponukom 
Račkoga u knjigu hrvatsku uvode. Spominjemo samo Rado- 
slava Lopašica, koji prvi put kuša raditi sa kritičkim apa- 
ratom, a poslije si je tolike zasluge stekao oko sabiranja 

1 „Pozor" god. 1861. br. 272. str. 610. 

2 Ove riječi spominje sam BaČki u jednom Članku. Smijerale su na- 
ročito na Račkoga i Jagića. Kako li su krivo imali! 

3 Stroga je naredba izašla, da se učitelji ne smiju služiti ovim pravo- 
pisom. 

* Pismo RaČkomu od 12. jan. 1865. 

hrvatskih istorijskih spomenika. Časopis je ovaj upravo me- 
djašni kamen izmeđ diletantizma u nauci u nas i ozbiljne 
stručne radnje, kako se poslije sploh javlja u akademiji. 

Rački je dakako preuzeo, da povijest obradjuje i ocjenjuje. 
Ovdje priopći svoje za hrvatsku povijest temeljno djelo: Ocjena 
starijih izvora za hrvatsku i srbsku poviest. ' Već u Rimu dovrši 
ovo djelo u glavnome. Ta bio je poslao Kukuljeviću ocjenu Kon- 
stantina Porfirogeneta, da ga štampa ili u „Arkivu" ili u novom 
istorijskom časopisu, koji je Kukuljević bio nakanio izdavati. 
Na njqj se i vidi rad od više godina. Konstantin Račkoga 
zaslužio je, da ga prihvati ruski profesor Bugarin Drinov* 
pisac dobe Konstantinove. Upravo se je mogao ponositi, da 
se je s njime složio Rambaud pisac najbolje do danas mono- 
grafije o Konstantinu i njegovoj dobi.^ Oni se slažu s Račkim, 
da je Konstantin kao mekanički pisac mnogih knjiga i mnogo 
nezgrapnosti napisao. Ustadoše na obranu carevu dva mlada 
ruska profesora Grot. J.* i Florinski T.^. Ali hoteći ga po- 
svema obraniti moradoše se domišljati i nemogućih stvari. Rački 
im to i dokaza^ i opravda svoje mišljenje o caru piscu. Drugi 
Ijetopisac ovdje ocienjen Presbyter Diocleas i kronika hrvatska. 
Mnogo se je trudio, da iskreše svjetlosti povjestne iz ovoga 
tvrdoga kamena. Svi historici naši stari i novi vole se njime 
baviti počamši od Marka Marulića. Samo je ta razlika, da 
mu stariji sve vjeruju, a mladji gotovo ništa. Rački mu valjda 
od svih najmanje vjere pridaje. Treći je Toma arcidjakon, 
koji je glavni naš domaći pisac srednjega vijeka, zato i čini 

^ Rački: Ocjena starijih izvora za hrvatsku i srbsku poviest. Pre- 
štampano iz „Književnika" god. I. svez. 1 — 4. i god. II. sv. 1 — 3. Za- 
greb 1865. 

^ /^piiHOBi»: GjiaBHHH H BHsaHTiH. MocKBa 1878. 

^ Rambaud: Sur 1' erapire grecque au X. S. Pariš 1870. 

^ rpoTi». H. HsB-fecTiH KoHCTaHTHHR fiorpHHopo^Haro o Cep6ax'B m 
XopBaTax'B. 0. neTep6. 1886. 

^ <^.10pHHCKift T. KoHCTaHTHHI. BorpHHOpO/^HHit KaKI* HMCaTOJlL O lOaKHMKrb 

CiaBOTaiT. ?K. M. H. H. CCXIV-CCXV. 
« Rad LIX. 201—208. 

srediste u djelu Račkoga. Najviše zanimao ga je. Tomin Me- 
ni oriale iliti ugovori hrvatskih župana s kraljem ugarskim 
Kolomanom. Zatim dolaze Ijetopisci XIV. vijeka važni samo 
za onaj vijek. Napokon dolaze Srbski Ijetopisci vrlo opora 
gradja za historijskoga kritika, a prvi put sva u cijelosti su- 
stavno ocijenjena. 

Kada je Rački ovo djelo započimao, mislio je uraditi ono, 
što je Palacki učinio za povijest češku. Zastidio se onda, kada 
je to napisao u privatnom pismu, da se ne pomisli, da bi se 
on usudio primjeravati slavnomu ocu češke povijesti. Rački je 
ipak svojim istraživanjem učinio ono za Hrvate i Srbe, što 
su privrijedili Palacki za Čehe, Zeisberg za Poljake, Watten- 
bach i Lotenz za Nijemce i Marczali za Ugarsku. Oštrinom 
suda ne zaostaje za nijednim od njih, samo što se i u ovom 
krasnom djelu u skladnom prikazanju predmeta nije niti po- 
kušao. Ovo je naše temeljno djelo za povijest srednjega vijeka. 

U „Književniku" priopći jošte : Prinesci za jugoslovjensku 
epigrafiku^ njekoliko zanimivih natpisa za povijest srpsku i 
bugarsku lijepo protumačenih. Ispitujući iza povratka u do- 
movinu državno pravo hrvatsko kao same od sebe nadadoše 
mu se dvije radnje „Odnošaj srbskih despota i doseljenika 
napram kruni i kraljevini hrvatskoj i ugarskoj^ ^ u kojoj do- 
kazuje, da srpski despote nisu uživali drugih prava nego li 
i drugi velikaši u Ugarskoj i Hrvatskoj, a doseljenici srpski 
da su se imali pokoravati zemaljskim zakonima. U drugoj 
raspravi o obrani hrv. slav, granice veli odmah u naslovu 
„s gledišta državnopravnoga** ^ pak i dokaza da pored svega 
nasilja bečke vlade ovaj teritorij oci naši uvijek smatrahu 
cjelovitim dijelom kraljevstva hrvatskoga.^ 

Rački je jošte pisao u „Književniku" mnogo kritika o svim 
istorijskim radnjama onih vremena. Ocijenio je radnje Kuku- 

V 

ljevica, Tkalčića, Krstića, Ristića, Ljubica, Safafika. Jagića 

* „Književnik I. 485 i dalje. 

2 „Književnik" II. 476 i dalje. 

3 ,, Književnik III. 510 i dalje. ' 

i Daničića, koje su onih godina izašle. Hoćeš li znati osobni 
značaj pisca, čitaj mu kritike. Rački je u kritikama blag i 
pozitivan, uvijek štuje slobodu mnijenja. Ljubi istinu iznad 
svega, zato samo onda biva i veoma oštar, kada se kakva 
neznalica u nauci digne, da bude sudac u nauci. I u tu ža- 
lostnu priliku dospio je Rački njekoliko puta. Svaki put oštro 
šiba drzovitoga neznalicu svetom vatrom ljubavi istine a mržnje 
laži i neistine. Već se je s „Književijikom" učinio središtem 
književnoga našega života: „U Zagrebu — piše mu Jagić 
1866 u Peštu, gdje je bio u regnikolariioj deputaciji — vlada 
na polju književnom podpuno mrtvilo, pokle nas vi ostaviste, 
nestaje nam onaj, u kojega bi se ujedinjivale sve pomisli, 
želje i osnove naše. . . Uprav sam bio kod Suleka, kaže, da 
mu je teško smagati uvodne članke, kad vas neima u Za- 
grebu". 

„Književnik" kao pripravnik akademiji imao je prestati 
čim se potvrde pravila akademije. Teda negda dodju pred 
sabor hrvatski — 2. jan. 1866. — sasvim promijenjena pra- 
vila jugoslavenske akademije. Akademija nije po ovim pra- 
vilima onako od državne vlasti neodvisno društvo, kao što je 
bila Matica i historičko društvo. Pravila su kopija bečke aka- 
demije, koja živi samo iz državnoga proračuna. Sabor prihvati 
i ta pravila brzo, samo da se akademija već jednom otvori. 
Odbor izabere 16 akademika, kako se je iskalo. Kralj po- 
tvrdi samo 14. Kancelarija dozvoli, da se ovi konstituiraju. I 
od ovih još se zahvale Ivan Kukuljević i Antun Mažuranić. 
Ostali izaberu Račkoga za predsjednika — 22. jula 1866. — 
Rački je već htio da obustavi „Književnik" sve u misli, da 
će napokon doći i ta blažena akademija. Dobro ga opominje 
biskup Štrosmajer : „Molim vas, odustajte od namjere obusta- 
viti „Književnik".^ On je dobro predvidjao, da se tuđe va- 
ljaju jošte neprilike. Prodje zbilja ova godina, a njegova iz- 
bora ne potvrdiše. Napokon stigne u Zagreb 15. aprila 1867. 



Pismo biskupovo od 3. sept. 1866. 

potvrda njegova za predsjednika akademije, ali istim danom 
otpušta se iz službe i prestaje biti zemaljski školski nad- 
zornik. Toga dana pišu novine: y, Budući predsjednik akade- 
mije mora u Zagrebu stanovati^ a Bački lišen službe neće 
moći ostati u Zagrebu^ tim je opet sretno ođgodjeno djelo- 
vanje jugoslavenske akademije^. 

Ali dade Bog Račkomu i nama biskupa Strosmajera. koji 
mu piša ovo: y^Brat brata ostaviti neće. Sve što sad imate 
— (imao kao nadzornik godišnjih 2400) — ja vam garan- 
tujem, dok vam se mjesto ne nadje. Dopadne li mene što ta- 
koga, mi ćemo zajedno Mvjeti^ što imamo rad jedan ti drugim 
podieliti. Nipošto se neodricajte predsjedničtva akademije''.^ 
Tako Rački ostane u Zagrebu kao predsjednik jugoslavenske 
akademije. 

2 Pismo biskupovo od 12. juna 1867. 

IV. 

1867—1877. 



1. Osnova rada akademije. 

Uz veliko narodno slavje sjede Rački dne 28. jula 1867. 
na predsjedničku stolicu, da reče prvo slovo. Govorio je iza 
zanosnoga velikoga govora pokroviteljeva čedno i skromno, 
kako mu je narav dala — dosta slabim glasom, ali pozitivno 
i divno kao pravi zakonotvorac akademije. Dvadeset i dva 
puta govorio je s predsjedničke stolice. Nikada ne ide za tim, 
da opčara slušatelja, uvijek nastoji samo, da osvjedoči svojom 
živom jakom vjerom, da dobrim putem vodi akademiju. 

Tako mu jednom Jagić čestita iz Odese:^ „za prekrasnu 
besjedu, koju izrekoste u svečanoj sjednici. One vaše biser- 
rieči trebalo bi, da si duboko usade u srce svi obrazovani 
Hrvati i Srbi. Da ne ima dvojbe, da će to obrazovani i uči- 
niti, tek da je žalibože takovih. jako, jako malo". 

Drugi put evo kako mu se oglasuje Stojan Noraković:^ 
„Vašu besedu na svečanoj sednici sam tek sada u „Radu" 
čitao. Uvek sam sa zadovoljstvom čitao te vaše besede, a i 
za ovu primite moju hvalu. Misli su zaista toUko eksakne i 
jedre, kako priliče predsedniku jedne akademije. Cisto me 
tuga mine, kad pomislim kud bi nam krajevi bili, kad bi 
se onako s poštovanjem prema istini, nauci i faktičnim od- 
nošajima i štampa ponašala. Ovako kolika je provala izmedju 
nauke i žurnalistike naše. Da li je svuda tako V Mora li tako 



^ Pismo Jagidevo 17. decembra 1873. u Odesi. 
2 Pismo N-ćevo iz Biograda 14. febr. 1877. 

bitiV Ili se sraemo nadati, da će teda negda i štampa naša 
priniaći se vedromu sredi&ta, na kom se bogu hvala počinje 
nauka utvrdjivati". 

Mislim, da nas ove i slične čestitke upućuju, da ove pred- 
sjedničke govore još jednom predočimo. Oni će nam najživlje 
predočiti osnovu i ciljeve, koje je RaČki postavljao sebi i 
akademiji. Mogli bismo ih samo u glavnim crtama oslikati, 
ali ne mislimo, . da bismo ih predočili, da se vide čisto oni 
ideali, koji su ogrijevali sve plodove njegovoga neumornoga 
rada. Vidjet ćete u ovim besjedama svu moralnu snagu nje- 
govu. Vidjet ćete svu dušu njegovu. 

Već u prvom svom govoru (Rad I. 49.) nacrta divnom oštri- 
nom uma cijelu osnovu rada akademije, kao da vidi pred sobom 
njekoliko decenija i koju stotinu svezaka rada akademijskoga. 
„Akademija neće gojiti znanosti u pravcu idealnom nego ob- 
zirom na potrebe i na korist našega naroda i naše domovine. 
Prema tomu nastojat će akademija, da sakupi i jezikoslovnom 
sudu podvrgne sve blago našega jezika, bilo ono sahranjeno 
u ustima našega naroda i odazivalo se u pučkih pjesmah. 
pričah i poslovicah, bilo ono ubilježeno u dobrih starih i novih 
knjigah. Tim će putem akademija prirediti obširan i jeziko- 
slovnoj znanosti dolikujući rječnik našega jezika. S toga će 
ona i u onu svrhu, kao takodjer da budućemu povjestniku 
naše književnosti i narodne kulture pripravi pouzdanu gradju. 
nastojati, da na svjetlo izdade naše starije pisce, bili oni još 
V rukopisih ili starijih izdanjih". 

„Tako će ona predati narodu u ruke cielu književnost mi- 
nule davnine, da se njom koristi, nasladjuje i ponosi. U životu 
našega puka u njegovih običajih, navadah i izrekah imade 
toliko obilje gradje ne samo za narodnu filozofiju i pjesničtvo. 
nego dapače za nepisano pravo, da će akademija osobitu 
pažnju obratiti na ovu struku narodne znanosti. Običajno 
pravo razsvjetliti će nam nazore našega naroda o različitih 
odnošajih javnih i sukromnih, pokazat će nam, koje mjesto 
pripada našemu narodu u po vješti kulture medju romanskimi i 

germanskim! mu susjedi ; a našem zakonotvorcu dat će u ruke 
klupko, da ga izvede iz labirinta^' u koji ga uvede tudjin zako- 
noša. Istimi razlozi vodjena akademija sabirat i izdavat će spo- 
menike za pisano pravo jugoslavensko, kano što su, zakoni, pra- 
vila itd. toli neodvisnih država, koli pojedinih obćina na našem 
jugu. Tim putem pobrinut će se ona za zbornik jugoslaven- 
skoga prava, koji će se tek podpuno sastaviti, kada pravni 
običaji i zakoni u cjelosti izidju na svjetlo. Povjest jezika, 
knjige i prava jest tek dio povjesti, u kojoj se ima ogledati 
prošlost našega naroda. S toga će akademija jednakom pom- 
njom i uztrajnosti sabirati i izdavati listine, kano gradju za 
zbirku' listina i povelja ili jugoslavenski diplomator, nadalje 
domaće i inostrane naše povjesti tičuće se ljetopise i pisce za 
sbirku jugoslavenskih povjestničkih spomenika". 

„Jednakim trudom izpitivati će akademija zemlju, na kojoj 
naš narod živi, i to ne samo da iznese u njoj zakopane sta- 
rine, pak time u trag udje tajnam prošlosti; nego da prouči 
i njezinu površinu i njezinu utrobu, pak tim odkrije sredstva 
narodnoga blagostanja, olahkoti sadašnjost i obezbiedi narodnu 
budućnost. Jugoslavenske zemlje rukom naravi tako razsipno 
nadarene, plodnimi dolinami i ravnicami ukrašene, brodonos- 
nimi riekami izprepletene, rudonosnimi gorami izprekrižane, 
sinjim morem obkoljene, s veće su česti slabo ili nikako po- 
znate. Tudjer nalazi akademija, nalazi znanost neobradjenu 
ledinu. Zato držat će si za dužnost podupirati svaki podhvat 
u zemljopisu i zemljoslovju, prirodopisu i prirodoslovju naše 
mile Jugoslavije". 

„Naša će akademija prisvojiti si svaki napredak znanosti, 
izvojevao se on ma u kojoj zemlji ma u kojega naroda. Osim 
toga ona će naš narod i našu zemlju učiniti predmetom svojih 
posebnih učenih iztraživanja. Tako shvaća akademija svoj za- 
datak prama znanosti i prama narodu. Nu moglo bi se pitati 
naprama kojemu narodu? Misao, koja je jugoslavensku aka- 
demiju osnovala, bje ta: da bude ognjištem književne radnje 
južnih Slovjena, nebi li se s vremenom u njem sakupili i 

sjedinili traci, koji sada odsijevaju iz duševne moći plemena 
hrvatsko-srbskoga, slovenskoga i bugarskoga. Ova misao sje- 
dinjujuća jugoslavenska plemena voditi ie sveudilj našu aka- 
demiju poput ognjena stupa u toj pustinji, te će ju čuvati od 
zablude, obmane i obsjene. Imajuć akademija pred očima knji- 
ževno jedinstvo slovjenskoga juga, pomnjivo će podjedno pa- 
ziti na razvitak i napredak ostalih slovjenskih književnosti, 
imenito ru^ke, poljske i češke. Ona bo je uvjerena, da će 
samo književna uzajenmost slovjenska izhoditi ogromnomu na- 
rodu slovjenskomu i njegovim granam dično mjesto u kulturnoj 
povjesti pored naroda romanskih i germanskih". 

Rački je dakako svom snagom nastojao, da ovaj program 
bude i ostane stožer svih radova naše akademije. Iza deset 
godina radnje slavila se desetgodišnjiea obstanka naše aka- 
demije u Parizu i Petrogradu. „Vaša akademija — piša Bač- 
komu o. Martinov^ — učinila si po mojem mnijenju najbolji 
program". Prije toga piše mu:* Božanski promisao otkrio pred 
vama veliko sjajno poprište — otvorila se jugoslavenska aka- 
demija i opći glas pokaza na vas kao na najdostojnijega 
predsjednika, što ste vi potpuno opravdali desetgodišnjom služ- 
bom za dobro svoga naroda i svega slavenskoga svijeta. Na 
bibliografičkom kongresu, što je ovdje bio, ja sam čitao o na- 
učnom napredovanju u Slavena u opće. I prvo mjesto u tom 
napretku po pravu dadoh radnjama zagrebačke akademije ; 
medju kojima sjaju naravno i vaše radnje". 

Dok je evo o. Martinov na pariškom bibliografskom kon- 
gresu slavio jugoslavensku akademiju i njezin desetgodišnji 
rad, petrogradska akademija proslavila je desetgodišnjicu naše 
akademije laskavom adresom, kojom čestita znamenitom na- 
pretku nauke slavenske stečenom u radu naše akademije.^ 

Naravno je, da je i Rački iza minulih prvih deset godina 
s ponosom pogledao na rad akademije, da još jače naglasuje, 

1 Paris 17. febr. 1879. 

2 Paris 12. aug. 1878. 

3 Ead XLI. 233. 

neka ostane pri dosadanjoj osnovi. „Cim se zavod znanstven 
— reče on god. 1877 — odmiče od smjera, duha i pravca, 
u kojem je osnovan i koji se je pokazao blagoslovan, tim se 
primiče svojem razsulu. Kano što svaka trajna i uredjena 
zadruga, tako i učeno družtvo, kojemu je djelovanje odmje- 
reno na stoljeća, počiva na tradiciji; napustiti tradiciju znači 
baciti se u naručaj sumnjivih pokusa. Naša akademija poče 
si stvarati tradiciju, njezine skrajne crte mogu se već sada 
uočiti; ali ona nije još gotova, jer se za deset godina dogo- 
toviti kamo li utvrditi ne može. S toga ima sasvim odlučno 
odbijati svaku napast na novotarije, koje su podobne njezine 
temelje uzdrmati; a ta napast zamamljivija je u zemlji, u 
kojoj se nedostatci odnošaja radje traže u uredbah nego li u 
organih samih,' koji ih imadu životom nadahnuti". 

Opet poslije dvadeset godina ima žalostnu priliku, da ponovi 
i preporuči akademiji svoju prvu osnovu, kako ju gore spo- 
minjasmo, kada po sedmi put izabran nije dobio kraljeve po- 
tvrde za predsjednika. Izrekavši prvu osnovu od riječi »do 
riječi nastavi: „Ovako sam prije dvadesetak godina nacrtao 
zadatak naše akademije, ovakov joj odmjerih položaj u pro- 
svjetnom životu našega naroda. Ova misao nalazi se izražena 
takodjer' u njezinih pravilih u ustavu njezinom. Ova misao 
bijaše glavnim pokretačem našega književnoga preporoda, bi- 
jaše zviezda predhodnica svim našim vodjam na polju pro- 
svjete poslije 1835. Ova misao uzkrsnula je ne samo hrvatski 
narod nego i druge suplemenike njegove na nov život i ostala 
im zalogom sretnije budućnosti. Kada sam ovako označio bio 
zadatak naše akademije, nisam se prevario. Rado potvrdjujem, 
da se je nada moja i vaša, predvidjenje moje i vaše podpu- 
noma ispunilo; da je ovaj program u velikom dielu postao 
istinom. . . Ako je akademija naša na polju prosvjete u životu 
našega naroda zastupnicom narodne ideje ; pak ako bi se toga 
radi budi gdjegod podozrievala : onda dopustite mi veleštovani 



' Besjeda R-ga u „Radu" XLT. str. 229. 

drugovi, da dosadašnji vaš predsjednik koji je u njoj od 
prvoga osnutka njezina zastavu narodne ideje u znanosti vi- 
soko nosio, preuzme najveći dio odgovornosti".* 

Rački po mnogo puta naglasuje temeljnu osnovu u svojim 
svečanim besjedama,* malo kada da nije. U ovoj je osnovi 
prvi temelj misao jugoslavenska a od ove misli opet prva 
iskra misao jedinstva hrvatskoga i srpskoga naroda. Samo 
pod uplivom tudjinskih dviju kultura postadoše od jednoga dva: 

„Smjestiv se naš narod na razmedju istoka i zapada, kada 
su se opreke, koje su izmedju njih od davna postojale, za- 
oštrile i u dva smjera stale razvijati, sav bi mu život za- 
hvaćen ovom dvojakom strujom. Jedan narod, razdvojen medju 
dvie crkve crpao je uvjete duhovnoga života iz dva vrutka, 
odieljena ogradom dviju različitih jezika, nosilaca starodavne 
klasičke prosvjete. Uza to dvie državne tvorine, koje su si 
za srednju dobu grčke i rimske predaje usvojile bile, bjehu 
one dvie zviezde stalice, oko kojih se državne uredbe obiju 
polovica našega naroda kretahu smjerom odieljenim. Tim budu 
crkva grčko-iztočna i država bizantinska iztočnoj, crkva rimsko- 
zapadna i država rimsko -njemačka zapadnoj polovici našega 
naroda odgojiteljice i obrazovateljice. Nije dakle čudo, što taj 
dualizam probi ovu etnografičku jedninu u svih skoro odno- 
šajih njezinih: vjerskih i državnih, družtvenih i prosvjetnih, 
udari pače svoje obilježje na isto ime. Oglednemo li se na 
prednje obćilo prosvjete, na pismo: latinica i ćirilica, kojima 
se hrvatski i srbski narod od davna služe, sjećaju na taj 
dualizam. Obazremo li se na književne plodove kod Hrvata i 
Srba: to vidimo, da im kod prvih sredovječna latinska, kod 
drugih bizantinska književnost služila za obrazac. Taj duali- 
stički pečat nose spomenici ne samo crkveni nego i svjetovne 
književnosti; historia Salonitana Tome arcidjakona, bez ob- 
zira na jezik, čedo je zapadne historiografije, a „žitia i 

» „Rad" knj. LXXXVI. 228—229. 

2 Osim spomenutih gl. „Rad" IX. 188 — ; XXXIII. 231 — ; L. 
201 — ; LIX. 219 — ; LXXXVI. 152 — ; Ljetopis IV. 77 — . 

poviesti" srbskoga nadbiskupa Danila kano i mnogobrojni 
srbski ljetopisi čeda su bizantinske hagio- i chronografije. Osvr- 
nemo li se na preostale umotvorine: hramove u Studenici, 
Ziči, Ravanici, I^ruševcu, Manasiji i Smederevu, kano i stu- 
deničke slike na liepu, svjedoci su byzantinske arhitekture i 
slikarije u Srbiji, naprotiv hramovi u Rabu, Zadru, Trogiru, 
Šibeniku i Zagrebu kano i ostale umotvorine njihove prisla- 
njaju se na romansku i gotičku, na zapadnu umjetnost. Tako 
bi se dao taj dualistički smjer kod Hrvata i Srba razvesti 
kroz sve grane njihova javna života, da nije taj čin dovoljno 
poznat ovomu odličnomu sboru. . . U nas imade dakle nauka 
poseban zadatak prema dualističkom razvoju našega naroda. 
A kako da se nauka vlada prema ovomu gotovu činu ? Kano 
žto imade nauka u obće da posreduje izmedju života i uzora: 
tako imade ona i u našem narodu oštrine dualističkoga na- 
rodnjega razvoja izgladiti i obje polovice naroda svesti u du- 
ševnu zajednicu. Ovaj joj je zadatak danas olakoćen tim, što 
su obje polovice naroda, koliko to bez povriede svoje osebnosti 
smiju, upućene ne više na dva, kano njekada, nego na jedan 
sveobći izvor ljudske prosvjete'^ .^ Na ove misli čestitao mu 
Jagić, kako već gore spomenusmo: On mu odgovara (10. 
jan. 1874.) : „Drago mi je, što odobravate moje misli u mojoj 
besjedi. One bi imale svakomu rodoljubu tako jasne biti, da 
je čudnovat „regnum temporis", što ih valja često opetovati. 
Pa ipak bojim se, da su one u pogledu većine našega naroda 
na jugu glas vapijućega u pustinji". 

On traži tragove tomu današnjemu jadnomu izvoru i u 
prošlosti i nalazi, da je upravo zemljište na kojem živi naš 
narod bilo odredjeno, da se na njem ove dvije struje izmire. 
a naš narod da bude posrednik izmed latinskoga i grčkoga 
svijeta. „Ovomu posredovanju — veli on — naći će bistro 
oko dosta jasnih tragova u ostancih sredovječne prosvjete 
hrvatskoga i srbskoga naroda. Ono je prilično jasno izraženo 



' Rad XXV. 245-247. 

na umotvorinah, na kojih se strani uplivi u obće prikazuju 
bistriji i za manje uvježbano oko. Carska lavra u Studenici, 
u bitnosti bizantinskoga sloga, sjeća nas po svojem osnovnom 
nacrtu, po građjevnoj tehnici i po vajarskom djelu na ro- 
mansko-talijanske gradjevine one dobe ; slike na liepu u kru- 
nitbenoj crkvi u Ziči, izvedene su takodjer po talijanskih 
uzorih; naprotiv stariji hramovi u hrvatskoj Dalmaciji, prem 
romanskoga sloga, niesu se mogli posvema oteti uplivu bizan- 
tinske umjetnosti. Ovaj dvojaki uticaj na polju književnosti 
srbske i hrvatske srednje dobe iztaknut će se tim izrazitije. 
čim se dublje izpitali budu dotični spomenici. Kako su se 
državne uredbe grčko-bizantinske i romansko-germanske na 
balkanskom poluotoku križale i za prvenstvo borile ; kako su 
se u mnogom prilagoditi imale domaćim samoniklim oblikom 
i to je prilično poznato, ako i nije dovoljno ocienjeno". 

„Da je indi balkanskomu poluotoku mirni razvoj društvenih 
i javnih odnošaja kroz više stoljeća dozvoljen bio: to bi se 
i na njem izveo bio proces asimilacije izmedju obiju starih 
prosvjeta i samorodna življa, kano što se je taj proces obavio 
na zapadu i u sredini Europe, stvorivši tiem uvjete novoj 
prosvjeti. Veoma je pače vjerojatno, da bi se plemenske ose- 
bine po vremenu pod uplivom jednakih prosvjetnih uvjeta 
sastavile bile u narodnu zajednicu, koja bi postala bila do- 
voljno kriepkim nosiocem samostalnoga prosvjetnoga i držav- 
noga života izmedju jadranskoga i crnoga mora". 

„Ali upravo u ono doba, kada je izpitanje klasičke davnine 
sve plemenite duhove obuzelo bilo; kada su se živući jezici 
o tih uzorih usavršivati stali; kada je u svih granah ljud- 
skoga života neobična vreva nastala; kada je nov izum — 
štampa nove stečevine u sve krajeve neznanom prije brzinom 
raznositi počela; kada je „reformatio" svih javnih odnošaja 
obćenitim uzklikom postala ; upravo na tom znamenitom pre- 
lazu iz srednje u novu dobu, snadje veći dio balkanskoga 
poluotoka užasna katastrofa na Kosovu, kod Trnove i kod 
Jajca. Tuj su uništene mučne stečevine prošlih vjekova. . . 

Sve misli i svi osjećaji naroda utekoše se u obitelji i u crkvu ; 
pjesma mu posta utjeSiteljicom i buđiteljicom nađe u sretniju 
budućnost". 

„Naši indi učeni i ućevni zavodi, koji su u naše doba iz 
probudjene sviesti narodne nikli, našli su i nalaze prekinutu 
nit prosvjetne predaje u domovini — a izvan nje nepregle- 
đivu zalihu umnih plodova, koju je duh ljudski posljednjih 
stoljeća postupice i neprekidno sakupljao; našji su i nalaze 
narod po vjeri razdvojen i raztrojen, po mišljenju i osiećanju 
pociepan. po državnih tvorbah raztrgan, po odgoju nerazvijen 
— a preko granica njegovih velike moćne, prosviećene na- 
rodne zadruge. Odavle će se lasno pojmiti i opravdati, što 
misaoni rodoljubi stoje zamišljeni pred ogromnošću zadatka, 
kako da narod, kako da zemlja u najkraće vrieme i najjed- 
nostavnijimi sredstvi dostigne u svih odnošajih, što se drugdje 
tečajem vjekova postiglo.* Na ovaj govor primi čestitku Sto- 
jana Novakovića, kako gore spomenusmo. Rački mu odgo- 
vori : „Drago mi je što ste s mojom besjedom zadovoljni. Mi 
drugi nesmiemo se dati zavesti od vikača ni vaših ni naših. 
Ako je južnim Slavenom sudjena ljepša budućnost, može im 
ona niknuti samo iz bratskoga sporazumka Hrvata i Srba, 
koji su jedan' narod sa dva imena. Ovaj sporazumak imao 
bi se utvrditi najprije na duševnom, književnom polju i bez 
obzira na dvoje pismo, koje ako smo ljudi nemora nam sme- 
tati. U nauci došlo je do sporazumka koliko toliko".^ 

„Znanost" — misli on da će pomoći — „traži jedinstvo u 
razlikosti, srodnost u raznolikosti; ona ujedinjuje, stoje slično; 
spaja narode bogom ujedinjene a Ijudmi razstavljene ; stvara 
narodu široku podlogu, otvara obilna vrela duševnu mu raz- 
vitku. Zajednica u knjizi krči put zajednici u zadruzi. Ovako 
su zajednici utirali put učeni zavodi kod naroda, koji plodove 
njezine ili od davna uživaju ili u naše vrieme beru. U ovo 

1 Rad XXXVII. 207—209. 

2 Pismo RaČkoga Novakoviću od 17. III. 1877. nalazi se u g. No- 
vakovića. 

dakle doba, u koje narodi romanskoga i germanskoga roda, 
izjednačivši u jeziku i knjizi plemenske osebine i popevši na 
ovom širokom osnovu svoju svietom gospodujuću prosvjetu, 
stvaraju gorostasne narodne i državne zadruge — u ovo doba 
gojiti na slavenskom jugu plemensko u knjizi samovanje. zna- 
mene valo bi njegove narode pripravljati za plien ogromnim 
izobraženim zadrugam " . ^ 

Iza svega je ovoga naravno, da je on slaveći u svojoj besjedi 
uspomenu Danićićevu, doslovce prihvatio njegovo mišljenje o 
narodnom jedinstvu Hrvata i Srba. „Mislim — ovo su riječi 
D-ćeve — da nemože biti drugo, nego da su Srbi i Hrvati 
jedan narod samo imaju dva imena, pa se jedan dio zove 
Srbima, a drugi Hrvatima. A što imaju dva imena, tome su 
mogli biti različni uzroci i to još od početka njihova. . . A kad 
su Srbi i Hrvati jedan narod i kad govore istijem jezikom; onda 
nije čudo, nego je sasvim naravna stvar, ako oni, koji se 
zovu Srbi, one, koji se zovu Hrvati, videći ih gdje govore, 
isto onako kao i oni Srbima zovu; ili ako oni, koji se zovu 
Hrvati one, koji se zovu Srbi, videći ih takodjer, gdje govore 
isto onako kao i oni, zovu po sebi Hrvatima. Istina, može 
komu biti teško, kada ga tko zove drugim imenom, nego što 
se sam zove ; ali ovdje ne biva teško samo jednoj strani, već 
i drugoj. To bi već moglo tegobu olakšati, kada se uzme, 
da je nju sama istorija našega naroda sobom donijela, te pri- 
pada medju tolike druge nevolje narodne, koje nam valja 
junački podnositi, dokle ih ne ukinemo; a koje se ne ukidaju 
nikakim rasprama, nego velikim istorijskim djeUma. Da tako 
djelo može narod učiniti, o tom nam valja raditi; a mislim, 
da ćemo o tom i najpouzdanije i samo onda raditi, ako svaki 
iz avieh sila prionemo, da što bolje dotjeramo u poslu na koji 
se damo. Kački dodaje: „Zlatne rieči dostojne i srca i uma 
Daničićeva. . . Pa ove misli neka nas ne ostave nikada".^ 



' Ead XIII. 162. 
-' Rad LXIII. 192. 

Mnogo puta u svečanim besjedama uzimlje govoriti o za- 
daći jugoslavenske akademije, da radi za jugoslavensku zajed- 
nicu.* Tek u posljednjoj svojoj besjedi opravdava i ime jugo- 
slavensko. Mnogo puta slušao je Rački privatno prigovore proti 
ovomu imenu. Slušao ih je i u saboru dakako od svojili pro- 
tivnika političkih. Njemu je upravo mrsko bilo — „braniti 
ono, što mu se činilo najnaravnije". Zato tek slaveći dvadeset 
i pet godina rada akademije uzme braniti i ime. „Osnivalac 
naše akademije bio je odgojen u sjeni širokih narodnih na- 
čela ilirske dobe. Uz to kano visoko obrazovan muž dobro 
je poznavao tok svjetske prosvjete. Jedno ga i drugo nukalo, 
da zavod, koji snuje, osnuje na širokoj podlozi narodnoga 
jedinstva. Da je široki pogled ilirske dobe bio prirodan, 
opravdan i spasonosan, pokazao je sjajni uspjeh na polju 
prosvjete. . . Zaista oči zatvara pred istinom, koji gleda preko 
ramena na onaj gorostasni prevrat u prosvjetnom području 
u prvoj poli našega vieka. Pod utiskom ovoga prevrata za- 
snovana je naša akademija u šestdesetih godinah. S toga se 
htjelo, da se u samom . imenu njezinu izrazi jasno onaj za- 
datak, koji joj je na polju naučnom namienjen medju srod- 
nimi plemeni na slavenskom jugu. To ime dočim ne dira u 
plemenske osebine, ne vriedja plemenskih .osjećaja, neka im 
bude zajednička zastava, oko koje se imaju na temelju na- 
rodnoga jedinstva kupiti na prosvjetnom poprištu. A to ime 
bilo i jest kamenom spoticanja samo protivnikom naše na- 
rodne zajednice i tjesnogrudim plemenskim zanesenjakom.^ 

Akademija jugoslavenska" porodi se dakle iz idee „ilirske", 
kako pravo veli Rački. Naravno je onda da je imala već od 
svoga poroda neprijatelje sve protivnike ilirske idee. Ne tre- 
bate se onda niti tomu čuditi, da RaČki već od poroda aka- 
demije odgovara sa tezom: ^znanost ima biti narodna'^ . Kao 

* Osim spomenutih već besjeda dolazi u besjedama: Rad L 51 — ; 
XXL 191 — ; XXXIII. 229— 230; XLI. 230— 231; XLV. 225; LXVIIL 
201—204. 

'' Ljetopis ak. VII. 111—113. 

crvena nit teče ova misao kroz sve njegove predsjedničke 
besjede. Desetak puta upravo ju poimence brani. Već prve 
godine života akademije reče: ^Znanost koja ne prekoračuje 
praga učenjačke sobe; znanost, koja se ne uvrežuje u sve 
odnošaje družtvenoga i državnoga života, da ih svojim svje- 
tlom razsvietli i ugrije — takova znanost, da se poslužim 
mudrom prispodobom spasiteljevom, priliči svieći pod sudom, 
priliči bljutavoj soli, koja „^nije ni za što, van da se prospe 
na polje i daje ljudi pogaze"". Prema tomu zavod učeni, koji 
se ne osvrće na potrebe javnoga života ili koji je zaokružen 
kužnim zrakom neprijaznih družtvenih I državnih odnošaja, 
priliči stablu na hridi, kojemu je sudjeno, da prije ili poslije 
u vene i usahne". 

„Svaki nas, istina je, rado priznaje, da je od ovo trideset 
godina iza našega preporoda samosviest narodna ojačala, težnja 
se za samostalnim životom utvrdila; da se pomoćju narodne 
knjige duševni i narodni vidokrug znamenito razširio, po čem 
se osviešteni dio naroda osjeća biti članom velikoga plemena, 
komu je dosudjena veUka budućnost u zadruzi s ostaUmi na- 
prednimi narodi. Sve to svaki nas rado priznaje, te mu ovaj 
za kratko vrieme golemi napredak daje poručanstvo, da će 
narod, koji svojom snagom probi nadgrobnicu, pod kojom 
ležaše, svladati i ostale zapreke tim više, što se za najuzvi- 
šenije pomisli čovječanstva nebori samcat i što kola povjesti 
ne može obustaviti ni jedna — koliko jaka — protivna sila. 
Priznavajuć to nesmiemo si ipak zatajiti ni toga, da su gra- 
nice, unutar kojih se sveudilj kreće javni život naše domo- 
vine, i narodnoj knjizi takov okvir namienile, u koji se većma 
pristoji snimka tudjih misli i čuvstvi nego li izvorna slika 
naših narodnih težnja".* 

„Vi gospodo! dobro znadete — veli opet iza četiri godine'^ 
— što i pod kojimi uvjeti mogu si narodi različitih historično- 



1 Rad V. 188—189. 

2 Rad XVII. 162—163. 

kulturnih osebnosti u prosvjeti u zajmiti, dati i primiti. Znadete, 
da narodi druge kulturne osebine mogu, pače dužni su upo- 
znati se s rezultati inostranih iztražlvanja i prisvojiti si sve 
žto stoji tako rekav iznad kruga narodnosti, kano što su ste- 
čevine u području pozitivnih nauka, uzori u obsegu umjet- 
nosti, izumi na polju obrta i prometa. To je ona podloga 
sveobće obrazovanosti, ali i ona se ima prilagoditi narodnoj 
osebini ; pa će bistro oko i u ovih stečevinah ljudskoga duha 
opaziti granice, gdje prestaje obće ljudsko, a gdje započima 
osebno narodno, sto je posao čovječjega uma, što li primjesa 
narodnjega karaktera. Znadete nadalje, da samo slobodan 
narod, koji si čuva jezik, običaje, misli i čuvstva, svoje dru- 
štveno i državno biće, može usvojiti sebi i za sebe preraditi 
plodove obćenite i inostrane obrazovanosti". 

„Znanost je „dah duše narodne" — veli opet iza njekoliko 
godina^ — ona je u našem vieku svagdje narodna. Ona se 
obazire prije svega na potrebe i probitke zemlje, u kojoj se 
obratljuje, i naroda, kojega pripomaže odgajati. Ona s tež- 
njami naroda koraca ili ih predvodi ili oplemenjuje. Ona si 
usvaja volju naroda, te ju ostalomu svietu zagovara ili tumači. 
Odavle pravi znanstvenici, koji su dušom svojom sbilja uronili 
u duh svoga naroda, ne mogu, a da nebudu vjerni sinovi, 
iskreni prijatelji, očiti propovjednici i tumači volje i težnje, 
vjestnici prošlosti i proroci budućnosti njegove. Gdje čovjek 
nauke sa svojim narodom neživi jednim životom, gdje mu 
uman rad' nije u skladu s težnjami naroda, ili gdje onaj rad 
je u nesuglasju s djeli naučnimi: ondje je ili ona učenost 
samo prividna ili stoji u službi sebičnosti. Značajnost jest čo- 
vjeku nauke tolik ures kolik i učenost". 

„Znanost traži svakomu pojavu bliži i skrajni uzrok, svakoj 

. tvrdnji pravi razlog, služila se indukcijom ili dedukcijom, 

svadja sve na načela. Tako postupa izpitujući prirodu i duh, 

zemlju i narod, narodni život u prošlosti i sadašnjosti. Izpi- 



3 Rad LXXIII. 188—190. 

tujući narodni život nalazi zakone, po kojih se razvijao i 
razvija, uzroke i razloge, s kojih je čil bio ili propadao ; pak 
mu odredjuje i liek za bolest, okrepu za slabost. Odavle ćete 
naći kod svih prosvijetljenih naroda, da je znanost mnogo 
sudjelovala oko probudjenja njihova na nov život i oko uje- 
dinjivanja sudbinom raztrganih uda njihovih". 

Navodi zatim primjer preporoda njemačkoga naroda u ovom 
vijeku. „Kada bi nam se dakle — nastavlja — bilo s koje 
strane prigovaralo, da gojimo znanosti u narodnom duhu : zar 
bismo se ogradili proti takovu prigovoru? Ni najmanje, nego 
pokazali bismo na obći smjer znanosti u novom vieku kod 
svih naroda; pak odanle izveli, da znanost gojena hrvatskim 
jezikom u hrvatskoj zemlji ne može biti drugačija nego hr- 
vatska, ali da se tim najprije slievaju njezine stečevine s pro- 
svjetnimi stečevinami ostaloga Slavenstva, jer i ove steče- 
vine njoj u dio padaju. Kada bi nam se nadalje prigova- 
ralo, da znanost, koju obradjujemo, usvaja težnje naroda, 
da ih podupire i promiče: zar bismo i taj prigovor zaniekali? 
Nipošto, već bismo uputili na poviest drugih naroda, mogli 
bismo se pače pozvati na noviju hrvatsku poviest, koja nam 
svjedoči, da se naše bud u kojem pravcu stečevine posljednjih 
petdeset godina imadu ponajprije i ponajviše zahvaliti narodnoj 
knjizi i to upravo zato, jer je narodna bila, a da uz to nije 
nikada uljudbi protivna načela zastupala". 

„Naša je akademija" — reče poslije dvadeset godina op- 
stanka akademije^ — „osnovana, da ponajprije hrvatskom 
narodu služi, da izpituje njegov jezik, njegovo biće u svih 
pravcih, njegovu poviest, pravo i književnost, domovine nje- 
gove prirodne odnošaje. A posvećujući znanstven rad narodu 
hrvatskomu upućena je ne samo po pravilih, nego i znanošću, 
nego i znanstvenom metodom na jezik, na biće, na poviest, 
na pravo, na književnost, na zavičaj srodnih mu plemena ve- 
likoga slovjenskoga roda". 



' Rad LXXXVI. 227—229. 

„Ovomu smjeru i radu naše akademije može se i mora se 
radovati sveobća znanost, jer ona nije ništa drugo nego rieka 
ljudskoga uma, koja postaje iz potoka, što no joj pritiČu koli 
od pojedinih grana čovječjega znanja toli od privrjede poje- 
dinih dielova čovječanstva. Ovomu smjeru i radu naše aka- 
demije može se i mora radovati svaki čovjekoljub, jer pri- 
pomaže odgajanju i usavršivanju jednoga naroda; koji si je 
riekami svoje dragocjene krvi kroz stoljeća u neprekidnoj 
borbi stekao za kršćansku civilizaciju neuvehlih zasluga". 

„Tko bi se dakle zagovorom ili nenavisti mogao osvrnuti 
na rad i smjer naše akademije ? Jedino samoživac, koji sma- 
trajući naš hrvatski narod samo gradjom za tudje tvorbe na- 
zire u prosvjetnom radu i smjeru našega naroda ne malenu 
duševnu zapreku svojim nečistim osnovam, dobro znajući, da 
su prosvjetni zavodi budioci narodne sviesti, zagovornici na- 
rodnih prava, proroci narodne budućnosti, te da je svaki i 
pojedini zastupnik znanosti, ako pravi zadatak znanosti shvaća, 
ujedno braniteljem idealnih ciljeva naroda. „„Svaki akademik"" 
— dobro je rekao predsjednik magjarske akademije grof E. 
Dezsewfi u svečanoj akademičkoj besjedi g. 1858. — „„neka 
bude ne samo učitelj znanosti nego u isto vrieme i stražar 
narodnosti"". A unmi P. Didon pravo veli: „„Ne ima naroda 
u povjesti, koji ne bi bio dužan svoju slavu veličini ideala, 
za kojim je dugo težio, koji je gorljivo prosliedio. Taj ideal 
jest duša zemlje. Narodi izumiru, kada ih ta duša ostavlja. 
Započimaju pako nov razvitak, kada se pokrenu prema ideji. 
Narodna ideja u početku od njekoliko jasno gledajućih du- 
hova predvidjena nadahnjuje pjesnike, koji ju u uznositih 
pjesmah prenose u narod i leži dugo u možgjanih ljudi od 
akcije, a kada dozrije, zapovieda samim dogodjajem, stiče 
pobjede i postaje znamenitim Činom u životu čovječanstva"". 
Narodnoj ideji služi i naša akademija a dopustite mi, da iz- 
razim moje duboko osvjedočenje: da akademija dotle odgo- 
vara svojemu uzvišenomu zadatku, dokle ovoj ideji služi; a 

da bi joj „ratio existendi" prestala, kada bi se, što u ost alem 
nevjerujem, toj ideji iznevjerila"/ 

Akademija i nauka valja da imadu slobodu, da s uspjehom 
dostignu svoje uzvišene ciljeve. „Slobodan korporativan su- 
stav — reče u posljednjem svojem govoru g. 1892.''* — jur 
je u srednjem vieku iznio divne plodove na polju znanosti, 
umjetnosti i umjetničkoga obrta. Slobodne sredovječne uni- 
verze i akademije uplivale su više na javne i družtvene odnošaje 
naroda, nego li potonje u obće, ako su ih ove i prestigle u 
pojedinih granah znanja i umienja, prem ne bi smjele zabo- 
raviti, da se taj napredak na tekovinah prošlosti osniva, Slo 
boda i samosvojnost na polju duševnoga rada može kadgod 
i zabluditi, nu i zabluda naći će svoj korektiv u slobodi i 
samosvojnosti. Gdje se predmnieva, da će činbenici izvan 
učenih zavoda stojeći ove razboritije i uspješnije uticajem 
svojim rukovoditi, tuj se očituje, da su ti zavodi za samo- 
stalni rad nezrelij a kano takovi bili bi duševna nedonoščeta". 

„Što se pako duha tiče" — veli drugi put^ — ti koji treba 
da naš rad oživljuje, ne može i ne smije biti drugi nego onaj, 
po kojem znanost oplemenjuje čovjeka i narod — a to biva 
onda, kada znanost služi istini i višim idealnim ciljevom. Zna- 
nost ne smije se nikada i pod nikoju cienu poniziti do skuto- 
noše neistine i nepravde, do puka ratila sile i časovitih hirova 

V 

moći. Sto pjesnik dovikuje guslaru, tomu vjestniku prošlosti 
i vjestniku budućnosti: „„Digni oči k nebeskoj vedrini, za- 
gledaj se u svjetla nebeska, iz kojih vječna ljubav bljeska, 
iz njih čitaj " " ; što guslar odgovara mogućniku, koji od njega 
zahtieva, da mu bezdjela slavi: „„Silni gospodine! nad gu- 
slami tvoja sila gine; ne poznaje pjesma zapovjedi, slobodna 
je svome glasu sliedi"" to je rečeno svakomu svećeniku zna- 
nosti. Uprieti ima oči u nebesku vedrinu do koje ljudske 

^ O ideji „narodnoj" govorio je jošte izriČno „Rad" XIIL 1*63; XXI. 
190—191 ; XLT. 227 — ; Ljetopis V. 85—92. VII. 117 — . 

2 „Ljetopis" VII. 117. 

3 „Ljetopis" III. 94. 

strasti i požude ne dopiru; zagledati se ima u „svjetla ne- 
beska^, pak čitati iz njih vječna načela, koja na ljudske od- 
nošaje prenesena izmiruju sve opreke". 

„U naše doba" — reče opet drugi put^ — „u koje se 
pravo jačega iznovice za gospodstvo otimlje, te bi rado i sviest 
sapeti, duhu godi, kada se iztražujući stalne zakone ili rieči 
ili misli ili razvitku čovjeka ili ljudstva ili divnoj prirodi 
uzpn^ do visine, u kojoj nepomućena sloboda vlada. U našoj 
dobi, u kojoj se surovoj tvari ne samo vječnost pripisuje, 
nego se od ljudskoga duha za nju poklonstvo traži, slast je 
naći u znanosti ideale, koji se ne dostižu, ali kojim se pribli- 
žiti može. U doba u koje kano da se rimska izreka „„homo 
homini lupus"" obistinjuje, pruža utjehu znanost, koja nas u 
tolikih primjerih uči, da pravda napokon poslije svih zapreka 
pobjeđjuje; da ideje daju čovječanstvu pravac, te da im sila 
i nehotice služi". 

Rački vojuje za slobodu nauke, ali ne prestaje vojevati i 
za čistoću nauke u duhu kršćanskom. „Neka se filozofija iz- 
tražujući posljednji uzrok svakomu bivstvu bavi konačnim 
absolutnim bićem ; ali neka mu se ne nieče neprekidna sveza 
sa stvorovi i neposredne objave, što dočim se neprotivi pofmu 
njem, potvrdjuje se sviešću i povješću ljudskoga roda. Neka 
prirodoslovne znanosti ulaze u trag prvim organizmom; za- 
konom, po kojih postaju i živu ; izvoru svjetla i toplote; pre- 
vratom zemlje : kretu i mieni nebeskih tjelesa ; neka sva ova 
čudesa odkrivaju plemenitoj zvjedljivosti ljudskoj — ali neka 
ne tvrde, da su stanica, počelo, atom prvi i skrajnji uzrok 
bivstvu i da preko tvari i ethera ne ima nad i izvan-prirod- 
noga absolutnoga bića, ne ima duševnoga svieta; dočim proti 
takovoj tvrdnji prosvjeduju zrela iztraživanja prvih mislioca 
tolikih vjekova i cjelokupna moralna podloga čovječanstva".^ 



• „Kad" LXXVII. 205. 
2 „Rad'' LXXXII. 209. 

Moralnu podlogu gazi u povjesti, „koji u njoj spoznaje 
samo prirodne zakone, a slobodnu volju čovjeka, naroda i 
uticaj više nadzemne moći ne opaža, za moralni poredak u 
svietu, u svjetskih dogodjajih ne mari. Prenesite ovo shva- 
ćanje poviesti na društvene i narodne odnošaje, tada ćete 
naći opravdanu svaku najsuroviju silu pojedinca prema po- 
jedincu, naroda prema narodu ; tada ne može biti govora o 
pravu ; ili ako se ovo riećju prizna, tada sila ide pred pra- 
vom".^ „Istina i pravda — veli drugi put — imade stajati 
nad svakim sustavom; nam pako valja o njih sva načela 
znanosti omjeriti tim više, što naš narod nije dosta jak, da 
bude „corpus vile" za pokuse, kojih ne mogu od njega 
mnogo silniji narodi podnieti".* 

Završimo liepom njegovom izjavom: „Rad jugoslavenske 
akademije zadahnut je duhom istine, pravde i ljubavi : istine 
prema vjekovitim zakonom znanosti, pravde naprama uza- 
jemnim odnošajem ljudskoga roda, ljubavi prama svomu na- 
rodu i srodnoj mu braći. Istina i pravda odvraća nauku od 
stranputice i pristranosti, od oholije uma i razvraćenosti srca, 
te daje duševnoj radnji onaj divni sklad, koji je umna djela 
svjetskih velikana neumrlimi učinio. Ovih vjekovitih načela 
neka se akademija i nadalje čvrsto drži, a odbija napastnike 
s rimskim pjesnikom (Juven. sal. 3): maneant, qui nigrum 
in candida vertunt". 

2. Predsjednički poslovi. 

Ovoliko o tisnovi akademijskoga rada koliko je djelo Rač- 
koga. Sada da ga ogledamo, kakov je predsjednik, kolika mu 
je snaga. 

Najprije ćemo spomenuti, da je kao predsjednik bio glava 
onoga odbora, koji je imao upravljati i književnim radom 
^Matice^. Taj posao rukovodio je kroz pet godina. To je 
bilo po onom načelu, da se sav naš književni rad koncentrira 

1 „Ljetopis" III. 9G— 97. 

2 Rad XXIX. 209. 

u akademiji, koj^ je imala biti najviši suđija i regulator sve 
naše književnosti. Svi uvidjahu do brza, da to tako ne ide. 
Matica se povrati svomu samostalnomu životu, a Rački se 
riješi jedne brige. ^ Ovdje je ipak zgodno spomenuti, da se 
je kao predsjednik odbora za Matičine poslove puno trudio 
za osnutak „Vienea" i da je bio gotovo kao stalni suradnik 
ovomu listu kroz ovo sve vrijeme. Bilježi što je zanimiva na- 
lazio u »lavenškim žurnalima, a moglo bi biti koristno za 
knjigu hrvatsku, piše književne obznane, u kojima prati bolje 
proizvode domaće knjige i istorijske popularne članke, a i 
literarne.^ Za velike francezke pisce veli se, da pišu češće u 
žurnalima pomanje članke, samo da se oglase, da svijet na 
njih ne zaboravi, a ovakovi njihovi članci dakako da su što 
duhovitiji. Račkoga je vodila samo briga, da gdje može pri- 
nese koji stručak narodnoj prosvjeti. Niti se nepotpisuje, pa 
tek koncem godine iz kazala doznajemo za njegove članke. 
Mnogo više briga, jada i neprilika imao je kao nadzornik 
muzeja. „Mojim nastojanjem stvoren je zakon o muzeju i 
arkivu" piše jednom prijatelju Ljubicu. Odmah čini račune; 
koliko će biti ljudi samo naučnom radu posvećenih. Uz aka- 
demijske tajnike bilo bi ih sedam. Još nije bilo sveučilišta, 
koje ima biti akademiji „naravni naslon". Akademija neka 



* Spomen knjiga Matice hrvatske 40 — 42. 

- „Vienac" god. 1871.: br. 3. Knez Krsto Frankopan nepoznat do 
sada pjesnik; 17. Ban Pet. Zrinski i Fr. Kr. Frankopan na stratištu; 
37. Crtica o hrvatskih i talijanskih Frankopanih. God. 1873.: br. 34. 
Na Lokrumu; 34. Ivana Gundulića Jeruzolim oslobodjen. God. 1874.: 
br. 48. 49. 50. 51. 52. Marko Antonij Dominis. Ovu je radnju toliko 
cijenio da je biskupa Štrosmajera učinio oprezna, neka ju Čita. Nada se, 
da će biskup biti zadovoljan. (Pismo R-ga od 22. nov. 1874.) G. 1875. : br. 
10. 11. 12. 13. Dubrovnik lijep priegled povijesti i znamenovanja nje- 
gova ; 15. Božidar Petranović — biografija ; 7. 19. 28. 36. 43. Književne 
obznane; 12. Sastanak u Kijevu. God. 1876.: br. 2. Lešina (Hvar); 11. 
12. 13. Solin; 4. 16. 25. 51. Književne obznane; 18. 19. izučavanju 
ruskih narodnih pjesama i njihovih izdanjih ; 51. NaŠ književni i naučni 
rad; 38. Skok u Križevce i stara crkva sv. Križa. 

Rački uredjivati Theinerova Monumenta, veli da ne traži za 
svoj trud ništa, pa dodaje: „Nebi li platio trošak onaj, koji 
je platio i za prvi svezak". Na takovu molbu biskup plati 
veliki trošak. Tko bi sve pobrojio, koliko je puta biskup hi- 
ljadama pomogao, da se akademiji pomogne, koliko je siro- 
mašnim djacima lasno RaČki isprosio, jer mu biskup nikada 
prošnje odbio nije. Svaka prošnja Račkoga bila je biskupu 
zahtjev, svaka želja biskupova bila je Račkomu zapovijed. 
Bili su jedna duša u svim narodnim i političkim pitanjima. 
Obadvojica vjeruju, da hrvatskomu narodu ne ima budućnosti 
bez sloge sa našim najbližim suplemenicima. Obadvojica vje- 
ruju, da samo državno samostalna Hrvatska može biti jamac 
ovoj slogi i ovoj budućnosti. A koliko su razočaranja obadvo- 
jica doživili ? „Sto pišete o sastancih hrvatskih i srbskih druž- 
tava — piše biskupu 15. juna 1882. — to je sada nemoguće. 
Upravo sada toliki je jaz u tako zvanoj inteligenciji hrvat- 
skoj i srbskoj, da se i pokusi o zbliženju odgoditi moraju. 
Žalibože ja, koji sam bio najveći zagovaratelj sloge došao 
sam do toga uvjerenja. Nastala je pače nj eka hladnoća medj u 
istimi učenimi družtvi. Sam Bog znade: tko će i što donesti 
tomu lieka". Bili su obadvojica jedna duša u najidealnijim 
ciljevima čovječanstva. Rački podupire biskupovu divnu misao 
o ujedinjenju crkava, ali ipak mora priznati: „da je malena 
i nemoćna vojska za ovu uzvišenu ideu, za nju da naš narod 
još nije dorastao". (U pismu od 14. maja 1882.) Bili su oba- 
dvojica jedna duša za slavensku službu božju. Kada je go- 
dine 1868. rimska kurija biskupu povjerila, da s učenjacima 
slavenskim pripravi slavenske crkvene knjige, predade on to 
Račkomu, a poslije premnogih intriga i diplomacije napokon 
ugleda svijet novi slavenski misal. Kada si je biskup od rimske 
kurije mnogogodišnjim trudom isprosio, da predloži reformu 
našega zavoda svetoga Jerolima u Rimu, da bude zavod na 
east i korist narodu hrvatskomu i njegovu napretku u na- 
ukama, bio mu je Rački desna ruka. Njihovo je prijateljstvo 
sjajni spomenik hrvatskomu narodu u našem vijeku. Tko 

može to ljepše izreći nego sto reče sam slavni biskup i sebi 
i Eačkomu na slavu : „Štogod sam i ja sam za Boga i vjeru, 
za domovinu i narod svoj pomislio i izveo, i u njegovoj je 
plemenitoj duši i u njegovom je plemenitom srcu i volji po- 
stajalo i bilo izvedeno. Bolja polovica svega toga njegova je 
misao, njegova zasluga i njegova slava''. ^ 

Osim gospodarstva bude Račkomu glavna briga za napredale 
književne radnje u akademiji. Od poroda akademije bila je 
njegova riječ glavna, kada se je pitalo, tko će biti članom 
akademije. Zato je vrijedno znati njegovo stanovište. Za do- 
maće književnike postavljao bi načelo: „da se prije nego li 
im se vrata akademije otvore, na znanstvenom poprištu nje- 
zinom svojim radom ogledaju".* Glede stranaca piša jednom 
Jagiću:^ „Vaš predlog ob onom Niemcu rado bih usvojio 
bio. Mi nezalazimo rado medju Niemce, jer se bojimo, da nam 
se ne bi nasmjehnuli ... Ja držim, da si akademija ima tek 
steći njeki ugled, a dotle može imenovati samo one, koji in- 
teresom prate naša nastojanja". 

Uvijek i kroz sav svoj život od prvoga dana svoga pred- 
gedništva traži on u domaćem i slavenskom svijetu, a i izvan 
Slavenstva one ljude, koji bi mogli književnom radnjom ko- 
ristiti akademiji. To nam svjedoče njegove velike pismene 
sveze. Najprije ćemo ga pratiti medju Hrvatima i Srbima 
onda med ostalim Slavenima, a napokon u europskom svijetu. 
Naravno da mi možemo samo onoliko ocijeniti, koliko nam 
je u pismima ostalo. Na prvo mjesto izmed Hrvata mećemo 
profesora Simu Ljubica, koji ga je nmožinom svojih materi- 
jala iz mletačkoga arkiva prije osnutka akademije tako op- 
čarao, da se svim svojim uplivom trudi, da ga namjesti ili 
u arkiv ili u muzej. On ga je i u akademiju uveo, u koju je 
Ljubić donesao dragocjene svoje spomenike iz mletačkoga ar- 
kiva, a i Račkomu je i za zbornik o uroti Zrinsko-Franko- 

' Biskupova okružnica od 15. februara 1894. „Vienac" br. 7. 

2 Rad L. 199. 

"" Pismo Jagiću 10. dec. 1876. 

panskoj i za „Pokret na slavenskom jugu" i za druge radnje 
podavao gradiva, koliko je imao. 

Doskora iza osnutka akademije ostavi Zagreb Vatroslav 
Jagić. Već spomenusmo, da mu je u pripravi za akademiju 
bio prvi pouzdanik i desna ruka. Po više puta misli i snuje, 
kako bi ga dopremio opet u Zagreb. Tek je bio na putu u 
Rusiju, a već mu piše ovo: „Vi dobro znate, da se moje misli 
ne kreću samo medju Dravom i Adrijom, jer skoro nebi se bilo 
vriedno fnučiti tek za ovaj pedalj zemlje; ali ova se zemlja 
može pričuvati Slovinstvu, ako se dobro oboruža proti nepri- 
jatelju duševnim orudjem. S te strane i s toga razloga želim 
vas skoro vidjeti u našoj sredini u položaju primjerenom va- 
šemu znanju" (1871. 13. dec). Godinu dana iza toga ostavlja 
Oj uro Daničić tajništvo akademije. U lijepom i nježnom pismu 
želi uvjeriti Jagića, da bi lijepo bilo, da se vrati u domovinu, 
pa da bude tajnik akademije a „ako primite, skakat ću od 
radosti". (1873. 1. febr.) Još iste godine radilo se o tom da 
se Jagić pozove za slavistiku na sveučilište. Vlada se nedo- 
stojno ponesla u tom pitanju. Rački bi rado to popravio, ali 
se ne da. „Posvema se s vami slažem, da je vlada nepristojno 
i nespretno postupala. Ali nameće nam se pitanje: jeda li 
nebi heroički bilo prieći preko vladine pogreške, da se na- 
rodnoj prosvjeti žrtva doprinese ? Istina je, što veli lirv. nar. 
poslovica : što je odviše, nije ni s kruhom dobro. Ali mi smo 
u svakdanjem životu položajem našega naroda odsudjeni, da 
idemo preko ove poslovice ; a toga se držati imamo, dokle god 
niesmo izgubili nade, da se ovdje na jugu nješto učiniti može'". 
Za njekoliko godina iza smrti Daničićeve opet postavlja sve 
moguće kombinacije, kako bi se mogao povratiti redakciji 
rječnika. Dakako da bi ruska vlada imala učiniti ono, što je 
bila učinila patriotička srpska vlada, kada je poslala Daničića 
s profesorskom plaćom na dopust u Zagreb, da uredjuje rječnik. 
To u Petrogradu nije bilo moguće niti zatražiti. Osobitom sim- 
patijom prati rad Jagićev, kadgod ga Ijubezno opominje, da 
ne zaboravi na akademiju. Svaki put se veseli njegovim pri- 

nosima u akademijske publikacije i svaki put mu zahvaljuje. 
Jagića si uzimlje za posrednika u Rusiji i više puta ga prti 
komisijama u poslovima akademije. 

Ostavi domovinu i dr. Valtazar Boffišić još prije Jagića, a 
lijepo je bio započeo svoje radnje u akademiji. Već u osnovi 
izrečenoj u prvoj besjedi akademijskoj namjenjuje mu Raćki 
znamenito mjesto u obradjivanju običajnoga prava i pisanih 
spomenika. Rački ga rado podupire pri sastavljanju bibUo- 
grafije za jugoslavenske pravne spomenike. On na Račkovu 
prošnju ulazi u državni arkiv pariški, da objelodani pisma 
Gremonvillova o uroti Zrinskoga. I o njemu radi, da ga vrati 
u domovinu na sveučilište, ali je Bogišić preuzeo crnogorski 
zakonik, pa ne može. Ne mojte misliti, da ga Rački nije mnogo 
puta prijateljski napastovao, da ispuni onu prazninu, koju je 
iza sebe u akademiji ostavio. 

Kada smo već kod Hrvata u inozemstvu, spomenut ćemo i 
njegove odnošaje sa našom „rimskom kolonijom" kako on na- 
zivlje Hrvate kod svetoga Jeroliraa u Rimu. Nije s njima po- 
svema zadovoljan. „Premalo imamo ljudi — piše svomu prija- 
telju kanoniku Ivanu Crnčim — a njeki, koji bi znali, ne 
rade. Medju ove spada i naša rimska kolonija, što posvjedo- 
čuje i time, da se ne može odlučiti, upotrebiti dozvolu pape 
Lava XIII. glede radnje u vatikanskom arkivu, pak da ondje 
prepisuje naše spomenike. Još uviek očekuje naša akademija 
vaš predlog, odnosno osnovu. Ako ne drugo, ono biste mogli 
učiniti, da tražite spomenike, a nadjene da pod vašim nad- 
zorom prepisuju drugi »uz nagradu, na koju bismo bili pri- 
pravni, pak da vi prepiše prispodobite s maticom". S ovim 
je u savezu krasna osnova Račkoga i biskupova, da se naš 
zavod sv. Jerolima preuredi, da bude od njega institut za 
kršćansku arkeologiju i istoriju, kako ga imadu davno Ni- 
jemci i Francezi, a u novije doba Austrija i Ugarska. Zavod 
posjeduje u Rimu sedamnaest kuća, koje odbacuju godišnjih 
trideset hiljada forinti. Negda dane trebalo je trošiti na hrvatske 
hodočastnike. A sada? Vidite da krasna osnova biskupova i 

R-ga nije san niti kula u zraku. Zavod bi po njihovoj osnovi 
imao narodnoga pretstavnika jednoga svećenika u višoj časti, 
zatim dvojicu svećenika jednoga za crkvu, drugoga za gospo- 
darstvo. Uz njih bi bili mladi svećenici, koji bi na tri ili četiri 
godine ondje učili i radili u arkivima. Dapače i mladi umjet- 
nici hrvatski mogli bi ondje nastavljati svoje više obrazovanje. 
Za tu krasnu misao bori se mnoge godine. Podje dapače 
opetovano s biskupom u Rim, da ovaj posao pospješe. Smrt 
ga obori i nevidje uspjeha svomu dugotrajnomu trudu i na- 
stojanju. Ivan Crnčić kroz trideset godina u prijateljskom do- 
pisivanju prima mnoge poruke. Željama Račkoga zadovolji 
tek 0. Eusebij Fermendšin^ koliko pojedinac samo zadovoljiti 
može. „Obvezali bi veoma akademiju — piše 1882. Crnčiću 
— kada biste za „Starine" polagano prepisivali iz propagan- 
dina arkiva i rimskih knjižnica, te vatikanskoga arkiva iz- 
vještaje o zemljah balkanskoga poluotoka, koje su slali iza- 
slanici svete stolice, biskupi, misionari prošlih stoljeća. To bi 
vam bila liepa gradja za poznavanje balkanskoga poluotoka 
tečajem 16., 17. i 18. stoljeća". Ovo poduzme časni i krasni 
radnik o. Fermendžin. Tako postadoše njegova „Ada Bul- 
gariae ecclesiastica^ (g. 1887.) i „Acta Bosnae^ (g. 1892.), 
dva prekrasna djela. Puno se još od njega smijemo nadati, 
kako nam kazuju mnoga njegova pisma. Lijepe pobude primi 
mladi dr. Luka Jelić, dok započme radnju u regestama vati- 
kanskim za naš „Cod. diplomaticus". Još veće brige ima 
R-ki, da razbija neprilike glede misala hrvatskoga, koji je 
radio poznati kanonik Josip Parcić. Ob ovom poslu ne mo- 
žemo za sada pripovijedati. Samo to možemo reći, da su na- 
stojanja Račkoga i njegova pisma sa biskupom Strosmajerom 
i Posilo vicem, nadbiskupom Milino vicem, Parčićem i drugima 
u Rimu znamenita za hrvatski narod i za cijelo Slavenstvo. 
Što su jošte za Račkoga po mnogo puta uradili glasoviti bakro- 
rezac Petar Mančun, kanonici Nikola Voršak^ Stjepan MU- 
narić, Andrija Friš i o. Theiner sve to pokazuje se u mnogo- 
godišnjim i mnogobrojnim korespondencijama, da je on živo 

nastojao o tom, đa dragocjeno blago spomenika iz rimskih 
arkiva i biblioteka što više osvoji za publikacije naše aka- 
demije. 

Na samom našem domaćem zemljištu pretražuje Rački svuda, 
samo da nadje radnike. On diže mlade ljude, od kojih se nadao, 
đa će biti dobri radnici u nauci. Tako je digao Armina Pa- 
vica ,Jer se puno uzda u njegovu radinost". A što je sve 
uradio za dra, Izidora Kršnjavoga^ da ga podigne na sve- 
učilišnu profesuru. Nadao se dobru radniku u povjesti umjet- 
nosti. Ivana Kostrenčića tadanjega činovnika kod dvorske bi- 
blioteke u Beču osvoji, da mu bude glavni pomoćnik u biblio- 
teci dvorskoj i tajnom arkivu. A kad doznade, da je mladi 
profesor Ivan Milčetić dospio na Rieku za profesora, nagovara 
ga, da izučava čakavštinu i obradjuje glagolicu, s Milom Mag- 
dićem stupi u dopisivanje radi senjskoga, a s Julijem Janko- 
vicem radi varaždinskoga arkiva itd. 

Mnogo je radio, da nadje radnika u Dalmaciji, osobito u 
Dubrovniku. Odanle imala bi naša akademija iznesti veliko 
blago za političnu i kulturnu, a napose za povijest literature. 
Nije zanemarivao niti neznatnije ljude, samo neka koriste 
nauci narodnoj, koliko mogu. U Dubrovniku mu je bio prvi 
plemeniti pjesnik i književnik grof Medo Pucić, Ali on manje 
boravi kod kuće, pa svaljuje posao na druge. Sada redom 
obilazi svojim pismima po Dubrovniku. Najviše se naslanja 
na prof. Luku Zoru, koga kroz dvadeset godina u prijatelj- 
skim pismima sad u arkive sad u biblioteke šalje, a on mu 
prijateljski odvraća. Onda redom dolaze Petar Budmani, I. 
A. Kaznačić, Josip Jelčić^ Antun Vučetić dapače i dr. Kon- 
stantin Jireček, da se napokon uzmognu pokrenuti „Monu- 
menta Ragusina", za koja je uvijek scijenio, da će donesti 
najviše svjetla istoriji balkanskoga poluotoka. A koliko je tek 
trebalo upita slati i koliko ih slao za „Stare pisce hrvatske" ? 

Ćim se u Kotoru krene na rad Srećko Vulović, da kao 
marljiv mravac pobira rukopise i starine, već ga eto kroz 
mnogo godina u doticaju s Račkim. Sa marljivim o. Franjom 

Zlatovićem kroz više godina ugovara o raznim prepisima i 
upućuje ga, kako bi mogao iz zadarskoga i šibeniškoga arkiva 
iznesti na vidik spomenike. Mlađi učitelji Eadić Franjo i Vid 
Vuletić Vukasović dobivaju svoje zadatke za Korčulu. Poznati 
pisac pop Ivan Danilo više godina dopisuje o prepisima kro- 
nika i o raznim literarnim prilikama. Kroz trideset godina Rački 
opći pismeno s Mijom PavUnovićem i Mijom Klaicem. Pomno 
prati svaki korak u arkeologijskim istraživanjima Dalmacije. 
Kada je g 1882. profesor Franjo Bulić izdao na njemačkom 
jeziku svoju raspravu o sv. Donatu zadarskom, prikori ga 
Rački: zašto ide u šumu drva nositi. Bulić mu se ispričava: 
„Pravedni i umjestni vaš ukor glede monografije sv. Donata 
pisane na njemačkom jeziku nadam se, da ću oprati pišući 
u napredak samo, u našem jeziku". Poslije toga osobito iza 
odkrića spomenika kninskih polaže puno nade u Bulića i 
vodi veliku brigu za „kninske spomenike" i za nastavak 
njihov u publikacijama akademije. Svaki korak radnje o. Luja 
Maruna u Kninu prati pomno. Najljepše mu je nade probu- 
djivao mladi dr. Luka Jelić zato ga i u Rimu i u Spljetu. 
a napokon u Zadru rado tražio sa svojim pismima i radi 
prepisa arkivalija i radi arkeologije. Račkoga novo svjetlo za 
našu najstariju povijest iz arkeologičkih spomenika toliko ogri- 
jalo, da je stao snovati o novoj seriji publikacija u našoj aka- 
demiji. 

Pravom dušovoljom prelazimo na odnošaje Bačkoga prema 
Srbima. Na kojem je stanovištu stajao u našim hrvatsko-srpskim 
prilikama, to već razjasnismo. Nije mala zasluga biskupova 
i Račkoga za cijeli naš narod, što sve učiniše, da bude prvi 
tajnik jugoslavenske akademije već proslavljeni Srbin Gjuro 
Daničić. Strogi i čisti smjer ozbiljne nauke donese on u svojini 
djelima, a uzornim značajem svijetlio je i u Srba i u Hrvata. 
Cista ljubav za pravi napredak naroda i njegove nauke pro- 
micala sve biće njegovo. Samo on smatrao se tada vrijedan, 
da pripravi, a poslije i započme veliki akademijski rječnik. 
Pripravljajući ovo veliko djelo morade proći književnost prošlih 

vjekova, iz koje se uvjerio, da su Hrvati i Srbi jedan narod 
sa dva imena, pa je za tu ideju do smrti vojevao. Rački ga je 
štovao iznad svih svojih drugova u akademiji. Kada se je o tom 
radilo, da ostavi Zagreb i podje za kanonika u Djakovo, piša 
mu Daničić: „neka ponese sa sobom i akademiju u Djakovo". 
Rački je opet mislio pomoći time akademiji, što će nagovoriti 
Daničića, da bude predsjednik. ^ Iza same smrti ove sjajne po- 
jave kao da će se roditi novi plod iz djela njegovih. Rački 
piše biskupu: „Akademija je priredila liep sprovod, ali taj 
je bio preko očekivanja veličanstven. Bilo je slavje izkazano 
znanosti. Bila je ujedno demonstracija za slogu medju Hrvati 
i Srbi. Izaslanici srbski bijahu iznenadjeni. Ovaj dobar utisak 
upotrebit ćemo. Snujemo sastanak književnika slavenskoga 
juga, o kojem drugom prilikom obširnije". Daničić postade 
živa veza izmed akademije i najumnijih Srba, medju kojima 
su najznatniji njegovi bivši učenici. 

Prvo mjesto ide Stojana Novakovića, On kroz dvadeset 
godina stoji s RaČkim u neprekidnoj svezi, a više je svojih 
književnih prinosa podao u „Starine" nego li svi drugi nje- 
govi drugovi zajedno. Novaković bio je više puta ministar. 
Dok je ministar obično u literaturi ne radi. Svaki put iza 
otstupa prvi se on javlja RaČkomu i to obično ovakovim rije- 
čima: „Ele sad ćemo moći misliti i dopisivati o naučnim i 
književnim poslovima". U njihovim pismima ima mnogo osnova. 
Vrijedno njeke spomenuti. „Akademija a i slavenski sviet — piše 
R-i 1875. 4. XI. — bit će vam zahvalan, ako srbslce ljetopise 
priredite za štampu " . A za godinu dana kada je izašla Jagi- 
ćeva rasprava o ljetopisima, opet ga bodri : „Ništa zato, što 
vas je Jagić pretekao, može se popuniti njegova rasprava. A 
glede pripreme ljetopisa za naša „Monumenta" tuj po gotovo 
imate sasvim slobodne ruke". (1876. 14. XII.) Sto se vi ja po 
mnogim pismima, to se nalazi napokon sve u jednom, kada 



' Pismo biskupu 11. novembra 1876. „U ostalom dobro će doći Da- 
ničić, ja ću ga nagovoriti, pa i nastojati, da on bude predsjednik". 

ga Novaković sam upita o radnoj osnovi. „Uz vašu prija- 
teljsku dozvolu — piše R-i 1883. 13. X. — ja bih vam pred- 
ložio više radnja, na koje bi mogli pomišljati, a za koje ste 
znanstveno spremni: a) Za akademička „Mon. hist. juridica^ 
novo izdanje Dušanova zakona, koje bi se razlikovalo od 
vašega, što bi se držalo reda u rukopisih, te bi imalo biti 
providjeno naučnim aparatom, kano varijanti itd. Akademija 
je zaključila izdati u jednom tomu sve zakone pisane našim 
jezikom. U taj tom došao bi i Dušanov zakon. Vi bi taj posao 
lahko obavili. Jeste li spremni preuzeti ga ? b) Za akad. mo- 
numenta „Scriptores" prirediti srbske ljetopise, o čem smo 
već govorili, c) Valjalo bi pomišljati, da se sastavi i zbornik 
„Zitia". d) Trebalo bi izdati i druge pravoslovne izvore : kano 
što : krmčije itd. e) Imalo bi se misliti na Codex diplomaticus 
Serbiae etc.^ A kada mu je Novakovič predložio osnovu o 
zborniku starih srpskih zakona, odgovori mu ovako: „Posvema 
se slažem sa sastavom, koji predlažete glede izdanja starih srb- 
skih zakona. Mislim, da mu niti sa znanstvenoga niti sa prak- 
tičnoga gledišta ne ima prigovora. Uz Dušanov zakon neka se 
navedu svi zakoni, za koje se može dokazati, da su u srbskoj 
državi srednjega vieka u krieposti bili. Tako bi taj „Corpus 
legum serbicarum" u jednoj knjizi obuhvatio cielo zakonar- 
stvo srbsko. Jedna knjiga u zbirci „Mon. hist. jur." stoji 
vama na dispoziciju. Ako li biste s tekstom gotovi bili do 
konca tekuće godine, mogla bi se na godinu štampati. Samo 
se sobom kaže, da bi se izvodi iz spomenika imali vrstati po 
skupinah, tako: crkveni, trgovinski itd. Sto mislite o nomo- 
kanonu? Je li u srbskoj redakciji bio sastavni dio srbskih za- 
kona one dobe? Sto o bizantinskih zakonicih i zbornicih u 
srbskom prevodu kano: syntagma Vlastarov? Može li se o njih 
dokazati, da su u Srbiji imali kriepost obćega zakona ? kano 
što je na pr. kod nas imao Corpus juriš canonici. Ako bi to 
bilo tako, onda bi i oni spadali u zbornik srbskih zakona 
sredujega vieka". (P. 1885. 13. juna.) Oko ovih osnova i 
drugih radnja kreću se sva pisma. Rački se mnogo puta divi 

neumornoj radinosti svoga prijatelja. Mnogo puta želio bi vi- 
jesti iz Srbije, kojoj želi sreću, da makne napred istočno pi- 
tanje. Njemu prvomu izrazi želju „da se hrvatski i srbski 
književnici periodično sastaju. Jednom na pr. ovdje, drugi put 
u Biogradu itd. Sastajati bi se imali samo ozbiljni ljudi; a 
inicijativu poprimila bi sporazumno naša dva družtva t. j. aka- 
demija i srbsko učeno družtvo. Mislite o tom i porazgovorite 
se s vašimi prijatelji. Ako su kod drugih naroda takovi sa- 
stanci bili veoma koristni za nauku i jedinstvo njihovo, imali 
bi koristni biti i našemu. Samo se pita, jesmo li pripravni i 
zreli". (1877. 17. III.) 

Upravo ova misao dovodi ga za godinu dana u srdačne i pri- 
jateljske odnošaje s arhimandritom Nićeforom Dučićem pretsjeđ- 
nikom učenoga društva. Rački je, kako rekosmo, iza smrti Dani- 
čićeve spremao kongres jugoslavenskih književnika u Zagrebu. 
Akademija pozvala i učeno društvo. Dugo ne ima odgovora, 
to ga već stalo smučivati. Za to se obrati na Dučića. „Ako 
mislimo — piše on 1883. 3. sept. — da je nuždno, da se na 
slavenskom jugu inteligencija upozna i sbliži, pak da se utre 
put zajedinstvu na polju prosvjetnom, pak ako se znade, da 
su kongresi književnika kod drugih takodjer naroda imenito 
kod Talijana i Niemaca vodili toj cieli, onda bi upravo ne- 
pojmljivo bilo, kako da mi sami toga ne uvidjamo. Razmirice, 
koje su u novije doba nastale medju Hrvati i Srbi, a koje 
su po mojem mišljenju samo prolazne, ne samo ne smiju nas 
odvratiti od takova sastanka, nego naprotiv imadu nas nanj 
nukati, jer je sastanak i dogovor cvieta hrvatske i srbske 
inteligencije jedan od puteva, da se te razmirice uklone". 
Kada su u Zagrebu taj sastanak vladajući krugovi spriječiH, 
bori se Rački godine i godine, da oni u Biogradu takov kon- 
gres saberu, ali da osim Hrvata pozovu Bugare i Slovence. 
Mnogo puta opominje, mnogo se puta žali, da nismo za ništa, 
da nas preveć pi*evladjuje troma slavenska narav. Kad su 
Hrvati imali slaviti pedeset-godišnjicu svoga preporoda, evo 
kako opet piša Dučiću (1885. 15. marta): „Liepo bi bilo, da 

tom prigodom đodju i zastupnici srbskoga učenoga družtva, 
a i drugi inteligentniji Srbi. Ne bismo smjeli nijedne prilike 
propustiti zbliženju. Samo onda, ako se inteligencija hrvatska 
i srbska sporazumiju, može nješto od nas biti. Inače ostat 
ćemo čorbine čorbe čorba". Dučić takodjer doprinosi zanimive 
prinose za „Starine", stoje R-ga veoma veselilo. Ne raspravlja 
s njime naučna pitanja, ali tim više razgovaraju o narodnim 
prilikama. Dučićevi izvještaji o Srbiji pisani su nježno i ob- 
zirno, a svi su prodahnuti i lijepim prijateljstvom. 

Mijatović Ceđomil ponukan i zaprošen od Račkoga za njeke 
radnje javlja se nješto i radnjom i korespondencijom. Kovor- 
čević Ljuboslav i Stojanović Ljubomir javljaju se s radnjama 
za „Starine" i korespondencijom. Veće sveze nalazimo s Ilari- 
onom Buvarcem, komu već u prvom pismu (1875.) namjenjuje 
redakciju srpskih ljetopisa, jer ga je uvjeravao Stojan Nova- 
ković, da je on za taj posao najspremniji. Mnogo toga da i 
na pamet znade. „Akademija misli — piše mu R-i 1875. 24. 
maja — kada njeke druge poslove odbavi, izdavati „Scrip- 
tores" za jugoslavensku poviest. U taj zbornik spadali bi i 
srbski ljetopisi i žitija. Ali po mojem mnijenju imali bi se 
ljetopisi izdati onako, kako je manje ljetopise austrijske Wat- 
tenbach priredio u Pertzovih Mon. Germaniae, kako je već 
Safafik sa srbskimi pokušao. Svi naime ljetopisi izdani i ne- 
izdani imali bi se po kronologiji poredati, te jim samo ]3ribi- 
Iježiti izvor. S toga valjalo bi ih poredati po redu srbskih 
vladaoca, te na pr. sve što se piše o dobi pred Stjepanom 
Nemanjom smjestiti u jednu glavu, isto tako što pišu o Stje- 
panu prvovjenčanom itd. Ja bih pače onamo uvrstio i izvode 
iz žitija, koji bi se ograničiti imali jedino na historijske do- 
godjaje izpustivši sve ascetičke refleksije, u koliko ne raz- 
jašnjuju one dogodjaje. Možebit bi se moglo poći i za korak 
dalje, naime popuniti srbske ljetopise s izvodi iz inih izvora 
poimence iz Bizantinaca. Tako bismo imali na okupu srbske 
historijske spomenike. A to bi za nauku bilo od velike ko- 
risti. Ja, Novaković i Daničić slažemo se u tom, da biste vi 

prečastni gospodine bili za taj mačni posao najprikladniji, jer 
se ovako virni spomenici bavite". Naravno je, da su manji 
ali oštroumni radovi Ruvarčevi navodili Raćkoga i na dalnju 
i srdačnu korespondenciju. Ne slažu se u koječem , ali se 
medjusobno poštuju. Najljepše eemo svršiti jednim lijepim 
srdačnim prijateljskim prikoroin: „Ne budite pesimista — od- 
govara Ruvarcu 1889. 20. XII. — što je bolest našega vre- 
mena. Ima se dosta razloga takovim biti. Ali svi vjerujemo u 
providnost božju i u pobjedu svete naše stvari. Najviše nas 
ipak tare bezznačajnost , a ova mnogo iztiče iz bezvjerja, 
komu su dosta krivi organi crkve jedne i druge. U kršćan- 
skom duhu imali bi tražiti preporod osobito pokvarene inteli- 
gencije". 

Evo koliko je radnika srpskih i kako bratski uvodio Fr. 
Rački u jedno radino kolo s Hrvatima. Toliko nitko nije 
privrijedio zajedničkom radu na korist Hrvata i Srba. Ako 
još uzmemo mnogogodišnje dopisivanje s drom. MiŠom Po- 
litom u kojima ima mnogo krasnih misli o političkom životu 
s ove strane Save i s Jovanom Sundečicem, gdje se bratimski 
raspravljaju i književni poslovi i narodni slobodne Cmegore, 
onda ćemo razumjeti, da je on ipak uspio osvojiti najbolje 
ljude. Lijepo to izreče u jednu riječ znameniti srpski državnik 
u privatnom razgovoru : „Meni je svaka riječ RaČkoga bila 
sveta". Srbi ga cijeniše i učiniše najprije članom učenoga 
društva, a posije, akademije. 

Manje od Srba sudjelovahu i Slovenci i Bugari u našoj 
akademiji. I Rački je s njima manje u savezu. Ono malo tek 
pokazuje njegovu plemensku srdačnost. Matica slovenska ime- 
nova ga svojim počasnim članom. Medju Slovencima još je 
najviše općio sa Janezom Bleitveissom i s A, Hribarom. ali 
sve u narodnim poslovima. Sa Šumiem Franjom izdavačem 
diplomatara općio je radi arhivalija, JJav. Trstenjak zabavlja 
ga svojim arkeologijskim pitanjima, a sa jedinim drom. Ma- 
fijom Murkom dopisuje o znanstvenim radnjama akademije. 
Ako ovamo dodamo i samoga Franju Jliklošića^ koji rado 

sudjeluje u akademiji i s velikom pohvalom govori o radu 
njezinu, onda možemo reći, da je opravdana bila žaoba Rač- 
koga, što se Slovenci toliko tudje od akademije i tako slabo 
sudjeluju. Nije ga toliko bolilo, što se je manje radnika jav- 
ljalo izmed Bugara. Ta narod se je taj tek počeo stvarati. 
Rački je dobro bio poznat mnogim Bugarima kao njihov oso- 
biti patron u Zagrebu, gdje jih je sa svojim prijateljima nje- 
koliko odškolovaor Bugarsko književno društvo imenova ga 
svojim počasnim članom. 

Od sjevernih Slavena najviše se Musi zanimahu za našu 
akademiju i njezin napredak. Nije prošla ni jedna godina od 
postanka njezina, da nas ne bi ne jedan nego više njih svake 
godine obašli. Svakoga je Rački primao u svojoj kući kao 
dobro došla gosta. Mnogi su pohvalno pisali o radnjama akade- 
mije, svakako više nego li druga naša sjeverna slavenska braća. 
Mnogi su i svojim radnjama pomagali. Svi su poštivali Rad- 
koga kao čovjeka znamenita, a svi s pohvalom govore o našoj 
akademiji. „Gledajte, da nas Rusi barem toliko poznadu, koliko 
Srbe i Bugare" piše jednom Jagiću u Petrograd. Jest istina, 
Rusi znadu žalibože za Hrvate tohko, kohko znadu za našu aka- 
demiju. Po štovanju R-a ide prvo mjesto izmed svih Rusa 
Izmaila Sreznjevshoga, od koga ne ima mnogo pisama, ali je 
svakom prilikom isticao rad naše akademije. R-mu najsim- 
patičniji Rus bio je Vladimir Solovjev^ koji mu je poslije 
smrti pgsvetio lijepih riječi karakterišućih R-a. Solovjevljevo 
sveto uvjerenje, da će se za decenija Rusija sjediniti sa za- 
padnom crkvom, nije Račkoga uvjeravalo. Visoko je cijenio 
ipak njegovo čisto uvjerenje, da sjedinjenje Slavenstva u jednu 
crkvu, ima da bude jedan od najznamenitijih momenata za 
cijelo čovječanstvo. Cijenio je Solovjevjev krasni značaj i bio 
mu najbolji osobni prijatelj, kako svjedoče mnoga pisma. Sveze 
s drugima svima jesu čisto književne, traže i daju književne 
obavjesti. Sva su pisma puna medjusobnoga štovanja. Buđanoi\ 
Budilović, Blagotvoritelni komitet petrogradski, Florinski, Go- 
lovachi, Golubinski Grot Konst., Heesen, Kačanovski, Koču* 

hinski, Kulakovski^ LamanjsM, Pervolf^ Nil Popov, Potebnja, 
Stasov, Uspenski njeki od njih i kroz više godina dopisuju i 
prateći napredak nauke u nas traže ubavjesti od Račkoga. 
Račkomu je bilo i do književskih sveza, zato je svim uplivom 
svojim podupirao Hrvata Heruca Krunoslava^ da se uzmogne 
na korist paSe knjige namjestiti u Petrogradu. Rusi odlikovaše 
R-ga, gdje samo mogoše. Univerziteti u Odesi, Moskvi, Kijevu 
i Petrogradu imenovaše ga svojim počasnim članom. Petro- 
gradska akademija i arheologijsko društvo u Moskvi učiniše 
ga svojim članom dopisnikom. 

Manje sveza imao je s Poljacima, Ipak ga vidimo u svezi 
sa Hubeom, Ghodzkom^ Pavinskim, Krukovskim i Grabovskim. 
Medju Česima imao je osobne prijatelje Riegera^ Tomka^ Ha- 
talu, grofa Harracha^ Josipa^ Hermenegilđa i Konstantina Ji- 
rečka, Brandla^ Sasinka s kojima je svima u svezi kroz više 
godina. A samo u akademijskim poslovima dopisuje s Geit- 
lerom^ Hanelom i Polivkom^ koliko su nam dopisivai^a saču- 
vana. Ceska akademija imenova ga odmah pri osnutku za 
svoga člana. 

Izvan slavenskoga svijeta barem po sačuvanoj korespon- 
denciji ide prvo mjesto Pariz i Franceze. Od postanka aka- 
demije Louis Leger preuzimlje na sebe, da pred franceski 
učeni svijet iznese svaki napredak naše akademije. Račkove 
radnje o bogomilima prevodi u „Revue des questions histori- 
ques". Srdačni prijateljski ton u pismima kroz četvrt stoljeća 
pokazuje nam, da Leger simpatijom prati cijeli napredak hr- 
vatskoga naroda. Rački mu u prijateljstvu kazuje i ob onim 
svojim radnjama, koje je snovao, ali kako znamo nije dovršio. 
Tako mu piša već 19. januara 1868.: „Ja pišem historiju, 
ali posao ide polagano, prvo radi potežkoće same stvari — 
a drugo, što imam sad ovo sad ono pri ruci". Drugi osobni 
prijatelj R-ga jest o. Pierling ^ koji se opetovano oglasuje 
svojim publikacijama u našim „Starinama", a prijatelju se 
svom oglasuje na mnoge upite. Tako i o, Martinov kojega 
se korespondencija vije kroz dvadeset godina — iz Pariza i 

Rima. Vrijedno je spomenuti i njeke političke ljude kanoti: 
MorangeSj Melon, Le Faivre, Hovelaque itd., koji se intere- 
siraju za prilike u južnoslavenskim zemljama. 

Rački stajao je u svezi sa Gubernatisom i njegovim žur- 
nalom „Revue internationale", koji mu nudja, da njegov revue 
bude internacionalni organ za jugoslavensku akademiju. Ovo 
je dalo , povoda većoj korespondenciji i ozbiljnoj osnovi, da 
naša akademija rezultate naučne svoga rada na franeeskom 
jeziku priopćuje. Rački je skrbio, da Gubernatis barem do- 
bije izvještaje, kada sam nije dospio da piše. Stajao u savezu 
„Mittheilungen des Instituts fiir die Geschtf.'' Imao je da radi 
i za Jastrow : „ Jahresberichte", ali to nije dospio, premda je 
već bilo oglašeno, da će taj izvještaj njegov do godine izaći. 
Mnogo puta žalio se Rački na mlade ljude, što se nitko ne- 
nalazi, da izvješćuje redovito u slavenskom i stranom svijetu, 
što u nas biva. Ne treba niti napose spominjati, da je stajao 
u svezi sa njekoliko Niemaca kano ti: Sickelom, Biedermanom, 
Zahnom, Leskienom i t. d. a i s njekoliko Magjara kano ti: 
s Paulerom, Fraknoiem i t. d., ako su se za naše stvari za- 
nimali. 

Tako učinismo obzor po svijetu, do kuda su dosizale sveze 
prvoga pretsjednika jugoslavenske akademije u interesu nauke 
i napretka ovoga časnoga zavoda. Koliko se trudio, da bude 
ovo prava jugoslavenska akademija, središte naučno za sve 
Jugoslavene ? Koliko je radnika privrijedio i interesa probudio 
u drugom slavenskom svijetu ? Koliko se trudio, da se „ne 
zatvorimo sami u svoju domaću ljušturu?" — kako se je 
znao izrazivati. A koliku je odgovornost ostavio onima, koji 
ga imadu na ovom mjestu naslijediti? Sve je to vrijedno, da 
promišljamo. 

3. Književna radnja u akademiji. 

Organizator akademije odlikovao se medju svojim drugo- 
vima i znamenitim znanstvenim radom. Prvo mu veće djelo 

jest: „Pokret na slavenskom jugu"",^ Nama je poznat porod 
ovoga djela. Boraveći u Rimu pripravio se na ovu rž^dnju. 
Najprije znamo, da je spremao ^Regesta" od kojih su ostanci 
sačuvani. Nisu praktično za porabu uredjena, ali su ver)ma 
opširna, gotovo kao cijele listine. A znade se, da su povelje 
kraljeva ugarskih i hrvatskih obilnije sadržajem, nego li je 
bio običaj u kancelarijama kraljeva zapadne Europe. Osobito 
su u tom pogledu karakteristične povelje dobe Sigmundove. 
Račkomu se od sebe nadavala misao, da ovu obilnu gradju 
u istorijskom djelu obradi. Sam spominje već u pismu iz 
Rima, da je počeo ondje monografiju o Hrvoju. Spominjasmo 
i to, da je s ocem Theinerom odlazio u Napulj, da u onda- 
šnjim arkivima kupi gradju za dobu aužuvinskoga vladanja 
u nas, stoje poslije objelodanio u Kukuljevićevu arkivu. „Dva 
su me razloga vodila — veli opet u uvodu ^ — kada si za 
ovu akademičku razpravu izabrah upravo taj predmet. Ovaj 
politički pokret spada medju riedke pojave u našoj povjesti, 
iz kojih proviruje državna samosviest naših otaca i težnja 
naše domovine za očitovanjem svoje podpune državne samo- 
stalnosti. On nam nadalje pokazuje, kako je ona samosviest 
i ova težnja tražila nove forme i nove kombinacije; kako je 
bilo na slavenskom jugu vladaoca, državnika i muževa, koji 
su se bili odlučili okaniti se politike prošlosti i udariti novim 
pravcem. Borba, koja se tiem zametnula u našoj domovini, 
bijaše do duše pretežnije naravi dinastijske, ali je ona u svojem 
tečaju prekoračila ovu granicu, kao što nam već to dokazuje, 
što su kolovodje njezini povukli u nju susjednu posestrimu 
Bosnu". 

Račkoga nije zanosila u ovu radnju samo ona misao, koju 
je on vidjao u prevratu ili kako on kaže „pokretu" koncem 
četrnajstoga vijeka. Njega je veselilo, što u toj dobi može 
slikati razvitak dogodjaja na obalama jadranskoga mora pa 

' Pokret na slavenskom jugu Rad II. 68—160. III. 65—156. IV. 
1—103. 

2 Rad II. 68. 

daleko u nutrinju balkanskoga poluotoka. Njega veseli, što 
se hrvatski velikaši, kralj Tvrtko i knez Lazar nalaze jednom 
u slozi. To je doduše samo kratko vrijeme. U to doba bilo 
i slž^vnih djela. I to se brzo prelomi. U ovo doba pada Ko- 
sovo, poslije toga za dva decenija bude od Ugarske poražena 
Bosna, a u isto doba Hrvatska izgubi svoje pomorske gra- 
dove ili Dalmaciju. Ovo sve Rački pomno prati. Ne mislite, 
da opet tendencijozno tumači izvore i pretstavlja razvitak 
dogodjaja. Dapače skrupulozno vjerno radi. Rački je živo vje- 
rovao, da se može istorija južno slavenskih plemena do pet- 
najstoga vijeka paralelno i u dodirnim točkama pisati. Nadao 
se da će ako bog da to i izvesti. Scijenio je, da je to ovom 
raspravom dokazao. 

Rački je dobro osjećao, da je u ovoj raspravi i toliko 
sitnih vijesti unesao medju velike dogodjaje, da će to sme- 
tati čitatelja vikla na jedinstvenu i umjetnu cjelinu sličnih 
rasprava. Zato se na koncu opravdava, da je naša historio- 
grafija još tako u početku, pak „za sada dužna sakupljati 
malu i veliku gradju za buduće uzvišenije tvorbe". On do- 
živi s ovim djelom dosta radosti. Historici mu uvažuju i pri- 
maju rezultate, što bi bilo dosta. Ali ovo djelo bilo je plodno 
i za našu lijepu knjigu. Dra. Markovića „Karlo Drački*' i 
Senoina „Kletva" rodiše se iz ovoga djela Račkoga.^ To je 
njega osobito veselilo. Mnogo puta u svojim svečanim govo- 
rima naročito preporuča, da mladji ljudi prerade rezultate 
akademijskih iztraživanja za popularnu i lijepu knjigu. 

Drugo je djelo: „Bogomili i Patareni^, ^ Za koji mjesec 
iza „Pokreta" ide evo i veće djelo u štampu. Prije petnaest 
godina ovu radnju bio zamislio. Mogao je i sam na tu misao 
doći učeći crkvenu povijest. Mogao je ipak primiti pobudu i 
od Safafika velikoga svoga učitelja. Mi naime znamo, da je 
Šafarik ovo pitanje mladim Hrvatima osobito preporučivao. 
Ele bilo ovako ili onako, glavno je, da je ovo djelo dozrije- 



1 Ead VII. 84—179.; VIII. 121—187.; X. 160—263. 

valo punih petnaest godina. Bogomili i Patareni zreli izadjoše 
na svijet. Cijelo djelo dijeli u dva dijela. U prvom je dijelu 
vanjska povijest njihova, a u drugom unutarnje ustrojstvo i 
vjera njihova. Upotrebio je do sada nepoznate strane izvore 
iz Rima, Beča, Venecije, Bolonje, a domaće iz Zagreba i 
Biograda u tolikom broju, koliko nitko prije njega. Što je u 
velikom svijetu glasnika o Bogomilima, sve su nam njihovi 
protivnici ostavili. R-i se trudi, da od njih samih čuje njihovo 
vjerovanje i njihov život. 

Javni život Bogomila pronicao je najprije povijest bu- 
garsku, poslije još više državni život u Bosni sve do propasti 
kraljevstva. Zato on korak po korak prati, kako bogomil- 
stvo i progon ove vjere sapinju i mnogo puta razapinju kra- 
ljevstvo bosansko. Bogomilstvo je glavni elemenat, koji napunja 
javne isprave papa i kraljeva, koliko se dotiču Bosne. R-i 
si ne postavlja nikakve teze: da li je kako i koliko bogo- 
milska vjera pomogla razvaliti kraljevstvo bosansko. On kao 
pravi historik bez pretsude ide da prati dogodjaje. Ne slika 
i ne konstruira sukobe vladara bosanskih radi bogomilske vjere. 
Istina na koncu prvoga dijela bolno kaže: „Bosna dakle ne 
može u ovoj proti Turstvu borbi pokazati niti na Kosovo 
kano Srbija, niti na Carigrad kano Grčka, niti na Kroju 
kano Arbanaska. Ona se ne može ponositi niti Lazarom i 
Milošem, niti Gjurom Kastriotom, pače ni Konstantinom i 
Teofilom Paleologom". Ali to je samo konstatovanje fakata. 
Oprezan je ipak, da preveć ne sudi, kada je znao, da su već 
prije pada Bosne sve druge države na balkanskom poluotoku 
popadale pred strašnom fizičkom silom turskom. Možemo jo^ 
reći, da je u ovom prvom dijelu i u R-vom „Pokretu" prvi 
put obradjena cijela povijest bosanska po domaćim i stranim 
izvorima. I ovdje je radio po onom svojem načelu, da se 
sada „u početku naše domaće historijografije više stvari obradi, 
pa da bude na korist budućim radnikom". 

Učeni europski svijet još je više zanimao drugi dio ove 
rasprave, gdje se na osnovu novih izvora R-i trudi provaliti 

u bogomilske tajne Spomenusmo, da je ovo djelo prevodio 
na franceski Louis Leger. Medju pismima nalazimo i jedno 
od profesora Konstantina Hoflera iz Praga, neka bi dozvolio, 
da se prevede u korist nauke na njemački jezik. Sto je R-i 
odgovorio, toga ne znamo. Slaviste svi a osobito oni, koji ispi- 
tuju tako zvane apokrifne knjige rado upotrebljuju ovo djelo 
Račkoga. Naravno da je za ovu radnju veoma zgodno, što 
ju je izveo učen katolički teolog. Mislim opet, da za nijednoga 
čitaoca ove biografije ne treba dokazivati, da je cijela nauka 
i život i rad bogomila tako čisto istorijski predočen, da opet 
nitko ne će opaziti, da je ovo pisao katolički svećenik. 

Rekosmo da je ova dva djela u osnovi gotova donio iz 
Rima. Odanle donese i svoje dragocjene: „Priloge 0a zbirku 
srhskih i bosanskih listina'^ ^ dopunivSi ih ipak znatno u Za- 
grebu dobrotom Kukuljevića i Ljubica. Donese i „ Popise ru- 
kopisa po rimskim knjižnicama^ ^'^ koji mogu lijepo poslužiti 
svakomu Hrvatu i Slavenu, ako mu dodje prilika, da u Rimu 
imade raditi. Kamo sreće, da ovaj rad nastave naši dobri pri- 
jatelji u Rimu, kojima je bog i sreća dala, da kroz decenija 
u Rimu borave. Nama se upravo duša razgaljuje, kada se sada 
još jednom ogledamo na njegov neumorni rad kroz tri godine 
u vječnom gradu, odakle je svomu narodu tolike lijepe utjehe 
donesao. 

Cim je dovršio svoje Bogomile, stane raditi o njekim pita- 
njima, koja su u ono doba osobito zanimala narodno osjećanje. 
Približavala se godina 1871., kojom se navršilo dvije stotine 
gt)dina od tužne smrti na stratištu u Novom Mjestu bana 
hrvatskoga Petra Zrinskoga i njegova šurjaka Franje Krsta 
Frankopana. Biskup poželi, da Rački spomenike sabere i 
predmet obradi, a on će nositi sve troškove. Rački ode u 
Beč, da u tamošnjim arkivima sabere gradivo, a Sime Ljubić 
trošku biskupovu u Veneciju. Tako postade onaj ogromni 



» Rad knjiga I. 124—164. 
^ Rad XVIII. 239—258. 



95 



svezak: Isprave o uroti bana P. Zrinskoga i knejsa Fr. 
FranJcopana,^ Osim Ljubica za mletačke izvještaje pomagao 
ga je puno Ivan Kostrenčić svojim radom U tajnom arkivu. 
Vatikanske spomenike prinese mu prijatelj o. A. Theiner. 
Biskupu se zahvaljuje napokon ne samo za trošak, već i 
zato, što ga „pomagao u sabiranju tih spomenika". Sretan je 
bio R-ki što je u brzo mogao sabrati toliko obilje spomenika 
za one tri tužne godine 1669 — 1671., koliko ih više puta 
jedva za decenija imademo. Rački je poslije ponukao prija- 
telja dra. Bogišića, da ovaj zbornik popuni prepisima iz pa- 
riškoga državnoga arkiva. Znajući rad R-ga upravo se ču- 
dimo, što nije podao ovomu voluminoznomu djelu nikakva in- 
dexa. Manje se čudimo opet, što nije ovu periodu na osnovu 
ovolika gradiva pokušao razjasniti. Mi znamo, da Rački no- 
vije doba naše povijesti nije niti kanio obradjivati. 

Kada to znamo, onda će biti svakomu jasno, da je samo 
za potrebu naše domaće istorije priredio za štampu : Theiner : 
^Mojiumenta Slavorum Meridionalium^^ svezak II. Biskup 
Štrosmajer bio dao trošak za I. svezak u Rimu (1863.), koji 
je dosizao do god. 1526. Prvomu svesku prigovarali su, da 
ima previše neznatnih stvari. Rački se je trudio, da izbaci 
sve manje vrijedne stvari, neka bude zbornik spomenika va- 
tikanskih ako i nješto manji, ali svakako što zanimiviji za 
istoriju Hrvatske, koja je od 1526. do konca 18. vijeka od 
jugoslavenskih država još jedina živila i borila se za kršćan- 
stvo i za svoj spas. Drugi je svezak zbilja jezgrovitiji i zna- 
menitiji. Biskup dade trošak, R-i svoj trud bez nagrade, a 
akademija i narod dobiše lijepo djelo. 

Akademija prihvatila običaje drugih svojih družica da se 
čini spomen pokojnim drugovima. R-i je i u tom pogledu 
uzoran. Za ovo njekoliko godina napisa biografije Karla Ja- 



1 Acta conjurationem Bani P. a Zrinio et Com. Fr. Frangepani illu- 
strantia. U Zagrebu 1873. X. 595. 

2 Theiner Monumenta Slav. Merid. Tom. II. Zagrabia 1875. 

romira Erbena^^ Jana Eraema Vocela^^ dra. Božiđara Pe- 
troMOvića^ i Mihajla Petravića Pogodina,^ Sve su pisane pomno, 
nepristrano i oprezno. Tako se je vladao i u svojim kritikama 
u „Radu", gdje ocjenjuje djela Bošidara Petranovića Bog-o- 
mile,*^ Ivana Kukuljevića,^ Legerova Cirila i Metoda,'' Ljubi- 
ćeve Spomenike Stjepana maloga.® 

Akademija uzela izdavati „Stare pisce hrvatske^. Od prvoga 
početka sudjeluje R-i u odboru za izdavanje ove interesantne 
serije naših publikacija. Sam nije preuzeo urediti nijednoga 
pisca. Ostavljao taj posao filolozima. Uticao je ipak na izbor 
i raspored veoma mnogo. Napisao je vjekopise: Nikole Sljepica 
Nalješkovića,^ Hanibala Lucića^^^ Mikše Pelegrinovića,^^ Soba 
Mišetica Bobaljevića.^^ 

Osobito je R-ga odvodio od glavne njegove radnje zbornik 
akademijski ^^ Starine^ komu je on glavni urednik za svih 
dvadeset i šest svezaka. U prvoj knjizi „Rada" još je on i 
sam priopćio bio veoma zanimive listine za povijest srpsku i 
bosansku. Odmah su stali prijatelji akademije prigovarati, da 
to ne će biti dobro. „Rad" neka ostane akademijski časopis 
za rasprave. Manje spomenike, koji ne mogu ispuniti cijeli 
svezak „Monumenta", da će biti dobro sakupljati u posebnom 
zborniku. Lasho je bilo naći tomu uzora u bečkoj akademiji, 
koja za takove spomenike izdaje „Archiv f. o. Geschichte". 
Ovaj zbornik započme izlaziti za dvije godine (1869). Za malo 

1 Kad XIV. 111. 

2 Kad XXII. 233—. 
8 Kad XXX. 179—. 

* Kad XXXVIII. 200—. 

5 Kad I. 124. 

6 Kad V. 203—. XXVII. 294—. • 

7 Kad V. 229—. 

8 Kad XVII. 208—. 

9 Stari pisci V. 
»0 Stari pisci VI. 

" Stari pisci VIII. 
12 Stari pisci VIII. 

godina izašao je ovaj zbornik u slavenskom svijetu tako na 
glas, da je na pr. Jagić na kijevskom kongresu arkeologa 
imao o njemu izvješćivati na nfolbu ruskih arkeologa. Mi 
smo spomenuli ogromnu korespondenciju R-ga sa znatnijim 
Hrvatima i Srbima i ostalim Slavenima. Dobar dio toga dopi- 
sivanja imao je donesti koristi ovomu zborniku. Najviše se 
veselio materijalima za sredovječnu knjigu hrvatsku i srpsku. 
Takovih vrlo lijepih izvoda bio je poslao jednom Jagić, pa 
ga pita, neka mu kaže, što drži do njih. Rački mu odgovori:^ 
„Čudim se, kako me pitate za mnienje ^ede ovieh izvoda, 
pa kano da sumnjate, da se ovdje ne ciene. Ja i svaki, koji 
nije ni filolog ni literarni historik ex professo umijemo ipak 
cieniti takove priloge, koji su veoma koristni za poznavanje 
prosvjete našega naroda u srednjem vieku. Ja dapače držim, 
da je ovaj rad vaš i koristniji i zanimiviji, nego li izdavanje 
dubrovačkih pjesnika, kojih ciene neću ipak tiem pobijati. 
Vaši prilozi jesu našim „Starinam" na diku. Ja vas dapače 
molim, da nastavite vašu radnju. Ništa za to, što se kod nas 
dovoljno ne cieni takova radnja u taj čas; ali akademija u 
obće ne radi toliko za tromu sadašnjost, koliko za prosvjet- 
Ijeniju nadajmo se budućnost". Najveći dio veUke korespon- 
dencije sa Stojanom Novako vicem tiče se „Starina", a No- 
vaković mu i čestita, da može biti upravo ponosit na „Starine". 

Rački je i sam u „Starine" unesao lijepih priloga. Već u 
prvoj knjizi priopći „Prilozi 0« povjest bosanskih Patarena^ '^ 
sa krasnim uvodom o knjigama bogomilske sekte. Najprije 
spominje protupatarensku literaturu u Italiji i Francuskoj, a 
zatim prelazi na domaće izvore napose Bosne, koje ovdje 
prvi put iznosi na vidik. Ovi prinosi služe za temelj njegovoj 
raspravi: „o vjeri i životu Bogomila". 

Nadalje prinese: Kazhod grada Zagreba 1362^^ gdje nam 
se prikazuje u glavnim crtama slika života kulturnoga u 

' Pismo Jagiću 1874. 18. febr. 

2 Starine I. 92—146. 

3 Starine IV. 118—139. 

gradu Zagrebu polovicom četrnaestoga vijeka. Prikazuje nam 
se gradnja grada s kraljevim dvorom, razni zanati i trgo- 
vina, novčana radnja domaća i strana. U istoj knjizi donosi : 

Iz djela E. L, Crievića Dubrovčanina. ^ Ova radnja spada 
medju njegove rimske. Sa zanosom tražio je R-i sve tragove 
našim humanistima. Kada je našao Crievića u vatikanskoj 
knjižnici, svega ga iscrpi „da bude — kako veli — prilogom 
književnoj i prosvjetnoj povjesti Dubrovnika i krozanj' na- 
šega naroda prema koncu XV. vieka. On će neizravnim na- 
činom razprostirati koje svjetlo i na hrvatsko pjesničtvo, koje 
upravo u ono doba slavi svoje porodjenje". 

Još priopći u istoj knjizi : Popis župa zagrebačke biskupije 
od g, 1334. i 1501.^ Obadva su popisa važna za topografiju 
Hrvatske u XIV. i u XVI. vijeku. 

U knjizi VI. priopći: Dubrovački spomenici o ođnošaju 
dubrovačke obćine naprama Bosni i Turskoj godine razspa 
bosanske kraljevine^ s uvodom o suvremenoj istorijografiji bi- 
zantinskoj, koja se ipak manje brine za sudbinu Bosne. Zatim 
ocjenjuje turska, a napokon naše domaće Ijetopisce, od kojih 
je vrijedan spomena Mihajlo ostrovički. Ovdje su pred nama 
obilni službeni zapisi iz slobodnoga Dubrovnika, a dodao je 
i izvadke iz pouzdanih za tu dobu dubrovačkih ljetopisa. 

U knjizi VII. donosi najprije: Pismene spomenike iz dobe 
hrvatskoga kralja Krešimira 11.^ Nadbiskup spljetski Pavao 
( — 1030.) dao ovaj rukopis pisati, a pisao ga djakon Majo. 
Spomenik je ovaj zanimiv osobito za paleografiju, jer je staro 
pismo longobardsko-beneventansko već drugdje u Europi izgi- 
balo, a u Hrvatskoj se jošte drži. 

Drugi prinos: Pismo prvovjenčanoga kralja srbskoga Stje- 
pana I. papi Honoriju III. god. 1220.^ kako ište i dobiva 



» Ibidem 154—200. 
2 Ibidem 201—229. 
8 Starine VI. 1—18. 
* Starine VH. 
5 Ibidem 53—66. 

krunu. Radi ovoga malenoga prinosa navali na Račkoga I. 
Ruvarac. Evo što mu Rački odgovara u pismu St. Novako- 
viću : ^Gospodin Ruvarac krivo mi je učinio svojom potvorom. 
Ne ima razloga potvarati me pristranošću i religioznim fana- 
tizmom. Ni jednom ni drugom ne će naći traga u mojih 
historičkih iztraživanjih. Bio sam naumio odgovoriti g. Ru- 
varcu, ali mislio sam si: k čemu zavada. I onako se mi 
Sloveni ne možemo pohvaliti osobito velikom uzajamnom pri- 
jaznosti".^ 

Gradja ea poviest hrvatsko-slovenske seljačke bune g. 1573^ 
i Dopunjak u slijedećoj knjizi.^ Ovi spomenici povadjeni su 
iz domaćih arkiva, najviše ipak iz ljubljanskoga i građač- 
koga. A da zbirka bude što prikladnija za istoričku porabu, 
uvrsti i opise od suvremenih pisaca. Rački se još čudi, da 
ne ima spisa o tom u našem zemaljskom arkivu. Valjda nije 
znao, da su početkom našega vijeka odneseni u Beč. Ali eto 
ne ima ih u tajnom arkivu, o čem se je i Rački uvjerio a i 
mi. Gdje su? To valja još pretražiti. Ipak je ova zbirka tako 
potpuna, da podaje jasnu sliku ovoga ustanka. 

U knjizi IX. priopći znameniti : Prilog za poviest hrvatskih 
uskoka.^ Znamenit je već po tom, što brani uskoke, dapače 
ih hvali, dok su se Mlečani trudili, da toga nitko ne učini. 
Pisac je, rodom iz Ferma, a živio je kao trgovac punih če- 
trdeset i sedam godina u hrvatskom primorju. Minuccia i 
Sappia obadva Mlečana nije poimence pobijao, ali ih je u 
mnogom stvarno sasvim pobio. Mi mislimo, da povijest uskoka 
moraju i strani povjesnici iza ovoga prinosa drugačije poji- 
mati, nego što je to bilo do sada. 

Ovako odbavismo druge radnje u akademiji za ovih prvih 
deset godina, da onda u jedu u sliku možemo uhvatiti glavnu 
radnju njegovu za povijest Hrvatske do XII. vijeka Hiti za vla- 

* Pismo Novakoviću od 23. apr. 1876. 

2 Starine VII. 164—322. 

3 Starine VIII. 243—252. 

* Starine IX. 172—256. 

danja naše narodne dinastije. Kada je Rački Jagiću pisao 
(1873. 1. febr.) : „Na godinu imala bi akademija izdati sve 
spomenike tiču će se hrvatske poviesti do god. 1102., a taj 
posao meni povjeri, te ću radi njega ovoga ljeta u Dalmaciju 
i u Beč", morao je biti već u glavnom gotov. Kako bi inače 

V 

već do godine prošli spomenici u štampu? Štampani su tek 
za četiri godine. 

Vidi se ipak da je bio dosta spreman, kada iste godine 
uzme štampati svoju najveću pripravnu radnju : Borba jumik 
Slovena za drža/unu neodvisnost u XL vieku, ' Na koncu prve 
glave, iza kako je ogledao „pozorište" razvitka jugoslavenskih 
država, razjasnjuju nam ovaj naslov njegove zaključne riječi : 
„Tako su jugoslavenske države balkanskoga poluotoka obko- 
Ijene bile dvjema uglednim državama: iztočno-rimskom, koja 
si starogrčke i rimske predaje usvojila bila i kroz nje te 
svojom prosvjetom znamenito uplivala na sudbinu svieta, za 
tiem njemačkom, koja nasliedivši zapadno-rimsku krunu stavi 
se na čelo cieloga zapada. Imale su nadalje u susjedstvu dvie 
državne zadruge, jednu stariju mletačku, koja učvrstivši svoje 
nutmje uredbe spremaše se na vanjska zavojevanja; drugu 
mladju Ugarsku, koja se upravo stvarala i stala stupati u 
kolo kršćanske Evrope. A svim ovim susjednim državama po- 
litika bijaše agresivna, napadna, naperena proti Slavenstvu'*. 

Radilo se u' ovoj periodi prije svega o odnošajima prema 
Bizantu. Rački je bio prinužden već za ovu radnju prouča- 
vati sve pisce bizantinske. Radilo se o odnošaju prema nje- 
mačkom carstvu, Veneciji i Ugarskoj. Cim je ovu radnju 
izradio morao je iscrpsti iz pisaca grčkih, mletačkih i njemačkih, 
koliko u njima ima o našoj starijoj povijesti. E onda nije 
teško bilo u početku godine 1872. predložiti akademiji, da 
preuzimlje na sebe naše najstarije spomenike i da će do go- 
dine ovu radnju već početi štampati. 



» Rad XXIV. 80—149. XXV. 180—243. XXVII. 77--130. XXVIII. 
147—182. XXX. 77—140. XXXI. 196—239. 

u prvih šest glava priča najprije povijest bugarsku do 
katastrofe od god. 1018., koja se je morala dotaknuti i Hr- 
vatske. Ogleda zatim prilike hrvatske u desetom vijeku sve 
do ove godine. Predje onda na dižuće se Bugare i na njihova 
razmetanja sa Srbima. Hrvatska se laglje oporavlja i diže se 
do jake države pod Petrom I. Kjpiesimirom. Zatim se vrati 
opet na bugarsko-srpske prilike u kratko, da se opet uzmogne 
povratiti Hrvatskoj, da raspravlja o njezinim prilikama iza 
smrti Petra I. Kriesimira, a naročito vladavinu kralja Zvoni- 
mira. Vraća se opet Srbima i zapletima izmed grčkoga i 
rimskoga svijeta. Posljedice zapleta ovih prati u Hrvatskoj, 
koje se završuju tragičnim svršetkom kraljeva krvi hrvatske. 
Napokon pogleda na bugarsku najprije, a onda i na Srbiju, 
da vidi, što se je u to doba u njih stvaralo. 

Evo vam jugoslavenske povijesti, kako si ju je zamišljao 
Rački. Naravno je, da je nije mogao pripovijedati u jednoj 
cjelini. Kakh bi mogao pripovijedati jedinstvenu državnu po- 
vijest ujedno za više država? Za to se trudio, da tim drža- 
vama dadne ipak jednu višu ideu. A to je „borba za državnu 
samostalnost". Ta je borba najprije u 11. vijeku proti pre- 
vlasti bizantinskoga carstva. Žalibože razvitak ovih država 
do pada njihova ide sve dalje u pravcu plemenskoga indivi- 
dualiteta. Tek dva tri konflikta prije propasti kao u slutnji 
prikazuju njeku višu misao koncentracije sila. Države su ove 
prije propale, nego što se misao jedinstva narodnoga počela 
radjati u Europi. Zato je i Račkoga jugoslavenska povijest 
bila tek lijepa plemenita misao. Ovoj misli našla bi se ana- 
logija samo u povijesti Italije, koja je njemu jamačno naj- 
više pred očima lebdila. izradbi ćemo samo to reći, da 
temeljitije ovu dobu nije do sada obradio nijedan Hrvat, niti 
Srbin, niti Bugarin. 

Nadalje kao pripravu za veće njegovo djelo uzimljemo nje- 
govu obznanu: slovjenskoj chronografiji srednjega vijeka^^ 
gdje ogleda nova izdanja ruska tražeći očevidno tragove u 

» Ead XIII. 213—230. 

izvorima grčko-slovjenskim, ne bi li se pomogao ma kojim 
tračkom domaćega izvora. Ovaj dio izvora tek se u novije vri- 
jeme ispituje i obećaje znatna uspjeha napose za kulturnu po- 
vijest balkanskoga poluotoka. 

Dopustite mi, da u ovu pripravu metnem i onu raspravu: 
dalmatinskih i ilirskih novcih najstarije đobe,^ Istina ovdje 
se raspravlja tek o najstarijim novcima i ne prelazi rimske 
dobe. Ali uvažite autonomni položaj rimskih municipija i nji- 
hov razvitak u potonje doba, uvažite razvitak novčarstva bi- 
zantinskoga, uvažite, da bi ovo imao biti kao uvod za dalnje 
studije. Mi ćemo na nje i nadoći. 

U ovu skupinu spada : Kako i kada se preobrati hrvatska 
kneževina u kraljevinu,* Ob ovoj kratkoj raspravi reći ćemo 
samo jedno. Do ove rasprave uzimalo se po riječima Tome 
arcidjakona, da je prvi hrvatski kralj bio Držislav. Rački 
dokaza na osnovu diplomatičkih svjedočaba, da se je već 
prije više od pol vijeka Tomislav uresio tim najčasnijim na- 
slovom. Mislimo, da je to tako temeljito dokazano, da to^a 
dokaza ne će više obaći nijedan istorik hrvatski. 

Ovamo spada rasprava : Dopunjci i izpravci za stariju po- 
vjest hrvatsku.^ Pod ovim naslovom kriju se tri rasprave: 
1. Red u vladanju i rodoslovju hrvatskih kraljeva narodne 
dinastije, gdje se upravo izučanjem najtanjim kraljevskih po- 
velja traži sigurna i stalna kronologija za kraljevske povelje 
iz samih povelja, što se na osnovu zdrave kritike iscijediti 
može. 2. zarobljenju kralja Slavica 1675. god. 3. smrti 
hrvatskoga kralja Dimitrija Svinimira. Obadva pitanja veoma 
oštroumno raspravljena, ako i nisu za svakoga bez prigovora 
riješena. 

Ovamo spadaju i dvije rasprave o spomenicima hrvatskim 
na kamenu. Prva je : Pisan spomenik iz dobe hrvatskoga voj- 



1 Rad XIV. 45-^7. 

2 Rad XVII. 70-^9. 
» Rad XIX. G2— 104. 

vode Branimira,^ gdje je čitanje na temelju formule arenge 
u hrvatskim listinama IX. vijeka sasvim sretno riješio. 

Mnogo je znamenitija druga rasprava: Starohrvatski gla- 
golski nađpis u crkvi sv, Lucije kod Baške na Krku.^ Pitanje 
ob ovom spomeniku zanima slaviste skoro pol vijeka. I pravo 
je, jer povelje kraljeve ove starine i k tomu glagolico više u 
svijetu ne ima nijedne na kamenu. Uzmite i to, da je ovo je- 
dina hrvatska povelja od kraljeva hrvatskih. Prije četrdeset 
godina sudio je Safafik, da je ovdje i glagolsko i neglagolsko 
pismo. Trudiše se oko ovoga spomenika Kukuljević, Mesić 
osobito Crnčić, pa i sam Rački. Grehota je i sramota za cijeli 
naš narod, da nije bio jaki do sada onaj spomenik s kiše i 
bure spremiti u muzej kao najdragocjeniju relikviju prošlih 
vjekova. Dobro reče Rački: „Ne samo dobom nego i cjelo- 
kupnim značajem zauzima sveto-lucijski spomenik prvo mjesto 
u hrvatskoj pismenosti'^. Divnom ustrpljivosti i velikim oštro- 
umljem pročita ovu povelju kralja Zvonimira. Ova listina po- 
bija i Račkoga, koji po latinskim listinama kraljevo ime Sui- 
nimir piše hrvatski Svinimir. 

Iza svih ovih pripravnih radnja primakosmo se napokon 
glavnomu djelu : Documenta historiae croaticae periodum anti- 
quam illustrantia,^ koje stoji na visini stroge diplomatičke 
kritike, kako ju danas poznaju i obradjuju učeni diplomatici 
zapadne Europe. Običaj je danas, a gotovo i zakon za izdar 
vače ovakovih zbornika, da u uvodu razjasne sve o ležištima 
i shraništima priopćenih spomenika iliti o arkivima. Drugo, 
da potanko ispitaj ii kancelariju, u njoj sav personal i sve 
običaje i zakone, kojih su se imali držati kancelari i njihovi 
notari. Treće, da potanko ispituju sve znakove vanjske i unu- 
tarnje po kojima se može razabrati, koje su povelje pravo 
i vjerodostojno mogle izaći iz kraljevske kancelarije, kojima 



» Rad XXVI. 103—109. 
2 Starine VII. 130—163. 
^ Documenta historiae croaticae. Zagrabiam 1877. 

manjkaju ti znakovi, pak su sumnjive, a koje se napokon 
prikazuju sa takovim znakovima, da ih valja bacati međju 
krive i spotvorene povelje. Sve ovo troje raspravi Rački u 
tri rasprave, a svatko će s nama požaliti, da ove tri rasprave 
nije složio u uvod i štampao pred samom zbirkom. Time bi 
ova zbirka pred očima učene diplomatike dobila onaj oblik, 
koji nas toliko veseli kod Delisla, Sickela i drugih. 

Mi te tri rasprave uzimljemo naravno kao sastavni dio ovoga 
djela. Prva je: Iztrašivanja u pismarah i knjižnicah dalma- 
tinskih.^ „Po predlogu sjednice filologičko-historičkoga razreda 
od 13. prosinca 1872. — veli on — izvoljela je jugosla- 
venska akademija znanosti i umjetnosti u skupnoj sjednici 
od 29. rečenog mjeseca zaključiti, da se imade sakupiti i 
izdati svakolika prosvjetna gradja odnoseća se na dobu hr- 
vatskih vladalaca iz narodne dinastije t. j. do početka XII. 
vieka, te je sakupljanje i uredjenje ove gradje izvoljela nam 
povjeriti". Zato ide tragom Lučića i Farlata i drugih izda- 
vača. „Nametnula mi se prva misao — veli opet — da po- 
tražim vrela, iz kojih su oni vadili gradju za svoja iztraži- 
vanja". U tom su pogledu prvi arkivi u Dalmaciji, jer ču- 
vaju najviše matica, dočim u Veneciji i u Beču ima tek pre- 
pisa. On obidje sve arkive, govori o njihovu sastavu, ali se 
bavi intenzivno samo sa listinama najstarije dobe. 

Drugi dio uvoda jest : Hrvatska dvorska kancelarija i nje- 
izine izprave za vladavine narodne dinastije,^ Nije u ovoj 
raspravi samo red kancelara i njihova osoblja, već je osli- 
kana i cijela radnja njihova s gledišta paleografskoga i di- 
plomatičkoga. Ispitani su svi dijelovi povelje s ovoga dvo- 
jega gledišta tako, da je u ovoj raspravi više nego li naslov 
kaže. To je upravo diplomatika naše narodne kraljevske 
dobe, tako da slijedeća treća rasprava : Stari priepisi hrvat- 
skih izprava do XII. vieka prema maticam^ nije drugo nego 

1 Rad XXVI. 153—188. 

2 Rad XXXV. 1—49. 

3 Rad XXXVI. 135—164. 

nastavak diplomatičke studije o priepisima. Zato mi oba- 
dvije ove rasprave uzimljemo kano jednu. Treći dio diplo- 
matike hrvatske jest rasprava: Podmetnute, sumnjive i j^re- 
radjene listine do XIL vieka, ^ koja je izašla tek godinu dana 
iza Documenta. R-i bio prinužden u njoj nješto ispraviti, što 
je učinio u Izpravak k razpravi: Podmetnute, sumnjive itd.' 
Dobro je učinio, što je odmah ispravio temeljito pogrešku, 
ali bi još bio imao ublažiti gdjekoji sud, koji mu je po momu 
mnijenju diktovala njegova prevelika opreznost, koja mu inače 
daje čast pouzdana kritika. 

Napokon evo nas pred samim zbornikom. „Poče se štam- 
pati" — piše Novakoviću 1876. 31. aug. — »moj zbornik 
spomenika za hrvatsku historiju prije 1102. godine. Imao 
sam silna truda s tekstovi osobito starih listina, koji su u 
dojakošnjih izdanjih tako izopačeni, da su mi ova mogla slu- 
žiti samo za makulaturu. Moje najnovije razprave o dvor- 
skoj kancelariji i o starih priepisih rezultat su ovih godišnjih 
studija. Nješto analogna imalo bi se učiniti i za stare spome- 
nike srbske". 

Hiljadu puta morao sam listati u ovom zborniku, pa opet 
mi ga je teško opisati u ovoj biografiji, u kojoj se ima pri- 
kazati kaa najljepši cvijet rada našega Račkoga. Možda toga 
i ne treba baš onako, kako moje srce traži. Učeni slavista 
svaki pozna ovo djelo. Koji ga ne pozna, može mu se mirne 
duše reći, da nije vrijedan nositi časni naslov slaviste. Po- 
znaju ga i rado upotrebljuju i svi učeni historici, koji se 
^ bave istorijom jugo -istočne Europe. Za učeni svijet dakle 
ne treba opisa. Pokušat ču ipak za one moje čitatelje, koji 
se ovim poslom ne bave, a hrvatska bi im duša rado pri- 
dahnuti u ono djelo, za koje mi stručnjaci velimo, da je ures 
i ponos hrvatske nauke. 

Rački je razdijelio svoje djelo u tri dijela. U prvom dijelu 
jesu acta. To su vam povelje i listine vladalaca hrvatskih i 

» Kad XLV. 128—150. 
« Rad XLYIII. 222—223. 

privatnih ljudi, koliko su nam se sačuvale do XII. vijeka. 
Ima ih u svemu sto četrdeset i tri komada. Neka vam se 
ne učini, da je to malo. Ima plemena slavenskoga roda, koja 
ne imaju u toj davnoj dobi nijedne, takove povelje. Nijedno 
od slavenskih plemena ne ima toliki broj povelja za ovu naj- 
stariju dobu. Povelje su javna svečana svjedočanstva, zato 
njih i ide prvo mjesto medju svima istorijskim svjedočanstvima. 
Tako vam je jasno, da narod hrvatski izmed sve svoje braće 
imade javnih svečanih i najvjerodostojnijih svjedočanstva za 
svoju najstariju povijest najviše. Sjetite se sada onih ljudi, 
koji ne imaju ni prvih pojmova o starijoj po vješti, pak se 
usudiše proglašivati, da je ta cijela stara povijest hrvatska 
tek njeki mit i bajka. Pomislite si, kolikim ogorčenjem morao 
je Rački ovakovu glupost u javnim glasilima pobijati. 

Rački je za svaku povelju išao potraživati neće li ju naći 
u originalu. Ako nije našao originala, tražio je prepis i to je 
opet razabirao i pretraživao, da nadje najstarije prepiše, koji 
su blizu onoj dobi, kada je povelja izdana u originalu. U 
svoju zbirku uzeo samo originale ili najstarije prijepise. A ako 
je bilo i mladjih priepisa i različnih naznačio je u opaskama 
svaku i najmanju razliku mnogo i mnogo puta samo od jed- 
noga pismena. Kritika mu je dozvoljivala i umetnuti koju 
riječ ili pisme, ako se je tečajem vjekova odhrdalo i postalo 
nečitljivo, samo da ga metne u zaporku, pak je on to i Činio. 
Svako ime protumačio je ispod samoga teksta po zakonima 
filologijske nauke slijedeći najviše istraživanja Miklošićeva o 
postanku imena osoba i mjesta. Svaka povelja od svoga po- 
stanka ima svoju istoriju. Valja znati, tko ju je primio, u 
čije je pohranište dospjela, da li se je i kojim slučajem kamo 
drugamo otselila, da li je na svijet već bila izdana. Sve to 
treba znati, da joj se vjerodostojnost može utvrditi. Sve ćete 
to naći kod svake povelje iliti listine u ovom zborniku, ilnogo 
puta nije godina i datum izvjesna u povelji, a govori o stvari 
i osobama o kojoj govori druga povelja sa potpunim datumom, 
tada je lasno bilo postaviti i onu nedatiranu povelju na pravo 

mjesto. Ali mnogo puta ne ima takovih sigurnih znakova, a 
onda je izdavatelj mnogo puta velikom oštroumnosti ipak 
pronašao siguran znak, koji ga je ovlastio metnuti onu po- 
velju ili listinu barem u jedan decenij tako, da ne može biti 
ni mladja ni starija. Sve, sve, što ištu kritici najbolji za izda- 
vanje povelja, to je Rački uradio za naše najstarije povelje, 
koje su najtvrdji bedem, na kojem počiva stara istorija hr- 
vatska. Mnogi su taj bedem dizali, ali Rački ga najstrožijom 
kritikom učinio nerazoriva. 

Drugi dio jeste sabori najviše crkveni sa svima dopisima, 
koji su isto tako dobra i svečana vrela za historiju kao i 
povelje, zato ih punim pravom istorici takodjer medju „acta" 
redaju. Tako bih i ja bio učinio, pak bih ta „akta" razdijelio 
u dva dijela, u prvi dio metnuo povelje i listine a u drugi 
sabore i razne reskripte, koji na sabore spadaju. Naravno je, 
da je i ovo obradjeno, kano i ono prije. Samo neka vam ovo 
spomenem, da je glasoviti spljetski sabor pod Tomislavom po 
izdanju Farlatovu u glavnom X. članku bio upravo bez smisla. 
Tekar Rački korekturom potrebnom i interpunkcijom oprav- 
danom dade mu pravi i znameniti smisao. 

Ovamo moramo pridati: Novo nadjeni spomenici iz IX. i 
XL vieka za panonsko-moravsku, bugarsku i hrvatsku po- 
viest^ nadjeni u Londonu, a izdao ih je Rački zajedno s Mi- 
klošićem. Ovi spomenici znamenito rasvjetljuju život svetih 
naših apostola, ali i dopunjuju i potvrdjuju vijesti o crkvenim 
saborima u Hrvatskoj. Miklošić ih je dao prepisati, a Rački 
je napisao uvod i tumač o znamenovanju ovih spomenika. 

Treći dio ovoga zbornika izvadci iz pisaca, koji po opsegu 
zauzimlju veću polovicu ovoga djela. Pisci su ti uredjeni kao 
regesta kronologijskim redom od 548 pa do početka XIL 
vijeka. Sto si prije morao pretraživati i prebirati po t)gromnim 
zbirkama bizantinskim, mletačkim, njemačkim, ugarskim, po 
Lučiću i Farlatu itd., to je sve ovdje na okupu. Gdje si bio 

u velikoj dvojbi radi kronologije, to ti je ovdje Rački riješio, 
kako se je samo moglo sa pomagalima, koje već imamo. 
Isti latinski prijevodi grčkih pisaca znatno su revidirani, da 
ih s puno više pouzdanja možeš upotrebiti. Rački je dakako 
upotrebio i tekstove najbolje. svakom piscu naznačena je 
najbolja radnja i jedna i više njih, koliko treba za njegovu 
ocjenu. Svako je mjesto u" noti protumačeno. Pogledaj odmah 
kod prve godine 548., gdje se iz Prokopija navode i druga 
paralelna mjesta, pa i drugih pisaca i njihove ocjene. Sama 
ova nota vrijedna bi bila nazvati se učena rasprava. A od 
tih rasprava u obliku čednih not^ upravo vrvi ovaj dio ovoga 
slavnoga djela. A k tomu onaj divni index. 

Velim vam, ovo djelo udivilo je vas učeni slavenski svijet. 
Spomenusmo već, da se je desetgodišnjica naše akademije sla- 
vila u Parizu i u Petrogradu. Ovo je djelo upravo kruna 
djelovanja akademije iza desetgodišnjoga njezina trudna i 
časna života. Vjerovat ćete i Novakoviću, koji piša Račkomu 
da „nikada ne bi bio niti započeo svoja geografijska istraži- 
vanja da nije ovoga djela". Uzmite još^, da je Rački i posebnu 
raspravu napisao : Scriptores rerum croaticarum pred XIL 
stoljećem^ da utvrdi vjeru u pisce, koje je upotrebio. A da 
nije ovamo ništa unesao iz kronike barske, niti iz starih du- 
brovačkih anala, niti njekih stvari iz Farlata, to samo poka- 
zuje, da je on htio pred sud učene Europe postaviti ono, što 
se za stariju hrvatsku povijest nikako i nikada pobiti neće. 

Sada uzmite na um, da je RaČkomu bilo 48 godina, kada 
je dao u štampu ovo prekrasno djelo. Još nije imao svoje 
kore kruha, već je živio o dobroti svoga velikoga prijatelja 
biskupa Strosmajera. 

4. Poslovanje u javnom životu. 

Biti ćemo kratki. Nećemo polaziti cijelom strujom političke 
borbe, u kojoj se Rački doista nalazio. U isto vrijeme, kada 

je započela radnja jugoslavenske akademije ostavi sreća Rač- 
koga i njegove prijatelje i svu veliku do onda vladaj u ću 
gotovo u svem narodu narodnu stranku. Barun Rauch čim 
zauzme bansku vladu 1867., obustavi im list „Pozor", koji 
se je morao preseliti u Beč. Oktroiranim izbornim redom 
stvori si takovu većinu u saboru, da je od velike narodne 
stranke izabrano samo šesnaest poslanika, a med njima i 
Rački. Naravno bili su u ogromnoj manjini. Sto će uraditi ? 
Jedni su bili za to, da ostanu u saboru i snažno brane narod 
od većega zla. „Ja sam toga mnienja — piše mu biskup na 
novu godinu 1868. — da se vi ogradite svakim mogućim 
načinom proti valjanosti ovoga sabora, ali da iz njega do 
skrajne nužde ne izlazite. Vaš je položaj analogan s polo- 
žajem opozicije u Parizu, si licet parva componere magnis. 
Ali vam je upravo s toga zadaća dosta težka. Ja mislim, da 
naši ljudi u svakom iole važnom predmetu imaju govoriti i 
to čim temeljitije". Većina ipak odluči, da ostave sabor s pro- 
testom, da je ovo sabor nezakonit, jer je sastavljen po oktro- 
iranom izbornom redu. 

Rački sada manje sudjeluje u borbi. Odvjetnik Mato Mra- 
zović radio neumorno, da sabere opet razbitu narodnu stranku. 
On sruši bana Raucha, stavljajući u parnici proti banu na 
kocku sreću i eksistenciju svoju i svoje obitelji. Opet sabere 
vas narod pod zastavu staru narodne stranke, i po dva puta. 
Magjari bili su prisiljeni iznova ugovarati. Ovako dodje do 
revizije nagodbe 1872. stvorene pod banom Rauchom g. 1868. 

Rački nije bio član regnikolarne deputacije i nije bio za- 
dovoljan sa rezultatom, koji je donesla revizija nagodbe. Ma- 
žuranić stupi na bansku čast na osnovu revidirane nagodbe. 
Kački ostade u opoziciji, ali tek sa dva tri druga. „Sto mo- 
žemo u tih okolnostih učiniti — piše biskupu 30. nov. 1873. 
— jest jedino, da ostavimo in suspenso državopravno pitanje, 
pa da podupiremo svako nastojanje oko uredjenja zemlje i 
narodne prosvjete". Promislite samo to, da je on u saboru 
glavni izvjestitelj za sveučilište, da on po želji banovoj daje 

cijelu osnovu vladi, kako će što prije doći do valjanih pro- 
fesora. On predloži, da se za svaki fakultet imenuju najprije 
trojica domaćih sinova, a onda da se ovi brinu za nove dru- 
gove. On po želji banovoj piše na sve strane i traži profe- 
sore. On se osobito zauzimao za one, od kojih se nadao, da 
će^u nauci raditi i tako osigurati napredak akademije. „Ne 
smijemo nikada s uma pustiti — piše Jagiću 31. jula 1873. 
dakle prije zakona o sveučilištu — ovu želju narodnu i uvjet 
njegove bolje budućnosti. Nama su mnoge želje utonule u 
more, nu nesmiemo ipak odustati od njih. Narod koji se dade 
uplašiti ma koliko velikimi zaprekami, stignut će ona sud- 
bina, koja i pojedinca — mora zdvojiti". „Kako se jednom 
sveučilište — veli drugi put 1. febr. 1873. — privede u život, 
naći će akademija u njem naravni naslon". 

Za napredak akademije, sveučilišta, narodne prosvjete ne 
pozna on nikakve žrtve, ne priznaje niti svoga političkoga 
mnijenja da bi ga smjelo sprečavati, da u tom pogledu pod- 
upre vladu, ako hoće što dobra stvoriti. Svatko se je pouz- 
davao u čistoću i nesebičnost njegove misli. „Vi ste mi velika 
nada — piše mu dr. Cačković onda najugledniji liečnik u 
Zagrebu (1874. 14. febr.) — i sve ufanje, da ćete svimi si- 
lami i svojim velevažnim uplivom nastojati, da se što prije 
utemelji i otvori ovdje u Zagrebu liečnička višja škola. Po 
mnienju svih pravih domoljuba vi ćete jedini biti sposoban 
i vrstan podieliti našemu znanstvenomu razvitku životne uvjete 
njegova napredka". 

Rački ostane u saboru do konca periode — g. 1874. Više 
nije se dao birati upravo s izjavom, da ostavlja političko 
polje. Vlada mu je nudjala profesuru na univerzitetu iz opće 
povjesti. On to odbije. Ispraznila se i biskupija senjska. 
Mažuranić je učinio, što je mogao, da ga na ovu biskupsku 
stolicu namjesti. Nije uspio. Radilo se o tom, da bude ime- 
novan zemaljskim istorijografom. Tu se opet javiše intrige i 
ne uspije. Valja priznati, da su se svi bolji narodni ljudi bo- 
rili za to, da se Račkomu dostojno mjesto nadje u Zagrebu. 

Na početku godine 1876. vidi već, da su mu sve nade po- 
tonule. Upravo dovrši ,,Documenta" i svoju četrdeset i osmu 
godinu. Potuži se biskupu. „Vi znate preuzvišeni" — piše 
biskupu 14. marta — „da nisam hlepio za biskupijom ni 
čašću. Ako me boli, a to jest, što je u tom slučaju moja 
osoba u tiesnom savezu s kukavnimi odnošaji naše domovine, 
pa što mi se uzkraćuje, to je jedino zato, što niesani htio 
biti prevrtljivcem. Drugo jest, što ja stupam u dobu, gdje se 
požrtvovnost imade obračunati s borbom „za bitak", pa mogla 
bi me prva dovesti u takove okolnosti, da nebi ni narodu ni 
domovini koristiti mogao. Ni na to ne misle, da mi dadu za- 
grebački kanonikat, ako me i drže ovdje koristnim, kako na 
sva usta viču, bojeći se: šta će biti od naših zavoda, ako bi 
ja odavle otišao. Glede mene radi se sad o tom: imam li 
ostati viseći u zraku, te za slučaj, koji sami znate, doći u 
položaj, gdje neću nikomu biti na korist; ili da mi se stvori 
položaj, u kojem bez brige za svakdanji obstanak mogu na- 
staviti rad po narod koristan". 

Možete si misliti, kolike i kakove misli roje se sada u glavi 
biskupovoj. Strosmajerova je prva misao, da ga imenuje ka- 
nonikom lektorom u Djakovo, jer je upravo prepozit Matić 
umro, pa da mu upravu biskupije povjeri i osjegura si njega 
za svoga nasljednika. Pobojavali se vladini ljudi, da i to ne će 
ići, jer su i biskup i Rački toliko protivni tadanjemu sustavu. 
„Sto se Račkoga tiče — piše biskup 2. maja 1876. poznatu 
vladinovcu — ja ću učiniti što scienim, da sam dužan pred 
Bogom i narodom. Ne bude li Rački na veliku sramotu našu 
mogao biti barem kanonikom djakovačkim, on će barem biti 
parokom djakovačkiin, što u mojoj jedino moći stoji". 

Još prije svoga predloga obraća se biskup posebnom pret- 
stavkom na bana (30. IV. 1876.), neka sve moguće učini, 
da Rački postane kanonikom zagrebačkim. Istom kada ban 
nije uspio, predloži biskup Račkoga za kanonika lektora djako- 
vačkoga. A kada se glas o tom pronio „sa svih strana iz Za- 
greba dobivam molbe" — veli biskup 1876. 2. jula — „da 

za Boga gledam, da vi u Zagrebu ostanete". Rački bude 
imenovan kanonikom lektorom kaptola djakovačkoga. Svi se 
patriote uzvrpoljili. Daničić mu piše: „neka sa sobom i aka- 
demiju ponese u Djakovo". Jagić bijesan pripovijeda, kako 
su od Bismarka iskali, neka Scherera iz Strassburga prenese 
u Berlin. On da nije htio, jer da je Scherer potrebniji u 
Strassburgu. „A vi ćete dopustiti, da bi Bismark lakše našao 
u velikoj Germaniji zamjenika Schereru za Strassburg nego li 
će vama Hrvatska zamjenika za Zagreb (1876. 7. IX. iz 
Berlina.) Na jesen pri izboru za pretsjednika u akademiji 
kaže drugovima, da on za stalno na proljeće odlazi u Dja- 
kovo. Oni ga ipak izaberu jednoglasno za predsjednika. Valja 
priznati, da je tada napokon ban Mažuranić sve moguće učinio, 
da ga nadbiskup zagrebački ipak predloži za kanonika za- 
grebačkoga. 

Neprilika se opet radjala, što biskup ne bi rado, da njegov 
lektor bude sada imenovan najmladjim kanonikom u Zagrebu. 
Divno pismo piša R-i biskupu (8. apr. 1877.) koje ovako za- 
vršuje: „U kratko, ako želite, da ja dodjem u Djakovo, evo 
mene, mislite li, da radi obćega dobra zapostavim osobu svoju 
pripravan sam i na to". Biskup' mu na to odgovori (12. apr. 
1877): „Na vaše pismo evo odgovor. Vi ste zaista čovjek iz- 
vanredan. Ja ne znam bi li ja u vaših okolnostih u stanju 
bio tako se požrtvovati, ali mogu kazati, da je vaša odluka 
tako liepa, krasna, da joj se svaki čestit čovjek diviti i du- 
boko pokloniti mora. Bog vas brate sto puta blagoslovio i 
nadoknadio vam žrtvu, koju njemu i narodu za ljubav pri- 
našate. Ostanite vi dakle u Zagrebu. Vaša misao je inspira- 
cija božja. Ostalo povjerimo brate Bogu". 

Rački bude imenovan dne 6. juna 1877. kanonikom zagre- 
bačkim i opatom. Prijatelji mu se raduju sa svih strana u 
domovini i izvan domovine, a najviše dobri biskup^ koji je 
prije njegovo imenovanje u Djakovu smatrao za svoju osobu 
„kao da mu ga je Bog za utjehu poslao". Sada ga ipak rado 
gubi, pak se sa svojim narodom raduje. 



V. 



1877—1894. Predsjednik akademije i kanonik 

zagrebački. 



1. Poslovanje u javnom životu. 

Lijepo je biti kanoDik zagrebački. To je stara riječ u na- 
šem narodu. Ovu riječ jamačno si je upamtio plemeniti grof 
Medo Pucić, kada Račkomu već 12. juna iz Pariza ovako 
čestita: „Kako danas stvari stoje, ja bi volio biti kanonikom 
u Zagrebu nego papa u Rimu. Vjerujte mi dakle, da vam iz 
svega srca se radujem, što ste postali članom slavnoga kap- 
tola. Ta to vam je zemaljski raj". Ovako dobri Medo kao da 
gleda prijatelja u gospodskom dvorcu, a puna mu kuća božjega 
blagoslova. I Rački se je veselio dvorcu svomu s bašćom. 
Svakomu se od prijatelja hvali, da će mu biti lijepo. Nijed- 
nomu ne zaboravlja reći: „Kada dodjete u Zagreb, vi ste 
moj gost, moja kuća vaša kuća" — skoro stereotipno. Tako 
je i bilo Sliku hrvatskoga gostoljublja podavala učenim Sla- 
venima pohodnicima Zagreba kroz petnaest godina gotovo 
jedina kuća Račkoga. Zapamtimo si ovo dobro, da bi naša 
braća dolazila i odlazila iz Zagreba, a da ne bi znala za 
naše gostolj ubije, da nije bilo kuće Račkoga. 

Vratimo se čestitci Mede Pucića. Nije niti on mislio, da se 
je Rački sada postavio u mir. Jamačno nije opet niti slutio, 
da će njegov prijatelj sada tek zaroniti svom snagom svoje 
svećeničke duše u poslove slavnoga kaptola. Vi, koji ste čitali 
o dosadanjem životu njegovu, znate, da je tako sasvim na- 
ravno moralo doći. Eno došao u Senj, a biskup mu navalio 

dvije katedre, natstojništvo u seminaru, prisjedništvo kod že- 

nitbenoga suda i druge poslove, koliko je samo mogao ponesti. 
Tek je došao u Rim, već navaljuju na njega svu pisanju za 
kaptol pored drugih njegovih književnih veUkih posala. Vratio 
se u domovinu i došao na političko polje, mora da bude glavni 
perovodja narodne stranke. Postao predsjednikom akademije, 
obavlja tolike poslove, kolike jamačno nikada nigdje ne obavlja 
predsjednik. Zar da je onda drugačije moglo biti u kaptolu 
zagrebačkom, gdje se vode poslovi duhovni tičući se jednoga 
milijuna hrvatskih katolika. 

Nije prošla ni godina dana, već piše biskupu (22. apr. 1878.): 
„Imam vam neizmjerna posla. U kaptolu neimaju upravo ni- 
kakov obzir na uzvišenu onu svrhu, radi koje ostadoh ovdje'*. 
Njegovi nam drugovi iz kaptola pripovijedaju o njegovu poslo- 
vanju, a mi ćemo to samo reproducirati. Cim je bio imenovan 
kanonikom, budne odmah imenovan i izvjestiteljem duhov- 
noga stola. To ostane sve do smrti, premda je to mogao kasnije 
skinuti sa sebe, kako to čine stariji, ako su preuzeU druge 
veće dužnosti u kaptolu. Za malo dobije najtežu referadu in 
regulativo, koju zadrži do smrti. Bio je brz radnik, ali ja- 
mačno je trebao cijelu srijedu i četvrtak svakoga ćedna po- 
svetiti samo toj referadi, da uzmogne u petak u redovitom 
konsistoriju izvješćivati. Premda strog sa samim sobom, bio 
je blag i razborit prema drugovima svećenicima, kojima je 
imao suditi. 

Od početka pa do smrti bio je izpitač sinodalni. Dva puta 
u godini u proljeće i na jesen jesu usmeni i pismeni ispiti 
onih svećenika, koji traže crkveni beneficij. Isto je tako od 
početka kroz trinaest godina (do god. 1890.) bio nadzornik 
u ime nadbiskupije na preparandiji i pučkim školama, gdje 
je opet bio zabavljen na proljeće i koncem školske godine. 
I jednim i drugim poslom mogao je potrošiti skoro dva mje- 
seca u godini. 

Veći i zamašniji i neugodniji posao bio mu je kod ženit- 
benoga suda, kod koga je bio od god. 1880. sve do svoje 
smrti. Najprije budne prisjednik, onda od god. 1882. povrh 

toga i branitelj ženitbe, a pod kraj i predsjednik. Može se 
dogoditi, da ovdje ne bude previše posla, ako se oduzmu ne- 
ugodnosti i gorkosti, kojih uvijek ima. Ali upravo njemu se 
dogodiše dva veća procesa provučena kroz dvije godine. „I 
zaista meni se poslovi sve više nagomilavaju — piše biskupu 
Strosmajeru 12. nov. 1882. — Sada su mi naprtili i branitbu 
ženitbe. Bili su mi dali njeke teže slučajeve, koje sam dobro 
obavio. Sada slovim ovdje kano vješt kanonista, pak mi na- 
prćuju teže stvari. Eekoh jednom, da moram kojom prilikom 
što bedasta počiniti, nebi li me se tada okanili. A opet kada 
je tko u kakovu zboru, ima nastojati, da gdje može pripo- 
mogne, da se sbor ne osramoti". 

Priznavajući njegov veliki trud okolo posala kaptola i bi- 
skupije imenovao ga je bio kaptol svojim protokolistom, što 
nije veliki trud, a dosta je lijepa za taj posao nagrada. Samo 
je četiri godine uzdržao tu službu bilježnika kaptola (1882. 
do 1886.). Volio je pregorjeti onaj dobitak, nego li da troši 
vrijeme za taj gotovo mekanički posao, za koji može biti 
spretan svaki i posljednji kanonik. 

Redovite zakonom propisane dužnosti kao arkidjakon ko- 
mornički od god. 1883. nad dva vicearkidjakonata sa 29 
župa vršio je naravno redovito. Zapisnike o sastavcima ko- 
tarskim, pismene radnje iz bogoslovije i propovijedi mladjega 
svećenstva pregledavao bi i činio svoje primjetbe. Čitanju ča- 
sova kanoničkih prije i poslije podne prisustvovao je uvijek, 
ako ga nije bolest sprečavala. Kada je na njega red došao, 
da otsluži konventualnu misu ili imao propovijedati, uvijek 
je sam obavio. Njemu je propovijedanje zadavalo dosta truda, 
jer nije nikada bio u pastvi. Jedva je prije gdjekoju propo- 
vijed u svojem životu kod kakve osobite prigode izgovorio. 
Koji su bili u pastvi, donesli bi sa sobom i propovijedi, koje 
su već jedan put i možda koji put već govorili. On je bio 
dakako i zdušan, a znao je, da se od njega i u propovjedi 
više očekuje. Godine 1879. predao mu nadbiskup, da drži 
duhovne vježbe, a on na primjer Novakoviću od 27. febr. 

do 11. aprila ne odgovara, jer je imao te vježbe „za koje 
sam se — veli — dosta imao pripravljati i koje sam tek ovih 
dana obavio". 

U isto vrijeme kada je dospio u kaptol, započela misao, 
kojoj je on bio najgorljiviji zagovornik, da se restaurira naša 
divna stolna crkva. On je u odboru od početka. Posljednje 
dvije godine nosio i glavnu brigu kao prokustos. Sa svim 
žarom radi, da se iznutra crkva prepravi, što je bilo pokva- 
reno prvim prepravkom, sve izdatke i primitke imao on ruko- 
voditi. Daj Bože, da nije u grob s njime legla i prekrasna 
mu misao, da se naša stolna crkva slikarijom u fresku ukrasi, 
da se kod nje upotrebe mladi naši slikari, da crkva zagre- 
bačka kao najveća i najbogatija budne matica za crkveno 
slikarstvo, da Zagreb u pogledu umjetnosti bude središte na- 
šega narodnoga života. Mnogu je gorčinu pretrpio, kada ga 
je u njegovu poletu neznanje i neukus čiji god sustavljao. 
On je i sav posao vodio glede novih dviju župa sv. Blaža i 
sv. Križa. Veliko i teško pitanje o patronatu najteži čvor u 
životu hrvatske crkve napokon je on preuzeo, da se što prije 
uzmogne načelno riješiti. Bio je član gotovo svakoga važni- 
jega odbora kod kaptola i duhovnoga stola. Sve važnije pret- 
stavke njemu su povjeravali — i nadbiskup i duhovni stol. 

Koliko smo mu mi prijatelji govorili, kada je već pobo- 
Ijevao, da se oprosti od njekih posala, kako to čine zdravi 
mladji od njega drugovi. Toga si nije dao dokazati. On nije 
mogao sjedjeti u jednom zboru, pa da gleda gdje zapinju 
poslovi. Dapače drugovi ne znadu kazati slučaja, da je odbio, 
kad je bio zamoljen, da što uradi ili da udje u koji odbor. 
Bio je sretan u radnji. Nije toliko bolno osjećao, što njeki 
njegovi drugovi malo ili ništa ne rade sve do posljednje dvije 
godine, kada su se poslovi oko obnove crkve, književne radnje, 
neprilike u akademiji, mnogi drugi poslovi i njegova bolest 
natjecali, da ga smlave. Onda bi se tek po tiho prituživao u 
prijateljskom razgovoru. 

Ogledajmo sada drugo njegovo poslovanje u javnom životu^ 
koje mnogo puta nije manja spačka i neprilika za njegov 
književni rad, nego što su i njegovi poslovi u kaptolu. Ovamo 
mećemo i njegovo poslovanje predsjedničko, jer je po njemu 
dolazio u nemile doticaje i u nesuglasja sa vladom. 

Prva i najveća briga, koja mu je sada zašla za vrat, bila 
je gradnja aJcademijske palače. Biskup je želio svoju krasnu 
galeriju još za života svoga prenesti u Zagreb akademiji na 
dar. Akademija bila je u početku u starom „Narodnom domu", 
koji je od godine 1846. imao biti središte narodnoga života i 
sjedište učenoga društva. Rački smisli, da bi se na ovoj lijepoj 
kući drugi kat podigao, što bi po prvom njegovom računu 
stajalo kakovih petnaest hiljada forinti. I biskup i on uvidješe, 
đa bi se jedva smjestile slike, što ih je do onda biskup po- 
sjedovao. Galerija će se i množiti po vremenu, pa neka bude 
zgrada za decenije barem. Imala se zgraditi posebna kuća 
na Griču na najdivnijem centru grada Zagreba. Zastupnici 
grada Zagreba tomu se opru. Volili su pokloniti na Zrinskom 
trgu veći i skuplji prostor, da se ondje sagradi monumentalna 
palača. Zemlja dade sto hiljada, da se tim novcem namjesti 
u akademiji i arkeologijski muzej. Akademija još posudi ko- 
liko je samo mogla, da smogne za palaču cijelih 250.000 for. 
Akademija zadje u ovu skupu gradnju sve u nadi, da će se 
milodarima sabrati. Rački od početka u sto neprilika — kroz 
dvije godine u pismima pecka i naviješta biskupu ne bi li 
ga biskup upitao: pa koliko još treba. Napokon iza tri go- 
dine gradnja se primicala kraju, a novaca ne ima ni od kuda. 
Onda tek javi biskupu, da će morati ostaviti nedogotovljenu 
palaču. Biskup se zbilja junački upre, da se zgrada dovrši 
g 1880. koncem mjeseca jula. Rački siromah uzdahne : „Sada 
poslije tri godine mogu i ja proći iz Zagreba nekamo na 
odmor". 

Još nije sve niti plaćeno bilo, kada 9. novembra grune 
veliki potres, koji opet ošteti akademijsku palaču za desetak 
hiljada forinti. Rački je sam bio u najstrašnijoj pogibelji da 

izgubi život ili da za uvijeke potamni njegov svijetli đuli. 
On je toga dana upravo u onaj strašni čas bio pri oltaru u 
stolnoj crkvi. Neka sam govori : „Dne 9. nov. u 7 ura jutrom 
pristupio sam k oltaru prvostolne crkve zagrebačke posveće- 
nomu uspomeni uzažašča gospodnjega, koji se nalazi u lievoj 
pobočnoj ladji tik absiđe, u kojoj je veliki žrtvenik sv. Ladi- 
slava. Bijah upravo u polovici drugoga evangjelja, kada na- 
stane silan šum. Bio sam u životu dva puta na moru veoma 
uzburkanom, jednom na jadranskoni, drugi put na sredozemnom. 
Tada imadoh priliku čuti strahovito zviždanje vjetra lomećega 
se o jadrih i uzetih ladje; ali taj šum ne da se prispodobiti 
onomu, koji se ozvanjao u onih velebnih prostorij ah naše prvo- 
stolne crkve. Za šumom sliedila je uzastopce u tili čas strašna 
trešnja. Visoki zidovi, koji su stoljetnim nepogodam prkosili, 
nihali se poput slabe trstike. Bio sam si odmah sviestan, da 
to nihanje dolazi od podzemnih sila, koje koru zemaljsku 
miese i dižu poput tiesta. A pošto me sviest nije niti za tren 
oka ostavila, videći kako pada sa svodova, ne htjedoh bježati 
u sakristiju, već odstupiv dva koraka od oltara, prislonih se 
na bližnji unutarnji zid pobočne ladje. Sada tek imadoh što 
vidjeti ! Uz golemu trešnju, u kojoj jedva se moglo velikim 
naporom stajati na nogama i uz strašnu lomljavu čulo se štro- 
poštanje svodova. Umah u početku trešnje pao je svod u prez- 
biteriju, o kojega slaboći bijahu s razloga arhitektonskih već 
od prije osvjedočeni svi bolji graditelji. A sada nastane od 
prašine, koja se je i od onoga svoda i od žbuke, štono je sa 
svih svodova i zidina padala, uzvitlala, tolika tmina u cijeloj 
crkvi, da ne može biti veća ni u najmračnijoj noći ; ja bar 
niesam doživio toHke tmine. U tom mraku prikazivalo se ni- 
hanje oltara i stupova nalik na sablazan kakovu ; činilo se, 
da se oltari i stupovi lome i ruše. Porodi se u meni duboko 
uvjerenje, da se svakolika veličanstvena sgrada uzdrmana u 
svojih temeljih ruši i da će mene i sve prisutne pokopati pod 
ruševinami svojimi. Bivši tako uvjeren, preporučih Bogu svoju 
dušu, pošto tielu ne ima i onako spasa. Ali bpžjoj se je pro- 

viclnosti htjelo, da od našega glavnoga grada ne zaište ljud- 
skih žrtava. I tako izadjoh poslije trešnje, neozledjen ni naj- 
manje, ne videći u mraku upravo ništa, već koracajući po- 
znatim mi pravcem put sakristije. Ne budi ovaj vjerni ali 
slabi opis jednoga prizora u toj katastrofi namienjen mojoj 
malenkosti, koja je u svietu kao kap u širokom moru, kao 
atom u svemiru, već budi upravljen mojim prijateljem i znan- 
cem, s kojimi, u koliko bijahu u sličnoj opasnosti, radujem 
se, što ostasmo živi, da uzmognemo svoje slabe sile posvetiti 
obćenitomu dobru ucviljenoga roda".^ 

Hvala Bogu sretno je prestao potres, ali posljedice njegove 
bile su za Račkoga gorke. Opet je trebalo popravljati aka- 
demijsku palaču, opet iskati pomoći i zajma. Mislio je i od 
učenih prijatelja iz Rusije dobiti pomoći, ali ta mu nada brzo 
iščezne. Pretrpio je mnogo i on sam i njegova književna 
radnja. „Ja imadem — piše Jagiću četiri mjeseca poslije po- 
tresa 10. II. 1881. — sada osim drugih poslova brigu s kućom. 
Do sada je ponješto uredjena knjižnica, koja je iza potresa 
pala i sva hrpimice ležala na podu. Ova zima, u kojoj inače 
mogao bi najviše raditi, za mene je skoro izgubljena. S druge 
strane znate, na čijih ledjih leži veći dio akademije'^. Tekar 
za nove tri godine bila je zgrada toliko opet popravljena i 
dogotovljena, daje u nju mogla dospjeti teško očekivana ga- 
lerija sHka. 

U ovu godinu teške brige i žalosti dodje mu ponuda od 
osobe ovlaštene, da predje u Rusiju, gdje bi bio metropolita 
mogilovski sa sijelom u Petrogradu iliti metropolita svih ka- 
tolika u Rusiji. Znano vam je svima, da tamo od 1881. ovo 
možno slavensko carstvo traži dodirne točke sa rimskom ku- 
rijom. Iza mnogogodišnjih trudova na radost obiju strana do- 
stignut je pred godinu dana njeki porazumak. Prvi put na 
radost svega katoličkoga i slavenskoga svijeta sjedi poslanik 
Rusije do koljena velikomu papi Lavu XIII. Ovo spominjemo. 



» Obzor 1880. br. 262. 

đa razumijete poziv Račkoga. Njima je trebalo čovjeka pri- 
znata u svem slavenskom svijetu, osobito medju Poljacima, 
prisna prijatelja biskupa Strosmajera, koji je upravo tada kon- 
kordat s Crnomgorom posredovao. Ra6ki nije rado pristajao 
na ovu časnu ponudu. Evo njegova odgovora biskupu (7. 
sept. 1881.): „Još se niesam mogao osvjedočiti, da bi u sa- 
danjih okolnostih u onom drugom položaju mogao toliko ko- 
ristiti, kolika bi ovdje mojim odlazkom nastala praznina. Ja 
ne znam žalibože, komu bih ostavio akademiju, i koji bi od 
nje umio i htio odvraćati pogibelji, koje bi joj prijetile osobito 
uslijed najnovije struje političke". Istoga su mnijenja njegova 
dva dobra prijatelja u Rusiji: „Ostanite, ostanite" — veli 
jedan — nS^J^ 3^ radnja vaša tako blagoslovljena. Protiv 
vas intrigirali bi strašno Poljaci, a ne bi s vama bojim se 
zadovoljni bili niti Rusi, jednima išli biste predaleko, drugima 
bi bilo i to premalo". Drugi mu piše: „Požalio bi akademiju 
i našu natodnu nauku, kada biste uslijed toga morali iz Za- 
greba otići. Tamo je po mome mnijenju lako mnoge zamije- 
niti, ali vas nikako. Za nas, kojima politička radnja ne vri- 
jedi ni izklijana boba, znanstveni rad je jedino spasenje, ako je 
moguće još spasenje". Svjetuje ga, neka se ne prenagli, da 
se ne pokaje i neka se drži one pogovorke: „Stoj zeko, gdje 
stojiš, pa se nikog' ne bojiš". Napokon se ova misija Račkoga 
razbila. Teško nam je, aji moramo ovdje preći preko mnogih 
divnih misli, koje je ovom prigodom izrekao, a ispunjuju svu 
dušu njegovu. Spomenuti moramo, da je Rački s biskupom 
pošao u Rim i stavio ondje pogodbu, da bi on samo onda 
mogao misiju prihvatiti, ako carstvo rusko učini s papom 
ugovor, kojim bi se osigurao položaj katolika u Rusiji. To 
onda nije moglo biti i na tom se je konačno sve razbilo. 

Dopustite mi ipak da ovom prigodom barem taknem u njeke 
njegove misli. Biti ću oprezan, da ne učinim smutnje. Vje- 
rovao je u jedinstvo crkava i nazirao mu je budući oblik. 
Istočni patriarkati dobiti će koncesije, kojih crkve na zapadu 

ne imaju. Sadanji rodovi još tomu nisu dozorili. Čini pogled 



121 



po slavenskom svijetu, gdje vidi toliko nezrelosti, da mora 
zaključiti: „ostavimo ovo pitanje providnosti božjoj". Crkva 
po njegovu ne bi se samo imala ogledati za mogućnicima 
svijeta, manje bi imala raditi sa diplomacijom, imala bi više 
paziti na narode, potrebne njezine pomoći. Naravno, da je 
njegovo slavensko srce mislilo prije svega na svoj narod, da 
ga po pravdi i potrebi ogrije čisto svjetlo crkve Isusove. 
Mnogo puta gorko se tuži, što se diplomacija preveć plete u 
čisto crkveno pitanje o slavenskoj službi božjoj. A smijem 
reći. da bi za službu božju slavensku bio pripravan i život 
svoj dati. Razumjet ćete onda pismo biskupu prije proslave 
hiljadu-godišnjice svetoga Metuda (30. nov. g. 1884.): „Prvi 
uvjet, koji bi se imao izposlovati u Rimu bio bi, da sveta 
stolica dopusti za onaj dan slavensku liturgiju ne samo u 
Velehradu nego i u cielom katoličkom Slavenstvu t. j. gdje 
bi se god želilo, da se drži. Ako toga ne bude t. j. ako bi 
se misa imala pjevati latinski, onda bi se svetkovina držala 
u duhu protumetodijskom. Slavenom katoličkim jesu Ciril i 
Metod dragi, što su znali jedinstvo crkve s potrebami slaven- 
skoga naroda u sklad dovesti. Ako se u Rimu to ne uvidja, 
onda se ne shvaća pravo znamenovanje onih slavenskih pro- 
svjetitelja. Ja mislim, da bi valjalo u tom pogledu pitanje do 
jasnosti dotjerati. Ne bude li to, ne idem ni u Rim ni u Vele- 
hrad, jer su mi dodijale bezsmisalne parade". 

Dužnost nam je nadalje, da pomno ogledamo i njegov po- 
litički rad barem u toliko, da se vidi, koliko mu je vremena 
otimao. Nije sjedio posljednjih dvadeset godina u parlamentu, 
otimao se, da unj ne dodje, opet je svakomu u nas znano 
bilo, da je bio glava „neodvisne narodne stranke" posljednjih 
četrnaest godina. Spomenusmo, da je otstupio od političkoga 
života g. 1874. Povrati se politici g. 1880., kada je Mato Mra- 
zović ostavio vladajuću stranku radi magjarskoga jezika, koji 
su mislili preko financijalnih oblasti uvući u Hrvatsku. Mra- 
zović i Rački primiše zajednički stara načela narodne stranke 
prije revizije nagodbe, za koja je Rački slavno vojevao do 

god. 1873. To je bio sada program stranke, koja primi ime: 
^neodvisna narodna stranka^. 

Rački napisa u „Obzoru" članke: j^Zašto i na što pro- 
mjena^. ^ Drugi put dobije on priliku, da ovaj program na 
tanko obradi. Kada je ministar financija god. 1883. proti 
očitomu slovu zakona stao uvoditi u Hrvatsku grbove sa 
magjarskim natpisom, narod se hrvatski stao braniti, a vlada 
ugarska dokinula ustav u Hrvatskoj, što joj i sabor ugarski 
odobri. „Poslije onoga silovitoga zaključka — piše biskupu 
18. XI. 1883. — u sjednici sabora ugarskoga od 10. prošloga 
mjeseca vieća se u klubu neodvisne narodne stranke, kakav 
da ona položaj zauzme sada poslije toga nasilja Ugarske. 
Jeda li može ostati kod svoga dosadanjega programa, to jest 
kod revizije nagodbe u smislu samostalnosti financija, komu- 
nikacija i t. d. ili da zauzme odrešitiju poziciju. Vodile su 
se razprave akademički i razpravljalo se čisto znanstveno: 
jeda li Hrvatska može sa gledišta prava uzeti, da joj je 
Ugarska obustavom ustava itd. odkazala nagodu? i ima li 
taj odkaz primiti. Tu se je tražio savjet kod najboljih pisaca 
i pravoslovaca Bluntschlia, Martensa itd. Razprave bijahu za- 
nimive; ali praktički nisu vodile k ničemu. Videći to ja sa- 
stavio sam obrazložen predlog, koji u bitnosti sadržaje ovo: 

1. Pošto je Ugarska najnovijim činom u temelju uzdrmala 
državopravni odnošaj ustanovljen nagodbom od god. 1868. 
— pošto nadalje Ugarska se ne drži nagodbe, već je skoro 
svaku njezinu ustanovu povriedila, pošto izkustvo iza godine 
1868. potvrdjuje, da Ugarska državopravnu svezu samo i 
jedino na svoju korist izcrpljuje, a Hrvatsku materijalno upro- 
pašćuje, te iz njeke umišljene državne ideje čak i na narod- 
nost njezinu posegla itd., to se imade državopravni odnošaj 
izmedju obiju zemalja do temelja promieniti. 

2. Budući da Hrvatska ne želi postojeće državne tvorbe 
monarkije novoj preobrazbi izložiti, u što ne će da svoje sile 



' Obzor 1880. br. 150. 151. 152. 153. 

troži: to je ona voljna i u buduće s Ugarskom sastavljati 
jednu državnu zajednicu naprama Austriji, te i nadalje s njom 
u delegaciji razpravljati one državne poslove, koji su zak. čl. 
XII, 1867. nagodbom austro - ugarskom za obje pole zajed- 
ničkimi. 

6. Glede onih poslova, koji u smislu austro-ugarske nagode 
spadaju u austrijsku i u ugarsku legislativu i eksekutivu; 
ali se imadu osnivati na istih načelih, koja obje vlade usta- 
novljuju dogovorno, kano što su obranbeni sustav, carinski i 
trgovački ugovori itd. moj je predlog, da kod ovih poslova 
hrvatska vlada sudjeluje dogovorno s ugarskom kano jedna 
cjelina naprama Austriji, ali da legislativa i eksekutiva ne 
hude zajednička s Ugarskom već ostaje posebna za Hrvatsku, 
(Tako je! op. biskupova.) 

. 4. Svi ostali poslovi, koji su u našoj nagodi navedeni u 
§ 6 — 10. (u koliko ne idu medju poslove pod 1, 2 i 3), spa- 
daju u autonomiju Hrvatske, koli glede legislative, toli glede 
eksekutive. Prema tomu mi bismo imali s Ugarskom samo 
krunitbeni čin zajednički i jednu delegaciju^ a kako da Hr- 
vatska bude u delegaciji zastupana, imade se posebnim za- 
konom odrediti. 

5. U svrhu, da se to izvede i da se provede cjelokupnost 
Hrvatske s pripojenjem Dalmacije i Rieke, neka se izabere 
regnikolarna deputacija, koja će ugarskoj regnikolarnoj de- 
putaciji staviti predloge o preinačenju državno-pravnoga od- 
nošaja u navedenom smislu. 

6. Ako delegacije ne bi uspjele ili ako Ugarska ne bi 
htjela izabrati delegacije u rečenu svrhu : tada neka Hrvatska 
izjavi, da se nalazi odriešenom od svake sveze s Ugarskom, 
te prinukanom neposredno s krunom ugovarati o novom po- 
ložaju svojem u monarkiji". 

Ove svoje misli unesao je R-i u adresu neodvisne narodne 
stranke (1884.), koja je njegovo djelo gotovo od riječi do 
riječi. Ona je program stranke, kojoj je on bio duševna glava. 
On sam nije nikada sebe smatrao vodjom stranke. Nije to u 

pravom smislu niti mogao biti, kada se je upravo otimao 
izboru u sabor. On sam smatrao je punom svijesti svoju adresu 
za državnički spis dostojan stranke, koja se bori za državnu 
samostalnost u mbnarkiji. Krasnih je darova imao za dobra 
državnika. Kao istorik proučio je dosta i državnih znanosti. 
Premda nije radio u novijoj povjesti, opet je proučio sve što 
mu treba, da si razjasni moderne državne prilike. Sve pojave 
narodnoga života pratio je ma na tanko i ocjenjivao prema 
njima snagu svoga naroda. Sa suplemenicima hrvatskim gojio 
je srdačne doticaje, kako gotovo nitko medju nama. Moralna 
solidarnost medju Slavenima davala mti je nadu, da će Hr- 
vatska ovaj program izvesti, jer ne će biti nikada sasvim 
izolirana, što je smatrao da bi bila smrt njegova naroda. 
Svako pitanje raspravljao je s ovoga višega gledišta. U sva- 
kom pitanju i u svakom članku u „Obzoru" organu strank-e 
dovodi i pozitivne zakone nauke i donosi račun o snagi svoga 
naroda.^ Pozitivan u svem biću svojem nije mario izricati 
duhovitih i krilatih riječi, običnih kod ponosnih državnika, 
koje svjetina čeka i rado prima. Velikom zlovoljom pratio je 
naše novije prilike. Prijateljima bi znao kazivati: „Za mene 

» Spomenut ćemo njeke Članke koji imadu i danas vrijednosti: G. 
1880. br. 289. 290. 293.: Mane u organizmu naš.e crkve. 1881.: br. 6. 
7. 8. 9. 10.: Književna zanovietanja Deželićeva; br. 27. 28. 29. 30. 31.: 
Stranka prava; br. 146 147. 148. 149. 152.: Krpana nagodba. Na- 
dalje u istoj godini u „Pozoru": br. 21. 22. Uzpostava katoličke hie- 
rarhije u Bosni i Hercegovini; br. 28. 29. 30.: Kamo spada Bieka; br. 
42, 43. : Čemu borba za Eieku. G. 1882. : br. 26. 27. 29. 31. Germania 
irredenta; br. 46. 47. 50. 52. 54. 56. 57. 59. 60.: Buncanja Fridrika 
Pestya; br. 65. 68. 72.: Germania. contra Hungariam; br. 112. 113.: 
Kako danas stoje stvari u Eusiji; br. 159. 160.: Nagodba za Eieku. 
God. 1883.: br. 107. Najnovije magjarske pisarije o Eieci. God. 1884.: 
br. 63. 64. 65. 66. Program neodvisne narodne stranke pred službenim 
listom ; br. 145. 146. 147. 148. 150. 151. : Srbski predlog od 18. lipnja ; 
br. 283. 284. 285. 286. 247. : Eiegerov govor — Magjari pred Slavenima. 
God. 1885.: br. 159.: Novo buncanje Fridrika Pestya; br..l84. 185.: 
Ustavno licumjerstvo. God. 1886.: br. 39. 40. 41. 42. Zablude srbske 
politike. Još god. 1890. „Matematička politika", Što već spomenusmo. 

bi izbor u sabor bio velika nesreća". Samo jednom u svojem 
životu tamo još god. 1872. prisiliše ga prijatelji njegovi, da 
prodje i on u agitaciju u svoj kotar. Poslije nikada. Uza svu 
zlovolju nikada nije očajavao već obično svoje drugove so- 
kolio. „Nezdvajajmo — piše biskupu 3. aprila god. 1884. — 
uskrsnuti će kada tada i naš narod, koji sada trpi muke, da 
si zasluži uskrsnuće. Podnosimo i njegove mane, samo da ih 
uzmognemo izviđati". 

Sada ćete bolje razumjeti, kako je mogao g. 1884. upravo u 
oči izbora za sabor otići na put u Rusiju. Veliku je želju imao 
već od mnogo godina, da posjeti ovu veliku slavensku državu. 
Puno se je trudio, da nauči toliko ruski, da bude što srdač- 
nije razgovarao sa svojim prijateljima kao s braćom. Najviše 
ga smetala gradnja akademijske palače. Sada je i ta gotova 
i galerija u njoj. Smijemo reći, da je sada „poletio" u Ru- 
siju. Prilika mu se nadala, što je bio kongres arkeologa u 
Odesi. Boravak u Rusiji bili su njegovi sretni dani. Evo što 
piše biskupu (iz Moskve 12. rujna g. 1884.): „Ruskim uče- 
njakom veoma je milo, što sam u Rusiju došao. Na svakom 
koraku susretaju me najljubeznije; pače ne samo oni nego i 
ruski dostojanstvenici i odličnjaci. U Odesi, jedva prispjeh, 
posjeti me načelnik, vodja plemstva gubernijskoga itd. Mali 
nesporazum ak kod policije, o kom ću vam ustmeno spome- 
nuti, dade povoda demonštracijam. Na kongresu morao sam 
predsjedati jednom odjeljenju u javnoj sjednici; pak kadapo- 
zđravih skupštinu ruskim jezikom, pljeskanju mnogobrojne 
odlične publike ne bješe kraja. Rusi su veoma učtivi ; pozivan 
sam u najotmenija društva i preko mjere". 

„U Odesi boravih dva tjedna. Odanle krenuh u Kijev. To 
vam je jedna od najljepših varoši Europe, koje vidih. Položaj 
prekrasan nad i uz Dnjepar. Slog kuća čisto ruski, a preliep. 
Ali što je najznamenitije, to su vam kijevske crkve i peščere, 
po kojih se ne bez razloga zove ruskim Jeruzolimom. Cesto 
puta mislih na vas, te rekoh momu drugu prof. Jagiću, da 
bi vi ljepotom tih kijevskih svetinja začarani bili. Crkve su 

građjene u bizantinskom slogu, ali uz primjesa ruskih ose- 
bujnosti. Katedral sv. Sofije jest snimak istoimene carigradske 
crkve, a gradjen u XI. stoljeću. Bogatstvo starih mozaika, 
slika itd. upravo porazuje čovjeka. A takovih crkava iz XII. 
do XV. stoljeća vidi se na svakom koraku". 

„Sinoć dodjoh u Moskvu. Ogroman originalan grad. Upravo 
sada vratih se iz Kremla, kojega dakako samo letimice pre- 
gledah. Odanle divan pogled na grad, koji zauzima prostor 
veći od Pariza. Kupola do kupole, toranj do tornja diže se 
nad krovovi kuća". 

„Vriedno je viditi Rusiju. Kod nas se misli, da imade malo 
uspomena prošlosti ; ali i u tom pogledu ona je sviet za sebe. 
Ja sam ovamo došao literarno dobro pripravan, nu reći mi 
je, da sve Što sam do sada vidio, nadkriljuje moju maštu. 
Sami vanredni ogromni odnošaji. Kako je zemlja prostrana, 
tako je, kako veli ruska poslovica i „ruskaja natura širo- 
kaja". Svagdje se vidi čisto narodni tip, u narodu, u insti- 
tucijah itd. Ruski državnici počinili su dosta pogrešaka, po- 
činit će ih i u buduće, ali taj će ih veliki narod izpraviti. U 
toj ogromnosti silne mane i. zablude izčezavaju". 

Rački opisa ovaj put u ^Viencu" na tanko i na široko. 
„Ja i jučer čitah — piše mu Bogišić iz Pariza 9. augusta 
g. 1886. — vaše putne bilješke po Rusiji, koje štampate u 
„Viencu". Ja se čudim, kako ste vi mogli onoliko vidjeti za 
kratko vrijeme; — ja sdm, koji sam u Rusiji njekoliko go- 
dina živio, nalazim u vašim bilješkama mnogo za mene no- 
voga. Ako to sve skupite i štampate u jednoj knjizi, držim, 
da će sa nekoliko gledišta poduzeće biti vrlo koristno". Nije 
ga štampao na pose, jer čini mi se redakcija „Vienca" nije 
to želila. Rački je „Viencu" prigodice lijepih stvari osobito 
priopćivao, ali ne toliko koliko prije, jer nije od drugih po- 
sala dospjevao. Hrvatski istorik naći će u njima lijepe gradje 
za Hterarnu i kulturnu povijest.^ 

* „ Vienac" 1877. : br. 12. 25. Književne obznane ; br. 22. : Gjuro Da- 
ničić ; br. 3. : Novija odkrića u Solinu ; br. 4. : ArkeologiČko družtvo u 

Iza svoga povratka iz Rusije za tri mjeseca (9. nov. 1884.) 
proslavi zajedno sd svim narodom otvorenje galerije slika. 
Tada reče svoj krasni govor o suglasju znanosti i umjetnosti. * 
Biskup sam blagoslovi akademijsku palaču i proglasi galeriju 
otvorenom. Naš glavni grad Zagreb bio je razdragan od ve- 
selja kako nikada, što ljudi mogu pamtiti. Nitko nije mogao 
biti razdraganiji od našega Račkoga. Biskup blagoslovi i nje- 
gove trudove i muke, kada reče: „Na posljedicu hvala i momu 
hratu i staromu prijatelju predsjedniku akademijskomu. Ja 
znam najbolje, što je njega muke^ znoja i truda stajalo, dok 
se je ova velebna sgrada podigla, popravila, dovršila i uresila.^ ^ 

Iza ove krasne narodne slave i najvećega užitka duševnoga 
R-va. kao da mu je providnost odredila, da gazi dalji tečaj 
svoga života samo po trnovoj stazi. Kao da je upravo njemu 
junačkomu borcu dosudila, da se posljednji decenij svoga života 
najviše bori i u ljutoj borbi svrši svoj mukotrpni život. Koji 



Sisku ; br. 9. : Stolna crkva u Spljetu ; br. 24. : Kanonik Martin astrolog ; 
br. 28. : Naša akademija pred bibliografskim kongresom u Parizu ; 1879. : 
br. 43. Pismo Stanka Vraza Vuku Karadžiću. G. 1881.: br. 11 Todor 
Bostojevski; Aleksij Pisemski; br. 16. 17. Matija Petar KatanČić; br. 
3. 9.: Čitanje u Petrogradu o dubrovačkom pjesniku A. Gledjeviću; 
br. 47.: Vaso Vereščagin; br. 42.: Spomenik Nikole Gogola; Peti ar- 
keologijski kongres ruski. 1882.: br. 23, I. S. Aksakov i M. N. Katkov. 
1883.: br. 1. Antisemitizam u Dubrovniku 1622. 1884.: br. 1. 2. 3. Mletci; 
br. 15. 16.: Književna pisma. 1885.: br. 12. Proslava ti sućgodišnjice sv. 
Metoda; br. 14.: Stara slika slovjenskih apostola u Rimu. 1886.: br. 
3—52. Putne uspomene o Busiji. G. 1887. : br. 13. 14. 15. 16. 19. 21. 
22. 23. Po^ska — putne uspomene. 1889. : br. 6. Hrvatski kninski spo- 
menici; br. 13. Novo odkriti spisi Jurja Križanića; Kopija Eafaelovih 
slika u našoj galeriji. 1890.: br. 27. Najnovija stečevina naŠe galerije; 
br. 30.: Glagolitica; br. 30.: Andrija KaČić prema Slovinstvu. 1891.: 
br. 1. Grigorij Petrović Danilevskij; br. 29.: Glagolski spomenik voj- 
vode Hervoja. 1892.: br. 1. Franjo Glavinić; br. 5.: Josip Josipović 
Pervolf; br. 38.: Etrušćanski nadpis našega muzeja; br. 50.: Osvrt na 
25 god. djelovanje naŠe akademije. 

1 Rad LXXIII. 154—162. 

2 Ibidem 166. 

mjesec iza ove slave razbi mu vlada mile osnove o sastanku 
južno-sla venskih književnika u Zagrebu. Malo časa iza toga za- 
podjene se u saboru rasprava o akademiji. Narodni aastupnik 
Nikola Crnković nedostojnim gotovo provokatornim načinom na- 
vali na akademiju. Rački mu odvrati u „Obzoru" i nazove taj čin 
„nepatriotičnim". Crnković tuži ga radi uvrede poštenja. Rački 
dobro sluti, kamo to ide. „Zbilja je proti meni povedena iz- 
traga" — piše biskupu 2. jula g. 1885. — „sve je napereno 
proti momu predsjedničtvu". Rački bude odsudjen na globu 
radi uvrede poštenja Cmkovićeva. Na jesen bude Rački po 
sedmi put izabran za predsjednika akademije. 

Tekar za godinu dana već iza glavne skupštine i svečane 
sjednice dodje akademiji dopis (20. dec. 1886.), da Nj. Veli- 
čanstvo Račkoga nije potvrdilo za .predsjednika. On ne pre- 
stane voditi poslove akademije kano najstariji razredni pred- 
stojnik do buduće jesenske glavne skupštine. Akademija ga 
i po osmi put izabere (g. 1887.), ali on se zahvali — upravo 
dostojnim govorom iza dvadesetgodišnjega predsjedništva: „Vi 
ste veleštovana gospodo akademici" — reče on — „izabrav 
me u prekjučerašnjoj glavnoj skupštini po osmi put za pred- 
sjednika htjeli i želili, da ostane u mojih rukti vodstvo za- 
voda i u trećem deceniju. Ovaj vaš čin pokazuje, da se sla- 
žete s onim smjerom, u kojem sam rukovodio poslove aka- 
demije i da usvajate ovaj duh, kojim sam nastojao oživiti 
mrtvo slovo akademijskih pravila i poslovnika. Taj se smjer, 
taj se duh nenalazi utisnut na hartiji ; niti se smije u njoj 
tražiti. Taj smjer, taj duh mora poput atmosfere obuj imati sav 
znanstven rad zavoda i prodirati u sve sglobove njegove. A 
ovo suglasje vaše za mene je velika utjeha. S toga mogao 
sam se mirnom sviesti zahvaliti na tom ponovnom odlikovanju 
i umoliti vas, da ga priklonite drugoj vriednoj osobi. Ja, budi 
mi dozvoljeno bez povriede čednosti primjetiti, nisam ličnost 
nepoznata ni u učenom svietu ni u javnom životu; jesam 
dapače ličnost otvoreno izraženih načela. Ova načela plod su 
trajna razmišljanja počam od nastupa muževne dobe, te su 



129 

postala neodoljivom svojinom moje sviesti. Kada god mjerim 
ova načela bud o dužnosti svoga zvanja, kojemu se iz osvje- 
dočenja o svetosti njegovoj posvetih, bud o dužnosti naprama 
državnoj vlasti, nemogu nikada u kojem god od ovih pogleda 
nesklada naći ; pak zbilja nije se dugo i dugo s nijedne strane 
o tih načelih spoticalo. Ali neka bude! Ja si držim za svetu 
dužnost odvraćati od našega zavoda svaki najmanji oblačak, 
koji bi u njegov miran razvoj posegnuti mogao. S promjenom 
u osobi vodje ne mienja se i onako u vojsci ništa. Stupajući 
u vaše redove, s vami ću jednako odlučno podupirati novoga 
stjegonošu i s vami ću se jednako kano i do sada truditi, 
da onaj duh znanstvene ozbiljnosti i narodnoga osjećaja ne 
prestane i u trećem deceniju oživljavati svu djelatnost naše 
akademije, koja neka svakim danom sve to više cvate i neka 
pod svoja krila prikuplja umnike slavenskoga juga; neka 
pripomogne čim obilnije širiti pravu kršćansku prosvjetu po 
svih zemljah, u kojih se naša rieč zbori". ^ 

Više je Rački uradio nego što je ovdje obećao. Već nije 
predsjednik, a nestalo bilo „kataloga galerije slika^, Rački je 
potrošio više od pol godine, da pripravi novo izdanje.^ Proučio 
je sva pisma tičuća se galerije, učinio svakoj školi slikarskoj 
dobar istorijski uvod, da i laik uhvati u galeriji što više 
koristi. On je i nadalje vodio sve poslove kao i prije. Na- 
ravno da zato nije tražio nikakove nagrade. Nije on za 
predsjedničke poslove nikada ništa tražio niti primio a ma 
ni novčića niti onda, kada je živio samo o dobroti našega 
biskupa pokrovitelja. Sada nije mogao primati niti priznanja 
za svoj trud, jer poslovi teku na ime drugoga. Vjerujte, da 
je i to lasno pregorijevao. Više ga je bolilo, što je kadgod 
vidjao, da se gdjekoji članovi ne zanimaju za akademiju, a ne 
manje ga peklo, što prema razvitku snage književne ne napre- 
duju i materijalna sredstva. „Uz obilnija sredstva — reče on 



» Rad LXXXVI. 157—158. 

' Štrosmajerova galerija slika 2. izdanje 1890. 

već g. 1886.* — moglo bi se uskoriti izdavanje rječnika i tim 
ovaj ne samo za znanost nego i za narodni život vele zna- 
meniti podhvat prije sa svih strana željnomu kraju privesti. 
Mogla bi se u većem obsegu iznositi na svjetlo gradja za 
poviest državnu, crkvenu, pravnu, književnu, prosvjetnu, pak 
tim pospješiti i znanstveno obradjivanje koli pojedinih grana 
toli cielokupne poviesti narodne. Moglo bi se podpomagati 
strukovno iztraživanje prirodnih odnošaja naše domovine, čim 
bi se ne samo za temeljito poznavanje prirodnoga joj blaga nego 
i za materijalni razvitak njezin mnogo privriedilo. Na nova 
pako poduzeća, za koja bi se mogle prikupiti sposobne sile, 
kano što bi bila: izašiljanje u strane arkive i knjižnice, sa- 
biranje gradje za dialektologiju i tradicionalnu literaturu, za 
narodne i pravne običaje, na znanstvene bud i u najčednijem 
razmjerju expedicie ... ne smije se u tih okolnostih ni mi- 
sliti. To su „pia desideria", koja kano da nam valja bližoj 
ili daljoj budućnosti u baštinu ostaviti". 

U gospodarskim prilikama akademije nastalo još i gore, 
kada je konverzijom državnih papira glavnica akademijska 
skoro četvrtinu manje stala odbacivati. Rački se zabrine i 
stane sa svojim drugovima raditi o gradnji kuća, da dohodke 
zavodu povećaju i glavnicu bolje namjeste. U toj borbi za 
gospodarskim boljim napredkom sudjelovao je svom snagom, 
premda ga je već lomila teška bolest. U toj nas borbi pre- 
rano — za uvjek ostavi. Da se laglje i uspješnije od zla 
branimo, ostavi nam svoju dragocjenu biblioteku. A kako 
nije imao ništa i nije u javne svrhe mogao ostaviti ništa, 
opet zapisa u oporuci akademiji dvije stotine forinti — kao 
dar svoje neizrecive ljubavi. 

Iste godine, kada se je lomila njegova predsjednička čast 
umre mu njegova dobra majka (maja 1887). Tužio je za 
njom, kao da ga jošte kao u mladosti zakriljuje svojim mate- 
rinskim rukama. Imao je tomu i razloga. Nepogode i nesreće 



» Rad LXXXII. 204—205. 

raskrhale su bile veliki dio imetka njegove obitelji u komade. 
Svi koji su nesretni snose svoje brige na njegovu glavu. 
Majka mu je njegova bila utješiteljica svojom uvijek krepkom 
voljom, lijepom i čistom kršćanskom dušom. Ona je sabirala 
rod i pomagala sinu snositi mnogo puta preteške brige o ko- 
jima jednom veli u pismu na biskupa: „Ne možete si misliti, 
kolike neprilike imadem u obitelji". A on se je za svoj rod 
žrtvovao, kao da su mu rodjena djeca. Značajno je upravo 
za njegovo sinovsko, hrvatsko i slavensko srce, da je kuću 
i posjed oca svoga sa velikim žrtvama uzdržavao, samo da 
mu očevina ne dodje u tudje ruke. Imetka nije ostavio, a 
samo onim od roda, koji su ga smrti dodvorili, ostavi ono, 
što se našlo u kući i u gospodarstvu. 

Iste ove godine nije manje trpio od političke bure medju 
obadvim krilima hrvatske opozicije. Budući istorik daj bože 
da joj po žalostnim posljedicama ne bude morao dati na- 
slov: „pojavi narodne bolesti". Ne mogu izreći, koliko me 
bolilo, kada bi ga i bolna i nemoćna sastajao na sastan- 
cima, gdje su mladji toliko puta izostajali. , Napokon pre- 
uzme na sebe u ime neodvisne narodne stranke, da odgo- 
vori stranci prava na njezin program. Poslije smrti njegove 
nadjosmo početak sastavka. Taj početak glasi: „Hrvatska 
ujedinjena opozicija složi se na osnovu sporazumka od . . 
189 . god. u slijedećih točkah zajedničkoga pro- 
grama: Nastojati će svimi zakonitimi sredstvi 1. glede zem- 
Ijištne cjelokupnosti kraljevine Hrvatske, da joj se prema 
državnomu pravu njezinu povrati Rieka s kotarom i Medju- 
murje i da se sdruži Dalmacija. Nadalje ići će u susret na 
osnovu prirodnoga prava i narodnoga načela onim rodoljubom 
Istre i slovenskih zemalja, koji traže svojoj domovini naslon 
na hrvatskoj zemlji, te će sdruženje Istre, Kranjske i sloven- 
skih dielova Štajerske i Koruške s kraljevinom Hrvatskom 
podupirati, čim se njihovo pučanstvo za to izjavi. Napokon 
pošto su Bosna i Hercegovina zaposjednućem po habsburškoj 
monarkiji s ovom došle u bliži dodir, ako i kada budu joj 

pridružene, zahtjevati ce njihovo sdruženje s kraljevinom Hr- 
vatskom, kojoj su pojedini clielovi njihovi njekada i onako 
pripadali, a kojih stanovničtvo s njezinim jedan narod čini".^ 
Za mnoga dobra djela i za ovaj lijepi testamentarni članak, 
koji ne smije i ne može uvrijediti niti osjetljivosti politika 
naše braće Srba i Slovenaca niti mišljenja državnika, slaven- 
skih, dade mu gospod Bog tu milost, da nije morao i na- 
dalje gledati naše narodne žalosti. 

Ne smijemo napokon preći, da ne spomenemo njegova 
oprosta sa kućom božjom starom i slavnom prvostolnom cr- 
kvom zagrebačkom. Kroz dvije posljednje godine radio je o 
njezinoj unutarnjoj preuredbi kadgod i uz takove sitne zadje- 
vice, da nije doista imao žaliti, što ih ostavlja na ovom svijetu. 
Uživao je ipak, kada je na svoje oči vidio, kako preukrašena 
crkva mami u svoje divne prostorije pobožni puk hrvatski. 

2. Književna radnja u akademiji.. 

Ogledasmo u ovoj posljednjoj periodi života našega Rač- 
koga najprije javni život, da vidite, koliko su mu razni, 
važni, teški, neodoljivi i svakdanji javni poslovi susprezali 
krila u poletu naučnoga rada* Najprije da predjemo sada na iz- 
danje historijskih spomenika, pa će se odmah jasno prikazati, 
kako su ga na štetu nauke potirali poslovi u javnom životu. 
On nije mogao smoći mjesec dana vremena za ovo šestnaest 
godina, da prodje u koji arkiv izvan Zagreba. U ovom pogledu 
nadkriljuju ga u nas Kukuljević, Ljubić i Lopašić, koji su uz 
velike osobne žrtve iz stranih arkiva snesli predragocjeno blaf » 
za istoriju hrvatsku. Rački radi tim marljivije kod kuće, a u 
stranom svijetu služi se množinom svojih dobrih prijatelja. Aka- 
demija ima iza Ivana Kukuljevića ne samo krasnu knjižnicu 
već i dragocjen arkiv. Godinu za godinom dolaze darovi 6d 
prijatelja akademije — dodjoše cijeli arkivi. Danas je aka- 
demijski arkiv tako bogat, da se može ponositi većim bogat- 
stvom nego li njeki javni arkivi u našoj zemlji. U rukopi- 

* Programi oporbcDih stranaka. Zagreb 1894. str. 13. 



133 



sima svakako je najznamenitiji na slavenskom jugu. Rački 
se puno brinuo, da ovaj arkiv ovako poraste. Više se trudio 
od ma koga drugoga, da ovaj arkiv prouči i upotrebi. U 
njemu nadje dosta spomenika, kojima ukrasi naše „Starine*^. 

Prvi takav prinos u ovoj dobi jest: Dopisi issmedju kra- 
jiških turskih i hrvatskih častnika^ koji su svi pisani jezikom 
hrvatskim latinicom i ćirilicom. Ovi su dopisi posljedica kr- 
vavih bojeva na našoj krajini. Iza bojeva ostaju sužnji i na 
jednoj i na drugoj strani. Treba ih otkupiti, da se oslobode 
od muka. Vidi se pri tom promet i trgovanje i svakdanji 
život u tužnom stanju. Narodni život žalibože ne cvate niti 
11 mirno doba. I filologu hrvatskomu donose ovi dopisi lijepa 
gradiva. 

^Najstarija hrvatska ćirilicom pisana listina''^ naslov je 
drugom prinosu, koji je R-ki dobio s otoka Brača. Listina 
siže u godinu 1185. Znamenita je, jer je najstarija od po- 
znatih hrvatskih listina ćirilicom pače i glagoUcom pisanih. 
Znamenita i po tom, što ju je pisao kanonik stolne crkve 
spljetske i na zemljištu, gdje je općenito vladala glagolica. 
„Odavle se vidi" — veli on — „da je i na zemljištu hrvat- 
skom u starije doba upotrebljavano bilo cirilsko kano što i 
glagolsko pismo". 

U istom svesku priopćuje: ^Notae loannis ImcU^^ (1226. 
do 1515 g.) iz vlastoručnih bilježaka slavnoga Lučića, koji 
su u našoj akademiji. To su izvodi iz gradskih trogirskih 
zapisnika i drugih isprava. „Ovi su izvodi — veli on — 
znameniti za poviest ne samo Trogira nego i Dalmacije i 
B^'^vatske i susjedne Bosne. Znamenitost im raste od konca 
XIII. vieka i bivaju tim važniji, čim su izvori za našu po- 
viest iza Tome arcidjakona mršaviji' 



;:u 



» Starine XI. 76—152. XII. 1—41. 

2 Starine XIII. 196—210. 

3 Ibidem 211—268. 

Priopći: ,yDva nova priloga za pooiest bosanskih Patarena''.^ 
Oba idu u dobu Stjepana Tomaša kralja bosanskoga (1443. 
do 1461.). U prvom je rasprava kardinala Torquemada, koji 
je sa dvojicom drugih kardinala imao obratiti tri Patarena, 
što ih je bio poslao g. 1460. kralj Toma papi Piju II., da 
ih na vjeru katoličku obrati. U pedeset članaka prikazuje 
nam se vjera bogomilska kao malo gdje. Drugo je molitvertik, 
koji sadržaje opću službu božju bosanske crkve, po čem se 
vidi, da im je služba božja onakova bila, kao u franceskih 
Katara. 

Priopći zajedno s o. Pierlingom: „i. Komulovića izvještaj 
i listovi (g. 1593—4.) o poslanstvu u Tursku^ Erdelj, Mol- 
davsku i Poljsku'\^ gdje se jasno pokazuje, kako je našega 
Spljećanina i nadpopa kod sv. Jerolima na teški i daleki put 
vodila misao uzeta iz srca hrvatskoga naroda, kako da se 
evropski istok oslobodi od Turaka. 

Priopći; ^Prilozi za geografskostatistički opis bosanskoga 
pašalika^.^ U prvom je dijelu suvremeni vjerni službeni opis 
početkom 17. vijeka. U drugom je putopis dvojice Hrvata 
god. 1574. od Sibenik^i do Hlievjia i Skoplja. Obadva lijep 
prilog za topografiju, puteve i prilike u onima krajevima. 

Rački je pripravio i preuredio : ^Izvodi iz Marina Sanuda 
1526 — 1533.^ koje je našao neporedane u pokojnoga Mesića. 
Danas izlazi cijelo ogromno djelo pomoćju svega naobraže- 
noga svijeta. Ovi su izvodi uzeti iz prepisa bibliotekara Valen- 
tinellia, koliko je Sanudo učinio bilježaka važnih i vrijednih 
i za povijest hrvatsku. Onaj veliki zbornik slabo u štampi 
napreduje zato se mislilo, da ne će biti s gorega i ove izvode 
priopćiti na porabu domaćih povjesnika. Rački je Mesićeve 
izvode s dosta truda uredio i za štampu pripravio.^ 

1 Starine XIV. 1—29. 

2 Ibidem 83—124. 

3 Ibidem 173—196. 

* Starine XV. 188—240. ; XVI. 130—209. ; XXI. 131—184. ; XXIV. 
161—204; XXV. 103—134. 
^ Vidi Starine XV. 177—180. 

Priopći: „Izvještaj barskoga nadbiskupa Marina Bizzia o 
svojem putovanju g, 1610. po Arbanaskoj i Staroj Srbiji^. ^ 
Pisac je rodom iz našega otoka Raba. Već je L. Ranke ovo 
cijelo iscrpao i dodao ovo : „Za poviest istoka imade još jedno 
nikada netaknuto vrelo u izvještajima rimskih nuncija ili visi- 
tatora, koje su podastirali papi ili propagandi". Sjetimo se 
sada i opet, koliko se Rački trudio, da naši rimski Hrvati 
prodju crpsti iz toga vrela. 

Priopći: „Povelju bosanskoga kralja Tvrtka od g, 1366, ""^ 
u kojoj se govori o provali kralja Ljudevita I. u Plievu i 
pod grad Sokol. 

Napokon: ^^Oporuku Marka Marulića"^^ iz koje se raza- 
biru i djela koja je pisao prvi poznati hrvatski pjesnik do 
god. 1501. i knjižnica njegova. I ovaj je rukopis iz naše 
knjižnice. 

Svi su ovi prinosi ili iz naše knjižnice ili ih je dobio po- 
sredovanjem prijatelja. On sam bio je u Zagrebu pripet pre- 
mnogim poslovima kao da je u verigama. To će vam biti 
još jasnije, kada doznate, da su ovi prihosi jedine njegove 
arkivalne Studije posljednjih Šestnaest godine. To je doista 
malo za ovakova junaka. Upravo ga je to bolilo, što jasno 
pokazuju one njegove tužbe: „Ja sam kao prikovan u Za- 
grebu", „zapregnut sam u poslu i ne mogu se maknuti", 
„morao bi doći njetko batinom, pa da me protjera iz Za- 
greba" po više puta u pismima osobito biskupu i bo\jim pri- 
jateljima. Ipak ćemo imati zabilježiti i krasne njegov^ edicije 
historijskih spomenika. 

U zbornik akademijski: Monumenta historico-juridica pri- 
nese „ Vinodolski zakon"", „Statuti kastavski i ve/jrinački^ , 
^Statut trsatski'^,^ Ova zbirka hrvatskih zakona srednjega 

» Starine XX. 50—156. 

2 Starine XXI. 81—83. 

3 Starine XXV. 152—163. 

* Mon. hist. jur. I. IV. Statuta lingua croatica conscripta III — IX.; 
LXXI— LXXXII. 3—24. 211—227. 

vijeka upravo je lijepi miomirisni cvijet za hrvatsko i sla- 
vensko srce. Mnogo godina trudio se Rački, da ove zbirke 
sabere. Znadu to dobro njegovi sudrugovi kod ovoga posla 
dr. V. Jagić i dr. J. Crnčić. Znademo i mi iz mnogih pisama. 
Dapače mi znamo, da je od prvoga dana akademijskoga ži- 
vota bio ovaj zbornik u osnovi akademijskoj. Tomu je bilo 
namijenjeno djelo Bogišićevo: Pisani zakoni na slavenskom 
jugu 1872. doštampano. U ovo djelo imao je doći i zakon 
Dusanov. Znate, da se je Rački i o tom dosta trudio. Dušanov 
zakon zajedno s ovim hrvatskim zakonima imao bi pokazati, 
koliko je potekao iz čistoga vrela narodnoga života, da je 
pravna duša Hrvatima i Srbima jedna, samo joj dvojaki dr- 
žavni život dade dva oblika. Ako prilike naše nisu dale, da 
se to tako izvede, kako je R-ki želio, to ljepotu njegove misli 
ne mijenja. Ne trebamo ni spominjati, da je R-i sa svojim 
drugovima ovo djelo tako izveo, da stoji kao najbolje svoje 
vrsti u našoj knjizi. Ostati će u trajnoj vrijednosti sve dotle, 
dok se ne bi našli novi izvori, a daj bože i original vinodol- 
skoga zakona. 

Uspored s ovom osnovom skoro kroz dvadeset godina za- 
bavljaju R-ga dvije druge velike osnove. Naša akademija imala 
bi izdati sve pisce za povijest hrvatsku srednjega vijeka i veliki 
zbornik listina Codex diplomaticus. U ova dva zbornika imala 
bi se povijest hrvatska sva prikazati do dobe Habsburga. U 
njima imalo bi sve biti, što Nijemci imadu u svojim ogromnim i 
slavnim pomoćju svih njemačkih vlada i svih najznatnijih nji- 
hovih stručnjaka obradjenim „Monumenta Germaniae". Ovu 
ideju gojio je već prije akademije naš energični Ivan Kukuljević 
i pripravio ju je svojim na jednu hrpu naskladanim velikim 
blagom spomenika. On sam morade uvidjeti, da je idea pre- 
uranjena, da joj treba mnogo umnih glava i mnogo vremena. 
A što je poslije njega učinio Rački? Sto je učinila akademija. 

Rački preuzme na sebe djelo: Scriptores rerum croaticarum . 
Za osnov ovomu djelu imali bi biti pisci, koje je prvi štampao 
Ivan Lučić. Svakomu od ovih pisaca tražili bi se dakako što 

bolji rukopisi, da se ono izdanje ispravi. Dodali bi se pisci, 
koji su poslije nadjeni. Cijela zbirka bila bi nastavak nje- 
gove radnje u „Documenta" a zbirka bi sizala od 12 — 16. vi- 
jeka. Svršavala bi se sa Dubrovčaninom Tuberonom Crijevićem 
(t 1522.) Od stranih kronista uzeli bi se u izvodu doslovno, 
koliko govore o brvatskina poslovima, kronologijskim redom 
poput kakovih regesta izvodi iz ugarskih kronista, zatim iz 
mljetačkih, iz srpskih ljetopisa i iz njemačkih kronika i anala. 
Rački ne samo da je smišljao i radio sam ob ovom poslu, 
nego je namjeravao izdati „Scriptores rerum croaticarum" o 
svom trošku. Akademiji davao bi onda svezak po svezak go- 
tova djela, da ga u seriju svojih publikacija primi i sav prihod 
pobere. „Neka se nastave — re$e on u sjednici od 24. listo- 
pada 1888. — takodjer Scriptores, od Jcojih ću ona rerum 
croaticarum bar do XVL vieJca sam prirediti za štampu i 
trošak izdanja preuzetih 

Mnogo je godina trebalo, dok je on tek prvi svezak do- 
vršio. I taj ugleda svjetlo tek iza njegove smrti. Thomas 
Archiđiaconus: Historia S'a^oni^ana^jest naslov prvomu svesku 
ovoga lijepo zamišljenoga djela. Njekoliko dana prije nego što 
je sasvim slegao (20. dec. 1893.) piše Jagiću : „Moj Toma 
arcidjakon hvala Bogu doštampan, te sada pišem uvod i sa- 
stavljam kazalo". Od uvoda nadjosmo dosta bilješčica na većim 
i manjim karticama, kako već učeni ljudi spremaju ovakove 
radnje. O rukopisima Tominim počeo je bio već i pisati. To 
je ipak bilo tako za prvi put bačeno na papir, da drugi toga 
upotrebiti ne može. Razabrasmo odatle, da je najprije u Rimu 
u vatikanskoj biblioteci ogledao rukopis Lucićev. Poslije više 
godina radeći za svoja „Documenta" dobije dozvolu od kneza 
Fanfogne u Trogiru, da njegov kodeks prepiše. Fanfognin ko- 
deks smatrao dugo najboljim i mislio "'ga uzeti za podlogu. 
Nadje se na jednom u spljetskom kaptolu dragocjen poklađ 

> Ljetopis knj. III. 1888. str. 81. 

* Monumenta spectantia hist. Slav. merid. Tom. XXVI. Scriptores 
III. Zagreb. 1894. 

listina od vjekova zatvoren i u njem Toma arcidjakon naj- 
stariji i jamačno sasvim blizu samomu Tomi. Ovaj rukopis 
uzme za podlogu svomu djelu, a sve druge uzme samo kao 
varijante. 

Ovako bi bio posvema zadovoljio zahtjevima moderne nauke 
o izdavanju ovakovih spomenika. RaČki učini više, nego što 
obično čine najbolji radnici. On pri svakoj vijesti Tome arci- 
djakona traži potvrdu najprije u domaćim diplomatičkim spi- 
sima, zatim u papinskim bulama i u pouzdanim piscima. Tu- 
mači i razjašnjuje imena mjesta. Obilno navodi i literarna 
djela, koja rade o tim predmetima. Jednom riječi: sve ćete 
naći u opaskama njegovim, što vam treba za ocjenu Tome 
arcidjakona. Ovdje se rado sjećam, kako sam se sastao pred 
četiri godine u Beču s jednim magjarskim boljim istorikom. 
Njekom zloradosti reče mi, da ćemo mi Hrvati napokon do- 
biti krasno izdanje Tome arcidjakona od učena mlada Nijemca 
njegova prijatelja. Spomenuh mu već onda, da će biti su- 
višno. Poznam učenoga Nijemca i štujem ga, ali mogao 
bih danas više reći, nego što sam rekao prije četiri godine. 
Nijemac je uman i marljiv, ali jamačno mu ni u snu nije 
bilo, da ovako svaku i najtanju nit Tominih vijesti prosvijetli 
i mnogim našim domaćim svjedočanstvima utvrdi. Ne bi bilo 
moguće niti njemu niti komu drugomu strancu, da pozna ovako 
cijelo zemljište Tomine radnje, kako ga je poznavao izdavalac 
„Documenta". Koliko mi. godi, da ovo mogoh napisati, kada 
nas stranci sa svojom boljom pripravom toliko puta pobijaju. 

Rački ne dovrši dalje ovoga naumljenoga velikoga zbor- 
nika ^Scriptores rerum croaticarum^ , Ostavi samo njeke pred- 
radnje. Nadjosmo kronologični popis domaćih i stranih pisaca 
od XII — XVII. vijeka. Zatim ostavi prepiše pisaca štampanih 
u Lučića : De regno "Croatiae et Dalmatiae ispravljene. Ostavi 
i izvode iz ugarskih i mletačkih kronika. Sve je ovo trebalo 
još obradjivati. Trebalo je polaziti na ona mjesta, gdje se 
nalaze rukopisi ovih kronika. Mnogo puta se je na primjer 
spremao u Veneciju na duže vremena. Svaki put, kada biskup 

polazi u Rim, zove ga za suputnika. Njekoliko puta RaČki 
i pristaje, ali svaki put postavlja mu uvjet, da desetak dana 
ostanu u Veneciji. Stereotipno ^mu svaki put ponavlja : „ Vi 
se šećite po galerijama, a mene pustite desetak dana u Mar- 
cijani''. Trebalo bi bilo i u Beč, u Peštu i u Dalmaciju. Toga 
vremena on nije smagao, zato je evo krasno ovo djelo tek 
započeto ostavio. 

Drugo fundamentalno djelo za našu domaću povijest imao- 
je biti Codex điplomaticus. Radnje Ivana Kukuljevića naj- 
glavnije u ovom pogledu puno zaostaju za zahtjevima stroge 
diplomatičke kritike. Rački od početka akademijskoga života 
misli na ovaj zbornik. Ali nije nalazio ljudi za taj najveći i 
najteži posao. Teškim srcem odluči se on napokon, da pre- 
uzme brigu i za ovaj zbornik uz pomoć akademika Ivana 
Tkalčića. Za dvanaesti vijek može nam njejio vrijeme služiti 
i zbornik Kukuljevićev, premda je pun pogrešaka. Rački uzme 
spremati trinaesti vijek. Najprije prodje sva moguća stara i 
nova djela, gdje imade listina XIII. vijeka i dade ih prepisati. 
Onda je trebalo uzeti ovaj folijanat pod pazuhe, pa s njime 
u arkive, da se traže originali i prispodobe sa starijim izda- 
njima. Mnogo puta bi trebalo iznova po originalu prepisivati. 
Trebalo bi tražiti nove gradje, koje stariji nisu dobili u ruke. 
Trebalo bi sjedjeti koji mjesec u zagrebačkim arkivima, a 
onda proći u Peštu , gdje su danas naša najglavnija arki- 
valija, opet na koji mjesec po domovini i izvan domovine i t. d. 
Akademija je doduše dala u Rimu po papinskim regestima 
pregledati trinaesti vijek. To sve nije niti dvadeseti dio ovoga 
posla. Račkomu dade bog samo dvije ruke, a ljudi mu tisnuše u 
obadvije ruke toliko posla, da on vremena za taj veliki i dugo- 
trajni posao apsolutno nije smagao. Gdje je istom Cod. dipl. 
XIV. i XV. vijeka! Doista puno ima žetve, a malo žetalaca. 
Ovo pripovijedasmo za naše mladje ljude, da se prenu i budu 
oprezni na naše velike narodne zadatke. Tekar dovršen Cod. 
dipl. postavlja našu narodnu povijest na stalan fundamenat. 

Možemo da predjemo na prigodne radnje R-ga u akade- 
miji. Po vrijednom običaju govore se u svim akademijama 
pokojnim drugovima nekrolozi. On napisa o životu Marije 
Mesića^ svoga sutrudnika i prijatelja. Ruski je historik Sergij 
Mihajlović Solovjev,^ sa velikim pietetom oslikan, postavlja ga 
o bok najvećim suvremenicima Europe. Simpatično proprati 
prerano umrloga umnoga Aleksandra Aleksandrovića Kotlja- 
revskoga. * Nestora pravne povijesti Vaclava Aleksandra Ma- 
ciejovskoga^ prati kao krčioca u pustoj nauci slavenskoga 
prava pokazujući: kakovo je stanje nauke nalazio i koliko 
je za sve Slavenstvo privrijedio. Nikolaj Kostomarov ruski 
istorijograP oslikan je u svojem bujnom životu kao sjajni 
poznavalac narodne i prosvjetne misli ruske. Dr, L, Geitler^ 
zanosni ispitač Cirilova pisma i dr, Ivan Subotić'^ poznati 
srpski plodni pisac dobiše od njega životopisni spomen. Učini 
spomen Petru Aleksejeviću Lavrovskomu^ plodnomu i oštro- 
umnomu ruskomu piscu. Sjeti se i svoga davnoga od mla- 
dosti prijatelja Josipa Jirečka dobra prijatelja Hrvata i na- 
pretka naše akademije.® Požali Romualda Hubea^^ iza koga 
nastaje velika praznina u nauci slavenskoga prava. Nisu ove 
biografije §ve jednako radjene. Druga ih je pola tek nekro- 
lozi. U prvoj poli nalazimo prave i krasne biografije obra- 
djene slavenskom ljubavlju. Sve skupa pokazuju R-a slavensko 
obzorje čisto i lijepo. Sve skupa su divna opomena pokojni- 
kovim mladjim drugovima, da prate, cijene i uvažuju na- 



> Ead XLVII. 222—249. 

2 Ead LIV. 160—177. 

3 Ead LX. 208—225. 

^ Ead LXVIII. 177—193. 
* Ljetopis III. 124—153. 
« Ljetopis IV. 109—112. 

7 Ljetopis IV. 113—136. 

8 Ljetopis V. 114—123. 
» Ljetopis V. 124—139. 
•0 Ljetopis VI. 127—146. 

predak slavenske nauke, da koriste sebi i svojoj nauci i da 
steku priznanja i uvaženja i našoj miloj akademiji u slaven- 
skom svijetu. Ovo neka se nauče živi od mrtvih. 

Svake godine biraju se u akademiji odbori za razne radnje, 
koje teku u serijama. Taj dobri običaj primismo od drugih 
akademija, gdje je sav rad razdijeljen u komisije. Ljudi za- 
nimajući se za koju osebujnu struku stupe u odbor te struke, 
da sudom i savjetom svojim pomažu, ako i sami ne dospiju 
raditi, jer rade medjutim druge poslove. Takov je odbor u 
nas za stm'e pisce. Već spominjasmo da je R-i od početka 
uvijek n tom odboru. Njekim piscima napisa biografije. Radnje 
su to po opsegu male, ali nmogo puta veoma trudne. Napisa: 
Život Frana Lukarevića Burine,^ Miha Bunića Babulinova^^ 
Maroja Oracija Mažibradića^^ Marina Burešića.* 

Sada prelazimo njegovim radnjama u „Radu ^^ Dijelimo ih 
po zametku njihovu u tri skupine po razlogu, kako su po- 
stale. Najprije uzimljemo one, koje su se rodile kojim vanj- 
skim povodom i stoje same o sebi. Tako nam obznani : „ Slo- 
venski a napose bugarski i hrvatski u Italiji putnici ponaj- 
više druge polovice IX. vieka^.^ Našao se spomenik na ulazu 
u Italiju, u koji su upisivali imena putnici iz Europe. Medju 
njima ima ih dosta i našega roda. R-i ime po ime tumači. 

U većem je savezu s drugim radnjama njegovim: j^Biela 
Hrvatska i biela Srbija^/' ali je ipak svojim sadržajem sama 
o sebi. R-i uze analizovati Konstantina Porfirogeneta o bijeloj 
Hrvatskoj i bijeloj Srbiji. Istražuje granice zemlje Magjara, 
Njemačke i Bajoarie, s kojimi su bijela Hrvatska i bijela 
Srbija imale graničiti. Po tom bi bio stari „Bojohemun" pra- 
davna domovima Hrvata i Srba. Traži po češkim i fra- 

* Stari pisci hrvatski X. str. V — XI. 

2 Ibidem XI. str. V— IX. 

3 Ibidem str. IX— XIII. 

* Ibidem str. XIII— XIV. 
^ Rad XLII. 198—208. 

« Rad LH. 141—189. 

načkim spomenicima i nađje, da je bilo Srba izmed Sale i 
Labe, a njima na istoku da su bili Hrvati, koji su stanovali 
i u bojohemskoni Polablju i onkraj gora prema vislanskom 
kraju. Pokaza zabludu Konstantinovu, kada od ovih zapadno 
slavenskih plemena izvodi Hrvate i Srbe. Ova je oštroumna 
rasprava pobudila i F. Jagića^ i Kačanovskoga^^ da se o 
njoj i o predmetu izjave, ushitila je Stojana Novdkovića, koji 
mu piša:* „Radost je gledati, kako se u našoj prošlosti otima 
od mraka svaki čas po koje pitanje, pravedna je nada, da 
će naši potomci moći znati svoju prošlost ne gore od ma 
koga mu drago drugoga naroda, naravno u srazmeri s iz- 
vorima". 

Nadalje obradi: „Prilozi za poviest humanisma i renais- 
sance u Dubrovniku^ Dalmaciji i Hrvatskoj I. Ivan Eave- 
njanin učenik Petrarkin dubrovački kancelar (1384 — 1387.) 
kano predteča humanisma u Dubrovniku^ ,^ Već smo spomi- 
njali, kako se je R-i već u Rimu upalio, da proučava renais- 
sancu i humanizam. Spominjali smo već njegovu jednu radnju. 
Ovo bi pak imao biti početak niza rasprava. Već sam život 
Ivanov prikazuje nam se kao luč, koja prosvjetljuje staze bu- 
dućemu napretku knjige hrvatske u Dubrovniku. R-i nije do- 
spio, da ovaj krasni predmet dalje obradjuje, ali je u razgo- 
voru svaki čas prijatelje nagovarao, neka taj predmet prate 
i obradjuju.'^ 

Šesti arheološki sastanak u Ođesi^ nije tek kakov poslovni 
izvještaj. Najprije spominje važne zadatke, koje ima riješiti 
ruska arkeologija. Pravim užitkom crta dalje tečaj učenih 



' Jagić: Archiv V. 178—180. i 494. 

2 m. Mhh. iipocB. 1881. febr. 305—308. 

^ N ovako vićevo pismo od 26. juna 1880. 

* Ead LXXIV. 135—191. 

'^ Ovom prigodom pripominjemo : Klette Beitrage zur Gesch. u. Lit. 
•der ital. Gelehrtenreneissance Greif8wald 1888. Bd. I. 1 — 46. Ivanu Ka- 
venjaninu. 

6 Rad LXXVI. 122—191. 



143 



rasprava o pojedinim skupinama. Tek pod kraj govori o 
samoj izložbi. 

Neobičan je povod raspravi : Stari grb bosanski. ^ Naša mo- 
narkija zauzela dozvolom vlasti evropskih Bosnu i Hercegovinu 
i stala te zemlje uredjivati. Račkoga pozovu tadanji uprav- 
nici Bosne, da se izjavi o tom, kakav bi grb dolikovao Bosni. 
On stade izučavati ovo pitanje i dade svoje mnijenje. Nadje 
se mlad čovjek pristav muzeja dr. Bojničić, da ovo mnijenje 
pobija na temelju jednoga pečata u magjarskom narodnom 
muzeju. Zapodjene se polemika, koja je time zanimiva, što ' 
se tom pitanju izjaviše Ljubić, Jagič i Klaić.^ R-i zato 
uzme cijelu stvar još jednom potanko istraživati na osnovu 
bosanskih novaca, pečata banova i kraljeva Bosne i kamenih 
spomenika, da ovo pitanje definitivno riješi. Dokaza, da grb 
kralja Tvrtka stoji u porabi preko stotinu godina. Ova je 
rasprava upravo karakteristična za R-ga. Smutnja se eno ro- 
dila radi njegove spomenice, a on se sabere, da stvar posvema 
izvede na čisto, da ne ostane ni slutnja, da bi on mogao svoje 
mnijenje podati samo onako na laku ruku. 

Druga skupina rasprava jesu radnje njegove za znamenite 
i svečane narodne zgode. Kada se narod spominje davnih do- 
gođjaja, koji čine epoke u njegovoj prošlosti, onda valja i 
akademija da bude „u doticaju s narodnim osjećajem" — 
kako on reče. * Narod naš sjećao se za ovo četvrt vijeka više 
takovih zgoda, akademija je pri tim narodnim slavama svojim 
književnim radom svaki put prva, a R-i opet prvi medju svojim 
drugovima. 

Godine 1879. proslavi on svojom raspravom: Povjestnik 
Ivan Lučić Trogiranin^ dvijestogodišnjicu pravoga oca isto- 
rije hrvatske. Njegova obadva glavna djela imadu časno 

1 Rad CI. 127—169. 

2 Dobar izvještaj o svem ovom u Archiv f. slav. Phil. IV. 497 — ^512. 
„Viestnik" ark. društva u Zagrebu god. II. 16 — 27. 

» Ljetopis Vn. str. 116. 
* Rad XLIX. 65—102. 

mjesto međju kritičnim djelima XVII. vijeka. Ugled njegova 
djela u Europi pokazuju mnoga izdanja i mnoge porabe u 
stranim literaturama, a domovina mu ne rodi premca. 

Godine 1885. slavio je hrvatski narod pedeset- godišnjicu 
svoga preporoda. Akademija proslavi ovu krasnu zgodu po- 
sebnim djelom : U proslavu pedeset-godišnjice prieporoda hr- 
vatske knjige. Rački preuzme svečani govor tom prigodom, 
kada je i naš biskup pokrovitelj došao u Zagreb, da zajedno 
s nama slavi. Spomenusmo već, kako je i Srbe zvao, neka 
dodju na ovu slavu. Rački u svom govoru oslika najprije 
napredak narodnih ideja u zapadnoj Europi, pa onda reče: 
„A da hrvatski narod nije mogao ostati izključen iz onoga 
velikoga obćenitoga preokreta, koji se je s one strane Rajne 
munjevito na sve krajeve razširip, koji je u Njemačkoj, Ita- 
liji, Austriji, Ugarskoj svim javnim i narodnim odnošajem 
nov pravac dao, koji je Srbiju i Grčku uzkrisio, koji je sla- 
venskoga diva iz sna probudio, sliedilo je naravno iz pro- 
svjetnih i državnih sveza, u kojih je od davna živio; sliedilo 
je iz njegove davne i bliže prošlosti. Tok zapadne prosvjete 
u hrvatsku zemlju nije nikada ni presušio ni prekinut bio. 
Misli, koje su za izobraženi sviet izvirale iz obćega zajednič- 
koga vrela, priticale su u hrvatsko društvo bud obćenitim 
latinskim, bud drugim stranim živim jezikom. Viši razredi 
hrvatskoga društva stajali su sa zapadnimi i u stališkom i u 
prosvjetnom doticaju : Hrvatska je zemlja, koliko se je i mie- 
njao obseg njezine državne neodvisnosti, uviek toliko samo- 
svojnosti uživala, da si je i u tom pogledu svoje osebnosti 
sviestna ostala. Pače i hrvatskom jeziku i hrvatskoj knjizi 
nije bila nit predaje pretrgana. Jezik Hidje i Bruerovića, 
Katančića i Relkovića, Bunića Luke i Vida Došena, Kaniž- 
lića i Kačića prislanja se prieko Gjorgjića na jezik Gundu- 
lića i Palmotića, Ranjine i Lučića, Vetranića i Marulića, tako 
da ima iza sebe neprekidnu književnu poviest od četiri stoljeća, 
A taj je jezik tekao iz ustiju puka uz veću ili manju čistoću.^ 

1 Rad LXXX. Govor R-a str. 1 — 10, a ovo mjesto str. 7 — 8. 

Ovom prigodom čitao je: Nacrt hrvatske historiografije od 
1835 — 1885, ' Cijeloj radnji naznačuje dvije dobe. Prva ide 
do akademije, a druga je doba akademije, što je sasvim pravo. 
Zabilježio svaku i najsitniju radnju počamši od prvoga broja 
„Danice" po svim časopisima i na kratko ocijenio. I sam 
sam išao za tim, pa sam se uvjerio, da je zbilja sve zabi- 
lježio. Samo mu prigovaramo, što nije zabilježio svoje njeke 
dobre radnje u „Kat. listu" pisane u Rimu u ono doba, kada 
je u nas nauka tako na suhu živila. 

Godine 1887. proslavi naša akademija stogodišnjicu našega 
neumrloga Rugjera Josipa Boškovića^ načinom dostojnim slave 
njegove i zahvalnosti nauke naroda hrvatskoga. Iz Italije i 
Ugarske dodjoše nam gosti, a dopisima nas počastiše mnoge dru- 
žice iz Europe. Rački preuzme na sebe životopis^ i korespon- 
denciju.* što jedno i drugo zaprema u knjizi dvadeset i 
sedam štampanih araka. Prepiše korespondencije dobije od 
prof. Jelčića iz Dubrovnika i od Schiaparella iz Milana. Rački 
proprati sav javni život slavnoga Dubrovčanina na njegovim 
putevima, ogleda njegov rad i odnošaje prema tadanjemu na- 
pretku nauka u svijetu, Boškovičev odnošaj prama rodnomu 
gradu Dubrovniku. Sve to učini na osnovu ove obilne ko- 
respondencije. Na koncu biografije izbroji njegova djela — 
71 knjigu. Uz Račkoga pristadoše sudrugovi Jos. Torbar, da 
ocijeni Boškovićevu astronomiju, dr. Fr. Markovič, da mu 
ogleda filozofiju i dr. V. Dvofak, da mu ocijeni fiziku. Pravo 
je imao poslije Rački, kada je rekao: „Naša je akademija 
povodom stogodišnjice slavnoga Rugjera Josipa Boškovića 
ocienila u tri knjige njegova znanstvena djela tako obširno 
i temeljito, kako nisu još ni u svjetskoj literaturi ocienjena 

1 Rad 246—313. 

^ Rad jugoslavenske akademije LXXXVII., LXXXVIII., XC. 

3 Rad Boškovićev: 1—100. 

* Ibidem 100—417. 

5 Ljetopis VII. str. 116. 

10 



" 5 



146 



God. 1889. slavio je narod srpski svoju tužnu kosovsku 
slavu — petsto-godišnjicu pada svoga samostalnoga kraljev- 
stva. Rački predloži, da i naša akademija taj tužni znameniti 
dogodjaj književno proslavi. Sam se za to ponudi, a uz njegov 
rad prisloni svoj naš drug dr. T. Maretić. Tako postane djelo: 
Petstogodišnjoj uspomeni kosovskoga boja na Viđov dan go- 
dine 1389.^ U tom djelu obradi R-i: „jBo/ na Kosovu. Uzroci 
i posljedice^ .^ Već smp spomenuli njegovo mišljenje o ovim 
slavama narodnim, da svaki put sudjeluje i akademija. Ovdje 
je to zgodno izrekao: „Danas je pet sto godina — tako po- 
čimlje svoje čitanje — od krvave bitke ha Kosovu polju. 
Sto se i naša akademija danas sjeća toga dogodjaja, doka- 
zuje, da drži svojim zadatkom sliediti na polju nauke sve 
važnije miene u prošlosti hrvatskoga i srbskoga naroda, te 
znanstveno objasniti, koliko može i znade. Ako bude umjela 
uviek prisluškivati bilu narodnoga života i za svaki kucaj 
njegova srca naći. prikladan znanstven izražaj, biti će pravi 
narodan učen zavod, kakav godi i obćoj svjetskoj nauci". 
Tražeći uzroke i posljedice progleda u srpsku istoriju kroz tri 
decenija prije ovoga boja, kako se država Stjepana Dušana 
stvarala, rastvarala i napokon u Širokoj osnovi svojoj raspadala. 
samom boju kosovskom ije trudi se, da stvori na osnovu 
izvora gotovu sliku. On hoće samo, da pripravi dostojnu i 
vjernu sliku. Ogleda redom svjedoke bliže i dalje tako re- 
kući da jednoga s drugim uoči, pa da sine prava istina. „Po- 
sljedice — veli — kosovskoga boja bile su odsudne za Srbiju 
i za ostale zemlje balkanskoga poluotoka. Poraz ua Kosovu 
pospješio je propast samostalnih država balkanskih". Napokon 
govori o posljedicama za prosvjetnu radnju. Ovdje ću reći 
jednu, koju sam sasvim dobro promislio, pa se ne bojim. 
Rački je u političkoj istoriji hladan poput diplomata. Od po- 
znatih istorika takav je Ranke. Ratna mu je poviest mrska 



' Rad knjiga XCVII. 
2 Ibidem 1—68. 



147 



gotovo od početka njegova rada u ovoj nauci. Bitke su nje- 
gove prekratke, razmišljanja o njima preduga, a tečajem bo- 
jeva ne čete nači pripovijedanja, u kojem biste našli sliku 
njegova osječanja. Čim se je odmaknuo od ratnoga krvarenja 
i primaknuo prosvjetnim prilikama, več vam sijeva žar nje- 
gova srca. Ovako tek u „posljedicama na prosvjetnom polju" 
proplaka i Rački. Ogleda se na krasni napredak u državi Ne- 
manjiča u arhitekturi, slikarstvu i u bujnoj literaturi, a za an- 
titezu baci na papir u glavnim potezima tek porod divne re- 
naissance u Italiji. Providnost nije dala, da ova iskra vrcne 
na pripravljenom zemljištu balkanskoga poluotoka. I zbilja 
ti je srce ganuo i probudio te, da razmišljaš. 

Napokon još jedna slava. God. 1892. slavismo dvadeset i 
pet godišnjicu akademije. Zamolismo ga, da govori. On reče 
svoj : Osvrt na 25-godišnjc djelovanje akademije. ^ Pripovijedao 
nam je, da je ovaj govor u jedan mah bez oduška napisao. I 
vidi se, da mu je od srca potekao. U njem je sretno pobijao i 
pobio sve prigovore akademiji. Tko je podalje od tih stvari, 
ne če dakako znati mnogoj izreci zamašaja. Ali prava ljepota 
zanima svakoga. I ovaj če govor svakoga zanimati. Vještak 
u akademijskim prilikama, upravo je krasan kalup učinio od 
onoga opora materijala. Kolikim zanosom reče, da spomenemo 
jedan momenat napretka akademije. „U ovoj prvoj stoljetnoj 
četvrti naša je akademija prikupila ukupno 118 književnika, 
koji su joj pomogli kod znanstvenih istraživanja. U tom 
liepom kolu Hrvati zauzimaju dakako prvo mjesto sa 75 
književnika. Oni su jezgra, središte, stjegonoše zavoda. A ne 
može biti drugačije. Zavodu je sielo u duši Hrvatstva, a ovo 
je za sada medju južnoslovjenskimi plemeni najrazvijenije sa 
stogodišnjimi prosvjetnimi predajami i savezi. Srbi su dali 
akademiji 10 suradnika, a medju ovimi dičnoga Gjuru Dani- 
čiča ujedno njezina prvoga tajnika, za kojega budi im naj- 
usrdnija hvala. Dolaze Slovenci sa 8, Česi sa 13, Bugari sa 



1 Ljetopis' VII. 109—135 

3, Rusi sa 6 i od Poljaka Maciejovski. Od stranaca uz Slo- 
vjene dva su Franceza svojim perom pripomogli najmlađjoj 
sestri svoga glasovitoga Instituta'^. Koji se Hrvat zanima u 
opće za narodni napredak, neka čita ovaj govor. 

Prodjosmo tako i razne „slave" i slavljenja, da se domak- 
nemo onoj radnji, s kojom se trudi i troši, živi i krijepi kroz 
ovo posljednjih petnaest godina. „Nutarnje stanje Hrvatske prije 
XIL stoljeća^ naslov je ovomu djelu. Glednite samo na kartu 
staroga rimskoga carstva. Dalmacija prikazuje vam se prama 
svim Četirim stranama carstva u središtu. Istočnomu rimskomu 
carstvu jest ona poslije jedan dio, ali t«k u periferiji. Kada su 
ju oci naši posjeli, smatrala se pars Italiae. Oci naši dodjoše sva- 
kako u krilo stare kulture. Još su stali ovdje gradovi na 
moru s municipalnom slobodom rimskom, kršćanstvo je cvalo 
po gradovima, gorama i dolovima. Tko je još disao u Dalmaciji, 
dahnuo je rimskim i kršćanskim zakonom. Ovamo donesoše oci 
naši običaje i zakone, što ih je stvarala slavenska narav, zakone 
svojih djedova, zakone svega svoga bića. A kako su se sada 
ovi slavenski običaji s latinskim sukobljivali i skladali, koliko 
su Hrvati od Latina primili? Kakova je asimilacija i do koje 
medje hrvatskoga elementa sa latinskim, to upravo draži učena 
istorika, etnologa i juristu svakoga naroda. To je podražilo i 
Račkoga. Veselje i nevolja združiše se, da ga suzdrže toliko 
godina kod ovoga predmeta. Obradjivao mile srcu svomu 
kulturno-istorijske predmete, a nije trebao putovati u arkive. 
Njegova „Documenta" dala su mu svaku riječ izvora, samo 
je trebao još ogledati literaturu. On je dakle već svaku 
riječ proučio, koja mu je za ovu radnju bila izvor. Zna sla- 
venske radnje, koliko ih je trebao. Samo da je upotrebio one 
franceske divne radnje, gdje se ispituju i slikaju sukobi Fra- 
naka sa galskim i latinskim svijetom, pa da vidite ljepote i 
užitka. „Do sada je — veli u uvodu — hrvatska prošlost 
s te strane slabo izpitana. Zemljišni razmjeri Hrvatske samo 
su prigodice ovdje ili ondje napomenuti. Još su manje izpi- 
tani narodni i družtveni odnošaji njezina stanovničtva. Ovu 

prazninu u po vješti našoj, koliko se tiče zemljišta i stanov- 
ničtva samostalne Hrvatske pod vladaoci domadimi, neka iz- 
puni donekle ova razprava. Sto se ograničujem na stariju 
dobu do XII. stoljeća, razlog je u tom, jer je ona još sve- 
udilj glavnim predmetom mojega istraživanja i jer će razja- 
šnjenje ovoga pitanja u mnogom razbistriti nutarnji uzrok 
onomu znamenitomu prevratu, koji je državni i družtveni 
život hrvatskoga naroda sveo do skora u posvema drugu 
kolotečinu". 

Najprije ogleda „Zemljištni obseg^.^ Ovdje ispituje gra- 
nice države hrvatske, a ne zemljište na kojem je živio hr- 
vatski narod. Država nosi ime ^Croatia", a tek u jedanajstom 
vijeku pridano je ovomu imenu i „Dalmatie". Najprije ispituje 
na osnovu cara Konštantina opseg države polovicom desetoga 
vijeka, zatim prelazi da ispituje i prije i poslije ovoga vijeka. 
Ističe one dijelove, koji su prirasli do konca XI. vijeka. Zatim 
ispituje „Narod^,^ Prema stranomu svijetu rado i Hrvati kažu, 
da su „Slavi", a na svojoj zemlji medju sobom vlada ime „Hrvat**. 
Jezik narodni ima već u ovoj najstarijoj dobi ona obilježja, 
koja su mu osebujna medju slavenskim jezicima. U staroj 
bizantinskoj provinciji Dalmaciji živilo je jošte romansko sta- 
novništvo. Kakove su priUke izmed ovih dviju raznorodnih 
naroda, kakova je moguća asimilacija i kolika je bila, ovo 
za etnologa najpodražnije pitanje na tanko ispituje. Prelazi 
zatim na plemena i društvene slojeve u koje je bio podijeljen 
narod htvatski. 

Ovo pitanje vodi ga dalje, da raspravi: j^Društvo*** u hrvat- 
skoj državi, o gospodi, slobodnim i neslobodnim ljudima, od 
kojih se sastojalo sredovječno društvo. Naravno da ga je 
morao zanimati temelj ovoj društvenoj razdiobi, a to su 
„servi" institucija romanska. Kako li se ona sklada sa sla- 

venskim pojimanjem Hrvata o slobodi? Kako su Hrvati po- 
stupali sa strancima? Kako je procvalo građjanstvo i pojam 
građjanstva kod Hrvata? Sve to s dosta sreće raspravlja. 

^ Crkva hrvatska^ * jest daljni izljev društva. Ovo je društvo 
sa dva zakona: sa crkvenim rimskim i narodnim državnim. 
Ovo još zanimivije biva, kada se znade, da je biskupe u Hr- 
vatskoj i Dalmaciji narod birao. Raspravlja o cijelom sastavu 
crkvene hierarkije. Progovori i o znamenitom benediktinskom 
redu glavnom nosiocu kulture one dobe. Naravno je, da pro- 
govori i ob odnošajima prema svetoj rimskoj stolici, koja si 
je u Hrvatskoj velika prava prisvajala. A kako se je Hr- 
vatska vladala prema raskolu izmed istoka i zapada, to se 
samo sobom razumijeva, da je morao raspraviti. Iza crkve 
dolazi : 

^Vrhovna drevna vlast. Odnošaj medju crkvom i drža- 
vom^, ^ Vrelo vlasti državnoj traži u starim slavenskim obi- 
čajima, gdje je od županske vlasti nastala kneževska. Tu je 
naratvno morao zaci u pitanje o rodovima, koji su si osigu- 
rali nasljednu vlast. Narodna skupština imala biti sastavljena 
kao i kod drugih slavenskih naroda. Prema ovom slavenskom 
organizmu stoji crkva na temeljima rimskoga crkvenoga prava, 
a svojim životom i posjedom stoji u sred drugoga zakonskoga 
poredka. A kako se je snosila crkva s državom? Da li je 
dolazilo do sukoba? Sva su ova pitanja za onaj XI. vijek 
sukoba izmed obad viju vlasti na svijetu zanimiva i zname- 
nita. Iza toga naravno slijedi : 

Drmvno uredjenje: 1, Vladalac i njegova vlast, 2, Župa i' 
grad.^ I vladaočevu vlast meće R-i na slavenske temelje. 
Vojena mu je snaga na plemenskoj podlozi, kao što je d^nas 
u Crnoj gori. Župani vode plemena, a kralj sve skupa. Župe 
počivaju na plemenskoj instituciji. Plemenstvo jeste jezgra 

svega života državnoga i narodnoga kod Hrvata, kao što je 
i kod svih drugih Slavena. Župa hrvatsku motri s genetič- 
noga, teritorijalnoga i administrativnoga gledišta. Župa je imala 
svoj grad, koji valja razlikovati od rimskoga municipija. Lasno 
mu je bilo uz ono obilje gradiva ogledati razvitak gradova 
na moru, koji su sačuvali svoje slobode u državi od rimskih 
vremena. Plemena su bila po pojmovima slavenskim gospo- 
dari svega narodnoga imetka, zato iza rasprave o župama 
dolazi naravno: 

Imovni i gospodarstveni odtiošaji.^ Zrno po zrno rasijano 
po listinama sabere, da si stvori sliku o napučenosti zemlje, 
o ratarstvu, stočarstvu, o vlastništvu i posjedu. Ulazi u trag 
zadrugama i vraća se opet na plemenski život, ovaj izvor 
svega državnoga života u Hrvata. Govori o prometu sa ne- 
kretnim imetkom i pokretnim dobrom, sve sitno na sitno ve- 
zući po svjedočbama u poveljama, sve to dokazujući najpozi- 
tivnije. Dotakne se i pomorstva i trgovine. Ovdje ga ostavljaju' 
donekle njegove isprave, a on se njih tek dotaknu. To osjeti i 
obeća, da će učiniti drugi put: „Ova grana života — to jest 
brodarstvo — otvorila narodu hrvatskomu k tomu dalek vidik 
u širok sviet, te je ne malo utjecala na njegove prosvjetne 
prilike, o kojih ćemo drugi put govoriti". Mi bismo dodali: 
i na političke prilike i na razvitak države hrvatske. Samo se 
sobom daje kao nastavak: 

prosvjetnih odnošajih Hrvatske prije XIL vieka. I. Obuka 
i pismenost, * Imajući naša država sve institucije crkvene, koje 
ma i koja zapadna država, naravno je, da je imala i školu 
i obuku, kakova je bila kod crkava i u samostanima i drugdje. 
Na ovaj razvitak nasloni i hrvatsku knjigu crkvenu, koja se 
u hrvatskoj crkvi razvija u desetom i jedanajstom vijeku. 
Prema tomu se razvijala i ornamentika u rukopisima i pla- 



» Ead CV. 202—238. 
2 Rad CXV. 37—67. 



152 

stika i arhitektonika u umjetninama paralelno s napretkom 
u Italiji. To se još bolje vidi u slijedećem članku : 

//. „Umjetnost i umjetni obrt**.^ Ne mislite da se je ne- 
pripravan prihvatio ove teške radnje dolikujuće kakovu stru- 
kovnu kritiku. Za one svoje tri rimske godine izučava i isto- 
riju umjetnosti. Bio je tihi entuzijasta umjetnosti, a i lijepo obra- 
zovan. Cijelim srcem i krasnim znanjem obradi ovaj dragocjeni 
dio naše prošlosti, koji nam je ostao iz one davnine u javnim 
spomenicima ili tek u njihovim ostancima, što su oteti u naše 
dane zemaljskoj utrobi. Divni ostanci rimske dobe nađjoše 
svoje nasljednike kod naših otaca. U krasan mozaik složi R-i 
sve tragove bizantinskoga i romanskoga sloga. A medju nje 
utiskuje se ornamentika, koja svojim razvitkom siže u početke 
kršćanstva. Urese gradjevina hrvatskih kraljeva i velikaša cr- 
kvenih i svjetskih naravno da je prodahnuo svom ljubavi. 
Ogleda i ornamentiku i na raznim umjetninama i završuje: 
„Hrvatske umjetnine ostaju uz sva obilježja nesavršenosti za 
nas znamenite i zato, što pokazuju, da je hrvatska zemlja i 
na tom polju prosvjete sa svojimi susjedkinjami uzpoređice 
koracala". 

Kada je ovu raspravu dovršio, piša u posljednjem pismu 
Jagiću 20. XIL 1893.: „U ^Radu" tiska se svršetak moje 
dugačke rasprave o nutarnjem stanju Hrvatske za vladanja 
narodne dinastije. Ako hude vremena i zdravlja, rado hi na- 
dopuniti i pokupiti sve ove razprave u jednu knjigu. Posla 
dosta i dobre volje nu malo dokolice^. 

Još je ljepše što piša prijatelju u Dalmaciju istoga dana:' 
„Kada sam izradjivao svršetak razprave o stanju Hrvatske 
za vladanja narodne dinastije: pak sabrao, što se sabrati 
moglo umjetnosti i umjetnome obrtu, nametnu mi se misao 
i zelja^ da jugoslavenska akademija izda točan opis s ih- 
stracijami svih gradjevina i umotvorina, najprije do XIL v. 

onda kasnije do dobe preporoda ^umjetnosti. Ovakovo djelo 
bilo bi pođpunije i savršenije od Eitelbergerova , Jackso- 
nova i t. d. Valjalo bi, da se sloSe umjetnici, arkeoloei i 
povjestničari. Moglo bi se po dogovorenom planu izraditi po- 
lagano i izdavati u svezcih. Sto kaiete na to ? Je li tomu 
hora ? . . . Mislite o tom /" 

Ob ovoj osnovi valja da misli ne samo akademija nego i 
cijeli naš narod, biskupi i velikaši, plemstvo i gradjanstvo. 
Ova je osnova dostojna poslovanja jednoga razreda — umjet- 
nosti, od koga do sada naš zavod samo ime nosi. Nositi će 
i dalje samo hne, ako se vas narod ne osokoli i ne digne 
svojom pomoći naš zavo(J, da uzmogne i u pogledu umjet- 
nosti reći svijetu, &a smo narod. 

Spomenimo još jednu osnovu, koju je dugo na srcu nosio. 
Mislio je obraditi našu narodnu povijest barem za stariju 
dobu. Po dva puta javlja to Jagiću. „Već me grize — piše 
mu 17. VII. 1879. — što ne dospijevam, da priredim za 
tiskanje I. knjigu naše poviesti, koja je malo ne gotova, ali 
trebalo bi je pregledati i počešljati'*. Drugi put se tuži, kako 
mu je taj posao zapeo poslije potresa, kako već spomenusmo. 
Mi smo pomno pregledali njegovu pismenu ostavinu. Ne na- 
djosmo te I. knjige* naše povjesti. Nješto ipak nadjosmo. Na 
pisaćem stolu u mapi nadjosmo bilješke za uvDd Tomi arci- 
djakonu. Pored ovih bilježaka bijahu dva članka. U jednom 
poznasmo pismo pokojnoga našega druga Gjure Pilara sa 
naslovom „Geologički pregled balkanskoga poluotoka". Uz 
taj članak rukom Račkovom pisan članak, koji predočuje pre- 
gled geografski balkanskoga poluotoka. Yeć sam početak kaže 
vam, da imate pred sobom uvod u prvu knjigu njegove sno- 
vane jugoslavenske povjesti. Evo ga: 

„Od triju poluotoka južne Europe veća je čest iztočnoga 
dosudjena jednomu dielu velikoga slovjenskoga roda. Ovdje 
mu je grob otaca; ovdje čuvaju mu se od tisuće i stotine 
godina svetinje i uspomene narodnje; ovdje mu poprište za 
obranu narodnoga bića; ovdje mu se otvara vidik u bolju 

budućnost. Ovom dakle zemljoni, njezinom naravi i odnošaji 
imade ' se sin našega naroda upoznati, prije nego li ukloni sa 
prošlosti zastor dogodjaja, koji su se na njoj sbivali". Iza 
Tome areidjakona bila bi došla na red prva knjiga naše na- 
rodne povjesti u najstarijoj dobi. Nemila smrt otme nam ovo 
i mnoga druga djela od čovjeka, koji premda je bio sitan i 
malen, ali od zdrave korenike sve do g. 1890. bio svjež, brz 
i okretan. Mladenačko lice i živahni razgovor zatajivali vam 
barem dvadeset godina njegove dobe. Njegov blagi mirni tem- 
peramenat pokazivao vam gotovo uvijek spokojnu dušu čo- 
vjeka — iza sretno dovršena posla, osobito kada se sastao 
s prijateljem. Po temperamentu i stalnom zdravlju slutismo 
svi, pa i on sam se nadao, da će doživjeti visoku starost. 
Nikada u životu do neznatne prehlade nije bolovao. Tek ne- 
sretna influenza 1890. g. shrva ga, i ostavi jake tragove u 
svem njegovom biću. Lijepoga se prvanjega zdravlja već više 
nije mogao domoći. 

Rački umre dne 13. februara 1894. Danas prije godinu 
dana počivahu njegovi mrtvi ostanci evo u ovoj dvorani, gdje 
nije manje od sto puta predavao svomu narodu umne plo- 
dove svoga duha, prodahnute žarkom ljubavi za sreću, na- 
predak i bolju budućnost svoga naroda. Tuga poklopi ovu kuću 
— trudno djelo ruku njegovih, tuga premori srca naša. Izgu- 
bismo druga, prijatelja i vodju našega. Tuga poklopi glavni 
grad naš, kojemu je onim svojim heroičkim radom puno po- 
mogao, da bude srce hrvatskoga naroda. Tuga poklopi crkvu, 
domovinu i cijeli narod hrvatski, jer izgubiše sina odana, rad- 
nika neumorna, vodju stalna i pouzdana s bistrim pogledom 
u budućnost. S narodom hrvatskim tuguju i ublažuju mu 
tugu Srbi, Slovenci i Bugari i vas ogromni slavenski svijet — 
srdačno i bratski. Tuguje i nauka prosvijetljene Europe časno 
i dostojno. 

Gospodo drugovi akademici ! Veli se, da slikar divno uživa 
slikajući lijepu glavu Ovakav je užitak imao i po yama od- 
redjeni biograf Franje Račkoga Od prvoga početka snažne 

muževne dobe, pa đo groba prodjoh s njim angjeoski put 
života prožgana svetim čuvstvom dužnosti. Nikada niti u naj- 
težim prilikama ne pokaza se niti sjenka, da bi klonuo ma 
samo za čas, da li će posluhnuti zvukove osobne koristi ili 
slijediti glasu svoje savjesti. Kroz četrdeset godina ne nadje 
mjesec dana odmora, da ne bi radio za knjigu i za svoj 
narod. Neprekidni, neumorni, grozničavi četrdeset-godišnji nje- 
gov rad uvijek rasvjetljuje bistrina uma, čistoća savjesti i vedri 
pogled u budućnost svoga naroda. On nije živio sebi, nego 
samo svomu narodu. Dubljine i žarkosti osjećanja ne tražite u 
njegovim riječima nego u njegovim djelima. On i nije bio čovjek 
riječi, nego djela. Pred protivnikom istine nije nikada uz- 
maknuo, a prijatelju se nije nikada iznevjerio. Služiti Bogu 
i narodu, kako mu je samo duša i srce želila i snaga prema- 
gala, bio je glavni i jedini zakon njegova života. 
Slava mu! 



PRILOZI. 



evićn 



Pisma Franje Eačkoga pisana Ivann Knkulj< 
iz Senja i Rima od g. 1856—1860. 

I. 

1856. 6. siečnja. U Senju. 
Veleštovani gospodine 1 

Vaše svakomu poznato domoljublje, kojiem i sitmi velika 
poduzimate, i druge vazda rado podupirate, kada nastoje pro- 
micati narodni napredak, ponukalo me na ove redke, prem 
će vam umnožiti đost inače nagomilane poslove. 

Odkada se oprostih školskoga praha, ko što mi od negda 
vruća želja bijaše: posvetih se izključivo povještnici, i to na 
koliko mi moguće — narodno-crkvenoj. U tom poduzeću naš 
vriedni biskup podupira me svakom prigodom; dapače po- 
stavi me u takove okolnosti, da se ne imadem boriti sa svak- 
danjimi nevoljami života — te da ću moći s vremenom nešto 
žrtvovati na povjestnička putovanja. Ko što znate, sastavili 
u Beču životopis našieh apostolah. On bijaše namienjen dnev- 
ničnoj porabi. Od nekojien stranah nukan da ga obielodanim. 
stadoh ga izpravljati i umnožavati — nii prieko misli i na- 
kane moje uzrasti na poveće dielo, koje bi odviše prostrano 
bilo za Archiv, za kog vam ga bjeh obećao. U drugoj strani 
rečenoga životopisa bit će nacrtana povjestnica slavenske liturgie. 
Za tu stranu sakupih još u Beču, a nešto ovdje, podosta datah ; 
medjutiem želio bi, da bi izvolili upozorit me na poznata vam 
djela, koja o tom predmetu rade. 

Što bi želio za vaš Arkiv prirediti jest: povjestnica o Pa- 
tarenih. Pitanje ovo od negda me jako zanimalo, osobito nje- 
gova filozofičko-dogmatička stranka, koja zasieea u doba pred- 
kršćansko ; th svojijem dualizmom vrlo je srodna slavenskom 
bajoslovju. Tegoba, koju su osiećali vrstni strani ljudi kod 
riešitbe ovoga za nas toli važnoga pitaAja, mislim, nebi nas 
smjela prestrašiti. 

Obične latinske oli grčke izvore imadem pri ruci; kano 
takodj^ listine, koje ste naveli u Arkivu iz Farlata, Fejera. 
Katone i t. d. Jedino. Što bi vas molio, jest: da ako bi imali 
kakve rukopise, koji se na to pitanje protežu, da bi mi 
ih blagoizvolili poslati. Razumieva se, da ću ih neoštećene 
sa zahvalnošću vratiti. U obće u tom važnom al težkom poslu 
posavjetujte mi, kako najbolje znate. 

Valjda će vam poznato biti, da prof. Manojlo Sladović dade 
na biskupove troškove u Trstu tiskati svoju povjestnicu mo- 
druško-senjske biskupije. Ovieh danah očekivamo ju. Piše ta- 
kodje u istom djelu o nekieh obiteljih, koje negda sloviše u 
području našega vladičtva, kano : o Šubićih, Frankopanih. . . 
bud se dakako naprečac nemože a ni nesmije izreći — jedino 
moglo bi se primjetnuti, da je na brzu ruku radjena. Ostala 
ćemo pustiti kritici, koja nebi smjela izostati. 

Dočim vas opetovano umoljavam, da mi neuzkratite svoju 
podporu, te da moju smjelost jedino domorodnomu srdeu pri- 
pišete: preporučaje se vašoj blagonaklonosti ostajem 

vaš štovatelj 

Dr. Franjo Bački 

profesor Bogoslovja i u sjemeništu 
duh. mladeži nadstojnik naukah. 

II. 

1856. 3. ožujka. U Senju. 

y 

Štovani gospodine! 

Prečastni g. Agrikola Kargačin posla mi onomadne dva 
glagolska rukopisa, koja mu jedva nekako podj^ za rukom 
naći u Novom, pošto zvonar, koj ih polag vašega pisma imao 
posjedovati, u prošloj kratelji bješe umro. Na molbu indi nje- 
govu, kano i na želju vašu prepisah je na poslatom prozra- 

čnom papiru; te vam ih uz iskreni pozdrav rečenoga pred- 
stavnika ovdje šaljem. Prvi komad pod a) podobro se uzdržo; 
jedino gornja strana prvieh dviuh riečih jeste poderana, te 
ju nađopunih iz sravnjivanja s' ostalimi pismeni. Drugi komad 
pod b) jest jako izglodjen; te velikom pazljivostju i sravnji- 
vanjem podjife mi za rukom točno prepisat ga izim dviuh riečih, 
za koje prazninu ostavih. Inače slieđih izvornik potez za po- 
tezom 7— izpisah ga takodj^ ćirilicom ; nu ni vam ni slav- 
nomu Safafiku ove nije trieba. Sta se godinah tiče, vašiem 
dvoumjem upozornjen, za svaku crtu mogu vam jamčiti; da 
na obadvieh rukopisih prvo pisme jest: y,červ^, drugo ^tverdo^, 
a treće: ^^zemlja'^. Inače — listine su pisane na pergameni. 
Zar nebi mogo biti slavenski palimpsest ? mniem, da bi imali 
često služiti se novijimi obreti. 

Nadalje piše mi g. Kargačin, da je njegov ćaćko doduše 
imao mnogo glagoljskieh listinah, nii da jih morad^ vratiti, 
prepisao ih jedino latinicom. Ja se takodje obratih ovieh 
danah na njeke znance Krcane — ako bi što dobio, rado 
ću vam odmah poslati; jer se ovdje radi o sudu, koga će 
izreći o tih slavenskieh hieroglyphih najveći slavista; kano i 
o tom, da se stari naši spomenici uzčuvaju od vandalizma il 
narodne nemarnosti. 

Dočim vam još jednom Šaljem pozdrav od našega pred- 
stavnika i njegova otca : preporučaje se vašoj blagonaklonosti 
ostajem 

u dubokom Štovanju 

III. 

1856. 24. travnja. U Senju. 

Veleštovani gospodine ! 

Srdačno vam zahvaljujem, što me dragocienim odpisom toli 
obradovaste. ' Ja se bijah odvažio pismeno na vas obratit se. 
prem nas dulje poznanstvo ne veže, no jedina težnja pospie- 
šiti razvitak narodni. Blagodarim vam izkreno na učinjenoj 
mi ponudi glede rukopisa o BogomiUh — došo bi mi vrlo 
dobro ; jer njihovu povjestnicu, uzprkos tolikiem piscom dosti 
tamnu, razjasnit će jedino slovjenski izvori. Pomenutimi latin- 
skimi i grčkimi vreli služio sam se s' veće strane. Ako bu- 
dete uzhtjeli, lasno ćete razpravu otu uvrstiti u sljedeću knjigu 

Arkiva. Naumio sam takodje pisati u Rim našemu Barilu, 
da bi dao prepisati pomenuti latinski rukopis, ako mu bude 
moguće. Razprava o štievnici u Zori dalmatinskoj pisana jest 
po ot. Konstantmu Božiću. Sliedi s' veće strane Farlata; no- 
vije iztrage su mu nepoznate. 

Za da što prie dobite risarie gotičke crkve u Brinjah, ućinih 
shodne korate. stolnoj crkvi slunjskoj malo što se znađe. 
Što bude, pobilježit ću. Radi toga nehtjedoh vam odmah od- 
govoriti; nu sada, nukan dopisom g. Borovečkoga poradi Ma- 
njinih povjestih našieh biskupiah. Htjedoh je odmah na vas 
poslati ; ali mi isti pisac reče, da ih jurve putem zagrebačkoga 
sjemeništa odpremi. S toga šaljem vam samo jedan iztisak. 
Ako ih uzhtiete više, bit će ih u g. Borovečkoga. 

Nebi rado predusresti vaš sud; moj ćete glede crkvene 
strane vjerovatno čitati u Kat. listu; dopustite, izreknem li, 
da je djelo prenagljeno. Težko ikoja biskupija može se ta- 
kovom povjestnicom ponositi, ko što naša; bilo je tud^ veli- 
kieh muževah, koje prošlost nije umjela podosta ocieniti. Za 
predočit ih indi našincem u cieloj sjajnosti, imalo bi se bilo 
ogledati na sve strane. Pisac pregledo je doduše ovdješnje 
arkive, ali šta je to? Farlata držo se tolisliepo, da ga nije 
ni popravio po onieh Ustinah, koje u svome djelu navadja 
tako, da si na mnogieh mjestih grdno protuslovi. Uslugu 
nam jedino učinio, što svećenstvu pruža priručnu knjigu a 
književnikom njekoliko tiskanieh listinah. Vrlo bi obćinstvo 
obradovali, kad bi štovani gospodine! svojiem vještiem perom 
napisali kritiku u Nevenu ili Nar. Novinah; tiem bo pospie- 
šilo bi se sporazumljenje med našimi povjestničari. Chronologia 
navlas često je bijena. 

Sačuv 9 njekom važnom glagoljskom zapisniku, što ga ima 
preč. g. Cor u Bribiru, umolih ga za porabu. Ako ga do- 
bijem, izvjestit ću vas. Drugom prilikom poslat ću vam gla- 
goljske listove ovieh danah poslate mi po g. Kurelcu iz Rieke, 
koji prilepljeni bješe u starih koricah na Barakoviću. Velikom 
pomnjom jesam ih odlepio; jedan list može se po nješto či- 
tati; pismena su jednaka ko na poslatoj vam listini. O sadr- 
žaju vas nemogu još izvjestiti, bit će vjerovatno komadi mi- 
sala ili časoslova. Ako neimate, t^ bi uzhtjeli, mogd bi vam 
nabaviti snimljeno procielje ovdješnje (sada) sjeminištne crkve 
sv. Franje, sazidane god. 1559. Slog je gotički, al na uzmaku. 
Po šematismu bi sazidana s' manastirom 1297., nh zlo, ove 
Jbo godine sagradjena bješe za Franjevce crkva sv. Vida 

U 7. redku odozgo pogrešno je štampano „slunjskoj" mjesto „senjskoj". 

s manastirom izvan Senja, gdje se i sada podrtine njezine 
vide. 

V 

Željno očekivamo Arkiv, a još željnije historičko-topogra- 
fično djelo, na kom radite. Živili ! 

Vaš štovatelj 

IV. 

1856. 1. srpnja. U Senju. 

Velecienjeni gospodine ! 

Odmah čiem primili vaše štovano pismo, obratili se na brinj- 
skog kapelana, da bi mi čiem točniji opis uzza risarije on- 
đešnje gotičke crkve poslao. Ko što iz prikljopljena pisma 
vidite, on mi ga u istinu posla jurve početkom svibnja. Nu 
ujedno mi poruči, da će svojom prilikom potražiti i risarije 
od koga vještaka. Ja ih do danas očekivam, ali pošto jošte 
neprispješe, a vama če možebit opis biti od potrebe, s' toga 
vam šaljem to, što do rukuh mi dodj^. Sta se pako stolne 
crkve senjske tiče, do sada mi nebijaše moguće šta izvjestna 
o njezinu početku saznati. Najstariji (od g. 1392.) u njoj spo- 
menik jeste grob Ivana de Cardinalibus; svi ostali napisi su 
kašnji. Pač^ ladja bar crkve imala biti često popravljena, a 
možebit sasvim ponovljena ; poslednji krat lasno pod Adamom 
gr. Ratkavem, koj i cielu crkvu dne 19. svibnja g. 1714. 
posveti. Valjda će vam biti poznat nadpis na zvoniku : „Hec 
turris a novem seculis subsistens, at valde deformis ad formam 
turris campanariae sumptibus ecclesiae et benefactorum mu- 
nificentia redacta est anno 1826." To je valjda Sladovića za- 
velo na lakoničku odsudu: nurak ili zvonik nosi broj 1000. 
Na kakvom temelju osniva se taj latinski nadpis, nemogu 
dokučiti.. Na ulaznih vratah crkve čita se : „0. V. C. U. N. 
C. B. D. M. 0. U. G. Ante U. P. K. Ilie Vuksich 1717.'* 
Ja bi sam rado što pobližje saznati o našoj stolnoj crkvi; 
ako gdje štogod nadjem — rado ću vas izviestiti. Imenito, 
Čiem mi vrieme dopusti, povirit ću u tako rekuć tajni arkiv 
senjskoga kaptola, pošto mi jedan gde. kanonikah tu u njih 
veliku milost obreč^. Nemislite, da je Manje samo onjušio — 
jok vala! On imadjaše u ruci jedino regeste sastavljene g. 
kanonikom Milanezom na uzmaku prošloga stoljeća. Kako su 

sastavljeni, jedali se .pomenute listine u arkivu nalaze, ili 
možebit su od drugud u regeste strpane? to su pitanja, na 
koja ću moći kašnje odgovoriti. 

Ovom prigodom šaljem vam nadpis nad vratima neke stare 
kuće u Senju. Takovieh mnogo imade oko stolne crkve, t^ 
služe za sjedala; al su izprebijani, te nečatljivi. Šaljem vam 
takodj^ tri glagoljske listine, najstarija pisana je god. 1492. 
dne 14. ožujka „va vrime zmožnoga gospodina gospodina 
kneza Brnardina Frankapana krčkoga, modruškoga i pro- 
čaja". A druga g. 1580, „va vrime gdna. gdna. našega Zrin- 
skoga kneza Jurja i kneza Miklouša knezi Zrinjskih". . . 

Nedavno bio sam čuo, da g. kanonik Cor posieduje ne- 
kakav stari glagoljski zapisnik; na moju molbu onomadne 
mi ga poslk. Nu nije baš od toli velike važnosti. Jesu po 
najviše crkveni računi počam od god. 1600; zatiem: kva- 
derna sv. Tiela s podpisi dotičnih članovah, kano i neke na- 
redbe biskupah (s' vlastoručnimi podpisi) prigodom kanoničkih 
pohodab u Bribiru ; znamenite su osobito od biskupa Agatića 
(ifi%A[iD8Uf nipošto Agalić) od god. 1625. Vriedni pridjevak 
v£iše častne obitelji na više takodj^ dolazi mjestih. 

Mogu vam ujedno obznaniti, da naš vriedni starina Mirko 
namjerava izdati štampom misal ili schiavet, nti rado bi da 
se popravi. Al je težko naći takovieh. koji bi se tomu muč- 
nomu poslu podvrgli. Tko ga bude god poduzeo, nastojat će. 
da se više na glagoljicu obazrie, negoli pod Ježićem. Jedan 
izmed suposlenikah bit će po svoj prilici — Kurelac. 

Primite napokon ovo njekoliko redakah onom dopadnostju. 
kojom jih napisa 

vaš štovatelj i sluga 

F. R. 

V. 

1856. 19. srpnja. U Senju. 

Veleštovani gospodine ! 

Nemogu vam opisati, kolikom radošću latjam se pera. Pred 
sviem čestitam vama, a kroz to i cielomu narodu, što ruska 
akademija i knjižnica uvidiv vaše znatne zasluge za jugosla- 
vensku povjestnicu odlikovaše vas naimenovanjem za svoga 
dopisivajućeg člana. Zivili! 

Blagodarim vam nadalje na poslatom dotištenom Arkivu. 
Ovom prigodom dopustite, da vam svoje misli izkreno od- 
krijem. Sami žalibože opazit ćete, na koliko zavladaše njeka 
trulost u većini našega svećenstva; inače „cui honor^ honor!" 
Mi imademo svoj organ t. j. Katolički list. Njegov urednik 
revnuje, da što bolje svojoj svrsi odgovara ; nii slabo se pod- 
upira. I ono, što obično pišu, slabo zasieca u naše potrebe; 
a na našu crkvenu povjestnicu baš nimalo se neobazira. Uzrok 
će da kako najbliži biti, što ju riedki njeguju. A viendar 
mogla bi se važna pitanja razpravljati u periodičnom listu, 
komu nebi ni vi na koliko poslovi dopusti velecienjenu svoju 
pomoć suskratiti htjeli. Buduć da Arkiv vjerovatno poradi 
novčane oskudice riedko izlazi, a neznam na koliko se pre- 
metje po rukuh svetjenstva: naumih kratke sastavke ove 
struke u Kat. listu objelodanivati, da se možebit koja domo- 
ljubna duša probudi. Tamo je takodj^ smierala kratka po- 
vjestnica glagoljske književne povjestnice, koju g. Horvatu 
poslah, za da se s' njome naše svetjenstvo bar ponješto upozna. 
Sastavljaj uć istu poslužih se skoro svimi pisci, koji o istoj 
štogod pisaše; na više mjestih i sam sravnjivah navlas časo- 
slove i misale glagoljske, koji su mi pri ruci; kano i gla- 
goljski prievod s grčkiem i latinskiem izvorom. S' toga samo 
gledišta one crtice sudite. Medjuto, ako ih držite shodniem 
predmetom i razvojem svome Arkivu, to će me razveseliti, 
t^ ću drugu stran još pozornije nastaviti, osobito što se raznih 
recenzijah misala tiče, što će biti kao pridjevak za liturgičnu 
povjestnicu. 

Već napried veselim se Kozme presvitera važnu slovu, koje 
će mi biti riedki prispjevak za povjestnicu o Bogomilih, koju 
čiem bude dovršena, poslat ću vam za Arkiv. 

Uvidjah, da opis brinjske kapele vrlo nedostatan bješe — 
s' toga bio sam naumio sam tamo poći. Ako bog da na tjedan 
s kapetanom Pacherom, vještim risarom ; t^ ću vam sve ujedno 
poslat. 

Oprostite gospodine! mojoj smjelosti, ako vas nješto po- 
pitam. Cuo sam, da namjeravate u Dalmaciju. Ali kada? i 
kako dugo ćete se ondje baviti? to neznam. Meni nastaju 
sada praznici, koje bi doduše imao na oporavljenje obratiti; 
nii najmilija bi mi bila zabava, ako bi se mogo vam pridru- 
žiti te u književnu svrhu Dalmaciju posietiti. Imao bi da kako 
saznati vašu nakanu, mnienje i želju. Ja bi koncem rujna 
morao biti u Senju. Inače — ako bog da — sliedećih praz- 

nikah posietit ću Mletke, ili koj ini grad po savjetu izkusnih 
za nas važan. I sada po obližnjih otocih raztrkavši se naši 
klerici po mojoj preporuci potražit će po sukromnih rukuh, 
jedali nebi našli kakvieh listinah, prem jih vi podobro oplieniste. 

U onome pako slučaju, da bi sliedeća dva mieseca boravili 
u Zagrebu, došo bi za koje vrieme tamo, t6 nadam se, da bi 
me u svakom književnom poslu podupirali. 

Primite napokon pozdrav od preuzv. gosp. biskupa, koji vas 
vrlo štuje, kano i duboki štov 

od vas počitajućeg 

VI. 

1857. 28. veljače. U Senju. 
Blagorodni gospodine ! 

Dočim vam čestitam, što se sretno povratiste iz daleka puta, 
koj će jamačno za našu povjestnicu velikiem uroditi plodom: 
neustručavam se ujedno primjetnuti ovo njekoliko redak, koje 
primite dobriem srdcem. 

Po želji vašoj izjavljenoj mi putem g. Borovečkoga popitah 
g. kapetana Pachera, jedali je snimio crkvu stolnu senjsku i 
crkvicu brinjsku. On mi odgovori, da jošte nije, al da će što 
prije, t^ će mi ju tada izručiti. Imenito, što se biskupske nad- 
grobnice tiče, nastojat ćemo ju s privoljenjem njeg. preuzvi- 
šenosti otvoriti. Njezin točan oris poslat će vam se u svoje 
vrieme. 

Ovom prigodom šaljem vam prvu glavu I. časti životopisa 
slovjenskih apoštolov i njihova dielovanja u crkvi i književ- 
nosti. Budi mi slobodno ovdje njekoliko riečij progovoriti o 
mojoj osnovi. 

Nedvojim, da će svaki Slovjen uvjeren biti o tom, da su 
sv. Cyrill i Method početnici svakoga duhovnoga života u 
njegovu narodu, tž da oni svakoga Slovjena, bio koje mu 
drago grane, zanimat imaju. Životopis njihov obradjivahu, 
kd što je poznato, mnogi učenjaci; nu viendar sviuh oviuh 
znanstvena iztraživanja vriedno je još jednom revidirati, pošto 
nova prispješe vriela, koja će u njih nješta promjeniti, a nješta 
s višeg gledišta shvatiti, na koga nas podigla novija slovjenska 
povjestnica. — Mene od više godin zanimao je život našieh 

apoštolov. S druge opet strane uvjerih se, da njihovo veli- 
čanstveno djelovanje u narodu slovjenskomu nemože se do- 
stojno pojmiti, ako se nesdruži i ne sravna s državniem i 
crkovniem životom naroda slovjenskoga, osobito na jugu, do 
ono doba, kad oni počeše naučati ga u vjeri i knjizi. Toga 
radi u prvoj časti nacrtali državne povjesti do IX. stoljetja. 
U drugoj sliedit će životopis, što kritičnije bude moguće; u 
što služili se ne samo dojakošnjieh životopisov kano: Do- 
bro vskoga, Filareta, Wattenbaeha itd., već toli inostranieh koli 
domaćieb izvorov. U tretjoj časti sliedit će dielovanje slov. 
apoštolov u crkvi i književnosti, gdje ću u posebnom odsjeku 
nacrtati povjestnicu liturgije glagoljske, koja jest nalik na 
ogranak porodivši se iz njihova djelovanja, t^ kojoj pred tiem 
neima stalnoga bar traga. Druga čast skoro jest gotova, a 
tretja bar u orisu i misli. 

Prvu glavu prve časti evo vam šaljem radi toga, jer bi 
rado saznati vaš sud i mnienje. Ko što iz navedene osnove 
vidite, nije bila moja svrha napisati podpunu povjestnicu jugo- 
slavenskoga naroda do IX. stoljetja: medjuto nadam se, da 
ćete čitajući taj nacrt opaziti, da riedko koju zgodu izpustih, 
koja bi bila važnija; a da osobito nastojah razgranjenje Slo- 
vjenov na jugu što točnije čitatelju predočiti, kano i njihovo 
odnošenje naprama inostranstvu ; jer će oboje bit potrebito 
budućemu razglabanju. Opazit ćete takodjfe, da uz rukovo- 
đjenje Safafika i drugieh bolje ruke povjestnikov sliedio sam 
same izvornike imenito byzantinske (po Stritteru) i kašnje 
franačke pisce, da indi nije tuđe sama kompilacija, no i vla- 
stite misli. Izvore navodih, ne da tobož kakovu učenost na 
vidik iznesen, već radi same stvari, koje važnost taj trudan 
posao doisto iziskuje, i radi takovieh, koji bi bili Tome ne- 
vjerovani u sviuh, gdje se radi o slavi našega naroda; a ta- 
kovieh ima po dobar broj. 

Drugo je pitanje: kako da se to djelo tiska, komu će biti 
30 arak? Ja bi htjeo mnienje vaše sačuti. Na vlastite troškove 
tiskat ga, nebi bio za sada u stanju, a tiem manje voljan. 
S gosp. Borovečkom bjesmo se sporazumjeli, ako bude mo- 
guće u više knjigah j^kiva — a ja bi dao na svoj trošak 
odtiskat si koju stotinu, što bi se po našoj biskupiji brzo raz- 
prodalo; dobitak pako upotrebio bi u kakvu narodnu svrhu; 
pošto mi nije stgJo do ikakve spekulacije. Ako nije inače 
moguće, p^ ako vi kano urednik Arkiva dopustite, udarit ću 
tom stazom. 



166 



Štovani gospodine ! izkreno izpovjedam, da se veselim una- 
pred čitati posljedak vašega puta. Ako je ikoliko moguće, 
nastojte što prije objelodaniti bogate spomenike, što ih imate 
u svojoj sbirci, pa ako ne inače, bar poput regestov. To bi 
bilo od velike koristi bar za one, koji se rado našom pro- 
šlostju zabavljaju. A ja se nadam, da bi vas u tom poslu svi 
izkreni otačbenici podupirali. DolDro bi takodj^ bilo, da je u 
našieh pisac veće sporazumljenje, nego li je u istinu ; da se 
znade, što tko radi ; t^ da jedan drugoga sredstvi, što su mu 
pri ruci, dragovoljno podupira. S toga vas učtivo molim, da 
bi mi izvolili poslati, ako što imate, što se proteže na tretji 
dio navedenoga djela; ili ako što na Bogomile protežuće se 
na putu nadjoste. 

Nj. preuzvišenost srdčeno vas pozdravlja i javlja, da pre- 
piše njekieh starieh listina jurve z davna vam posla: nada 
se incG, da jih jur primiste. 

Na zaključku molim vas, da dobrovoljno pročitate ove redke, 
t^ što prije moga ravnanja radi izjavite mi svoje mnienje na 
predloženo pitanje. Preporučajuć se u vašu blagonaklonost 
jesam 

pon. sluga i štovatelj 
F. R, 

VIL 

1857. 13. ožujka. U Senju. 

V 

Štovani gospodine ! 

Ko što mogoh razabrati iz poslanice gosp. Borovečkoga 
primiste poslat vam onomadne uvod u poveće djelo, koje će 
opisati, na koliko je mi moguće, točno ne samo život slov. 
apoštolov, već i njihovo djelovanje u crkvi i književnosti slo- 
vjenskoj. Dopustite mi ovom prigodom još nješta primetnuti. Ko 
što mi rečena poslanica javlja, nakaniste pomenuti uvod uvr- 
stiti još u sada pod tiskom nahodeći se, Arkiv. Kako vam 
pisah; ja proti tomu ništa neimam; jer za sada bi .mi bilo 
mučno takovo djelo na svoje troškove štampati; pk ako mi 
se bude uzhtjelo, lasno ću moći i to u buduće učiniti; uvod 
može i u takovu slučaju dobro stati u Arkivu. Nu želio bi 
ipak, da bi mi se napose otiskalo kakvieh po prilici 20 arak. 

Želio bi indi sačuti, jeli i pod kojiem uvjetom bilo bi to mo- 
guće? S druge opet strane, prem niesam obiknuo tvrdoglavo 
oslanjati se o svome mnienju, želio bi, da se sastavak onako 
tiska, ko što je u rukopisu, popravak pogreške, koja bi se 
bila unj uvukla, vazda će mi dobro doći. Zašto radje služih 
se riečju „Slovjen" (C^ioBiH-L) nego li „Slavjan" : to sami 
dobro znate; a svakako dobro bi bilo, kad i tuđe drevnost i 
razlogi povjestni svladali bi kojekakve prem udomaćene na- 
vade. — Gen. plur. nije Kurelčev, koga promjene u sviem 
neodobravam, već sveslovjenski, s toga poprimih ga. S njime 
će se prije sloga učvrstiti, n6 porušiti ; a na vikaće nesmijemo 
paziti, kojiem su rieči, a ne čini. 

Buduć da od našieh stran neprimiste odgovora na pitanja 
predložena po histor. družtvu: naumih vam ga ja, što prije 
sastaviti, i to od ciele biskupije. U tu svrhu obratih se već 
na njeke mladje znance po raznieh predjelih biskupije, da bi 
bar ono, na što sam puk odgovorit može, pokupili, te mi amo 
poslali. Nti tiskanieh pitanj neimam dosta; a da ih sam pre- 
pišem, neimam toliko vremena, pošto sam obteretjen kojeka- 
kvimi službenimi poslovi; zato vas molim, da bi mi ih nje- 
koliko prvom prilikom poslali. Ako mi se prijatelji neizne- 
vjere: tad ću jamačno obećanje izpuniti. 

Još jednu molbu imam vam predočiti. 

Gosp. Borovečki piše, da mu rekoste, da je sada jedno 
mjesto u zavodu sv. Jerolima izpražnjeno, te da bi ga mogo 
dobiti, ako bi se za to pobrinuo. Dopustite i ovdje njeka mi 
primjetnuti. U novije doba -biskup Strossmayer zauz^ se za 
taj zavod ponukan najviše g. Topalovićem, koj bješe u Rimu 
njekoliko mjesecij, ko što bude vam poznato. Buduć polag 
opisa ovoga gospodina tamošnji kanonici odviš dobro nestoje: 
odluči biskup Strossmayer sakupiti glavnicu od 8000 f., odkle 
bi se kanoniku poslatomu iz Hrvatske platja povećala. U tu 
svrhu on obećil 3000 f., moj biskup 1000 f., a Haulik imao 
bi dati 4000 f. — Prošle god. popitan bješe moj biskup : bili 
ja htjeo u Rim ići, i bili me on mogo i htjeo pustiti. Vrli 
Ožegović, koj sve čini, gdje vidi kakovu korist crkvi i na- 
rodu, ne samo neprotivi se, već bi ^od svoje strane sve moguće 
učinio za oživotvoriti ovu misao. Sto se mene tiče — ja tuđe 
s materialnog gledišta vrlo dobro stojim ; jer izim podpune 
obskrbe toli glede hrane i konaka u sjeminištu imadem go- 
dišnjieh 900 f. Nii, ako bi mogle u čiem moje slabe sile na- 
rodu koristiti, a navlastito u književnosti, pripravan sam svoju 

udobnost ostaviti, te poći u daleki sviet. tom nedvojim, da 
bi u Rimu više duševne hrane našo, no igdje drugdje: ali — 
nebi opet rado doći u kakove neugodne okolnosti, ili da se 
8 materialnom nevoljom borim. Kako stoji osnova Strossma- 

Žerova ; hoćeli se oživotvoriti, to neznam — ali uz Haulikovu 
ladnokrvnost za sve narodno dvojim, hoćeli uspieti. Pa ako 
bi i do te podpore došlo: možebit nebi on rado imati u Rimu 
koga specifičnoga Hrvata, a tiem manje razkričanoga Slovjena. 
Nil svakako bi mi vrlo ugodili, kad bi me vi gospodine ! po- 
bližje podučili o stanju tamošnjieh kanonikov sa svakog gle- 
dišta, imenito : jedali skupni, više monastirski život vode ? što 
je konaku i hrani? koje su im dužnosti? jeli znate što o 
njihovu materialnom stanju? itd. To bi bilo za moje ravnanje. 
Oprostite, što vas tiem mučim, jer znam, da imate predosta 
posla i muke. Preporučujuć se u vašu blagonaklonost ostajem 

vaš štovatelj 
F, R, 

VIII. 

1857. 15. travnja. U Senju. 
Blagorodni gospodine! 

Dočim vam srdčeno blagodarim, što toliko uvažiste poslat 
vam sastavak, t^ se toliko brinete oko dotiskanja moga djela: 
dopustite mi ujedno ovom prigodom njeka primjetnuti na va»^ 
poslanicu od 11. o. m. 

Moj vriedni i obćeštovani biskup, koj vam ujedno liepo od- 
zdravlja, te njekom uzhitjenostju, pače ponosom o vama go- 
vori, primi posvetu izaći imajućeg djela slovienskieh apoštolov, 
kojieh jest on u mnogom obziru dostojan nasljednik; pače 
ponudi mi novčanu pođporu. Pošto naše svetjenstvo vrlo rada 
uzčitalo bude taj životopis, te imam nadu, da će i ostalo ob- 
ćinstvo priznati moj kakov mu drago trud: molim vas, da 
mi date odtiskati ne 200 nego 400 primjerkov, ako je još 
iole moguće. Ja ću na skoro poslat, čiem ju prepišem, drugu 
glavu prvog odsjeka, koja, nadam se, zanimat bude naše ob- 
ćinstvo, jer će u njoj vidjet nacrtan razvitak kršćanstva na 
jugu do IX. stoljetja ; te želio bi, da se odmah posebice tiska, 
da na taj način još u svibnju izadje prvi dio cieloga djela. 
Ovom prilikom poslat budu napis, posvetu i predgovor djelu; 



169 



međjutiem imat će tiskarna s poslatimi tabaci posla. Vrlo bi 
mi bilo drago, kad bi me ista tiskarna izvjestila pobližje o 
svojieh uvjetih pod kojima tiskat će pomenutu knjigu. Pošto 
vi imate mnogo inoga posla, nadam se štovani gospodine ! da 
bi mi g. Borovečki, koj inače toliko se za sve trudi, uzmogo 
tiskarske pogreške izpravljati; jer bi rado, da bude što iz- 
pravljenije dotiskano. 

Sta se tiče zavoda sv. Jerolima u Rimu; nadam se, da će 
vas razveseliti moje izvjestje. Naš biskup posvema se zanj 
zauzeo ; a kad mu pročitah, što mi pišete, sav se uzhiti. On 
prošle godine obeća u glavnicu lOOđ f., a jučer mi reče, da 
ako ja podjem, da će dati i 3000 f. — Sada jedino trieba 
čekati, dok Haulik dodjfe ; tad će obratit se odmah na njega ; 
a' ovieh dan pisat bude g. Metellu u Beč, koj za istu svrhu 
i to za mene radi. Presv. g. djakovački biskup privolit će 
bezđvojbeno na isto. Nadamo se indi, da će se ovo za nas 
vrlo važno pitanje još tečajem ove godine povoljno riešiti. Ja 
se medjuto opet vama preporučam; bolje jest koj mjesec po- 
čekati za da onda dobro obskrbljen tiem uspješnije na korist 
naroda našega djelovati se uzmogne. 

O tragičnoj smrti Sladovića težkoje i spomenuti, ona sva- 
komu srce para. Ali — oprostite što primetjem — iz njegova 
žitka u kašnje doba nije se moglo zaključiti na bolju smrt. 
U rukopisu neostavi ništa znamenitijeg, jer se i bješe zapu- 
stio. Rapsodičnieh opazak stranom filologičnieh, a stranom este- 
tičnieh nješto se nalazi iz prednje dobe, dok je marljiviji bio. 
Imenito htjede takodje izdati sv. Misu po glagoljici ; tri tabaka 
iste njekoliko dan pred smrtju k meni donese, da ih pročitam, 
tž da mu svoje opazke primetnem; u obće počem od recen- 
zije njegovieh povjestij, ako je kad šta naumio bio, radje se 
posavjetovao. Medjuto, bili se što našlo važnijeg, ja ću vierno 
priobćiti. 

Oprostite, što vam toliko dodijavam ; drugčie nemogu si po- 
moći. Zdravstvujte ! 

Vaš štovatelj 
F. R. 

IX. 

1857. 30. travnja. U Senju. 
Blagorodni gospodine! 

V 

Sto vam odmah neođgovorih na vaše štovano pismo od 20. 
t. m. uzrok jest taj, jer imadoh nakanu odmah oddužit vam 
se t. j. izpunit vaše zahtjevanje glede skoka u Basku. Ali 
ovo njekoliko dan bez prestanka kiša lieva; jučer bješe se 
po podne razvedrilo, te odlučih danas u jutro tamo prevući 
se; kad al ista nevolja; a vi sami znate, da po oblačnom ili 
vjetrovitom vremenu nije se što šaliti s morem. S toga pre- 
nesoh taj put na budući četvrtak, jer do tada nemogu se od- 
maknuti iz Senja radi župničkih izpitov, koji se budu ovieh 
dan tuj držali. 

Na koliko bude moguće prepisat ću najvećom točnostju sav 
napis. A to vam jedino javljam za vaše ravnanje. 

U dvieh (polak Arkiva) poslatieh mi tabakah nalazim slie- 
deće pogrješke, koje bi rado ispraviti. Nabraja pogreške. 

Želio bi takodje, prem nije od neobhodne potrebe, da bi 
ondje, gdje govorim o ugovoru Heraklija s Hrvati, promenile 
se ove rieči : „Hrvati stanovali su onda u zatatranskoj pokra- 
jini" . . . ovako: „Hrvati stanovali su prije u zatatranskoj 
pokrajini" itd. A to radi toga, što doisto vrlo jest dvojbeno 
— iz mnogih razloga — jeda li su Hrvati tada uprav, kad 
se s njimi Heraklij ugovarao, u prastaroj svojoj domovini 
jošte stanovali. Na Dtimmlera se baš mnogo neobzirana; ali 
imam njekoliko dvojnostij u pogledu toga pitanja, koje (ako 
izvolite) priobćit ću u budućem Arkivu, a koje vriedno bi 
bilo, kad bi se ona riečca promjenila. i 

Ovom prigodom primite odzdrav od njeg. preuzvišenosti, 
zatiem gg. Crnogorčevića, Manzona, Babica i Fiamina; a sve 
dobro želi vam, koj se preporuča u vašu blagonaklonost 

Vaš štovatelj 

F. R. 
X. 

1857. 20. svibnja. U Senju. 

V 

Štovani gospodine! 

Ja bi se imao iz raznieh razlogov vam izpričavati ; najprie : 
što vam još nevratih posudjene knjige. Oprostite ; toliko imadoh 

posla, da nemogoh joS sve pročitati; medjutieni jer mi ostaje 
njekoliko stran iz „Isledovanj" petrogr. akademije, to ću vam 
svakako drugi tjedan sve skupa poslati. 

Zatiem evo vam opet posla. Pošto neznam za siegurno, 
jeda li se vratio g. Kukuljević iz Bosne : na vas šaljem drugu 
glavu prvog odsjeka moga povećega^ djela. Pridružili takodje 
naslov s posvetom i predgovorom. Sta se tiče reda i načina 
tiska ovieh komadov, ostavljam ukusu tiskara. Učtivo vas 
indi molim, da bi izručili tiskami Gajevoj taj rukopis, te da 
bi ista odmah, čiem prvu glavu dovrši, nastavila tiskanje; a 
da bi taj prvi odsjek, ako je iole moguće, dogotovila još u 
lipnju. Druga glava će se dk kako posvema tiskati na moj 
trošak; s toga neka mi ga priobći (u 400 iztisakah) ili ista 
tiskama ili vi dobri gospodine!' Želio bi da se prvi svezak 
brošira poput Arkiva; a na izvanjskom listu, da bi se dodalo 
na podnožju: „Ostala dva odsjeka sliedit budu tečajem ove 
godine. Cisti dohodak obratit se bude u blagotvorne svrhe". 
Kakve budu, to ću ja obznanit u svoje vrieme t. j. ako se 
djelo razproda. Nadam se, da će obćinstvo zanimati; ja bsTr 
od svoje strane ništa nepropustih, što mnijah da vodi k sa- 
vršenju istoga posla. Molim vas ujedno, da bi iK sami ili komu 
drugomu izručili popravak tiskarskieh pogrešak. 

Ako je g. Kukuljević vratio se : recte mu, da sam jxi6h bio 
u Novoj Baski radi prepisa glagoljskoga napisa u crkvi sv. 
Lucije, s kojiem se toliko mučilo. On sam dobro znade na 
koliko je ploča izjedena i izlizana ; s toga, da njekoja pismena 
nije moći čitati ne radi toga, da niesu možebit u sebi čatljiva, 
već — što ih više neima, ili se nepoznaju. Ostala prepisah 
svakolika, glagoljica je bugarska više no hrvatska, dakle ni- 
kakva cryptografia, ko što Safarik mišljaše ; to ipak stoji, da 
su njeka pismena sasvim nova t. j. nenalaze se u dosad po- 
znatoj glagoljici. Smisao mi još nije sav poznat; jedino spazih, 
da govori o istoj crkvi; jer se razumno čita „stja Lucija**. 
Ja ću nastojat, ako bude moguće naći smisao, i oštetjena pi- 
smena nadopuniti ; ako ne — neka se drugi muče ; a svakako 
poslat ga budu g. Kukuljeviću. Snimak mi baš najbolje ne- 
podje za rukom ; jedno radi toga, jer su pismena vrlo surova 
i ozledjena; a drugo uzeh ponješto tvrdji papir. Ovieh dan 
ću se bavit rukopisom. 

Dobio sam takodje onomadne 102 listine glagoljske s veće 
strane iz mljetačke dobe; sadržaj sviuh mi nije još poznat. 

Vrlo bi me razveselili, kad bi mi što prije odpisali. Zavirte 
malko u zapisnik, jeli već Ijetošnji prinesak za hist. družtvo 
ja i sjeminište izplatismo. Inače poslat ćemo ga. 

Pozdravite gg. Kukuljevića, Suleka. . . Zdravstvujte ! 

Vaš štovatelj 
F. B. 

XI. 

1857. 14. lipnja. U Senju. 

Veleštovani gospodine! 

Čuvši o vašemu putovanju po Bosni, nehtedoh poslati taj 
prepis, dokgod se neosvjedočih o vašem povratku; s druge 
opet strane ni vrieme nedopuštjaše mi odmah urediti ga. 

Po vašoj želji krenuh u jutro put Baške, t^ oko deset satij 
bilo me u crkvi sv. Lucije; najprije rukom prepisah pisme 
za pismenom ; a zatiem snimih na papir. Posliednja operacija 
jedino za mene podjč mi za rukom; pošto dobro mi posluži 
kod toga prepisa; ali vi se nebi mnogo s njom pomogli; jer 

papir bješe mi odviše tvrd, tfe se nemogoše dobro priljepiti. Četiri 
sati ležao sam na ploči. 

Ko što znate mnoga pismena nemogu se čitati, jer ih više 
za naše oči neima; druga su vrlo dvojbena; s toga ih ja 
punktovanjem označih. Ko što ćete iz prepisa, budete li ga 
sa svojim sravnati, uvidjeti: svako pismeno koje se iole dade 
pročitati, točno zabilježih. Ali to je najveća bieda, što nijed- 
noga redka nije čitavog; pače mnijem, dani ploča nije ciela; 
jer se nigdje nemože složiti prvo pismeno redka s posliednjim 
predidućega redka; posliednji kraj svagdje oskudjeva. 

Šta se sdmieh pismen tiče: ona su podpunoma glagoljska, 

a ne — ko što valjda kriviem prepisom zavedeni Safafik 
mnijaše — „očitž hlaholskim podobni, a však i nehlaholskd". 
Jeda li su pako bugarsko- iU hrvatsko-glagoljskd? Odgovor 
na to pitanje zavisi od gledišta, s koga tko glagoljicu u obće 
smatra. Neznam, jeda li tko radi toga, što se njeki vrlo stari 
rukopisi nadjoše u Bugarskoj (u smislu X. stoljeća) smije 
punim pravom zaključiti na postanak glagoljice bugarske, 
dočim Hrvatska (a imenito Primorje) od pamtivieka priznaje 
ju za baštinu stečenu od svojieh djedov. Paleografija sama 

govori za veću starinu glagoljice, kakova se nalazi u hrvat- 
skih rukopisih; a pismena okrugla tako zvane bugarske gla- 
goljice niesu ino već početna nahođeća se u hrvatskoj. Uprav 
tako u ovom napisu. Sva pismena, ili bar s veće strane, jesu 
velika početna, kakovima su prepunjeni hrvatski rukopisi, 
kano : 

<ft = Db (u vinođol. zakonu n. p. ^), <ip = 00, « = oo, 

^ = M, akoprem u istom nadpisu na mnogih mjestih oboje 

se upotrebljava. Pošto u nas nije do sada starih rukopisov, 
iz kojih bi se pojedinih mogla doba paleografički opredieliti, 
s toga svako umstvovanje je zabadav. Ali zar se taj napis 
nebi mogo staviti u ono doba, kad se u Hrvatskoj pisalo gla- 
goljicom, kakova se nalazi u rukopisih našastih u Bugarskoj; 
ili bar kad obćenito i takova pismena bješe u navadi, koja se 
kašnje kano početna uzčuvahu u rukopisih; dakle svakako 
pred XIII. stoljetjem. Njeka pismena u napisu jesu neobična, 
a druga opet vrlo riedka ; oba pako zamršena ; ovakova jesu : 

W, koje nigdje do sada nemogoh naći; 

^ valjda c ^V rukopis Cloz). 
fl ako nije & ili u rukopisu inače A. 

O vjerojatno = 5, prem se gdjegdje nalazi kano i (oo ), 
bit će := i, 

B« nemože biti z (0n) već će biti vjerojatno -8 = X ko što 
u rukop. Cloz. i Asseman. Ako je tomu tako, tad bi bio za 
krčki ili e poluglasni; i sada Krcani govore sud(oc) = 
cojA-But. 

Medjuto smisao cieloga napisa neufam se još izreći; prvo 
radi toga, što nije po mom mnienju cieli; a drugo, što ne- 
mogu si inače nagomilanje tolikih suglasnikov protumačiti, 
van da uzmemo mnoge pokratice riečij, za koje (budu li se 
dale) protumačiti trieba više vremena, negoli gaja u taj par 
imadem; kad se ga dočepam, pokušati ću junačku sreću. Po- 
jedine rieči mogu se protumačiti lasno. 

To vam htjedoh priobćiti, ne da vas učim, koj se imam 
skm od vas učiti, nego da vam na brzo izrazim svoje mnienje. 
Podje li vam za rukom taj zamršeni napis razjasniti, razve- 
selit bude naše književnike, a osobito mene, koj će bar ka- 
kovu nasladu u svome malenom dioničtvu naći. 

Pred njekoliko dan dobih iz obližnjih otocih više glagolj- 
skih rukopisov, a imenito 102 glagoljske listine, koje (na ko- 

liko do sada pregledah) polaze iz XVI. i XVII. stoljetja. 
Bude li u njih što važnoga, ću vam u svoje vrieme priobćiti. 

Vrlo bi mi drago bilo, izašao li bi još u lipnju prvi dio 
moga djela. Troškove budu odmah nadomiriti, čiem mi se 
obznane. Mislim, da g. Borovečki imao izručiti drugu glavu 
prvoga odsjeka; neznam, jeste li ju pročitali. Ja se trudih 
crkveno-nabožni razvitak na jugu do IX. vieka što točnije i 
kritičnije nacrtati. 

Sliedeči naputak drugih, a i svoju odluku, ja već molih za 
kanonikat kod sv. Jerolima; biskup posla molbenicu s vla- 
stitom preporukom u Rim još prošlog tjedna. Molim vas, da 
ju i vi poduprete. U sadanjih okolnostih za mene neće baš 
biti najpovoljnije stanje, medju to čovjek neživi o samu hljebu. 

Još koncem prošle godine (negdje u studenu) poslah gosp. 
Prausu životopis Tome Arcidjakona spljetskoga crpljen iz nje- 
gove povjestnice s drugimi opazkami. Neznam, jeli ga primio, 
ili nije sporazumljen s mojimi primjetbami zasiecajućimi u 
srednji viek, koga mi najmanje imali bi kuditi, jer vidimo, 
da su našinci tada odnosno više radili, nego li mi radimo. 
Ako se slučajno s istim sastanete : molim, da bi ga za to 
popitali. 

Željno očekivam vaš putopis i bosanske spomenike. 

Dopustite, da vam svoje mnienje primjetnem glede hrvat- 
skoga diplomatara. Ako inače bi se taj, nama neobhodno po- 
trebit, mogo već sada dogotoviti : Zar nebi shodno bilo, ne- 
može li se u nas na državne troškove tiskati, izručiti ga c. 
kr. bečkoj akademiji, koja i onako već izrazi često, da će 
imati obzir na pojedine krunovine ? Da kako tada bi se imale 
hrvatske listine prevesti na lat. jezik, t^ tiskati prevod uz 
izvornika. Ili je mnienje moje odviš sanguinično? 

Pa ako nebi mogla vaša, željezna inače poslenost i strplji- 
vost, tomu trudu odoljeti, zar ih se nebi našlo, koji bi vas 
pomagali u prepisivanju, razporedjivanju, prevadjanju i t. đ. 
Tako čine ini narodi, zar nebi i mi? 

Dočim vas biskup liepo pozdravlja, kano i Manzoni, Crno- 
gorčević, Babić. Fiamin ostajem 

vaš štovatelj 



\ - - 

XII. 

1857. 1. srpnja. U Senju. 

( 

V 

Štovani gospodine ! 

Velikom radošću pročitah vaš štovani dopis od 26. lipnja 
t. g. proučiv iz njega, da se uz svoja književna nastojanja i 
za mene trudite; na čemu vam izkrena i duboka hvala! Sta 
se Rima tiče, mogu vas izviestiti, da juč^ od samoga zbora 
dodje dopis na biskupa, u komu ga isti izviestjuje, da će na- 
imenovanje novoga kanonika sliediti u javnoj siednici, koja 
će se taj mjesec ondje držati; te da će odmali posliedak bi- 
skupu objaviti. I ja ću vam ga odmah oglasiti; pošto vinaj- 
većma razpiriste u meni želju ostaviti omilili mi zavičaj, fe 
uputiti se u sriedište staroga i novoga svieta. 

Razumjeh li vas dobro, kazaste, da ćete izručiti I. glavu 
prvog odsjeka mojih povjestij, čiem se u Arkivu dotiskne, 
knjigovezeu. Ja bi medjuto htjeo, da se naštampa i druga 
glava t. j. crkvene povjesti, koje bjeh poslao g. Borovečkomu 
za vašega boravljenja u Bosni ; pošto se s hjimi navršuje prvi 
odsjek sadržavajući „Nacrt jugosl. povjestih do IX. stolietja". 
Troškove ću ja namiriti, kad se ta čest dotiskne; a onda 
može se dati vezati; i to slobodno čvrsto kakvieh 30 iztisak. 
Medjuto pripravit ću za tisak drugi odsjek t. j. životopis slo- 
venskih apoštolov. U izradjivanju istoga uvidjeh sve veću ko- 
rist, da se imade obzir uzeti na IX. stolietje; s toga naći će 
štioc izim pukoga životopisa u drugom odsjeku, čiem se nebi 
znanosti mnogo pomoglo, takodje kritično-pragmatične povjesti 
jugoslovjenske IX. vieka, tako da im budu Cyrill i Method 
glavne osobe. Vrlo drago bi mi bilo, da prvi svezak izadje 
još koncem ovoga, ili bar početkom dojdućega mjeseca. 

Ni ovdje, ni na Krku za sada neimamo fotografa. Za ka- 
kvieh 20 dan idem u Rieku ; ih ću se ondje, bude li moguće, 
sporazumjeti. Na koliko vam podje za rukom riešiti onu gla- 
goljsku zagonetku? Kad mi vrieme dopusti, pokušat ću opet 
junačku sreću. — Na skoro ima izaći od mene u Kat. listu, 
pronadjena Wattenbachom u lat. jeziku „Passio SS. Quatuor 
Coronatorum", kojoj pozorište jest Sriem, koju ja nadjoh u 
glagolj. časoslovu (rukop. XV. vieka); je to prevod od rieči 

do riedi. Ele naši glagoljaši niesu bili tako glupi, ko što se 
mislilo ! 

Kad je slagar moju recenziju Dtimmlerova . djelca slagao: 
slabo imadjaše otvorene oči; negdje su rieči sašma preinačene 
n. p. osvieđočeni mj. nečovječni itd. Takove i tiem slične po- 
greške smisao sasma poremetu. 

Zahtievane prepiše poslat ču vam ovieh dan; s ovim pi- 
smom najviše pospieših radi toga, da nebi dali medjuto vezati 
prvu glavu „Nacrta", dok se druga nedotiska. Isto tako na- 
stojat ču što' saznati o Klozi, tž selcu „Rimljani". 

Sta se Pachera tiče, i o njem valja: „cento mestieri". . . On 
sada si glavu razbija karlovačko-senjskom željeznicom. Medju 
to nastojat ču, da vam što prije zadovolji. — Manjine ruko- 
pise ovieh dan progledah ; a sada su izručeni njegovu na uči- 
teljskoj stolici nasljedniku vrlomu Fiaminu. Ako bi se što 
važnoga pronašlo, objavit če vam se; na koliko mogoh raza- 
brati, ima tuj svačesa, ali nešta nedogotovljena, a ponajviše 
philologičnoga sadržaja. Imenito takodje: misli o Ranjini, o 
narodnom eposu, nauk o jeku, hrvatska sintaksa, prievod I. 
knj. Aeneide itd. 

Nj. preuzvišenost, komu imam svako vaše pismo pročitati, 
srdčeno vas pozdravlja. Isto tako ostali vaši znanci i štova- 
telji, med kojima navlas 

F. R. 

XIIL 

1857. 15. srpnja. U Senju. 

Veleštovani gospodine ! 

Tek sada mogu vam poslati zahtievane nadpise. Onaj na 
stolnoj crkvi, ko to mogoste sami vidjeti, jest naopak. Ja ga 
upravno pročitah i napisah. Uzrok, zašto bi kamen naopak 
uzidan, po mome mnienju neima se tražiti u neumitju zidarov 
ili svetjenstva, već u istom sadržaju, pošto govori o proklet- 
stvu, koje bi bačeno na 2 kanonika, vlastela i pučana. — 
Dodah vam ujedno glag. nadpis od g. 1483., koga opazismo 
na jednoj kući uzidana, pošto se odbaciše zaprieke, koje ga 
do sada pokrivahu. Ko što se vidi, negda u Senju bješe siaset 
glag. nadpisov. 

Kada će biti đotišten Arkiv? ili moje povjesti? Želio bi, 
što prije. Rado bi takodje čuti od vas, po čiem bi se mogd 
prvi svezak prodavati? 

Iz Rima ništd nečujem — valjda će biti na skoro izbor. 
Za sada dosta. Vrući pozdrav od biskupa i ostalih znanac. 
S Bogom! 

Vaš štovatelj 
F. R. 
XIV. 

1857. 21. kolovoza. U Fužini. 

Štovani gospodine! 

Pošto vi ste jedan izmed glavnieh poticatelj mojieh, da se 
u Rim prosim : bit će vam drago čuti, da me zbor ilirski sv. 
Jerolima dne 2. kolovoza za kanonika jurve imenova. Ja se 
toj časti samo na toliko radujem, na koliko pruža mi priliku 
u sredotočju staroga i novoga svieta više dielovati na korist 
domovine, no igdje drugdje. Medjuto — za što prije upoznati 
se ondje s našinci, želio bi od vas imati ili pismo ili prepo- 
ruku osobito s kn. Gučetićem. Ja sam bio naumio prije svoga 
polazka u Rim poći u Zagreb, stranom da se poklonim g. 
stožemiku, koj se u novije doba zauzeo za naš zavod, a 
stranom da se s vama sporazumiem ; medjuto neznam, hoću li 
moći svrhu postignuti, pošto u Eimu bi željeli, da tamo pri- 
spiem pred svetkovinom sv. Jerolima (30. rujna); a u Senj 
mi otići poradi njekieh stvarih. Ako mi ikoliko bude možno, 
te ako bi mi oglasili što prije, da vas bude u Zagrebu po- 
četkom rujna, pohitio bi k vama, najviše radi toga, da bar 
progledam, dopustite li, u vas sakupljeno gradivo za našu po- 
vjestnicu, te da se dogovorimo o dabajem iztraživanju ; pošto 
i tuđe potrebit nam je njeki sastav, bez koga nećemo nikada 
k ožudjenoj svrsi doći. 

Drugo je, što vas štovani gospodine! učtivo molim, da bi 
nastojali, da se prvi svezak moga djela što prije dotiska, t^ 
da bi mi po prilici cienu obznanili, kojom da se razprodaje, 
jer bi odmah biskup po biskupiji oglasio i predplatitelje sa- 
kupio. Sav dobitak, ako bude kakav, odlučih namieniti za- 
vodu sv. Jerolima. Molim vas indi, da mi pomenutu cienu 
prvoga svezka što prije po prilici obznanite; isto tako, što 

imam za tisak dodati. 

12 

Molim vas takodje, da (ako joŠ niste) bi mi poslali kakvieh 
5 iztisak vašega putopisa u Rim ; možete ga odpremiti u Senj ; 
lasno ću ih ondje razprodati. 

Da ste zdravo! 

Vaš štovatelj i sluga 

XV. 

1857. 5. listopada. U Fužini. 
Velecienjeni gospodine ! 

Dočim vama liepo blagodarim, što se toliko trudite oko 
moga djela, t^ vas izvjestjujem, da poslatieh mi 200 komadov 
točno i u najboljem redu primih: evo vam njekoliko redak: 

Veoma bi mi drago bilo, biste li poslali svojom prilikom 
po koji iztisak u Cesku i Rusku na tamošnje poznate vam 
književnike; jer nam u tom mnogo ima stati, da si plodove 
svoga truda uzajemno priobćujemo. 

Nadam se, da ću sve ili malo ne sve vaše knjige razpro- 
dati; više iztisak izručili g. Fiaminu u Senj, koj će vas u 
svoje vrieme o svemu izviestiti. U obće, naši ljudi, kad im 
se knjiga ponudi, rado ju kupe; ali tako daleko nije dospiela 
njihova revnost, da bi ju sami potražili. „Pokreta" bio bi 
mogo više iztisak pod rukom razprodati, da bi ih bilo. 

Tek prošlog petka primih putni list, te odlučih za stalno 
budućeg utorka iz Trsta parobrodom odputovati, vidjet ću ili 
izravno u Jakin, ih — ide li — na Mljetke u Jakin. U Rimu 
ću se odmah — čiem stvari svoje razredim — latiti posla, i 
to stranom rddom u arkivih i knjižnicah, stranom kod kuće 
do- i savršivanjem svoga djela. Nastojat ću, da najprije pre- 
gledam i izpišem rukopise, po vama označene mi. Za dojduću 
knjigu Arkiva — ako bog da — ću vam štogod poslati, 
možebit doctrinarni sustav Bogomilov i Patarenov, koj mi 
svaki dan, čiem ga više razmišljavam, jasniji postaje. To bi 
bio jedan — i to važan dio — moga povećega diela, komu 
bi se imao dodati jedino historički dio istieh Bogomilov. 

U ostalom zapovjedajte sa mnom; sietjajte se često mene, 
koj želi u daleku svietu na korist svoga naroda živjeti ; kada 
vam vrieme dopustjalo bude, pišite mi, jer izkreno izpovjedam 
— u nijednoga u Hrvatskoj neimam toliko povierenja, koliko 

u vas, koji se toliko za našu povjestnicu brinite, te se može 
reći. da je u Hrvatskoj gradivo za nju kod vas usriedotočeno. 
Od Boga vam zdravlje, a od mene pozdravlje! 

Vas štujući prijatelj 

F, R. 

XVI. 

1857. 26. studenoga. U Rimu. 

V 

Štovani gospodine i prijatelju! 

Vi očekujete od mene već zdavna poslanicu ; a ja bi bio 
obećanje, odtle i dužnost rado izpunio, da me nebi bile su- 
ztegnule okolnosti, koje obkole manje više svakoga nadošljaka 
u koj novi njemu nepoznati grad. Do sada se hvala bogu 
namiestih, i to — kod našega vriednoga Dubrovčana g. Man- 
čuna, koj s cielom obiteljom vas srdčeno pozdravlja, uprav 
u onih dvih sobah, koje vi njeko vrieme obitavaste. Svrših 
takodje većinu stranom službenih, stranom prijaznih posjetov; 
a svagdje — mogu kazati — osobitom učtivostju primljen; 
t^ mi u to kratko vrieme podje za rukom upoznati se sa 
mnogimi znamenitijimi rimskimi književnici, koji mi ne samo 
svoju pomoć obrekoše, nego takodje počeše u svoje kolo uva- 
djati. Malo ne na čelu sviuh stoji ot. Theiner, koj vas takodje 
liepo pozdravlja i zahvaljuje se na ukazatoj usluzi glede 
umotka poslatoga na biskupa Rošfeovanja. On me osobito 
preporuči čuvaru vatikanske knjižnice nadbiskupu Sanmar- 
cianu, koj mi u svemu na ruku ide izza dobljenoga od dr- 
žavnoga tajničtva dozvoljenja za služit se rukopisi knjižnice 
vatikanske. Ja dakako, koj se u Rimu namiestih, naumih u 
svojoj radnji sUediti njekakav rad i sustav ; nije -mi bo od 
sile latjati se brzo bolje sad ovoga sad onoga posla, k6 što 
je prinužden svaki, koj amo dodje za koi tjedan. Najprije 
namjeravam tako rekuć recognoscirati književno zemljište u 
Rimu, na koliko je za nas koristno. S toga proći imenike 
rukopisov po raznih javnih i sukromnih knjižnicah rimskieh, 
biti će moja prva briga. Počet ću s Kassanateskom, koja se izza 
dovršenih praznikov prva otvorila oko 8. t. m. Pročitah sav 
imenik rukopisov, koj vam do polovice poznat; i nadjoh 72 
rukopisa za nas manje ili više važna. Elench, kad uzhtijete, 
rado ću vam poslati; njeke takodje već prepisah. Pod E. III. 

13. nadjoh: Memoria della venuta della Regina di Bosnia a 
Roma. Ele se razveselih, jer mislih kojekakove viesti nama 
nepoznate naći. Kad stadoh čitati: uvidih, da rukopis nije 
suvremen ; već bezdvojbeno iz XVn. stoljetja, pisan od Cav. 
Gualdia (f 1657), i priklopljen njegovu tiskanu djelu, u kome 
tumači nadgrobnice rimske, med kojima i nadgrobnicu Kata- 
rine in Ara Coeli. Ovom prigodom primjetnu njekoliko opazak 
istoj kraljici, koje prepisah; ali niesu velike važnosti. — 
Od ponediljka izpišujem iz zapisnika knjižnice corsinske. O 
čiem takodje obširnije drugi put. * 

Sada najprije prelazim na vaše naručbine. U Jakinu, pošto 
čekali odlazak brzovoza, nehtjevši putovati s vožčikom (vet- 
turino), bavili se 2Va dana. Imajući dost vremena, med osta- 
lima posietih viećnicu ; ali nikako ne mogoh dobiti sliku iste, 
koju želite; pače nitko mi nije mogo kazati, je li je ima, ili 
tko sagradi viećnicu. Crkva s. Francesco delle Scale jest sada 
u vlasti vojske austrijske, posve zatvorena, ulaz je strogo za- 
branjen; s toga nemogoh ni vidjeti: jeli se nalazi grob tro- 
girskog umjetnika, za koga mi kazivaste, a nitko mi neznade 
kazati, od koga je sagradjena crkva. Obližnja s crkvicom 
sdružena zdanja preobratjena su u austrijsku bolnicu. Pročelje 
jest krasno u gotičkom slogu; toli liepog portala još nevidih; 
bit će visok preko 5 hvatov. — Medjuto, ako bi na svaki 
način htjeli imati dotične snimke, pišite mi, a ja ću ih na- 
baviti putem dviuh ondje nalazećih se bosanskieh klerikov. 
Fr. Bonaventura boreći se jadan više mjesecij s groznicom, 
malo prepisa od onoga, što mu naručiste; njegov i Buničićev 
posao ja ću poduzeti. Malo ćemo se s ovimi Ijudmi okoristiti. 
Uprav juče našli smo prodavaoca slik, koj se bio preselio, i 
kod koga bi se imala naći Klovieva „Veduta di Vienna". On 
ju izmieni; al nam obeća, da će ju nabaviti i onda pokazati. 
S početka, tko zna šta misleći, tajio je, da bi bila od Klovia ; 
već da je svakako iz njegove dobe; ali vrlo krasno učinjena. 
Kašnje nam reče: da svikolici vještaci, med kojima nalazio 
se pokojni kardinal Mai, sudili su ju za dielo neumrloga na- 
šega zemljaka, jer samo njegovu kistu dolikuje. Imenito na 
toli malenom pergamenu nahodi se sav Beč s bašćami, s ljud- 
stvom. Pred crkvom sv. Stjepana množtvo Ijudij; kroz vrata 
ulaze ljudi, maleni kano glava od bačenke, pa viendar u 
krasnih haljinah itd. Grof Gučetić, koj se prošli utorak po- 
vrati iz puta, ko što mi kaza, za tu sliku pogadjaše se; ali 
ju držaše 150 škudov. Kad mi ju pokaže, izviestit ću vas. — 

Za moći kopirati sliku — kako mislite — slov. apoštolov na- 
lazeću se u crkvi sv. Petra, utekli smo se k Monsign.^ Ros- 
sanu, koj se nada svojim uplivom dozvolu dobiti. — Sto se 
tiče rukopisov, koje mi naručiste prepisati, sve će biti s vre- 
menom u redu; budite uvjereni, da ću sve učiniti, što je u 
mojih silah. Svojeg djela produženje pripravljam za tisak; 
nadam se, da ću biti gotov do novog ljeta. Izaći će obzirnije, 
nego si mislih, a pokratit mi se neda, jer bi dirnuo u osnovu; 
nadam se, da će čitatelj živo shvatit naše učitelje i njihov 
položaj u svome vieku. Za historiju liturgije dobro će mi doći 
blago knjižnice vatikanske, isto i za pitanje o glagoljici. Sada 
uprav o tome radim. 

Mančun odlučio je urezati znamenitije sUke naše crkve sv. 
Jerolima u 24 po prilici komadah, kojimi bi se dodao tekst 
(od 2 tab.), sadržavajući povjestnicu crkve i kaptola. Bilo bi 
dakle 26 svezak. Za popuniti je bi se opisalo žitje znameni- 
tijih članov sbora ili kaptola. Taj posao umoljen ja bi pod- 
uzeo, što mi nebi toliko vremena oduzelo, jer bi se svezci 
izdavali s jednom slikom svaki drugi ili tretji mjesec. Trie- 
balo bi imati do 400 predplatnikov ; šta mishte o tomu poslu, 
i jeli bi se troškovi naplatili? D^ kako i sbor bi učastvovao 
s kakvimi 40 iztisci. Drugo — što isti namjerava na svaki 
način izvesti, jest: zemljovid jugoslovjenstva u jednom komadu 
i to ne samo polag sadašnjega političkoga i crkvenoga raz- 
dieljenja, nego imajući takođjer u obzir jugoslovjenstvo u IX. 
i X. stoljetju polag Bjzantinac i franačkih pisac. Tuđe bi mu 
bio ja u pomoći, koj sam za svoju porabu već pred lani sa- 
stavio slični zemljovid. Sta mislite? Nu za temelj rado bi imati 
Mančun zemljovid Seljanov,^ odkle bi snimio jugoslovjenske 
pokrajine ; jer u njem. i talijanskih zemljovidih imena su skva- 
rena. Molim vas indi, da bi mu u nakrst poslali ga po pošti 
čim prije uz naznaku, kako da vam novce posije. Još bolje, 
ako imate što poslati na Gučetića ili Torlonia (valjda Arkiva 
knj. IV.) pošljite na me i primjetnite rečeni zemljovid. Drugi 
posebni zemljovidi bi bili odviše veliki za snimiti. 

Ja čitam doduše sijaset njemačkieh polit, i književnieh Novin 
i časopisov kod Spithovera; ali radi književnieh viestij, i kad 
ka;da domaćieh rado bi imati Nar. Novine ; s toga molim vas, 
u prosite od moje strane dra. Demetra, da bi mi od 1-ga pro- 



* Mislim zemljovid carevine Austrijske, Turske i Italije u jednom 
komadu, inače 4 razstavljena. 

13. nadjoli: Men."-' ^^»isivaDJem nadoplatiti, 

Roma. ieie s-- .^ 'l/tf^^^j ." °^ prediducih 

nepoznat' . ^ .■■'fi^''^" °^ '^^''^^''^ "^ važnoga, 

suvrem' • ,, /■c/, 'fii-r -a \ u ■ ■ i • • 

GuaW -•."-:^.-/^'*^*'' S- ^^'^" " ^'^'' *'°J *^ 

tumr ''■ ■•W'f l^a ^'4-' ^ "° ^*™*- 

■ y ■ V";. ''■^iiiff"^|^7eeKomu, da će biskup putem g. 

■',v-''%'' iii'^ ^' iffls Ciiiti s preostavšimi iztisci po- 
■''//' "' '^ jtf. Sladovića; i da sam joS u svibnju 
"^'J ' isJao pffSto™ putem istoga g. Borovečkoga 

Z*;^' ^^ itd. gosp. Šuleku. 

'■*"-£tf»"5-uŠu>'" ''^" P'^"""' °^<^^J'^'^i ^^ odgovoru. Ako 
l'''f^to **^ 3 poslužiti, zapoviedajte. Pozdravte sve znance. 

„ <"■'■"' "' VaS Štovatelj i prijatelj. 



1858. 25. veljače. U Rimu. 

Štovani gospodine ! 

jHoja namjera — ko &to od g. Horvata mogoste Čuti — 
poćetka svoga đoSastja u Rim bješe ovdje dati tiskati pro- 
duženje svoga djela. Nu promotriv razne okolnosti, a navla- 
stito, da bi se imalo kojekuda skitati radi eensure, pa da 
nebi naSinci mislili, đa pod uplivom rimske eensure rađih, 
»dvažib se na dalje tiskati ga u Zagrebu. Štovani gospodine! 
evo vam opet brige. Šaljem vam uredjenu prvu i drugu glavu 
drugoga odsjeka s molbom, da bi ju odmah izručili Gajevoj 
tiskarni, uz vruću preporuku, da se čiem prije lati tiskanja. 
Dok se budu ove dvie glave tiskale, poslati ću druge dvie, 
čiem se bude taj drugi odsjek dovrSio. Kfl Sto ćete vidjeti, 
djelo izpasti će mnogo veće, nego sam miSljah ; s druge strane 
nećete u njem niSta suvjšnoga naći, budete li pred očima imali 
osnovu cieloga djela. Želio bi, da bi bila ova druga knjiga 
dotiskana bar koncem travnja t. g. Dužna 42 f. za prvi od- 
sjek poslat ćedu se na pomenutu tiskamu Sto prije iz Senja, 



' N« adresi neka samo napiSe „Canonico", jer inafie donesfe listouoša 
u 8v. Jerolim, t^ se ođ avakog komada platja 1 bajok, viSe nego su no- 
vine vrijedne. luaCe ide posinžnik po nje. 



) 



183 



Tretji odsjek namjeravam izdati napose u drugoj knjizi, jer 
mi gradivo vele naraste — dodati ću važnije komade staro- 
slovjenske književnosti na ogled, što glagoljicom,, što ćirilicom 
s toga, pošto glagoljskieh pismen — na koliko mi poznato — 
neima u Zagrebu, taj dodatak dati ću tiskati ili ovdje kod 
propagande ili u Prazi. Upotriebiti ću njeke rukopise vati- 
kanske. 

Koliko mi vremena uz^ uredjivanje ovoga djela, znati ćete 
sami ocieniti. Uz sve to niesam zalienio sakupljivati podatke 
za našu povjestnicu. Posao moj jest dvojaki : prvo prepisivati 
rukopise nalazeoe se u ovdješnjih knjižnicah, drugo sakupljeno 
gradivo malo po malo uredjivati. Sta se rukopisov tiče, naj- 
prije — kako vam jurve pisah — trudim se sastaviti točan 
imenik važnijih za nas rukopisov, što se ovdje nalaze. Prem 
pregledah dotične imenike tek triuh knjižnic, ipak pobilježih 
više od dviesta rukopisov, izmed kojieh njeki su vrlo važni; 
čiem posietim ostale knjižnice, t^ sastavim podpune imenike 
poslat ću vam je, da se dotisknu u Arkivu. tJjeđno — kadšto 
prepišem njeke rukopise, iz med kojieh šaljem vam ova dva 
izviestja o mletačkom Iztoku i Dalmaciji iz druge polovine 
XVI. stoljetja, nalazeća se u bogatoj knjižnici korsinskoj pod 
br. 483 i 682, koja daše svojoj vladi i duždu syndici Giusti- 
niani i Morosini. Niesu to važniji rukopisi, što ih jurve po- 
siedujem; ali vam šaljem zato, jer znadem, da se u vas na- 
lazi slično izviestje o Dalmaciji iz knjižnice sv. Petra od vin- 
cula, te da će se na taj način uzajemno popuniti — a dobro 
vam jest poznata važnost ovakieh izviestij za povjestnicu, 
osobito za statistiku one dobe. Našo sam još više takovieh 
izviestij, te ću vam ih s vremenom priobćiti — što bi se 
tiem prije sgodilo, da bi imao jednoga, koj bi za vas mogo 
prepisati, što ja u knjižnicah prepišem, ko što ova dva izvie- 
stja prepisžt fra. Nikola Sokčević bošnjak, koj mi u tom ob- 
ziru mnoge usluge čini. Predgovor Lučića iz vat. rukopisa 
br. 7019 prepisah, ali ću vam ga poslati, kad budem opisao 
ne samo ovaj, nego i druge slovjenske rukopise vatikanske. U 
knjižnici vat. radim svaki dan — izim četvrtka — od 9 — 12 
sata. Isto tako nahodi se u mene razprava o prioratu vranj- 
skom našega Mmjavića, bosanskoga biskupa (MSC. bibl. Ros- 
siano 53); o zatvoru, parnici i smrti Petra Zrinja (MSS. bibl. 
Corsin. 406), koga ako bi htjeli možebiti u sljedećoj knjizi 
Arkiva tiskati, obznanite mi, da vam ga odmah pošaljem itd. 
čiem drugi put više. 

Drugo, što navlas kod kuće radim, jesu regesta o našoj po- 
vjestnici, poput Bohmerovih o državi franačkoj i o carstvu 
njemačko-rimskom. Za taj mučan doduše ali potrebit posao hoću 
upotriebiti svoje boravljenje u Rimu, pošto — nemože li se 
isto kazati o novijih — toli savršenih i podpunih sbirkah 
starieh knjig i najboljieh izdavanj neima u nijednom gradu 
na svietu koli u Rimu. U pomenutu svrhu za koju kupili 
jurve prije gradivo — pregledah većinu djel, u kojieh se 
može štogod naći o našoj povjestnici; a sada produžujem či- 
tati Pertzova Monumenta scriptor. Gennaniae, koja se pođ- 
punoma — na koliko jurve jesu izašla — nalaze u kassana- 
tezkoj knjižnici. Molim vas gospodine! da bi mi izvadke ili 
bar regesta listin hrvatskieh kraljev, koje dosad niesu obielo- 
danjene, te se u vas nalaze, poslali, da ih uvrstiti mogu u 
svoja regesta. Kad budem jednom — ako bog da — tiem 
gotov, poslat ću vam u Zagreb, te ćete ih moći popuniti. 

Dočim vam prepočujem svoj rukopis i nastojanje oko tiska, 
uzdržavajući si ine viesti za drugu priliku, ostajem uz pozdrav 
gg. Mančuna, Gučetića i kanonikov sv. Jerolima 

sa štovanjem 

F. R. 

NB. Na skoro će vam grof Gučetić pisati i poslati natrag 
prievode Agrikole, t^ namjerava opet razpisati natječaj. 

XVIII. 

1858. 24. ožujka. U Rimu. 

y 

Štovani gospodine i prijatelju ! 

Neopisivom radost] u primih oba vaša pisma ; što dosada na 
nje neodgovorih uzrok jest, jer očekivah od vas knjige za aka- 
demiju dei Quiriti i za mene — t6 si mislih na sve ukupno 
odgovoriti. Ako jošte knjige nieste poslali, t^ ako bi bilo u 
Zagrebu časopisov, koje izdaje družtvo za srbsku slovesnost 
u Bjeogradu, molim dodajte sve do sada izišavše knjige — 
na broju njih 10. U protivnom slučaju, neka mi je nabavi 
g. Hartmann i amo što prije posije; šta se troška tiče pisat 
ću g. Horvatu, da bi izplatio iz razprodanih svezak moga 
djela. -^ Da ! neznam, jeste li iz vSenja primili novce za knjige 
meni izručene? 

Drago mi je, što prve đvie glave drugoga odsjeka u redu 
primiste, te pročitavši opaziste moju želju i nastojanje o tom 
za nas velevažnom predmetu što temeljitije pisati. Za kratko 
vrieme poslat ću vam tretju i četvrtu glavu istoga odsjeka. 
Veoma se radujem, što Safafik dodje na misao, koju već 
Hanuš dotakn^, da glagoljica polazi od Cvrilla; ja sam tu 
misao već odavna gojio; t^ nutrnjim njekakvim nagonom 
slutio. Historički razvitak — nadam se — dokazati će većma. 
Ta misao imala biti u hrvatskom narodu obćenita u Xn. 
vieku, ko što se vidi iz hrvatskoga Ijetopisca i popa Duklja- 
nina isto iz Tome Arcidjakona, spljetskieh saborih itd. sv. 
Jerolimu, kano njezinom obrietatelju neima spomena do XIII. 
stoljetja. Da je najprija u Hrvatskoj vladala ista forma pismen, 
koja se nalazi u rukopisih bugarske obitelji, vidi se iz glag. 
napisanu crkvi sv. Lucije u Baski, koj će mi u III. odsjeku 
doći. Žalibože što neimamo rukopisov hrvatske recensije od 
više starieh; ja tražim, nebih gdje našo psaltir Nikole Rab- 
Ijana ; ali dosada sve badava. Bio bi doduše vrlo važan obret, 
ali — bi li što doprineo, da se rieši pitanje o glagoljici, drugo 
je pitanje. 

Slika „veduta di Vienna" ko što se misli od Klovia, po- 
svema jest iznikla. Prvi gospodar veli, da je ni onaj, komu 
ju bješe prodao, veće neima — zabadav tražismo; već joj 
neima traga. Naručene mi snimke iz Jakina nemogu vam 
dobaviti kroz bosanske klerike, jer se kukavci radi bolesti 
premjestiše u Mletke; ali nastojat ću, da ih dobite kroz Boš- 
njaka ot. Nikolu Sokčevića, koj poslije uzkrsa namjerava na 
Jakin ići u Djakovo. — Još jednom pogledah, i to veoma 
točno, sliku bi. Gospe kod Angelina; i doisto na desnom ru- 
kavu nadjoh slovo M, jamačno početno pisme pridjevka sli- 
kareva. Zar nebi mogo biti Međulić ili tako zvani Andrea 
Schiavone? Dr. Angelini reč^, da će činiti sravnati ovu sliku 
s Medulićevom posliednjom Večerom u galeriji kneza Bor- 
gheza. — Ali onomadne nadjoh u slikoprodajnici Via Macelli, 
naproti Propagandi drugu sliku, učinjenu jamačno na sv. Gori 
u Slacedoniji ; opisat ću ju u Kat. listu ; a ćirilski napis ovdje 
vam priklapljam. 

Kad vam jurve bijah poslao Guistinianovo izviestje, opazih 
iz Valentinellove bibliographie, da bješe jurve tiskano. Isto 
tako bilo je tiskano u lat. jeziku god. 1671. kod Malateste 
u Beču izviestje o parnici i smrti Zrinja i Frankopana. Prvom 
prilikom poslat ću vam koješta za Arkiv, stranom listin i 

prepisov, stranom svoje radnje. Imenito seienim, da će zani- 
mati našince kritičko uvaženje njekih izmed naših starijih 
Ijetopisac i historikov, koje izradih; početi ću s hrvatskiem 
Ijepopiscem, što se nalazi u Vat. i s popom Dukljanom. Iz 
Zmajevićeva ljetopisa (koj se sav ovdje nalazi cum irapri- 
matur) priobćit ću vam one komade, koji se protežu na slo- 
vjenski narod, i to u ćirilskom prepisu. Ako bi ga rado odmah 
uvrstiti, moći ću vas poslužiti. — U mene jest kojekakvoga 
materiala; ali za sada imadem posla s Cyrillom i Methodom 
— imenito učim glagoljske rukopise u Vatikanu, do sada 
malo uvažene; ja ću iz svakoga njeke komade uvrstiti u 
kratku Chrestomatiu k tretjem odsjeku, koja će sadržavati 
pobolje i starije komade proiztekavše iz duha slov. Apoštolov. 
Kad uredim popis rukopisov protežućih se na slovj. povjest- 
nicu i književnost, nalazećih se u rimskih knjižnicah, poslat 
ću vam ga rado. PosHe uzkrsa posietit ću knjižnicu mona- 
stira sv. Križa jerusolimskoga izvan Rima. Dopuštjenje dobih ; 
čujem, da se nalazi liepih rukopisov. 

Starac Perković dne 5 t. m. umrie. — Dobro bi bilo. da 
se koj našinac amo odvaži; ali dobar, jer nevaljanieh dost je 
po Rimu. Na moj predlog u posliednjoj skupStini zaključi se, 
da se ima u buduće, kad god se koje mjesto u kaptolu iz- 
prazni, vazda obznaniti dotičnomu po redu biskupu, koj će 
imati pravo koga predložiti. — Topalović se sprema u Rim. 
Strossmaver, kako mi sam pisžl, doć će takodje amo još te- 
čajem ove godine. On bi mogo ovdje mnogo dobra učiniti, 
imenito glede slov. liturgije. Drago mi je, što se u Zagrebu 
s ovim pitanjem zanimate; ali sve peticie malo bi koristile, 
ako ih nebi naš episkopat podupirao, o čiem dvojiti imam 
dosta razlogov. Jedini Ožegović i Strossmayer bi se za stvar 
zauzeli — ali drugi? Nastojte, da postanu biskupi sami na- 
rodni ljudi, kano n. p. u Ugarskoj; tad je sve možno. Na- 
rodni episkopat, s njim narodno duhovničtvo, više će koristiti 
našemu narodu, nego li sva oboružana granica. — Ovdje se 
doduše u državnom tajničtvu ustroji posebni odbor za slo- 
vjenske stvari; t^ — na naročito zahtievanje pape — poče 
viećati ovieh dan, nu hoće li štogod učiniti? Ovi ljudi „bi 
nebi" slabo poznaju slovj. naroda okolnosti ; a neodkriju rado 
svoje golotinje. Sta mi ovdje učiniti možemo jest to, da se 
odavle započme pitanje o slov. liturgiji. Medju to, ja uvjek 
govorim, želi li Rim izkreno Slovjenstvo pridobiti, imao bi 
sdm započeti; s toga imao bi po kat. obćinah u Bugarskoj, 

gornjoj Arbanaskoj itd. sam uvesti slov. liturgiju; one bo 
jesu upravljane kroz Propagandu. — 0. Theiner pozdravlja 
vas liepo. I on se ima s mnogimi protivnostmi boriti. Sistirao 
jest tiskanje actah Conc. triđ., imao bi ih do glave notami 
oboružati. Primicier Silvestri postao kardinalom. Pozdravite 
sve našince. Dr. Demeter nek se uztrpi, poslati ću i u Nar. 
Novine dopise. S Bogom 

• F. R, 

XIX. 

1858. II. svibnja. U Rimu. 

y 

Štovani gospodine!^ 

Ja bih vam se već imao zahvaliti, što mi šaljete Narodne 
Novine; ali odgadjah od dana do dana nadajući se, da ću 
gdjegod uhvatiti štogod vremena, da vam nješto napišem. 
Medjutim raznimi književnimi poslovi bio sam tako zabavljen, 
da vam tek sada mogu poslati ovo njekoliko redakah za vaše 
Novine. Mislim, da će naše obćinstvo rado čitati kratki iz- 
vadak iz Martinova dielca, u komu se opisuju slavenski ruko- 
pisi u parižkoj knjižnici. 

Ako bi se sastali s gosp. Kukuljevićem, molim vas, kažte 
mu, da onomadne primih poslate mi knjige, te da ću mu na 
skoro pisati i poslati produženje moga rukopisa. Pošto se vati- 
kanska knjižnica oko polovine lipnja zatvara, t^ ostati će za- 
tvorena sve do studenoga, cielo vrieme upotriebljavam, da 
brže bolje prepišem, što si ljetos preduzeh — vrieme praz- 
nikov ostat će mi za radnju i za pregledanje još inih knjižnic. 

Pozdravite sve našince. S Bogom! 

Vaš štovatelj 
F. R. 
XX. 

1858. 25. svibnja. U Rimu. 

V 

Štovani gospodine i prijatelju! 

Hvala vam na knjigah, što mi pokloniste ; isto vam zahva- 
ljuje Ackdemia Quiritum. Vaš putopis za Veggettia poslali 

' Ovo je pismo pisano dru. D. Demetru, uredniku Nar. Novina. 

po posti, žto jest naj prečje. Diplom i knjige za Kalefata iz- 
ručit ća gosp. Wachteriehu iz Brauiischweiga, koj se u rat. 
knjižnici više od pol godine bavio, a početkom lipnja ide u 
Monte Cassino. Zar zaboraviste poslati g. Theineru i meni 
diplome? mi ih bar do sada ne primismo. Za mene nije ništa 
— ja želim sudjelovati : nemarim za čast. Ali šta će si Theiner 
misliti? kad mu odmah obznanih, da ste ga imenovali za po- 
častnoga člana. Pošto on odusta od tiskanja Aktov tridentin- 
skoga sabora, što mu Isusovci zapletoše, t6 štetuje više od 
2000 šk., jer dad^ na svoje troškove urediti malu tiskamu i 
dozvati slagare iz Lipska — sada poče tiskati do sada ne- 
izdane spomenike, protežuće se na crkvenu povjestnicu Ugarske 
i Hrvatske. Ko što mi kaza bit će tuj i za nas važnieh stvarij. 
Sutra poć ću k njemu, te će mi ukazati, što do sada dotisknii. 
Reče mi liepo vas pozdraviti s primjetkom. da i on radi za 
„vašu dragu Hrvatsku**. 

Za sada vam šaljem glavu III. moga djela; četvrta bit će 
kratja, t^ ću vam ju na skoro poslati; medju to neka se brzo 
tiska. Sada ću koj tjedan žrtvovati za vaš arkiv. Poslat ću 
vam medju ostalima: „kritičke sitnice iz jugoslovjenske po- 
vjestnice . U buduće ću ih nastaviti. Moja misao jest vjero- 
dostojnost našieh domaćieh Ijetopisac i njekieh listin izpitivati 
s osobitim obzirom na suvremene inostrance. ko što za češku 
po vješt učini Palackv ; medju to nemislite, da bi se htjeo uz- 
poređiti s Palackyom ; ali ja ću pokušati — a drugi, koj zna 
bolje neka izpravi. Istom prigodom poslat ću vam još koješta, 
kano i napis nadgrobni Nikole modruškoga zakopanog u S. 
Maria del popolo. ^ — Pišu mi iz Zadra, da bi poslao nova 
data za životopis Simuna Kožičića, na kom radi Berčić i Cu- 
prilli. Ja ih ponješto imam, ali ne mnogo. Mene jest ovaj 
muž od njegda vrlo zanimao; t^ sam još lane bio naumio 
priobćiti njegov životopis u Kat. listu. Kad ga uredim, mogo 
bi ga poslati i vama, hoće li vam se tiskat ga u Arkivu, 
inače poslat ću ga g. Horvatu. Sta? -- Oprostite; ova moja 
obećanja neće valjda zakasniti za V. knjigu Arkiva. Cielo 
prosto vrieme imao sam dosta obratiti za nastaviti: viek i 
djelovanje itd. ; ko što sami izpovjedate stalo me mnogo truda, 
prem imadoh gradivo već prije sakupljeno. Dk skoro bi bio 
zaboravio. U rukopisu, što se u vas nalazi, na str. 184. izpra- 
vite u noti godinu smrti Kocelove mjesto 878 — 9 metnuvši 
874 — 5; zašto odstupih od prve godine nać ćete razlog na 
strani 253 osobito u noti 1. Isto tako neka se izpusti nota 

1. na str. 204., koja bi više spadala u kakvi časopis nego li 
u knjigu. 

Glagoljski breviar kod starinara Petruccia već jest prodat. 
Ako bi Safafik želio novijih breviarov, neće bit težko ovdje 
je dobiti*. — Da bi se namjerio na kakovu jugoslov. knjigu 
rado ću ju obznaniti za vaš knjigopis. Neznam jeli vam po- 
znato dielo u Mletcih g. 1691. „per Girolamo Albrizzi*' štam- 
pano pod naslovom: „L' inafallibile verita della catolica fede 

per opera di Mons. Pietro Bogdano, arciveseovo di 

Scopia spiegata in due copiose lingue italiana et 

schiava", koje djelo u arbanaski jezik prevede i s talijanskim 
textom tiskati dad^ „Petar Ricciardi knez od Like". Ovo tali- 
jansko-arbanasko djelo pa tri do našega knjigopisa, jer imade 
našieh ^pjesam u slavu Andriji Zmajeviću i Petru Bogdano- 
viću. Štampano jest u 4-ini, list 162, krom dodatka: „Anti- 
ehit^ della časa Bogdana" i još kojekakvih sitnic. Međju to 
glavni dio jest Bogdanovićeva knjiga: „cuneus prophetarum" 
tiskana u Padovi g. 1685, koju i Goleti spominje (Illyr. sa- 
crum Vm. 20—25). 

U Barberinovoj knjižnici nalazi se takodje krasan missal 
s miniaturami, koje drže da su od Julia Klovia; i doisto od 
drugoga nemogu ni biti. Toga missala nespominjate ni vi ni 
Vašari, izvan da je njegda gdje drugdje bio, prem ni knjiž- 
ničar neznadijaše mi kazati, kako dodje u vlast Barberinom. 
Neimam tuj ni prostora ni vremena, da ga opišem. Opisat ću 
ga obšimije u mom dopisu u Kat. listu. Jedino što vam pri- 
mjetjujem jest, da na prvom listu med inimi shkami nalazi 
se grb s kockami kano hrvatski, a nad njim šešir kardinalski. 
Bibliothekar misli, da jest to grb glasovitoga Ximenesa; bio 
bi indi za njega učinjen. I vi spominjete tri korala Klovieva, 
koja se nalaze u Španjolskoj. — Pomenuta knjižnica ima vrlo 
dragocienieh rukopisov, ali šta kad za glavu nemožeš dobiti 
imenika do ruk. Isto glede vat. knjižnice. Tuj sam pregledao 
sve slovjenske rukopise, izvadio njeke crtice; tž ću je s vre- 
menom priobćiti. Prepisao sam takodje nješto za povjestnicu 
Bogomilov i Patarenov itd. Nu glavna radnja preostaje mi 
na godinu; jer će se biblioteka zatvoriti o Petrovu. Ođlučih 
samoga papu umoliti, da mi dopusti imenik pregledati, jer se 
potrebuje njegovo dozvoljenje. — Onomadne imadoh u njega 
audiencu. Bio sam sretan, što me uzdrža više od pol sata. 
Otvoreno mu govorih o slovj. liturgiji i t. d. Vrlo rado jest 
slušao. On imade mnogo želje što učiniti za Slovjenstvo — 

ali šta kad ini nehaju. istoj stvari radio jest tuj poznati 
vam baron Haxthausen. On će sada proputovati jugoslov. po- 
krajine; t^ želi poć u Zagreb. Molim vas liepo ga primite; 
sve mu pokažite, jer će vjerojatno kašnje napisati djelo o 
Jugoslovjenstvu, ko što o Rusiji. Sada podeh pregledavati pri- 
vatnu knjižnicu kneza Ghigia. Ko što vidite veća čest vre- 
mena prodje mi po knjižnicah, te jedino nješto mi preostaje 
kod kuće za radnju. Uza to pisarenje za naš kukavni kaptol, 
koj vam najsrdčenije zahvaljuje, što ste se ga sietili, spalo 
jest na mene. Neznam, hoće li se ovaj zavod tako urediti, 
ko što se pristoji. Mi smo bogci, a potrebe su velike. Osobito 
nebi smjeli nijednoga spisatelja (van da ima što od drugdje) 
amo poslati za kanonika. Plašim se, da će se napokon kaptol 
razpasti; a nepomogne li mu se, bilo bi najbolje ukinuti ga, 
te kod crkve sv. JeroHma namjestiti jednoga Rectora i dva 
kapelana, p^ oviem dati cielu platju kaptola; jer se ovaj tako 
nemože uzdržati. Triebalo bi svakomu kanoniku dotjerati bar 
do 400 škud, a zato triebalo bi nam do 60.000 f. Sta se mene 
tiče, kad svršim svoje književne radnje, ogledati ću se opet 
na Hrvatsku. Oprostite, što vam tako pišem; neimam vremena. 
Pozdravte sve. 

F. R, 

NB. Grof Gučetić se predplatjuje takodje na vaš vrli slovnik 
jugoslovj. umjetnikov. — Obznanite nam, koliko stoji ruski 
časopis „Ruskaja besjeda". 

XXI. 

1858. 3. rujna. U Rimu. 

Veleštovani gospodine ! 

Možebit ćete mi zamjeriti, što vam tako dugo ništa nepišem : 
pa ćete si valjda pomisliti, da se u Rimu pohrvatih t. j. za- 
lienih. Ja si bjeh preduzeo, da čiem dovršim drugi odsjek 
svoga djela u rukopisu, nješto i za Arkiv napišem Moj ru- 
kopis valjda primiste, a što tisak tako sporo ide, bit će uzrok 
novčana kriza, u koju dr. Gaj pad^. Žao mi je, što mi se 
osnova poremetila. Kako mi g. prof. Horvat pis^, on poprimi 
izpravljanje — prem će i njemu Kat. list dosta vremena oti- 
mati; ali će mu vjendar lakše biti, nego li vama, koj za pol 

Hrvatske radite. U četvrtoj glavi podkrala mi se pogreška, za 
izpraviti koju umoliti ću istoga g. Horvata. 

Kad dovrših pomenuti rukopis, stadoh pisati njeke opazke 
vrhu Konstantina Porph. da od njega predjem na Joana Dja- 
kona, Dukljanina itd., ali kad stadoh razglabati, uvidih, da 
taj posao nije tako malen, ko što si prije mišljah. Opazke o 
Konstantinu narasle su do sada na šest tabakov. A za poveći 
posao sada niesam uslied osnove, koju si predložih. Uvidih 
najme golemu potrebu za svoje buduće radnje, da pregledam, 
izpišem. i povadim sva ona znamenitija mjesta, povelje ili spo- 
menike ine vrsti, koja se nalaze razpršena po tiskanih knjigah. 
Za taj posao odabrah si vrieme od polovine lipnja do početka 
studenoga, kroz koje mjesece zatvorena jest knjižnica vati- 
kanska ; pošto sada svaka živa duša, koja samo može bieži 
iz Bima. Ovieh mjesecij neću da se bavim s rukopisi, izim 
što kadkada polazim privatnu knjižnicu, kneza Ghigia, koja 
jest za povjestnicu od vSlike važnosti i u koju dodjoh oso- 
bitom preporukom. U njoj prepisah jedan rukopis protežući 
se na patarene bosanske, četiri važna pisma njekakova Tro- 
girana Ivana Sobote (Sobotić?) na jednog Mletčana protežuća 
se na bosansku i srbsku povjestnicu, izmed kojieh dva su 
pisana nješto prije, a dva odmah poslie padnutja Carigrada, 
i kojekakve sitnarije itd. Isto polazih više puta bogatu knjiž- 
nicu Barberinsku. Sve ostale dane u jutro od 9 — IIV2 radim 
u augustinskoj, a po podne od 3 — 5 u kasanateskoj knjižnici. 
U njih excerpiram za našu povjestnicu. Kad se otvori knjiž- 
nica vatikanska, tad ću neumorno cielo vrieme u njoj raditi, 
i to ljetos većom slobodom, kako me jurve osjegurahu. Naj- 
prije pregledati ću sve kataloge; te izpisati sve, što se na 
slavensku povjestnicu ih književnost proteže — pa onda po- 
jedine spomenike. Njeko vrieme zabavljat ću ^ se prepisom 
Assemanovog evangjelistara za koga neda mi Safafik mira, 
nego da se obielodani, ako ne inače, na trošak bečke akade- 
mije, koju će on — kako mi piša — na to sklonuti. Prevra- 
tjajuć tako tiskane knjige naše i inostranske, gdje samo mogu 
slutiti, da se što o nas nalazi, ujedno stare listine regestriraro. 
Nije mi bilo drago, što je Pacel iz moga privatnoga lista onaj 
poziV u Nevenu sklopio; ja bi bio htjeo, da ta stvar ostane 
u kruzih onih, koji se s našimi stvari zanimaju, p^ da me 
oni podupiraju; a i poziv bio bi za javnost inače sastavio. 
U Hrvatskoj nitko neima toliko listin, ni toliko znanja o njih, 
koliko vi. nebili mi vi išli na ruku? Evo kako mislim: listine 

jurve dotiskane imale bi se dobro regestrirati, isto tako još 
netiskane ali od manje vriednosti. One pako, koje su zname- 
nitije, imale bi se ciele tiskati. Tiem načinom ovakva regesta 
služila bi nam takodje za diplomatar. Ja sakupili više listin, 
do sada netiskanih, a sakupit ću ih više, kad mi dodje red 
na papinski tajni arkiv. Vi dajte prepisati per extensum zna- 
menitije listine, a ostale sam regestrirajte ; t^ bi na taj način 
ovo važno djelo za našu povjestnicu mogli skupa sastaviti ; a 
izdati bi ga moglo historičko družtvo, kad bude, da bude. 
Sta o tom mislite? 

Po ovoj osnovi d^ kako nepreostaje mi vremena za pisati 
kakovu poveću ili važniju razpravu, izim ma kakova članka 
za novine. Neimam vremena ni za urediti one prepiše, koje 
ljetos po ovdješnjih knjižnicah učinih; ni za sastaviti imenik 
rukopisov itd. Medjuto, ako nebi bilo prekasno za 5. knjigu 
Arkiva, moć ću vam dogotovit opazke vrhu Konstantina. 

O Kloviu dosta se popitah, nebili se što našlo u knjižnici 
Famesa. Ali što je ovdje, od nikakve nije važnosti; sve je 
preneseno u Napulj. U vatikanskoj ništa nemogoh naći; jer 
ju ljetos ni nemogoh pobližje proučiti. Buduće god. nastat će 
mi pravi nauk u njoj. Ako bi se štogod našlo, odmah ću vas 
izviestiti. Po otcu Sokčeviću iz Bosne poslah Agrikoline prie- 
vode natrag; imao ih odpremiti iz Rieke; zar vam poslao 
žudjene snimke jakinskieh umotvorov? ja mu je bar vruće 
preporučih. Grof Lukša Gučetić, koj će bit sada u Belgiji, 
kad se u Rim vrati, namjerava opet razpisati nagradu za 
najbolji prievod iz latinskoga. Ili bi možebit znali, u što bolje 
mogla bi se obratiti? 

Od ožujka do onomadne ležaše na dogani smotak s diplomi 
za me i za Theinera i s knjigami za ovoga. ^ Bio bi ležao i 
sada, da niesam slučajno nanj nagazio tražeći smotak s knji- 
gami, koje mi prof. Hattala iz Prage posla. Theiner se za- 
hvaljuje; mislim, da će vam brzo pisati. Ovo vam šaljem ta- 
kodje zahvalnicu na družtvo. — Ja mislim tiskarnu izplatiti, 
kad se drugi odsjek dotiska ; medju to, ako bi triebalo izplatiti 
za prvi svezak, obznanite mi: novci leže kod mene. 

Prof. Veber i Zeithammer odputovahu prošle subote put 
Napulja i radi njih niesam mogo raditi do 12 dan. 



^ Arkiva 4. knjige nije bilo. 

Ako bi došo „glasnik srbske' slovesnosti", iz volte mi ga 
poslati. 

Oprostite na brzom pismu. 

Pozdravite svoju štovanu obitelj i sietite se 

vašega štovatelja i sluge 

Postscriptum : Mala prije bio sam s ot. Theinerom; vruće 
vas pozdravlja; pisat će vam ovieh dan i poslat svoje djelo 
s poveljami protežućiAii se na Ugarsku i krajine s njom njegda 
sđružene, kojega prva knjiga bit će ovieh dan dotištena. On 
namjerava dodati povelje iz pap. regest za historiju Srbije i ' 
Bosne. Bit će nam bar posao prekratjen; uzpalio sam ga za 
naše stvari. 

V 

XXU. 

1858. 12. studenoga. U Rimu. 

Veleštovani gospodine! 

Jedva sada mogu vam odgovoriti na vaše meni vazda milo 
pismo od 11. listopada. Evo vam šaljem obećanu razpravu 
o „Konstantinu Porphyrogeneti glede na hrvatsku i srbsku 
povjest". Ona bi bila samo prva glava povećeg djelca ; nii 
pošto neznam hoću li moći tako brzo iztraživanja podobna 
nastaviti, mislim, da će biti bolje, da se samotna izda. Radite 
8 njom što i kako najbolje znate. Ako ju namieniste Arkivu, 
a vi ju tiskajte u Arkivu. U tom slučaju, zar se nebi moglo 
otisnuti posebno kakvih 50 — 100 iztisžtk? — ja bi jih na ko- 
rist historičkomu družtvu odstupio, da jih samo njekoliko meni 
daruje. lU zar se nebi mogla odtisnuti pored Arkiva.? Bilo 
ovako ili onako, naj preče jest pitanje: jeli vriedi, da bieli 
sviet ugleda? hoćeli našince zanimati? Ako bude sliedio po- 
voljan odgovor na ova pitanja, tada glede izdavanja radite 
što vam se vidi. U takovu slučaju drago bi mi bilo, da pri- 
mite posvetu, koju vam namienih. svem tom očekujem od 
vas odgovor. 

Prem do sada još neprimih iz Senja sviuh novac za moje 
djelo: ipak dug tiskarski mogo bi namiriti. Nu scienim, da 
se tiskama može uztrpiti, dok drugi odsjek izadje, što bi imalo 

13 



194 



brzo biti. Tada ću nastojati, da sav dug što skorije namirim: 
jer još sam neznam, gdje ću tiskati III. odsjek. U Zagrebu 
neimate još glagoljice, a ona će triebati. Nepreostaje dakle, 
nego ili ćirilicom nadomjestiti glagoljicu, ili pako dati tiskati 
u Pragi. Vederemo. 

Glede regest niesmo se dobro razumjeli. — Koncem lipnja 
zatvori se vatik. knjižnica, te praznuje sve do sutra. tJ to 
vrieme hodao s^m stranom po inih knjižnicah, koje glede nas 
podpunoma već poznah, stranom pako crpio s4m regesta iz 
starih listin. Regesta ova bio sam namienio s početka svojoj 
vlastitoj koristi; jer uvidjeh, da mi treba znati, što do sada 
imamo — dogodilo bo se ljetos, da sam prepisao listine, koje 
su već tiskane. Tko može držat toliko hiljad listin u glavi. 
Regesta će me u tom pomoći, da nespomenem ine koristi. To 
napomenuh jednom Pacelu u prijateljskom odpisu moleći ga, 
da bi mi jih i on u Primorju nabavio, jer znam, da još onuda 
osobito glagoljskih listin sjaset leži. A moj dobri Pacel u 
svojoj gorljivosti iz mog dopisa skrpa onaj poziv, što bijaše 
u Nevenu. Da Rim nije za radnju regest, nego za prečije 
poslove, to vam rado dopuštjam; ali mogu vas uvjeriti, da 
ću — budi sa vlastitim požrtvovanjem — u Rimu tako dugo 
ostati, dok glavnije spomenike neprepišem, a za druge ne- 
budem znao, gdje leže; .da se mogu činiti prepisatL Da bi 
me biskupi naši većma podupirali, da kako bilo bi bolje, i 
većma bi posao napredovao ; t^ bi duže takodje ostao u Rimu. 
Ali tako povuć ću, dok budem mogO. Meni kanonikatska platja 
nesluži ni pol mjeseca; a druga polovina? za to ja znam i 
još njeko drugi. Opet, da si tražim kakovu službu u kan. 
zboru itd., možebit bi sebi većma koristio; ali o književnosti 
nebi bilo tada mnogo spomena. Bureaukratički i književan 
život se nekako neslažu. Kad po možnosti poplienim rimske 
knjižnice, tada namjeravam izdati tiskom pod naslovom „Rim 
glede na slovjensku književnost" resultat moje radnje. U tom 
djelu obielodanio bi važnije spomenike, ine pako naveo crtimice. 

Dok se pako ovo dogodi, zapovjedajte sa mnom; gdje mogu, 
rado ću pomoći. Samo prosim za uztrpljenje ; jer ne mogu na 
sve strane odoljeti. Vrlo me uzradovaste, što imate priredjenu 
zbirku listin i što namjeravate izdavati: „Monumenta histo- 
rica Slavorum meridionalium". Jedno i drugo bilo bi nam od 
prevelike koristi, a budu li mogo rado ću vam pomoći. — 
Dopustite, da vam ovom prigodom očito odkrijem želju, koju 
vam više put bjeh naumio izjaviti. Ako hist. družtvo neima 

toliko novac, da bi moglo svako ljeto izdati jednu knjigu Ar- 
kiva i abirku listin ili Monumenta: tada zar nebi bilo probi- 
tačnije našoj povjesti, da obustavi za njeko vrieme izdavanje 
Arkiva, pa da oglasi putem tiska ove listine i Monumenta V 
Po mom sudu bilo bi mnogo probitačnije. Arkiv jest vrlo 
dobra knjiga i nam koristna. Ali nama jest naj prije neob- 
bodno potrebito, da znademo, dto imademo ; da poznamo naše 
spomenike ; tada će se lasno kritički pretresti i učene razprave 
nastupiti. Pored toga, mnoge razprave, osobito što zasifecaju 
u pitanja po vama umno postavljena, opisi geografični itd. 
jesu takove, da zanimaju i manje izobražen dio našeg obćin- 
stva, t^ bi lasno mogle se obielodaniti u Nevenu, Tiem na- 
činom mogli bismo za njeko vrieme biti bez Arkiva — ili 
pako. ako nije inače, Arkiv odlučiti za takove važnije listine, 
ljetopise, povjestnike itd., bez kojih nemožemo dugo biti; t^ 
u njem odstupiti mjesto samo takovim kritičkim razpravam, 
koje se tiču izvorov za našu povjest. — Oprostite; ovo jest 
moje osviedočenje — molim vas uvažite ga, bilo na sjednici ; 
ako nevalja, slobodno ga zabacite. Vama su bolje poznate 
naše okolnosti, negoli meni. Kod nas težko bi uspjeo tko sa 
sbirkom listin, koje zanimaju samo historike; a koliko jih je 
u nas y dočim historičko družtvo moglo bi, i imalo bi najprije 
oglasivati spomenike. 

Hvala vam, što me izviestiste, da madj. akademija Vran- 
čićeva djela odtisnii. Takova izviestja draga su mi, jer me 
često mimoidju; prem kod Spithovera čitam na večer sjaset 
časopisov njemačkih, francezkih, poljski Gas, petrogradske aka- 
demičke ruske novine itd., inače takodje Przeglad poznanski, 
ruski vjestnik itd. Molim vas, obznanite mi u buduće takodje 
znamenitija histor. djela, koja se nas tiču. 

Ciem Theinerovo ogromno djelo bude gotovo, odmah ću 
vam ga poslati. Bit će vrlo važno. On vam šalje srdačni po- 
zdrav. Tad ću vam poslati i Pootenovu knjižicu i još koješta. 

Ovo vam Mančun šalje opis svojih većih rezarij ; jer manje 
nehtjede pobilježiti On je vrli umjetnik, a bio bi još dalje 
dotjero, da se neupustja u sto stvarij. Štogod vremena oduzme 
mu sbor sv. Jerolima; što prijatelji i obitelj itd. Nedavno 
njegov prijatelj, glasoviti bakrorezac i direktor brusseljske 
akademije Calamatta pomoćju parižkih lučbarov pronadje, 
kako se mogu rezbarije obstrti čelikovinom (accajaggine), da 
se kod tiskanja nikada neizglodju. Prije bo, kako vam jest 
poznato, snimke utisnute bile su savršene prv'^e 20 — 30, a iza 

čujemo koga staroga zemljaka. Međju to slobodno izpravite 
koju rieč ili stavku, ako bi se tobož opirala ovomu momu 
osvieđočenju i budućemu dokazivanju. 

Odavle ćete takodje zaključiti, zašto nenavedoh u tablici 
hrvatskih velikih županov Ljudevita etc. ; jer htjedoh samo 
popuniti Konstantina, koj navadja samo srbske i dalmatinsko- 
hrvatske vladare; te eno onom tablicom htjedoh temelj si 
metnuti za iztraživati u smjesi raznolikih županov i knezov 
navedenih od naših domaćih Ijetopisac bar kakav red; za 
imati dakle kakovu historičnu osnovu. 

Dalnje iztrage, budete li dozvoliU, prirediti ću za historički 
časopis, koga naumiste izdavati i komu se od srca veselim, 
obećajuć mu najrevniju podporu. Po mom mnienju imao bi 
se taj časopis izdavati u svezcih 3. 4. 6. itd. put na godinu; 
za znanstvena iztraživanja nije dobro, da časopis svaki tjedan 
ili u komadih razdrobljenih izlazi. Dobro bi bilo, da se bar 
četiri put na godinu izdaje. Isto tako scienim, da bi bilo bolje, 
da u buduće Arkiv bar dva put u dvih, bilo i manjih svezcih 
obnaroduje se; naši zemljaci su takovi, da bi radje čestje, 
bilo i manjega obsega u ruke štogod dobili Dk kako vam 
su bolje sve zapreke poznate nego li meni; a znam takodje, 
da vam uredjivanje dosta truda zadaje; ali šta ćete kad je 
hist. družtvo na vas spalo; a da ga vi pustite, neznam što 
bi bilo iz njega? Svu našu književnost nosi njekoHko glav 
s požrtvovanjem bez primjera. Malo je dobrieh pisac; a još 
manje štilac. Dok bude ovako, naša književnost stati će nam 
uviek ua umoru; ni živa ni mrtva. A bit će dotle, dok se 
broj čitatelj ne umnoži. Nii kako? Kad na to pitanje pomi- 
shm, groza me hvata. Ponašamo se s toHkih miliunov; pa 
nas nije ni miliun, koji gojimo jednu književnost. Razdrobljeni 
smo u dvie azbuke; što je naša najveća tuga i žalost. Nas 
latinjakov jest malo; a svi se ni neprenusmo. Dalmacija spava; 
ona se radje nasladjuje talijanštinom nego li naštinom ; pa će 
se brzo i Dubrovnik odmetnuti. Bosni ni spomena; hrvatska 
i slavonska krajina za nas kao drugi sviet; pa što možemo 
mi kukavci provincialci ? Borit ćemo se dok možemo, ali po- 
bjedi slabo se nadati — pa ako nam sudjeno kako narod 
izčeznuti; da bar kakovu uspomenu za nama ostavimo; da 
se bar o nas više bude znalo, nego li mi sada znamo: tko 
bijahu stari Illvri? Ni o srbskoj budućnosti neobećivam si 
mnogo. Srbski narod jest doduše elastičniji od hrvatskoga, ali 
i on sve što se tobož više civilizira, sve više gubi svoju ori- 

ginalnost — mi Jugoslovjeni obično preskočismo iz narav- 
skoga staDJa na filistarstvo. Nikada nemogosmo constituirati 
se kano narod slovjenski. Drugi vele : krivi su inostranci ; a 
ja velim: i oni nješto, a mi najviše. Da kako: inostranac 
svagdje nastoji otrti značaj narodni i assimilirat ga u svoj ] 
ali nzmaknut će se, čim nagazi na svojski odpor. Nespomi- 
njać velikih narodov, vidimo, kako se malen madjarski narod 
opira svakoj assimilaciji. Onaj narod, koga „mi sinci ilirskog 
plemena" htjedosmo pretočiti u slavjanski živalj ! ! ! dočim će 
on, bude li tako uztrajao, nadjačati Slovjene u Ugarskoj 
živuće. 

Iza ovoga excursa nastavljam odgovor na vaš cienjeni list. 

Više slikarov, navlastito Poljakov, popitah za Radonića, ali 
neumjedoše o njem ništa. Za tim obratih se na policiju. Či- 
novnik Kotoranin Mavrović pregleda sve zapisnike, te mi 
iz vješti: „Radonich Francesco ai Trieste di anni 72, arrivo a 
Roma li 10. Maržo 1857, e parti per Firenze verso la fine 
di Maržo 1857 accompagnato da certa Rosa Brizi, nata di 
Loreto". Očevidno da taj imenjak Radonić nije od vas napo- 
menuti „mladi srbski slikar, rodom iz Novog sada". Zar nije 
isti slikar putujući u Rim, ostao gdje drugdje n. pr. u Mletcih, 
Firenzi itd., te će kašnje uputiti se u Rim ? To bi imali znati 
Novosadjani, dopisuje li s ikojom živom dušom. Medju to izvie- 
stit ću vas, ako Što o njem doznam. 

Kukava Frajikopanska porodica, kad je spala na takove 
ogranke! Sadašnji Barone Trasmondo Frangipani jest prof. 
ranarstva na rimskom sveučilištu. Bio jesam u njega; bijaše 
mu veoma drago. Nii njega ganu interes, da iztražujete po- 
rodicu Frankopanov. On najme našega cara umoli, da bi 
^a izvolio uvrstiti med grofove carstva, i povratiti mu koje 
Frankopansko imanje! Od obitelji Frankopanske neposjeduje 
nikakove listine. Nacrt o slovj. naselbinah u moliskoj kneže- 
vini obeća nam nabaviti. 

Prof. Hatalla u Pragi pozivlje se na sliku sv. Petra i Pavla 
govoreći o glagoljici i ćirilici. On ju navadja kao na ponaj- 
stariji spomenik ćirilicom pisan. Prošli tjedan bijah s Man- 
čunom i jednim prof. slikarstva još bolje razgledat ju. Taj 
prof. misli, da ima biti starija od dobe Karla Velikoga ; dakle 
starija od IX. vieka; nu da imaše biti prenaslikana (ritoccata). 
Ali pošto je staklo vrlo prašno, a sada kaptol na tu sliku 
kroz nas pozoran učinjen, namierava je očistiti: još jednom 
podjedno razgledati će ju. Kad konačan sud taj vještak izreče. 

opet ću o njoj štogod napisati, budi u vašem novom časopisu, 
izadje li medju to, ili u kom inom. 

Djela Theinerova I. knjiga već je od davna gotova, u 
kojoj listine dopiru do u drugu polovinu XIV. vieka; ali na- 
imajući dost izlivenih brojev, pošto ju tiska u svojoj maloj 
tiskarni, nije dogotovio kazalo. Medju to jurve ovih dan bit 
će posvema gotovo; a jučer susretnuvši se sa mnom reče: da 
će mi ju ovih dan poslati, umolivši me da vas od njegove 
strane uz vrući pozdrav uprosim, da bi izvolili sakupiti više 
predplatnikov. Ciena biti će samo 15 franak. Ciem se vremena 
dočepa, pisati će vam sam. Kad knjigu malko razglednem, 
napisat ću u koj naš list kratku recensiju i dozvolite li na- 
pomenut ću, da se na vas obrate, koji bi ovo za nas važno 
djelo rado imati, koje u dvih sliedećih knjigah izcrpit će sve, 
što se nahodi u pap. regestih za povjest ugarsku, hrvatsku, 
srbsku itd. Rado bi znati, hoćete li počekati ovu knjigu, da 
vam ju po biskupu Strossmajeru pošaljem, koj će uzkrsovat 
u Rimu, ili da vam ju pošaljem odpravnikom do Trsta, a 
odanle brzovozom. — Pošto pošiljanje knjig poštom nmogo 
stoji, uredio sam s rimskim spedicionerom Fulviom Calđaniom 
(dirimpetto alla dogana di Fera No. 38), da mi se mogu knjige 
nanj pošiljati kroz trštjanskoga špeditera, Giacoma Planchera. 
s kojim isti Caldani stoji u savezu. Zato što budete imali za 
mene u buduće, pošljite diligencom ili kakvom drugom pri- 
likom u Trst na Planchera s opazkom, da bi taj isto poslao 
u Rim na Caldania. Tiem putem i ja ću pošiljati na vas ; ako 
želite počet ću s Theinerovim djelom. Medju to pojedine knjige, 
kao n. p. svezke svoga izvrstnoga riečnika mogli biste poslati 
i poštom u nakrst, ako u Austriji takove pošiljke na pošti 
primaju. Nebude li pako Arkiv dotiskan do ožujka, tad ga 
možete izručiti g. Mlinariću, da mi ga sa sobom donese. Isto 
tako ako bi jedared došo naručeni od davna Glasnik srbske 
slovesnosti. 

Onomadne govorah s prof. Henzenom tajnikom ovdješnjega 
k. pruskoga archeologičkoga družtva, u koje i ja uslied po- 
ziva naročitoga stupih. Dao sam mu posliednju knjigu Ar- 
kiva; budu mu veoma dragi rimski nadpisi, koje Vrković 
priobći. Mi se vidi, namjerava na skoro o njih progovoriti u 
kojoj sjednici; ove se obdržavaju svakoga petka. Na moj 
pred log rado bi stupiti u savez s našim jugosl. družtvom. 
Reče mi, da njeko vrieme pošiljaše g. Sabljar Arkiv. S toga 
ako bi želili stupiti u savez s ovim družtvom, odgovorite i u 

svoje vrieme rečenim putem pošljite družtvene knjige. Zamje- 
nito poslat će isto družtvo svoj vrlo važan časopis. Pače — 
vrlo bi nam koristilo, da važnije nadpise itd. amo pošljete, 
gdje bi se iztraživali i u BuUetinu priobćivali. Tiem bi gra- 
divo za našu povjest raslo. Doisto vriedno bi bilo, da se malko 
više pobrinemo za rimsku dobu naše povjesti. Pošto rimska 
povjest u novije doba gorostasne korake učini, a u nas izko- 
palo se, osobito u Dalmaciji, više zanimivih nadpisov, našlo 
se više novac iid., politično, juridično, nabožno itd. stanje 
domovine prije došastja hrvatskoga i srbskoga naroda moglo 
bi nam biti mnogo bolje poznato, nego li Katančiču, Blažko- 
viću, Lučiću, Farlatu itd. Na ovaj dio povjesti imali bi veću 
pozornost obratiti; jer nam jest neobhodno potrebit za protu- 
mačit si duševan život našega naroda u srednjem vieku. Rimska 
prošlost jest vez za našu slovjensku povjest. Ako bog da i o 
tom njeke misli u vašem časopisu, koga željno očekujem. — 
Drago bi mi bilo, da uvrstite med naše počastne člane ov- 
dješnje arkeologe : dra. Henzena, dra. Brunna i Rossia. Svi tri 
su izvrstni i učenomu svietu dovoljno poznati. 

mojih njekih obretih u svcje vrieme, jer se ne dadu sti- 
snut u prostor prijateljskoga dopisa. S prepisom Assem. Evan- 
gjelistara bit ću na skoro gotov. Tada ću svom silom prepi- 
sivati spomenike za našu povjest u knjižnici vatik. Kamo 
sreće, da imam koga pomoćnika ; bar da prepiše, što mu zabi- 
lježim. Ali tako sve sam radim bez svake i naj manje pomoći. 

Gučetić je onomadne pogibeljno bolovao; sad mu nješto 
bolje, ali će ići u Porto d' Anzo, da malko zrak promieni. I 
zanj pošljite po jedan iztisak I. — II. svezka vašega Slovnika, 
isto tako rado bi imati I. Leptira. 

Oprostite, što vam tako grdo pišem, jer u hitnji pišem ne- 
imajući vremena. Imao bi vaiii još koješta pisati; ali jedna 
misao iztjera drugu. Drugom prigodom drugo. U pokladah 
se dobro zabavljajte, ne toliko sebe radi, koliko naše stvari 
radi. Nastojte, da se narodni duh u život i u iste zabave 
uvuče ; ma po koj arak i manje napisali. Ako nam se sviet 
otudji, s bogom pisarenje. — Pozdravlja vas grof Gučetić, 
Mančun, Benzun itd. 

Pozdrav i poklon vašoj vriednoj • obitelji, gg. Bogoviću, 
Vukotinoviću, Demetru i ostalim našincem. Da ste zdravo i 
posietite svojim pismom što skorije 

vašega štovatelja 

F. R. 

XXIV. 

1859. 28. svibnja. U Rimu. 

Blagorodni gospodine i prijatelju! 

Pomislite si, zaSto vam tako dugo nepišem. Dobro znate, 
da početkom travnja podjoh u susret do Jakina našemu pre- 
dobromu biskupu Stros8mayeru, te za njegova bavljenja u 
Rimu bijah vazda u* njega i s njim, toli kada činjaše obične 
posjete, koli kada razgledavaše rimske starine, a inače kod 
kuće nastojasmo. što ugodnije sate priskrbiti mu. Krom toga, 
pošto on neimaše vremena, a la se s njegovimi misli posvema 
slagah, bilo mi je njeke stvari sastavljati i pisati u njegovo 
ime. Imenito sastavismo poveću Promemoriu za samoga papu 
glede na narod slovjenski u obće, a jugoslovjenski napose, 
kako bi imala ga rimska stolica njegovati, što bi imala uči- 
niti glede na slovjensku liturgiju obojega obreda i glede na 
novo izdavanje liturgičnih knjig, što za odgojivanje narod- 
^ noga svetjenstva i ostala ina, kako vidite za crkvu i za naš 
narod vele važna pitanja. Ova Promeraoria, d^ kako latinski 
pisana, bi vas zanimala; s toga, čiem uzmognem, prepišem 
vam ju i pošljem. Mogu vas uvjeriti, da Strossmayer svojom 
izkrenostju i vještinom ovdje veliku pozornost probudi i da 
sam sv. otac naloži tajničtvu državnomu, da se njegova Pro- 
memoria bez oklievanja u pretres uzme, i koliko je možno 
oživotvori. I doisto sada se nješto radi, te sam i ja njeke po- 
slove dobio. Jedino je šteta, što biskup imade brzo otići radi 
nastavšega rata; jer on kano biskup imade veću snagu, nego li 
kanonik siromašni sv. Jerolima. Trebalo -bi, da tko od nas 
dodje do veće časti, s koje mogo bi čvrstje i uspiešnije go- 
voriti, t^ jedino radi toga drago bi mi bilo, da ili ja ili koj 
domoljubni našinac postane Auditorom s.- Rotae, za što kako 
znate radi se o meni u Beču, ali mislim, iz te muke nebuđe 
hlieba, prem bi u Rimu svim drago bilo i sve bi učinili, da 
to jedino od njih zavisi. Moja književna djelatnost bi malo 
ili ništa trpila; jer kao Auditor nebi imao inoga posla, do 
* pregledavati dotične parnice i ^sud izreći, a svu pisariju itd. 
vode odvjetnici i pisari. — Guste, da Strossmaver prikaza 
nam 20.000 f., doisto velik dar, ali samo primaknusmo se 
s njim k svrsi; nii još je nepostigosmo. Uzmite bo 1000 f. 
kao godišnju kamatu, te razdielite med sedmero nas, koliko 

dodje na svakoga? Zato Strossmayer obećk, da, ako ne prije, 
tom povede govor na pokrajinskom saboru u Zagrebu i 
nada se, da nam i Haulik i kaptol zagr. svoje pokloni. Ciem 
se malo pokrpamo, otvorili bi kolegij, te bi uzeli takodje bar 
dva mladića, da se ovdje umjetnosti uče; Strossmajer obeća 
za to posebnu podporu. J»{a taj načjn postao bi naš narodni 
zavod koristan narodu, inače ostane nam neplodan, ko što 
mnogi ini po našoj žalostnoj otačbini. 

Sada na književno polje. Najprije vam zahvaljujem na po- 
slatom mi daru t. j. drugom svezku vašega sbornika. Leptira 
i popisa rukopisov. Vi mi valjda zamjeriste, što vam još ne- 
poslah ni popunu rečenoga popisa, ni listine za regesta itd. 
Evo, vam razloga. Ja sam našo u novije doba i svaki dan 
više nahadjam u rimskih knjižnicah, a navlastito u vatikanskoj 
toliko rukopisov, za nas manje više važnih, da mi trieba po- 
čekati priobćiti njihov popis, dok im se bližnje koncu nepri- 
maknem. U barberinskoj knjižnici, gdje mi s velikim trudom 
podje za rukom tandem aliquando dočepati se kataloga, po- 
bilježih više rukopisov. Ovdje sravnah takodje hist. salonit. 
Tome arcidjakona netiskanu s tiskanom, dodatke i raznosti 
izpisah; te ću vam je priobćiti, kada vam kritički sud o To- 
minu djelu priobćim budi za taj vaš novi hist. časopis in spe, 
budi za Arkiv. Med ostalimi nadjoh vrlo krasni, s miniatu- 
rami nakrašen, na pergameni s lombardskimi pismeni pisan 
hrvatski molitvenjak, kako mislim iz XIV. vieka, ako ne 
stariji. Jezik jest narodan, t^ mi sadašnji pisci mogli bismo 
se iz njega učiti ga. Dojdući četvrtak (jer samo po četvrtcih 
jest knjižnica otvorena) proučim ga pobližje, a vriedno bi 
bilo, da ga tko izdaje; jer mislim, da neimamo za sada tako 
stara i tako liepa molitvenjaka. Šta vi mislite? bili ga htjeo 
koj zagreb. knjigar izdati? U vatikanskoj knjižnici svaki dan 
širje polje mi se otvara. Iza velikim trudom prepisana gla- 
goljskoga evangjelistara svakojakim vijuganjem i moljakanjem 
đobih riedku sreću, da mogu u vatik. kataloge rukopisov za- 
viriti. Počeh s naj starijim t. j. s onim, u kojem jesu ruko- 
pisi vatik. oddjela. Posliedak nadkrili mi svaku nadu; već 
dosada pobilježih do trideset rukopisov, iz med kojih većina 
posvema jest nepoznata. Osobito za povjest Patarenstva i 
Bogomilstva njeki budu vele važni. Njeke jurve pregledah i 
izcrpih ili izpisah; a druge malo po malo. U obće s prvim 
Custosom nadbiskupom San-Marzanom , meni vele oddanim, 
ima biti se jako opreznim ; netrieba ga odviše mučiti ; t^ samo 

u svoje doba nategnuti. S toga dodjem malo kašnje, ali je- 
dino na taj način svakako do svrhe t. j. da saznadem, što 
je za nas u tom blaženom Vatikanu. Prije dva dana umolili 
ga, da bi izvolio sa mnom pogledati u novije kataloge vatik. 
oddjela; što i je li što od našega Lučića i Gradića Stjepana: 
pošto slutih, da bi od ovoga mogla biti zaostavština njegova, 
ostavljena knjižnici vatik. Na moju najveću radost nada i 
slutnja me neprevari; jer pod nadpisom „Lucius Joannes" 
nadjosmo ubilježena tri kodeksa, a pod „Gradi Steph." osam- 
naest^ ik kako bit će poznatih, bit će i u Miseellaneih od 
manje vriednosti. Danas uzeh God. 6919., u kojem uz pisma, 
dopise, epitaphia itd. Gradića jest jedna dissertatia kratka 
Lučićeva o Iilyriku, inače od manje važnosti. Ostalo još ne- 
pregledah. U ostalih trih Lučićevih kodeksih slutim, dk će 
biti ili njegovo djelo „De regno Dalmatiae", ili material nanj 
spadajući. Uza sve to jesam tek na početku svoga iztraži- 
vanja, a s ovom gospodom trieba po lagahno. Dakle kako 
da vapi u tih okolnostih popunim vaš popis rukopisov, koga 
inače velikom radostju pregledah, kada novi obreti jesu na 
vratih ? 

Za vaš bosansko-srbski diplomatar .pošljem vam takodje 
njekoliko listin, prem ih imam malo, koje nebi biJe poznate; 
a seienim, da latinskih nepoznatih u obće jest malo. Ja bijah 
ih njekoliko izpisao iz papinih regest; ali pošto ih Theiner 
namierava izdati, te se već tištu, zašto vam jih pošiljati u 
rukopisu ? Onomadne prepisah iz Codex vatik. 3921. : jedno 
pismo Andrije Veneria kneza spljetskoga na Christofora Mau- 
rocena dužda mljetačkoga, jedno ^.regine Mare oUm regis 
Stephani alo honorabili . . . vojvoda Ivaniš'*, dva republike 
dubrovačke na istoga Ivaniša Vlatko vica i na poklisara Ni- 
kolu Gundulića. Sva četiri pisma jesu pisana g. 1463. i pro- 
težu se na tielo sv. Luke, bivše u Jajcu, te je u njih njeko- 
liko podatkov za bosansku i srbsku povjest. Mislim, da niesu 
poznata. — Dk — je li vam poznata parnica, koju imadijaše 

Simun Bakač biskup zagrebački sa čazmanskimi đjominikani 
(„Ordinis praedicatorum s. Mariae Magdalenae") ? i nju nadjoh 
u God. Vat. 3924. Parnica biskupa Trogirskoga Salinguera 
s obćinom trogirskom, o kojoj mi pisaste po Lucievih „Me- 
morie di Traii" bijaše mi iz vat. kodeksa poznata. Nješto iz- 

()isa Farlati, a nješto nije poznato; ali je sve per longum et 
atum. Nalazi se najme u izvornom dnevniku kardinala Gen- 
tilisa, u kom je po njegovu bilježniku sve opisano, što' on 

učini u Dalmaciji, Hrvatskoj i Ugarskoj. Iz istoga dnevnika 
Theiner izpisk, što se Ugarske tiče, i priobći u svojih „Monu- 
menta Hungariae", koja vam preporučam, da ih podupirate; 
jer on namjerava na ponuku Strossmajerovu u posebnoj knjizi 
obielodaniti iz tajnoga vatik. arkiva listine, izviestja itđ. pro- 
težuča se na tFugoslovjene. tom se baš sada dogovaramo. 
Izruči mi jednu listinu baš malo prije^ hrvatskim jezikom 
pisanu, koju imao bi polatiniti, ali bi se i naški odtisnula. 
Dakle i ovdje uztrpljenje; kada budete blizu za tisak diplo- 
matara pripravni, ili sam vam prepišem njeke listine, ili činim 
ih prepisati. Nu dopustite, da vam svoje mnienje i svoju želju 
izrečem o vašem željno izčekivanom diplomataru. Ja bih najme 
sadio, da bi bilo mnogo koristnije za znanost i narodnu po- 
vjest izdati u jednom djelu po godinah razporedjene listine 
za bosansko-srbsku i hrvatsku povjest. Mi ne bismo smieli 
tako dieliti ove dvie povjesti. Razsudite taj predlog, te na- 
djete li ga pravedna, oživotvorte ga. Dakle hrvatski i bo- 
sansko-srbski diplomatar u Jugoslovjenski. — Milo bi mi bilo, 
da me izviestite, imate li mnogo bosansko-srbskih još nedo- 
tiskanih listin, koje bi glede na bosansku povjest popunile 
vaša regesta priobćena u Arkivu; ja bi rado (4vo doznati 
radi jednoga posla, o kom još nemogu progovoriti, jer još 
nije zreo. 

Sada nješto. o mojih književnih rabotah. Osim manjih sa- 
stavkk i života obširnijega Hrvoje vojvode bosanskoga, koga 
bi priobćio u „Vilah jadranskih" ili gdje drugdje, t^ njekih 
inih poslov (Regesta, III. odsjek sv. Cvrilla itd.) bavim se 
razjašnjenjem dobe rimske staroga Illyrika, na koliko se može 
razjasniti iz epigrafike. U tom imadem u Eimu način, koga 
nebudem indje imati. Osobito rado bi administrativnu, poU- 
tičnu, vojničku itd. čest rimske dobe u naših stranah proučiti. 
Sada iztražujem illvrske legate, vojvode, praesides, rectores, 
sudišta, posade itd. i njihovu povjest. Posao jest vele mučan; 
jer trieba proći epigrafičke sbirke: Gruterove, Greviove, Mu- 
ratorove, Orelliove i t. d. ; ali će biti od velike koristi za 
onaj tamni dio naše prošlosti i razjasniti onaj savez, koj med 
rimskim svietom i našim narodom potonjega vieka obsto- 
jaše. Nješto namieravam priobćiti u Ijetopisih arheol. družtva, 
koje me imenova nedavno svojim dopisivajućim članom. U 
njegovu buUetinu tiska se od prof. Henzena razprava vrlo 
važnoga nadpisa našasta u Liižini u Bugarskoj i od vas mi 
poslata ; kad se dotisne pošljem vam ga. Medj u to isti Henzen 

rado bi imati točniji prepis, nebi li ga mogli putem o. Martića 
ili koga Bugarina dobiti? U obće nezamjerte, kažem li vam. 
da SVI rimski nadpisi, koje našinci prepisuju, manje više po- 
grešni su, t^ epigrafista ima ih sam svojim umom nadopuniti. 
Našinci imali bi biti u tom pozorniji. Molim vas, nemojte jih 
u Arkivu tiskati, dok se točno neizprave. — U ostalom, da 
kako taj posao činim, što doma što u arheologičnona zavodu: 
vrieme za knjižnice "jest nepovredivo. 

Grof Gučetić, koj vas liepo pozdravlja i moli, da bi mu 
poslali dubrovačka statuta, vaipa za p©rabu izručena, ljetos 
svedjer boluje. On bi bio opet razpisao kakovu nagradu, ali 
poremetjenjem novčanosti u Austriji i on štetu trpi, te za sada 
nemože. Mančun vam pis^ za svoj lik, ali nezna : kako i ko- 
liko bi vam jih poslao, kad se dovrši. Mlinarić (pozdrav) pri- 
viknu se malko Rimu i svomu novomu položaju;, i on na- 
mjerava štogod raditi, ali prije htjeo bi malko knjigi priviknuti, 
od. koje od 10 god. bješe odstupio. 

Sta rade zagrebački pisci? vašoj radinosti i produktiv- 
nosti da kako nitko nedvoji ; ali što, kad ste sAm samcat. Tko 
pobližje smatra našu letargiju, on se Ije mnogo nepomisli o 
budućnosti naroda hrvatskoga; poslujmo, da bar uzmognemo 
dostojnu nadgrobnicu podignuti našoj prošlosti. 

Pozdravite svoju vriednu obitelj, kojoj gubitak i ja opla- 
kujem, jer je manje jedan domorodac, isto tako gg. Vukoti- 
novića, Bogovića, Demetra, Horvata itd., a ja nadajući se 
vašemu odgovoru ostajem 

vaš štovatelj 
F. B. 

XXV. 

1859. 9. rujna. U Rimu. 

Velecienjeni gospodine ! 

Nesretni rat, koj u gornjoj Italiji buknu i tisuće junakov 
svojim obiteljim za uviek ote, pretrgnii i naše uzajemno do- 
pisivanje, koje toliko cienim. Od početka najme rata sve do 
mira, ili bolje primirja u Vilafranki, bijaše najme ukinuto 
svako obćenje med austrijskom carevinom i Italijom, a iza 
mira ponješto povratjeno; ali na iSvajcarsku tako, da listovi 
ili ne dohadjahu u ruke ili jedva izza dvadeset, često i mjesec 
danov. Možete si misliti, kako mi bijaše na srdcu, kad ne- 

primah niti našieh časopisov, niti listo v'' od istih roditeljev 
mojih! U Italiji — kako vam poznato — umjetno zauzlan 
čvor nije se razmotao, pače još večma zauzlao; nii ipak do- 
pisivanje nam je olakotjeno, što od prošloga petka svaki petak 
pošta uredno ide odavle u Jdkin^ te odanle parobrodom u 
Trst. Ovim putem i ja vam ovo njekoliko redžtk pišem, a 
bit će mi drago, ako se i vi istom prilikom poslužite, toli u 
dopisivanju, koli u pošiljanju, ako šta za mene imate n. pr. 
posliednji Arkiv itd. Veliku biste mi takodje ljubav učinili, 
reknete li g. Demetru, komu liep pozdrav, da bi i on poši- 
Ijao nam Nar. Novine put Trsta i Jakina, i to za sada tako 
da sav tjednev kup posije ponediljak iz Zagreba u Trst, 
odkle će utorak u^ Jžikin, ali ima izvana taj put označiti, da 
ih nebi pošta na Svajcarsku odpremila, te bi jih mi ne samo 
kasno primali, nego i od svakoga Usta 6 bajokov platjali. 
Drago bi mi bilo, da mi počem od 12. lipnja izostavše bro- 
jeve sve na jedanput pošalje — mi bo svaku i naj sietniju 
viest od kuće t. j. od domovine očekujemo ko ozebli sunce. 
Drugo što me na to pismo nuka, jest moj put u Napulj. 
Moj dobri prijatelj a vaš znanac o. Theiner, koj vas liepo 
pozdravlja, pošto bavivši se ondje naidje na mnoge rukopise, 
koji se njegova iztraživanja tiču, odluči sa sobom ponieti nje- 
koliko pisarov, dočim od kralja dobi neograničenu punovlast, 
da se može poslužiti sa svimi napuljskimi arkivi. On me pozvk 
sa sobom, te će me predstaviti za svoga suposlenika tako, da 
ću i ja moći po svojoj ćudi za se tražiti. Tako liepe prilike 
nemogoh odbiti; tiem manje što i po svojoj slutnji, što po 
vašem putopisu mogu zaključiti, da bi se moglo koješta ondje 
za nas naći. Tako n. pr. pregledavajući i vama po svoj pri- 
lici poznato djelo markiza Travita „degU archivii Napolitani" 
nadjoh, da u glavnom arkivu leži 377 knjig andegavenskih 
regestov. Vi ste bar s njekimi od njih poslužili se, pošto na- 
vadjate izvadke iz regestih Karola I. i II., Ladislava i Fer- 
dinanda; nii ništa negovorite o regestih Karla Dračkoga, Gio- 
vanne, Karla Martella i t. d. Zato, da si posao olakotimo 
i radimo u sporazumljenju, želio bi znati: jeda li vi pro- 
djoste svih 49 knjig Karla /., svih 136 Karla II,, svih 11 
Ladislava itd.? jeda li prepisaste njeke listine, i koje, čitave, 
ili pako u izvadku?^ U obće na što mislite, da bi imao svoju 
pozornost obratiti? Želio bi, da me o tom i sličnom izviestite. 
Ja odputujem nedjelju (11. t. m.) sa željeznicom do Civita 
vecchie, a isti dan poslie podne s parobrodom u Napulj, kamo 

ćemo doći drugi dan u jutro. Pišite mi indi u Napulj, a ja 
ću pismo na pošti potražiti — bavit ću se ondje kakav mjesec 
dan. Moći ćemo raditi takodje izvan propisanih satov, a koji 
dan odletit ćemo na zabavu u Pompeju itd. Taj put bit će 
mi za korist i za zabavu, koje bi mi baš više trebalo, nego li 
je sam dajem. Pa ako ne drugo, znat ćemo izvjestno, jeđa li 
i što je tamo za nas izvan onoga, što vi nadjoste Takav re- 
zultat u znanosti nije samo negativne vriednosti. Kamo sreće, 
da znamo, jeda li i što se po ostalih povećih evropejskih knjiž- 
nicah za našu povjest i književnost nalazi! Tada bi se krug 
našega truda znatno suzio. 

Kasno doba nozi sili me, ^da zaključim ovo pismo ostavlja- 
jući koješta za drugi put. Sta se u nas radi? Je li se što 
piše ? ja ništa neznam ; jer izim Kat. lista, koj tek ovih dan 
prispie, ništa naškoga nečitam. Drago bi mi bilo čitati vašu 
razsudbu Spomenikov od madjarske akademije izdatih; nago- 
varam o, Guglielmotta, da jih za kasanetsku knjižnicu nabavi. 
Druga knjiga Theinerovih spomenikov ugarskih gotova jest; 
baš jučer svrših za nju kazalo. Bit će mnogo važnija od prve ; 
znameniti su listovi Brodarićevi, Bernardina i Krištofa Fran- 
kopana. Kružića Senjana itd., a navlastito obširno izviestje 
barona Burga o Ugarskoj malo prije mohačke bitke. O njoj 
ću obšimije progovoriti u Kat. listu. 

Kako vaša osnova o hist. časopisu? — deder nagovorte 
naše publiciste, da obielodane kakav valjan politički list: ta 
sramota nam, što neimamo ni jednoga. Drugi o nami svašta 
pišu — a mi neimamo gdje slobodne rieči napisati. Hoće li 
biti što s narodnieh gimnazijah i osrednjih učionah, pošto po- 
pečiteljstvo dozvoli^ da se uči u narodnom jeziku? Svakom 
prilikom trieba nam se poslužiti — nami tneba se boriti za 
narodni obstanak, dočim ini teže za kojekakvimi političnimi 
ideami, pošto narodan obstanak im je osjeguran. 

Ja indi očekujem u Napulj vaš cienjeni odgovor, iz koga 
rado bi više toga saznati, a ni ja neću ostati dužan. Pozdravlja 
vas Mančun; sin mu Ivan posl^ vam njeko pismo o liku 
svoga otca, koj jest gotov za vaš slovnik; isto g. Mlinarić i 
ostali našinci, a navlastito 

vaš štovatelj 

F. R. 

XXVI. 

1859. 25. listopada. U Rimu. 

Velecienjeni gospođine ! 

Vaše meni vazda milo pismo od 9. t. m. nezateče me do 
duše "U Napulju; pošto već 14. t. m. ujutro prispieh u Rim; 
ali obratih na sve ono svoju pozornost u svom književnom 
iztraživanju, što bi sami željeli. Ja sam najme nastojao pre- 
gledati anžovinske regeste, na koliko mi vrieme dopuštalo bez 
obzira, jesu li vam bili pri ruci ili ne,^ kad bijaste u Napulju. 
Pače ja sam najprije razgledao regeste Karla Dračkoga i 
Ladislava kralja, od koga vi 11 u izvadku priobćiste znajući, 
da će u njih najviše žetve biti. Čuvari htjedoše me naj prije 
zadovoljiti s njekakvimi kukavnimi izvadci; ali ja odmah 
tražih same regeste u izvorniku. Posliedak moga poslovanja 
naumih priobćiti napose i to: ako bi naskoro Arkiv izdali, 
najvolio bi u Arkivu. Dotle zadovoljte se s ovimi podatci : ja 
sam ponmjivo i točno proso do 36 foliantov; stoga ako na- 
popreko uzmete na svaki foliant 800 Ustin, pregledah u mjesec 
dan 28.800 listin. Od ovih s veće strane posvema prepisah, 
njeke u izvadku, do 89 listin, koje se protežu na jugoslo- 
vjensku povjest. Krom tih u tajnom arkivu kr. prepisah nje- 
koliko, imenito tri od biskupa Martinuzzia. Da sam htjeo 
listine izpisati u izvadku, d£ kako mogo bi bio više toga 
proći, ali nečini mi se praktično izpisivati važnije listine na 
kratko, osobito nahodeće se u tako odaljenu arkivu, kamo se 
svaki čas nemože doći. Od Ladislava prepisah 32 listine ; više 
njih od Karla I., Karla II., Karla Martella itd., prepisah ugo- 
vore med Karlom I. i Arpadovci, usKed kojih Anžovinci po- 
stigoše pravo na ugarsku krunu. U obće prepisane listine, na 
koliko mi bilo poznate, niesu do sada obielodanjene. Šteta što 
posao bilo pretrgnuti ; jer ni ja ni Theiner nebijasmo odlučili 
ostati u Napulju duže od mjesec dan. Preostade mi indi pre- 
gledati do 300 foliantov! Posliednje tri dneve niesam izpi- 
sivao, nego samo bilježio, što nadjoh, t^ umolih tamošnje pi- 
sare, da mi propišu i u Rim pošlju. Hoćeli? je drugo pitanje. 
U tajnom kr. arkivu med Farnezkimi pismi tražismo pisma 
o našem Kloviu, ali nemoffosmo ništa naći. Nije ni čudo, 
pošto pregledasmo deseti dio ogromnoga blaga, koje ondje za- 
kopano leži. Theiner tražeći spomenike za svoja Acta sabora 

tridentinskoga mnogo prepisa, ali još mu mnogo preost^. Sve 
ono, što u Napulju okušasmo, probudi u nami želju još jednom 
na prolietje tamo se vratiti, te — dopusteli talijanske zamr- 
šene političke okolnosti — ondje poduže ostati, pregledati ža- 
ostavše regeste i arkiv, u kom ima mnogo listin tičućih se 
tmaste dobe Zapoljine u Ugarskoj i Hrvatskoj. Nebi li meni 
taj posao providnost odlučila, valjda će se u buduće koj sret- 
niji našinac naći. 

Za moga boravljenja u Napulju dosta izpitavah, nebi li se 
mogo gdje sastati s kojim napuljskim Slovjenom ili bar s čo- 
vjekom, poznavajućim ondješnje Slovjene. Ali badava ; jedino 
mi jedan svetjenik, koj ima tamo znandc, obeća, da će njeka 
moja pitanja u tu svrhu sastavljena tamo odpremiti i u svoje 
vrieme izviestiti me. Ni Arbanasa iz Kalabrije^. ni fr. Bruna 
nepotražih; jer za nje neznadoh. Zaječevskoga na nesreću 
nije bilo u Napulju. 

Današnjom poštom šaljem g. Horvatu za Kat. list obšimiji 
opis hrvatskoga molitvenjaka, koga će g. Mlinarić (vrativši 
se u svoj prvobitni djelokrug) drage volje prepisati, čiem se 
bibl. barberinska taj drugi mjesec otvori. — Od Lučićevih i 
Gradićevih rukopisih pregledah samo njekoliko knjig, pošto 
bibl. vatikanska od druge polovine Kpnja jest zatvorena. Lu- 
čićev original „de regno Dalmatiae" u trih knjigah jest med 
njimi. Gradićevi dopisi ne samo sa svojimi zemljaci nego i 
s glasovitijimi književnici ciele Evrope jesu vrlo zanimivi ; ja 
ih bilježim i namjeravam obielodaniti životopis toga učenoga 
Dubrovčana. Med njimi jesu i njeki životopisi, imenito Petra 
Beneše, rimskoga državnoga tajnika, koj još nije priobćen. 
Ako mi vrieme dopusti, prepisat ću ga, te bi se mogo tiskati 
u Arkivu. 

Assemanov Evangjehstar, koga prepisah, ako bog da brzo 
će se tiskat u Pragu. Safafik, Hattala, Hanka itd.^ željno ga 
očekuju. Ko što mi Hattala pisk u ime Nestora SafaKka u 
Oportu u Portugalskoj i Belfastu u Irskoj imala bi ležati u 
tamošnjih knjižnicah dva ilirska^ valjda glagoljska rukopisa. 
Žele, da se pustim izviestiti, što neću propustiti. 

Od Theinerovih monumentov uprav jest dotiskana druga 
knjiga. Na skoro o njoj obširnije izviestje u Kat. listu. Zani- 
mivija jest od prve. Misli izdat i tretju počam od 1527. na 
dalje, bude li ga podupirao ugarski episcopat tako darežljivo, 
ko što za prve dvie knjige. Po Hrvatih arkiv vatik. Ije neće 
progovoriti! S drugom knjigom poslat ćemo i prvu, što ih 

biskup Štrossmayer našemu muzeu pokloni. Po istoj prilici 
poslat ću vam prepiše listin, što su u mene, za Cođ. diplom. 
isto i Strossmayerovu Promemoriu. Neznam, imate li podpuno 
izdavanje Migneovo (u Parisu 1855) regest Inoeenea III.? 
On sakupi listine iz vat. arkiva do sada neizdate, t^ one, 
koje Raynald samo u izvadku priobći, on eiele odtisnu. Sva- 
kako biste se imali poslužiti za svoj diplomatar oviem izda- 
vanjem, ja pocrpih za svoje regeste. 

Rado bi imati Ijetošnji zagreb. gymn. program radi Babu- 
kićeva mnienja o glagoljici ; ja ću o njoj obšimo progovoriti 
u 3. svezku svoga djela, gdje iztražujem: jesu li Slovjeni 
imali kakovo narodno pismo, k6 što Assirci klinovo, Misirci 
hieroglyphično, Germani runsko itd., prije sv. Cirilla? Ka- 
kovo taj obrete? itd. Molim vas, pošljite mi i program i Arkiv 
knj. V., koje još nedobih. Isto i III. sv. vašega slovnika. 

O. Martinov sada piše žitja svih slovjenskih svetac za Bol- 
landistina Acta SS. U Rimu se sada bavi Pypin prof. Petro- 
gradski; koj u I — II. sv. Muzejnika napisi sastavak o novijoj 
ruskoj književnosti. 

Mančuna podoba, vrlo dobro pogodjena jest gotova, t^ će 
vam se s ostalimi stvari (nebude li kasno?) poslati. I sv. Petra 
i Pavla bit će brzo gotove. 

Radujem se Codexu diplom. srbskomu i bosanskomu, isto 
i Marcellovićevu rukopisu. Valjda njegova važnost vas pri- 
nukk; što nepočeste redom chronologičkim. Kod izdavanja 
Ijetopisov pozorna vas činim na vrlo koristni način Watten- 
bacha, kojim ovaj izda Pertzove kronike austrijske u Pertzovih 
monum. Germaniae. On najme metnu za temelj onu kroniku, 
na kojoj se ostale, njezine produžateljice, osnivaju; te ove 
dad5 otiskati samo od ove dobe, u kojoj postaju originalne i 
sviedoci očevidci. Tim načinom i znanost i kesa ima veliku 
korist. — Zeliti bi bilo, da se u nas prije obielodane pisci 
sviedoci, nego li povjestnici. U ovdješnjega knjigara Spithoe- 
vera jest jedna lat. dubrovačka kronika, koja dopira do 
god. 1520.; bit će suvremena. Inače neima nepoznatih d^t; 
a drži ju skupo t. j. 10 škudov. 

A propos ! Bio sam u svom povratku na Monte Cassinu 
dva dana; o. Kalafati vas liepo pozdravlja ; priredjuje za naš 
Arkiv prepiše njekih starih listin. Kad je dovrši, posije ih ili 
meni ili neposredno vama. 

Pošto vam nepodje za rukom utemeljiti posebni hist. časopis, 
deder tako razdielite Arkiv, da bi u manjih svezcih 3 — 4 put 

na godinu izlazio. To bi mnogo koristilo. Za material nećete 
biti u neprilici. U vas ga je predosta, u mene ga takodje 
ima. Ja bi vas drage volje svojski podupirao; a sada si mi- 
slim: t^ svejedno ležao rukopis u mene ili u Zagrebu. — 
Nješto kašnje mogo bi vam poslati kritička iztraživanja o 
popu Dukljaninu i hrvatskom Ijetopiscu, o Tomi Arcidjakonu, 
kojega po vješt prepisah u bibl. barberina gdjegod se razlikuje 
od tiskane. 

Molim vas, da bi priobćili račun Gajeve tiskarne za 1 — II 
svezak moga djela g. Horvatu; pošto će on nješto novac sa- 
kupiti, ostalo će iz Senja doći. Isto izručite ove putopisne 
crtice dru. Demetru za Nar. Novine. Napisali je na brzu ruku, 
t^ ću jih malo po malo nastaviti. 

Kako je s hrvatskim jezikom u Školah ? 

Sve gore obećane stvari poslat ću vam što prije, a nada- 
jući se od vas pobhžnjih viestih, pozdravljajući gg. Vukoti- 
novića, Bogovića, Demetra itd. ostajem 

vaš štovatelj 

F. i?. 

XXVII. 

1860. 3. veljače. U Rimu. 

Blagorodni gospodine i prijatelju! 

Prije njekoliko dan izručih ovdašnjemu odpravniku Cal- 
danu jedan sanduk, da ga u Zagreb put Trsta na vas od- 
premi. U njem je 800 exempl. Mančunova hka, zatiem od 
Theinerovih ugarskih spomenikov za narodni muzej, biskupa 
Strossmayera, Ožegovića i Soića po jedan iztisak u obih tomih, 
od kojih drugi je tek onomadne izašo, te ću naskoro o njem 
nešto prosboriti.u Kat. listu. Izim ovih poslah vam još četiri, 
da je razprodate u Hrvatskoj i 8rbiji. Svaki stoji 50 franak. 
Krom Monumenta Hrica. pokloni biskup Strossmayer narod, 
muzeju još 1 iztisak Theinerovih monum. ruskih, o kojih ta- 
kodje nešto napisah za Kat. list; ali čini mi se, da se izgu- 
bilo. Molim vas, da dotične iztiske shodnom prilikom pošaljete 
u Djakovo i Senj ; meni se nije vidilo slati na svakoga po- 
sebno. Troškove će vam biskupi Ije namiriti. Za urezavanje 
Mančunova lika nemate platiti ništa, već jedino za papir i 
tisak 14 škudov, ko što ćete takodje viditi iz priklopljene im 

namire. Ja tiskara platih, a vi ćete mi moći tim načinom 
vratiti, da položite za gosp. grofa Gučetića 40 f. u ime izda- 
vanja pučkih knjig, a 10 f. u ime nadojduće Kačićeve sto- 
godišnjice, pk će on ovdje meni platiti tih 14 škudov. Inače 
vi račun izvolte učiniti, t^ izviestite me. — Za izručene mi 
g. 1857. u Zagrebu knjige ja^vam dugujem 7 f. 6 kr., jer 
ostale knjige bijah izručio gg. Paeelu u Rieci, Fiaminu i Po- 
točnjaku u Senju, da je razprodaju. Za Seljanov zemljovid 
(ako se nevaram) dve forinte; dakle ukupno 9 fr. 6 kr. A 
toliko po prilici stati će prepis Filipa de Diversis, koj će bit 
ovih dan gotov. On me je uprav, ko što i Mančunov lik, za- 
državao, što vam niesam poslao prije Theinerova Monumenta. 
Uredite dakle taj račun, kako bolje i Tcako prije znate i mo- 
žete, te me izviestite. Putem Gučetića bilo bi valjda najbolje 
i s naj manjim troškom. 

Prije njekoliko dan prispije u ruke meni i Mančunu vaš 
poziv, da prispijemo k svečanosti stogodišnjoj našega neumr- 
loga Kačića. Jedan i drugi rado bismo se odzvati mu. Ja ću 
drage volje sastaviti životopise našega Lučića i Farlata, ako 
im se nije tko ini oglasio, a možebit još što ino. Želio bi 
ipak, da mi priobćite kakova data o Lučiću, ako ih imate, 
t^ nebi bila dosada poznata. Mančun bi drage volje urezao 
lik Lučića, da ima kakav obris — zato mu ga što prije pri- 
skrbite i pošljite, ili još kakovi ini snimak, koj bi dolikovao 
albumu. 

Nije tomu zdavna, što sam naišo u vat. knjižnici na ljetopis 
dubrovački, koj dopire do 1425. god. Veoma je obširan i 
točan. Iz početka mišljah da je suvremen t. j. iz XV. vieka. 
Nil čitajuć ga potanje opazih, da mu je pisac Stjepan ili koj 
ini Gradić i to u XVII. vieku, i da je sastavljen na temelju 
Ranjinina lietopisa, povjesti portogeza Didaca Pirra., koj — 
ko što vam poznato — življaše u Dubrovniku u XVI. vieku, 
izviestij dubrovačkih poklisarov i ostaUh listin. Pokazah njeke 
izvadke grofu Gučetiću, koj me umoli, da je dam prepisati 
na njegove troškove. Rado bi znati, jeda li vam poznat u 
kakovu prepisa i jeda li imate Ranjinin lietopis, pošto ga 
neima med rukopisi u poslatom mi imeniku? 

Didakovoj povjesti („historia") nikada ništa nečuh. 

Prepisah takodje njekoliko listin tičućih se ponajviše du- 
brovačke povjesti. Neznam, imate li per extensum mir i 
ugovor sklopljen god. 1385. med Dubrovčani i njekimi za- 
plienjenimi Francezi? U izvadku čini mi se, da je poznat? 

Latinsku darovnicu Stjepana Dušana od god. 1346. sv. Nikoli 
Barskomu? „Diario fatto da S. Matteo Gondola, ambaseiatore 
di Eagusa" kod turskoga dvora, u kom opisuje deset dubro- 
vačkih naselbin u Turskoj? Discorso sopra la christianita di 
Bosna, Servia et Bulgaria fatta a nome del d. S. Gondola? 
Ovih dan excerpirah historička data iz diel Lampre Crievića, 
lovorom ovienčanoga piesnika u XV. vieku. U vat. knjižnici 
su u dvih liepo pisanih knjigah. Zanimivi su njegovi dopisi 
s Vladislavom kraljem ugarskim, Gjurom varadinskim bisku- 
pom itd. U njegovih mnogobrojnih pogrebnih govorih čita se 
mnogo, meni bar nepoznatih, datov o najznamenitijih Dubrov- 
čanih one dobe, kano o Damjanu, Nikoli, Ivanu Gučetiću, 
Petru Sorkoviću, Zamanji, Gradiću, Marinu itd. Od osobite 
su važnosti za književnu povjest one dobe. A ja i obratih 
osobitu pozornost na onu zanemarenu žaUbože u nas strana 
naše povjesti, iz koje bi se moglo vidjeti, da i mi zauzesmo 
njeko miesto u civilizaciji čovječanstva, đočim nitko nedvoji, 
da bijasmo junaci na oružju. Zato ćemo vam biti zahvalni, 
što se toliko uztrudiste u svom slovniku jugoslov. umjetnikov, 
a želili bismo, da bi i dalje priobćivali naše stare piesnike 
bar u izvadku. 

Ja sam poslovi na toliko obtršen i izcrpljivanjem iz ruko- 
pisih (u vat. Corsin. Vallicell. itd.), da mi malo vremena pre- 
ostaje za što urediti. Medjuto čiem bude de Diversis prepisan 
(ko što obećah) poslat ću vam ga s uvodom; isto i opazke 
u hrvatski ljetopis (s raznočtenji) i popa Dukljana; i pošto 
se ne može jedan oddieliti od drugoga. Pisah vam: nebi li 
izdali Tomu Arcidj. s dodatkom iz rukopisa netiskanoga u 
vatik. Barber. i Propag. knjižnicah ? Odgovorite mi. Isto tako 
nedvojte, da kada dodjete do tiskanja Codexa dipl., da ću 
vam i ja poslati ono malo listin, što ih je u mene. Samo mi 
obznanite, jer bi jih imao prepisati i urediti. Ele da imam 
koga prepisavaoca, kamo sreće; tako ja s^m moram liepo 
vrieme trošiti u mekaničnom poslu! S Diversisom poslat ću 
vam njekoliko glagoljskih listin. Ja ih imam do 60, nii skoro 
sve XVII. i XVIII. vieka i to bez važnosti, kupovnice itd. 

Liepo vas molim, priskrbite mi Glasnike isa srbsku slove- 
snost; a imenito listine obielodanjene prof. Jankom Safainkom. 
Isto rado bi imati srbske listine gr. Pučića, te ih ne mogoh 
ni od samoga dobiti, jer već razd^ otiske. 

Gr. Gučetić, koj vas liepo pozdravlja, pita: jeda li je vam 
prikazo djelo Gjorgja Dobretića (Benigna): „đe natura coe- 

lestium spirituum. Florentiae 1499." Ako je, neka vam bude, 
ali bi raao znati. 

Molim vas, što bi u buduće povećega za me imali, poša- 
ljite na g. Ivana Crnčića u bečki Augustineum. On će putem 
ministarstva na ovdašnje c. kr. poslaničtvo. Tako me ništa 
nestoji, i stvari idu sigurnim putem. Istim putem slat ću i ja 
na vas rukopise itd; 

Radujem se, što se u nas na narodnom polju ponješto kreće. 
Gučetić nije primio Arkiva knjigu V., ali niti od vašega slov- 
nika do sada ništa. Isto ni meni ne stiže u ruke sv. II. slov- 
nika. Pomozte nam. 

Još nješto. Onomadne pogovarah se s dr. Henzenom, taj- 
nikom arheol. zavoda, i jednim izmed naj glasovitijih epigra- 
fistov naše dobe, o naših radnjah na historičkom polju; ime- 
nito pripovjedah mu, da ste nakan izdavati spomenike za našu 
povjest. Na što me upit^: da hoćete li početi s epigrafikom 
lat. i grčkom, na koliko se tiče Illyrika? Ja primetnuh, da 
bi to bilo dobro i po svoj prilici ni vam ne bi bilo nemilo, 
nb. da je ta struka starodavnosti kod nas slabo obradjena. U 
dalnjem razgovoru popitah ga: nebi li nam on hteo pomagati, 
ako biste odlučili u I. tomu svojih spomenikov izdati stare 
nadpise s dotičnimi archeolog. opazkami. Na što on privoli. 
Dobro promislite ovu stvar. Bez nje (epigrafike) nemožemo 
ni taknuti se stare historije. Prem još nije dokazato, da u 
lllyriku prije došaštja Hrvatov i Srbov nije bilo slovjenskoga 
naroda — epigrafika nam je ipak od neobhodne potrebe već 
zato, da kroz nju prevezemo onaj nit, koj je naše zemlje 
skapčao s rimskim narodom. Nu, ako bismo šta takova od- 
lučih, pozvali bismo domoljube po Jugosloveniji, da nam šalju 
nadpise, što u novo doba našaste, što stare u boljem prepisu. 
Odgovorite mi na to što prije. Ja bi tada (ako dopustite) sa- 
stavio jedan kratki poziv, koga bi nas dvoje podpisali i po 
časopisih obielodanili. 

Ako se njeke zaprieke svladaju, o. Theiner s mojom po- 
moću nakan je u posebnu foliantu izdati listine iz tajnoga 
Arkiva tičuće se po vješti jugoslovjenske u obširnom smislu. 
One listine, koje su tiskane jur u Monum. Hung. bi se samo 
registrovale. On je našo onomadne do 80 tomov papinih re- 
gestov XIV. i XV. vieka, kojih se do sada nije nitko ni 
taknuo, a veli, da ima ih i za nas mnogo. Tiskao bi i iz- 
viestja biskupska, nunciatorska itd. o naših pokrajinah. — 
Sada tiska spomenike za poljsku poviest. 

Ovdje je mir za sada ; neznamo hoćeli dugo trajati. Ja na- 
kanih na svaki način mjeseca lipnja t. g. malko kući, jer bi 
rado i svoje posietiti i odmoriti se. Tada ću doći za koje 
vrieme (ako bog dk) u Zagreb, th ćemo se o koje čemu toč- 
nije sporazumjeti, nego li je možno putem listov. 

Rado bi što prije u Zagreb poslati III. sv. moga djela; 
nii rado bi znati, imate li ondje slov za bugarsku glagoljicu. 
Za moje djelo bi jih njekoliko trebovao, prem ne toliko, ko- 
liko mnijah početkom ; jer sam mnogo toga pokratio, da knjiga 
ne bude odviše skupa prema našim štiocem. tom pisali i 
g. Horvatu, ali neimam nikakova odgovora. Molim vas, iz- 
viestite me. 

Oprostite, što vam toliko molb nalažem. Zapoviedajte i vi 
samnom. Pozdrav vašoj velecienjenoj obitelji i ostalim našincem. 
Pozdravljaju vas gg. Mlinarić, Mančun itd., a osobito 

vaš štovatelj 
F, E. 

XXVIII. 

1860. 4. travnja. U Rimu. 

Blagorodni gospodine! 

Scienim, da imaste primiti zahtievane iztiske Theinerovih 
ugarskih spomenikov, uza nje za biskupa Strossmayera, Soića 
i Ožegovića po jedan, ko što i obraze Mančunove za vaš 
slovnik. Teda negda svršen je prepis Filipa de Diversis, koga 
od njeko vrieme sravnjujem s maticom, sastavljam registar i 
predgovor tako, da će vam doć u ruke pripravan za tisak. 
Ako ga ne pošaljem ovaj petak, svakako ću ga drugi i to, 
da što manje vozarina stoji, kroz ovdašnje c. kr. poslaničtvo 
na Crnčića u Beč, koj će vam ga dalje brzo vozom u Zagreb. 
Onom prilikom poslat ću vam i prijamnicu od 6 šk. 30 baj. 

Ali imam vas ovom prilikom moliti, da bi mi odmgJi ili 
poslali 20 šk. 30 baj. t. j. 14 škudov za obraze a 6 šk. 
30 baj. za prepis, od kojih odbite međjuto moj dug; ili bar 
izviestili me, da ste položili za grofa Gučetića 40 f. za izda- 
vanje pučkih knjig, a 10 f. za Kačićevu stogodišnjicu. Po- 
sliednje scienim bi bilo priličnije. GuČetić bi mi izručio ovdje 

ovih 50 f. u škudah po sadašnjem stanju novčanoth, a ostalo 
bi uredili došavši ja u Zagreb. Uprav taj put me nuka, što 
vam ovu molbu vruće preporučam. Moj biskup najme bi rado, 
da bi ja sa Soićem išo u Zagreb na sabor pokrajinski kao 
Theologus. Bivši i onako odlučio lietos moje posietiti, zadovo- 
ljiti ću vriednom starcu, t^ sam nakanio u prvoj polovini 
svibnja odavle uputiti se na Jakin i Trst. Zato mi ne samo 
trieba novac, nego bi rado i ovdje s knjigarom Spithoverom 
moje račune zaključiti, a znate, da platja sv. Jerolimskog 
kanonika i sada je tako neznatna, da s njom bez ine pod- 
pore nebi mogo niti deseti dio trošiti za književnost, ko što 
sbilja trošim. Dakle molim vas, odgovorite mi što prije. 

Evangjelistar Assemanov poče se tiskati u Pragu. Bit će 
veoma liepo izdavanje i od neizrečene važnosti za poviest 
slovjenskoga prievoda sv. pisma i za starosl. philologiu. 

Već bih bio poslao za tisak produženje moga djela — da 
znam, imate li u Zagrebu glagoljskih okruglih (bugarskih) 
slov; jer ću ih triebovati. Upitah od davna g. Horvata, ali 
od njega neimam ni rieči. 

Pošto mi je III. odsjek tako narasto, da će biti veći od 

. drugoga, razdielit ću ga u dva svezka radi obćinstva. Prvi 

svezak, do 10 tiskanieh tabakov, bit će razdieljen u dvie 

glave: I. Pismo u Slovjenov prije sv. Cyrilla. — II. Pismo 

sv. Cjrrilla. Dodat će se jedna tablica. 

' Čujem, da su dva prva odsieka recenzovana u izviestjah 
petrograđske Akademije; ali jih još nedobih. O.^Martinov 
recenzovat će ih u francezkih Etudes etc. Evo sud Safafikov : 
„Spis vaš o sv. Apoštolech našich, pokud o nem z II. sv. 
suditi možna, velmi mi se libi, vynikaje jak neunavenou pil- 
nosti vaši ve sbirani tak i obratnostl ve spofadani lAtky". 

Ovaj III. svezak, prem sam imao gradivo zanj gotovo, 
neizmiema truda me stojaše; a da nebih bio u Rimu, bio bi 
imao posvema ini resultat. Osobito za I. glavu u bogatoj knjiž- 
nici ovdašnjega pruskoga archeologičkoga zavoda mnogo toga 
nadjoh, zašto nebih bio ni znao u Hrvatskoj. 

Kada dodjem u Zagreb, donest ću vam obećanu razsudu 
popa Dukljanina, više listin itd. U obće vrieme mi je tako 
kratko i razciepkano, da nemogu k ničemu doći. 

Gr. Gučetić opet vas prosi, da biste mu poslali dubrovačke 
zakone. 

14a 

Opetujuć moju molbu ostajem preporučajuć se u vaše vele- 
cienjeno prijateljstvo 

vaš štovatelj 

Postscriptum. Theiner vas liepo pozdravlja; već sabiramo 
naše listine za Monumenta Slavor. mer. Bit će važna sbirka. 
Sada se tiska ^Polonia sacra". Tom I. je skoro gotov. Gle- 
dajte! Theiner postade Slavista. 

XXIX. 

1860. 12. listopada. U Senju. 
Blagorodni gospodine! 

Naši meni toli mili uzajemni dopisi obustaviše se, odkada 
me neima u Rimu. Od tada i ja odstupih od svoga naj ugod- 
nijega življa t. j. od književne radnje, navlas na historičnom 
polju. Radovali se, da vas sastanem u Zagrebu ; ali ta radost 
nepade nai u dio. Bavivši se ondje više od pol mjeseca, na- 
dasmo vam se od dana do dana. Taj je razlog, što nepohitih 
u vaš Tonimir, kako li se zove imanje, na kom baviste se. 

Dok mi se neotvori i sjegurniji put i sjegurnije boravljenje 
u Rimu, ostanem ovdje u našega vrloga starine biskupa. Ja 
bih želio što prije u Rim, da nastavim svoju radnju, pa na- 
daj uć se, da se povratim još u rujnu, ostavih ondje sve moje 
rukopise i bilježke, do nješto malo, što ponesoh sa sobom. 
U ovo idu i listine, koje prepisah u Napulju, ih uredivši jih 
onomadne, izručih g. Ottu činovniku, koj na svom povratku 
iz Beča dodje oko 20. t. mj. u Zagrebu, t6 ih vam izruči, 
da ih s mojim predgovorom odtisnete u dojdućoj knjizi Arkiva. 

Imajte dobrotu istom prigodom izručiti ovaj listić rečenom 
gospodinu i domoljubu. 

Vašu sbirku glagoljskih listin željno očekujem; zato biste 
mi učinili veliko veselje, da mi jih po pošti pošljete, čiem se 
po 2 — 3 arka odtisnu. G. prof. Mesić izruči mi u Zagrebu 
prvih šest arkov. 

Svezak III. moga djela izručih g. Stojšiću, samo da neimam 
neprilike ni ja ni vi. 

Neidem li još više mjeseeih u Rim: to bi rado još jednom 
u Zagreb, da se o koječem ustmeno porazgovorimo. 

Šta se sada u Zagrebu radi na književnom polju? Sta 
imate vi pri ruci? da biste mi hteli poslati nepojsnate do sada 
i netiskane listine i ine spomenike tičuće se tatarske navale 
u Hrvatsku, nebim mario s tim pitanjem^ ovdje zabavljati se 
— kada se ga i onako nitko nelatja. Sta velite i mislite? 
Preporučaje se u vašu dobrotu s pozdravom od strane obiju 
biskupov, gg. Babica, Fiamina itd. ostajem 

vaš štovatelj 
F. B. 



